
ELŐSZÓ 


Magyarország középkori (895—1526 közti) történetéről nem 
lehet érdemben szólni a nem magyar népek említése nélkül. 
Ennélfogva minden, valamennyire is igényes összefoglaló or- 
szágtörténet szükségszerűen foglalkozik bizonyos mélységig 
ezzel a kérdéssel. Az ilyen áttekintések alapját az egyes népek 
magyarországi históriájáról szóló munkák alkotják. A magyar 
történetírás minden időben gondot fordított arra, hogy feltárja 
egy-egy, az ország területén élő vagy élt nép, népcsoport kö- 
zépkori múltját. E tárgykörben igen sok alkotás készült, közü- 
lük egészen kiválóak, de olyanok is, amelyekről efféle minősí- 
lés még jóindulattal sem mondható el. Azt kell tehát megálla- 
pítanunk: a nem magyar népek középkori történetére vonat- 
kozó szakirodalom mennyiségre nézve bőséges, minőségre 
nézve egyenetlen. 

Hiányzik azonban a palettáról olyan munka, amely forráso- 
kon nyugvó anyag és egységes szempontrendszer alapján 
összefoglaló képet nyújtana valamennyi itt megfordult nép his- 
lóriájáról, azaz a kérdéskör tudományos igényű, monografi- 
kus feldolgozását adná. Erős megszorítással egyetlen terjedel- 
mes, több mint 60 évvel ezelőtt íródott tanulmányról lenne ál- 
lítható, hogy ilyen igénnyel közeledett a témához. Mályusz 
tlemér 1939-ben éppen száz oldalas dolgozatában a közép- 
kori magyar nemzetiségi politikát tekintette át.! Ez az írás része 

annak a vitának, amely az 1930-as évek második felében és 
a 1940-es évek elején Szekfű Gyula és Mályusz Elemér között 
folyt.? Míg Szekfű Gyula dolgozatait nem kifejezett szakmai fó- 
rumon, hanem a magyar értelmiség általa szerkesztett társa- 
dalomtudományi folyóiratában, a reprezentatív és nagyhatású 
Magyar Szemlében tette közzé, addig Mályusz Elemér a maga 
anyagait történész szaklapban, a Századokban publikálta. 
Szekfű írásaiban általában járta körül a magyarok és a kisebb- 
ségek középkori kapcsolatrendszerét, elutasítva minden olyan 
gyanút vagy vádat, ami ebben a viszonyrendszerben az alá- és 
fölérendeltséget, az elnyomást, illetve elnyomatást fogalmazta 
meg. A vita végső fokon politikai indítékú volt, amelynek aktua- 
litását a trianoni országhatárokon kívülre került magyar milliók 
helyzete, valamint az ún. utódállamok politikusainak és törté- 
nészeinek a középkori magyar állam nemzetiségeket elnyomó 
álláspontja gerjesztett. 

Mályusz Elemér, aki a középkor történetével kapcsolatban 
csak alkalmilag foglalkozó Szekfűvel szemben céhbeli 
medievista volt, e téren mélyreható, konkrét vizsgálatokat vég- 
zett. Megállapítása szerint a 11-12. században a magyar 
nemzetiségi politika célja — a zsidókat kivéve — az asszimiláció 
volt, ebben a korszakban a nemzetiségek nem kaptak kiváltsá- 
gokat, a királyok szétszórtan telepítették le őket. Ez beolvasztá- 
suk irányába hatott. A 13. század elejétől a továbbra is tuda- 
tos megfontolás eredményeképpen kialakított politika vezérel- 
ve a szétszórás helyett a tömörítés vagy tömbösítés lett, ame- 
lyet az az uralkodói szándék vezérelt, hogy a nemzetiségekre a 
nagybirtok ne tegye rá a kezét. Ezzel a magyar királyok felad- 
ták az asszimilációt, mivel homogén nemzetiségi tömböket ki- 
alakítani és magyarosítani nem lehetett egyszerre. A 13-15. 
században az asszimiláció a nemzetiségek legértékesebb ele- 
meinek a magyarsághoz való csatlakozására szorítkozott, 

amelynek alapvető mozgatórugója a hadviselés érdekeinek 
érvényre juttatása volt. Számos nemzetiség jutott ekkor kivált- 
ságokhoz.? Mályusz munkája — az egész középkort átfogó 
problematika ellenére — nem tekinthető a középkori Magyaror- 
szágon élt nem magyar népelemek monográfiájának. A hang- 
súly nála ugyanis az uralkodón, az általa megvalósított politi- 
kán van és nem a különféle etnikumukon. Nem foglalkozott 
külön-külön a nemzetiségekkel, sőt közülük számos népelem 
érdemben elő sem kerül a tanulmány lapjain. A néhány etni- 
kum múltjának mozaikszerű felvillantása szinte csak illusztrációs 
anyag a királyi akarat bemutatásához. 

A Szekfű-Mályusz-vitához időben és tematikában két továb- 
bi írás kapcsolódott. Az egyik, Szabó Istváné, ez a munka gya- 
korlati jellegű állásfoglalás: ő a magyarok és a nemzetiségek 
együttélésének kérdését — noha röviden — az egész magyarság 
életrajzának szerves részévé tette.! Guoth Kálmán elméleti jel- 
legű okfejtésében arra mutatott rá, hogy a királyok az idege- 
nekben nem nemzeti kisebbségeket láttak a középkorban, ha- 
nem a társadalom hasznos elemeit. A nem magyar népelemek 
élete, sorsa nem a nemzetiségi kérdésből, hanem a társadal- 
mi fejlődésből érthető meg. A magyar uralkodók a 11-12. 
században tehát nem akarták sem elnyomni, sem asszimilálni 
a nem magyar népelemeket, mivelhogy a középkorban nem 
létezett tudatos nemzeti türelem, nem volt tudatos asszimilá- 
ció, ezek ugyanúgy mai szemléletünk jellegzetes elemei, mint 
a nemzeti kisebbség, nemzetiség, nemzetiségi politika fogal- 
mai. Ezzel a nézettel Guoth lényegében Szekfű Gyula és Sza- 
bó István álláspontjára helyezkedett. A vitát az országra szaka- 
dó hadi és politikai események (a második világháború, majd 
az erre következő néhány évtized magyarországi ideológiai 
berendezkedése) levették a napirendről. Magam 1997-ben 
akként összegeztem a vita tanulságait, hogy a tények nem 

Mályusz álláspontja mellett szólnak." Ez azért érdekes alap- 
helyzet, mert éppen az adatokkal dolgozó Mályusznak nem si- 
került bizonyítania igazát a középkorra messzebbről tekintő és 
a korszakot jóval kevesebb tény alapján vizsgáló Szekfűvel 
szemben. Ebben alapvetően az játszott szerepet, hogy Mályusz 
1937-től kezdve a német történetírás ösztönzésére a középko- 
ri magyar néptalaj, illetve kultúrtalaj kategóriái" alapján dön- 
tő szerepet juttatott vizsgálódásaiban az etnikai hovatartozás- 
nak. Vagyis az adatokat egy — alapvetően téves — ideológia 
követelményének rendelte alá, és így feladta azt a történetírói 
szuverenitást, amely a hitelesség érdekében elvárható alapkö- 
vetelmény. Az elmarasztaló vélemény azonban nem érvényes 
Mályusz egész tanulmányára, hiszen az sok ponton kiállta a 
megírása óta eltelt hosszú idő próbáját. 

Talán ez utóbbi mozzanat is hozzájárult ahhoz, hogy az 
1945 utáni évtizedekben Mályusz — noha kiindulópontját te- 
kintve alapjában elhibázott, de ennek ellenére tudományos 
igényű — vállalkozásához hasonlók egyáltalán nem születtek. 
Ami készült, az mindössze rövid, többnyire néhány oldalas át- 
tekintés vagy ismeretterjesztő jellegű összegzés. Csorba Csaba 
1971-ben voltaképpen a kunokról értekezett, írása — a többet 
ígérő címmel szemben — a magyarországi nemzetiségeket csak 
annyiban érintette, amennyiben kutatásuk elmaradott voltát 
tette szóvá. Szűcs Jenő 1982-ben arra vállalkozott, hogy né- 
hány oldalon a középkori Magyarország népeiről adjon a leg- 
fontosabb ismérvekre kiterjeszkedő áttekintést." Végül 1984- 
ben Ács Zoltán a legrégibb időktől kezdve napjainkig terjedő, 
inkább népszerűsítő jellegű összefoglalása során bőséges ter- 
jedelemben tárgyalta a középkor nem magyar népeit is. "9 No- 
ha Ács könyve nem tudományos igényű, hanem az ismeretter- 
jesztés célját szolgáló alkotás, mégis mindmáig ez szolgáltatja 
a legtöbb és a legátfogóbb ismeretanyagot a középkori Ma- 

gyarországon élt nem magyar népekről. Ő — az akkori idők 
szemléletének megfelelően — a középkort egészen a 18. szá- 
rad elejéig értette. 

Magam a jelen kötet címében szereplő középkort a honfog- 
lalástól 1526-ig tartó időszakaszként kezelem, Magyarország 
logalmában pedig némi megszorítást alkalmazok. Nem értem 
bele Szlavóniát (továbbá Horvátországot és Dalmáciát), mert e 
területeken — némi magyar és egészen csekély német szórvá- 
nyokat leszámítva — döntően szláv lakosság élt, és ennek elő- 
rebocsátása után e térségekkel a továbbiakban nem foglalko- 
rom. Munkám azon a gyötrő hiányon próbál valamelyest eny- 
híteni, ami a — némi szűkítéssel értett — középkori Magyaror- 
szág nem magyar népelemeinek tudományos alapvetésű, 
úllekintő, összegző története kapcsán megállapítható. Hogy 
ilyen munkák nem készültek, annak vélhetően legfontosabb 
oka a forrásanyag úgyszólván végtelen sorában lelhető meg. 
A kimerítő és részletes tárgyalásnak, amely az optimális teljes- 
égre törekszik, oklevelek százezreit, elbeszélő források százait — 
vagy talán ezreit —kelllene) ehhez felhasználnia. Ez azonban 
messze túl van azon a határon, ami egy embertől (vagy akár 
még egy munkaközösségtől is) reálisan elvárható lenne. Ennek 
az anyagnak természetesen magam sem vagyok a birtokában. 
Iin, akit a kérdéskör elemeiben (amit a székelyekről, oroszok- 
ról stb. szóló írásaim igazolnak) és összességében is hosszú idő 
óta érdekel, oly módon véltem a gordiusi csomót átvágható- 
nak, hogy bevontam a vizsgálatba saját, döntően a 11-14. 
századra vonatkozó anyaggyűjtésemet, a 14. század közepe 
utáni fejleményeket illetően viszont erőteljesen támaszkodtam 
u szakirodalmi előzményekre. Ez a tárgyalásban kétségtelenül 
egyenetlenségeket szült. Azok a megyék és népcsoportok ese- 
lében, amelyeket korábban alaposan megtárgyaltam, több, az 
ilyenhez nem jutott megyék és népelemek esetében összeha- 

sonlíthatatlanul kevesebb anyag állt rendelkezésre a 14-15. 
század vonatkozásában. 

Mi sem lett volna azonban fájdalmasabb, mint valahol az 
1330-1340-es évek táján elvágni a tárgyalás fonalát, éppen 
ott, ahol számos új fejlemény jelentkezett, és a bőséggel árad- 
ni kezdő adatok mind biztosabb alapokra helyezik a kutatást. 
Szerencsére a 14. század közepén túl egy sor megye és népes- 
ség esetében rendelkezésünkre áll — a korábbi szakirodalom- 
nak hála — annyi anyag, amennyi megadja az időrendben tör- 
ténő további tárgyalás lehetőségét. Így hát a témát 895—-1340 
közti szakaszában alapvetően (a teljességhez közel járó, de azt 
nyilván el nem érő) forrásanyag révén tárgyalom, míg 1340 
után részint feldolgozások, részint pedig az erre az időszakra 
végzett (sajnos, fájdalmasan hiányos) forrásfeltárás alapján. 
Igyekeztem azonban a megformálásban olyan módon eljárni, 
hogy e törésvonalak minél kevésbé legyenek érzékelhetők. 

Ennek a szempontnak is eleget tesz a kötet felépítése, amely 
szerint nem az időrend a tárgyalás abszolút rendező elve, ha- 
nem az egyes etnikumok; az időrend csak az egyes népek be- 
mutatása kapcsán, azon belül jut — igaz, ott sem meghatáro- 
zó —szerephez. A különféle nem magyar népek esetében azért 
kellett eltekintenem az időrend szigorú követésétől, mert a for- 
rások legtöbbször nem adnak elégséges fogódzókat a krono- 
lógiai rend megállapításához. Ehelyett a területi tárgyalás el- 
vét választottam, vagyis országrészről országrészre (ezen belül 
megyéről megyére) haladva mutatom be az egyes etnikumo- 
kat. Ha magam is egy — feltett, a valóságban ebben a formá- 
ban nem létező — királyi nemzetiségpolitika mentén tárgyal- 
nám az anyagot, bizonyára ugyanúgy az idő fonalára fűztem 
volna fel az adatokat, mint tette azt Mályusz Elemér. 

Am az én célkitűzésem nem ez, hanem az egyes népek ma- 
gyarországi megjelenésének, letelepedésének, berendezkedé- 

sének, társadalmának bemutatása, ami csakis úgy képzelhető 
el, ha ezeket az etnikumokat egyenként vetem vizsgálat alá, il- 
letve bizonyos etnikumokat nem külön, hanem csoportok tag- 
jaként tárgyalok. Ez utóbbi eljárás magyarázata abban rejlik, 
hogy bizonyos esetekben — méghozzá többnyire forrásadottsá- 
gokkal magyarázható okokból -— az látszott célszerűnek, ha 
egy fejezetben többféle népről szólok. Ilyenek a honfoglaló 
magyarokkal együtt jött népek; az azonos időben a Kárpát- 
medencébe került székelyek és böszörmények egyazon kavar 
népességnek voltak a részei, ezért elválasztásuk a szövegben 
nehezen lenne indokolható. Ugyszintén a forrásanyag nem 
engedi meg az egyenkénti bemutatást a csehek, szlovákok, 
lengyelek, oroszok, bolgárok, szerbek, horvátok, illetve a val- 
lonok (franciák), olaszok esetében, mivel az előzőeket a leg- 
gyakrabban összefoglaló néven szlávnak, az utóbbiakat pedig 
gallnak vagy latinnak nevezik a kútfők. Ez a körülmény sokszor 
nem tesz lehetővé az átfogó megnevezésnél pontosabb etnikai 
meghatározást. 

A könyv — címében is hangsúlyozva ezt — népekről szól. Bár 
ismerem azokat a vitákat, amelyek a nép (ethnosz) fogalma 
körül zajlanak, adott esetben mégsem elméleti alapvetés ré- 
vén, hanem a forráshasználat alapján beszélek népekről. Rö- 
viden szólva: népeknek tekintem mindazon nagyobb ember- 
csoportokat, amelyek a kúttőkben mint népek (népcsoportok, 
etnikumok) szerepelnek. Ebből a szempontból tehát úgyszól- 
ván érdektelen — bár más vonatkozásai miatt nagyon is lénye- 
ges kérdés —, hogy egy-egy nép milyen nyelvet beszélt. Ha a 
forrás (nyelvétől függetlenül) elkülönített egy nagyobb ember- 
csoportot a magyarságtól, és ennek oly módon adott kifeje- 
zést, hogy azt saját névvel látta el, magam népként kezelem. A 
népet azonban olyan értelemben is magyaráznom kell, hogy 
valóban csak nagyobb embercsoportokra értem és nem azok 

— bármily kiemelkedő jelentőségű — egyedeire. Nem szól tehát 
a jelen kötet azokról a személyekről, akik magukban vagy kis- 
számú kísérettel jöttek az országba, így a rendre idegenből ér- 
kezett királynékról, a külországi eredetű főpapokról és főem- 
berekről. Az ő bevonásuk a tárgyalásba — jóllehet éppen velük 
kapcsolatban tekintélyes mennyiségű szakirodalomra támasz- 
kodhattam volna — a politikum, a köztörténet irányába vitte 
volna el a tárgyalást, márpedig éppen ettől akartam tartóz- 
kodni ez esetben. 

Alapvető célkitűzésem ugyanis az, hogy a középkori Magyar- 
országon élt nem magyar népek történetét három szempont 
alapján mutassam be, ezek közül meghatározó jelentőségű a 
településtörténeti aspektus. A könyv gerincét annak bemutatá- 
sa teszi ki, hogy e népek hol szálltak meg a Kárpát-medencén 
belül. Két további, lehetőség szerint megválaszolandó kérdés e 
népek társadalmának, illetve igazgatásának kérdésköre. Mind- 
három szempont segít kijelölni e népek magyarországi helyét. 
Ezeket figyelembe véve máris érthető, hogy miért mellőztem a 
királynékat és a magyarországi elit idegen származású tagjait. 
Ok ugyanis — szinte kivétel nélkül — nem saját etnikumuk ideke- 
rült tagjai közül választódtak ki, nem is velük együtt érkeztek 
Magyarországra, hanem más utakon, ami külön — adott eset- 
ben őket a tárgyalásból kizáró -- elbánást biztosít számukra. 
Nem szólok tehát az alábbiakban sem pl. Gizella, Gertrúd vagy 
Beatrix királynéról, sem Gellért püspökről vagy Beckensloer Já- 
nos érsekről, sem a Druget-nádorokról, Ozorai Pipóról vagy 
Stiborici Stiborról. Igaz, valamennyien idegen származásúak 
( külföldiek") voltak itt, de nem ők a nép, nem reprezentálják 
azt a pályát, amit Magyarországban a németek, az olaszok 
vagy a lengyelek mint népcsoport befutottak. 

Könyvem írott forrásokon alapul. Teljesen mellőzni voltam 
kénytelen az egyes népek régészeti hagyatékának bemutatá- 

sát. Bár számos nép (pl. a kunok vagy a besenyők) esetében 
számottevő eredmények születtek e téren, de egy sor más nép- 
ről nem mondható el ugyanez. Az eljövendő kutatások felada- 
la az írott és régészeti források ütköztetése. Nem térhettem ki 
viszont nyelvészeti jelenségek megtárgyalása elől. Módszerta- 
ni alapelvnek itt is azt tekintem, hogy az írott források előnyt él- 
veznek a nyelvi tényekkel szemben. Az eddigi kutatások ezt a 
szempontot általában kevésbé hangsúlyozták, sőt bizonyos 
szerzőknél a nyelvi tények fontosságban az írott kútfők elé és 
lölé kerültek. Kétségtelenül kevésbé fáradságos összegyűjteni 
(vagy főleg már elkészült összeállításokból kiemelni) a népne- 
vekkel alakilag kapcsolatba hozható helyneveket, és ezek 
alapján megállapítani, hogy az ily névvel jelölt településeken 
az érintett etnikum valamilyen időpontban jelen volt, semmint 
oklevelek ezreinek átnézése után jutni efféle következtetésre. A 
kétféle úton tett megállapítás valóságtartalma között azonban 
óriási a különbség. Az előbbi, a nyelvészeti úton adódó kijelen- 
lés mindössze lehetőségről szólhat (nem kizárt, hogy az illető 
népcsoport valaha ténylegesen ott lakott), az írott forrás tanú- 
ságtételére alapozva viszont pontos időponthoz köthető bizo- 
nyosságról beszélhetünk. 

S hogy ennek az első pillanatra merőben módszertaninak 
látszó — és talán még öncélúnak is tetszhető — meditációnak 
mekkora a kihatása a kérdéskör egészére, azt a következő 
gondolatmenettel szeretném igazolni: Mályusz Elemér fent rö- 
viden idézett koncepciója azon alapszik, hogy az -i végződésű 
és látszólag népnevet tartalmazó helynevek (Németi, Olaszi, 
Tóti stb.) csakis a 11-12. században keletkezhettek. Mivel pe- 
dig ezek nagy szórtságban helyezkednek el szerte a Kárpát- 
medencében, innen adódott megállapítása, hogy a magyar 
uralkodók a 11-12. században a tudatosan szétszórt nemze- 
tiségeket asszimilálni akarták. Az -i képzővel alakult helynevek 

vizsgálata azonban arra mutatott rá, hogy ilyenek ,egészen a 
XV. század végéig jelentékeny számban és természetes Ítehát 
nem pusztán analógiás) úton keletkeztek: azaz az -i képző 
egészen a XV. század végéig eleven volt új alakú helynevek lét- 
rehozásában. Így tehát -i képzős helynevek a XI. század elejé- 
től-közepétől a XV. század végéig alakulhattak. Adataink arra 
is rávilágítanak, hogy az -i képzős helynevek keletkezésének 
fénykora nem a XI-XN. század volt..., hanem a XIII-XIV. 
század".!! Ebből egészen nyilvánvaló, hogy nem lehet a nép- 
névből alakult -i képzős helynevek keletkezését a 11—12. szá- 
zadra korlátozni, sőt nagy többségük bizonnyal nem is e két 
században jött létre. Így az e kronológiához kapcsolt néptörté- 
neti következtetések (mindenekelőtt a magyar királyok asszimi- 
lációs szándékáról Mályusz által mondottak) önmaguktól eles- 
nek, tárgytalanná válnak. . 

Nem jobb a helyzet azokban az esetekben sem, amikor — 
látszólag — a népnév önmagában, minden képző hozzáadása 
nélkül vált helynévvé. A nyelvészek óvatos megfogalmazásai 
ellenére a történészek sokáig az ilyen helyneveket idegen etni- 
kumok által lakott településekre vonatkoztatták, és mint ún. 
puszta népnévből alakult helyneveket szintén korai időkre (a 
10-12. századra) vezették vissza. Ezzel az eljárással szemben 
itt most nem részletezhető példák sokasága igazolja, hogy a 
népnév előbb személynévvé vált, és a helynévben e személy 
neve nyert megörökítést. Ilyen esetekben viszont már szó sem 
lehet arról, hogy e falvakban mindenestül nem magyar nép- 
elemek éltek volna. Különben is a puszta népneves [gyakran 
személynévi áttételen keresztül alakult) helynevek szintén nem- 
csak a korai századokban, hanem az egész középkor folya- 
mán létrejöhettek."? Élete vége felé — a helyneveket korábban 
meglehetősen kritikátlanul felhasználó — Györffy György is el- 
jutott ehhez a felismeréshez: ,Régebben elterjedt az a nézet, 

hogy ahol Besenyő helynevet találunk, ott az Árpád-korban 
hesenyő lakosság élt. Konkrét példák arra mutatnak, hogy a 
Besenyő elnevezésű helyek... sok esetben besenyő származá- 
sú vagy Besenyő ragadványnevet viselő birtokosok tulajdonai 


4 


voltak... Valószínű, hogy a Besenyő falunév nem azt jelenti, 
hogy a falu összlakossága besenyő volt". 

További gondok is nehezítik a helynevek automatikus, kont- 
roll nélküli felhasználását a nem magyar népek települési he- 
lyecinek megállapításában. Általánosan bevett szokás volt ed- 
ligelé, hogy a helynév etimológiája meghatározónak számí- 
lott az etnikai minősítésben. Ha tehát a helynév magyarnak 
minősült, ott magyar népességet tételeztek fel, ha szlávnak, 
kkor szlávot stb. A részletes tárgyalás során adatok sora cá- 
lolja e megállapítás hitelét, most csak annyit bocsátok előre: a 
legfeltűnőbb ez a románok esetében. A középkor nagy részé- 
hen a románok ugyanis nem román nevet viselő településeken 
eltek, hanem magyar vagy szláv nevű falvakban. Ha pusztán a 
településnevekből akarnánk románokra következtetni, alapo- 
an csalatkoznánk. A nevet ugyanis legtöbbször a környezet 
lja, tehát nem a benne lakók, hanem a szomszédok etniku- 
mát minősíti. De még ez sem feltétlenül igaz, hiszen sok pél- 
:lúnk van arra, hogy a tulajdonos vagy a telepítő neve vált ön- 
mugában vagy valamilyen utótaggal (-falva, -háza stb.) ellát-, 
vti falunévvé. A tulajdonos vagy telepítő neve pedig a legcse- 
télyebb mértékben sem jelent iránytűt a tekintetben, hogy 
milyen népesség élt a faluban. 

Ugyancsak komoly gondok forrása, hogy az írószervek (kan- 
: ellária, hiteles helyek) milyen névformákat foglaltak írásba, 
más szavakkal: magyarítottak-e avagy nem. Nem lehet elvárni 
117 oklevelektől, hogy pontosan leképezzék, hűen tükrözzék a 
"szóban forgó térség etnikai viszonyait. Nem ez volt ugyanis a 
rendeltetésük. Kniezsa István arra mutatott rá: ,A magyar név- 

alak használata az oklevelekben csak azt jelenti, hogy az a ré- 
teg, amelynek számára az oklevelek készültek, tehát a birtokos 
nemesség, ...az ország minden részében magyar nyelvű volt a 
XV. sz. végéig".!" Hogy nemcsak a kedvezményezettek, a birto- 
kosok nyelve játszhatott szerepet a névformák megadásában, 
hanem az oklevelek kiállítóié is, arra — igaz, e példában a sze- 
mélynévhasználat terén — csattanós bizonyságot szolgáltat egy 
1335. évi oklevél. Eszerint a Berzevicziek egyik őse a szepesi 
káptalan privilégiumát bemutatta a királyi országbíró előtt, ám 
mivel abban Theodoricus, Theodorici vagy Theodorico névala- 
kok vannak, a kúria magyar jegyzői és tanítói (scolares) Thya- 
dar vagy Theodoro alakban akarták lefordítani azokat. A Ber- 
zeviczy-ős fiai ez ügyben a szepesi káptalan állásfoglalását kér- 
ték. A káptalan oklevéllel tanúsította, hogy azon nevet, ame- 
lyet a magyarok Detricusnak írnak, a németek Theodoricusnak 
szokták írni, minthogy a káptalan jegyzői többnyire németek. !5 
Az elbeszélő források, útleírások igen gyakran a jogot biztosí- 
tó oklevelekétől eltérő, a ténylegesen beszélt nyelv alapján hal- 
lott névformákat hagyományoztak ránk. Csak két példa álljon 
itt ennek igazolására. Székesfehérvár neve számos 11-12. 
századi narratív kútfőben a szokásos Alba helyett Bellegrava 
(Belgrád) alakban szerepel. Miközben az oklevelek rendszere- 
sen Kassa — Cassa néven emlegetik a Felvidék fontos kereske- 
delmi központját, addig egy 15. század közepi orosz nyelvű, 
azaz szláv személy által készített útleírásban Kosica — Koseca, 
azaz szlávos alakban fordul elő. Vé 

Nem indokolja tehát semmi, hogy a nem magyar népek 
kárpát-medencei jelenlétének bizonyságául — főleg egyértel- 
műen róluk szóló írott források híján — a földrajzi nevekre túl- 
ságosan nagy terheket rakjunk. Ugyanis ,a népnévi helynevek 
korántsem tükrözik pontosan az ország területén lévő különfé- 
le etnikumok helyét — amint ott-tartózkodásuk idejére nézve is 

csak évezredes időközben igazítanak el —, hiszen idegen né- 
pesség által lakott terület csak az esetek egy — feltehetően nem 
túl magas százalékszámot kitevő — részében kapott nevet az ott 
élő nép nevéről, az esetek jelentékeny részében más, nem et- 
nikai jellegű névadási indíték alapján nyert a terület elneve- 
sóst"."" Ez persze nem jelenti azt, hogy a helyneveket teljesen 
mellőznünk kellene az alábbiakban, amikor nem magyar né- 
pek után nyomozunk a középkori Magyarországon, de e téren 
nagyfokú önmérsékletet kel! tanúsítanunk. Nem vitás, számos 
esetben tudjuk igazolni, hogy az -i képzős vagy puszta népné- 
vi földrajzi név ténylegesen kapcsolatba hozható idegen etni- 
kummal. Ha azonban erre bizonyíték nem áll rendelkezésünk- 
re, inkább mellőznünk kell a helynevet, nehogy téves követ- 
keztetésekre jussunk, mivel egyéb támpont híján ennek van 
nagyobb valószínűsége. E — talán szigorúnak tűnő, de jogosu- 
latlannak semmi esetre sem mondható — módszertani elv kö- 
vetkezetes érvényesítése voltaképpen fájdalmas ,műtét", hi- 
szen rengeteg, alkalmasint több száz (eddig számításba vett) 
helynévi , bizonyíték" hull ki ily módon a rostán." Magam a 
helynevek közül mindössze azokat látom külön indoklás nélkül 
felhasználhatónak, ahol a népnév a névhez másodlagosan já- 
ruló megkülönbözhető elem (a Szászzsombor vagy a Tótvá- 
zsony típusú helynevek ugyanis eleve azért jöttek létre, hogy 
etnikai alapon különböztessenek meg korábban azonos nevű 
falvakat). Elmaradnak ezektől forrásértékükben az Olaszfalu, 
Oroszfalu stb. típusú helynevek, mert ilyen esetekben is érvé- 
nyes lehet az, amit az -i képzővel ellátott népneves helynevek- 
ről fentebb mondtam, 

Az írott forrásokhoz való erős kötődés, a kútfőkben rejlő ta- 
nulságok hasznosítása megóv bennünket attól, hogy a nem 
magyar népek ügyét túlságosan egyszerűen, sematikusan lás- 
suk. Mi sem károsabb, mint régi vagy modern sztereotípiák kri- 

tikátlan átvétele és kivetítése az egész középkorra. Szent István 
Intelmeinek híres mondata az egy nyelvű és egy erkölcsű or- 
szág gyengeségéről és törékenységéről csakis az István kori vi- 
szonyok közepette értelmezhető, ? és nem tehető meg az 
egész, egyébként nem létező középkori magyar nemzetiségpo- 
litika alappillérévé. A modern ideológiák középkorba történő 
indokolatlan és célzatos visszavetítésének kell tekinteni mind- 
azon állításokat, amelyek az egész középkor vezetőelvévé a 
nemzeti elvet tették meg, vagyis az egyik nép másik által törté- 
nő kollektív elnyomását, és a másiknak ez ellen való folytonos 
lés etnikai öntudattól eltelt) lázadását. Még a szélsőségesek 
közé igazán nem számítható Ovidiu Pecican is úgy fogalmaz: 
a középkor delén , hajszálnyi eltérés sincs immár aközött, hogy 
valaki magyar és nemes... A 13. század végén a magyar poli- 
tikai élet előterébe került az a felfogás, hogy a nemesség és a 
magyarság közössége egy és ugyanaz". Egy efféle képtelen ál- 
lítás természetesen már involválja a következőt: a középkorban 
belülről, azaz Magyarország területén ,a románság egyre ra- 
dikálisabb harcot folytatott a magyar királyság ellen,,.?9 Ez az 
idézet lés még hány hasonlót, sőt jóval keményebbet, szélső- 
ségesebbet lehetne idézni) arra hívja fel a figyelmet: a nem 
magyar népek magyarországi története rendre politikai fel- 
hangokkal dúsult, sőt helyenként azok vették át a vezérszóla- 
mot. A téves felfogások cáfolatának leghatékonyabb, sőt 
egyetlen célra vezető módja: az adatok felsorakoztatása. En 
éppen ezért e könyvben nem bocsátkozom terméketlen viták- 
ba, hanem tárgyszerűen elősorolom a forrásokat. Sapienti sat. 

A munka nem tekinti feladatának, hogy az egyes népek Kár- 
pát-medencén kívüli (ős-Jtörténetéről beszámoljon, megelég- 
szik ezzel kapcsolatban néhány rövid mondattal. Történetük 
részletesebb kifejtését attól az időtől indítja, amikor megjelen- 
tek Magyarország területén. Históriájukat elkíséri a középkor 

végéig, illetve addig az időpontig, amikor eltűntek a források- 
ból. Nem lehet eléggé hangoztatni, hogy e munka tárgyát a 
nem magyar népek alkotják. E tárgyválasztás alkalmasint kelt- 
het olyan benyomásokat az olvasóban, mintha magyarok nem 
is éltek volna a 10-15. században a Kárpát-medencében. Az 
állandó ismételgetés mellőzésével e helyütt kell leszögezni a 
magyar honfoglalás utáni valamennyi évszázadra érvényes 
megállapítást: a nem magyar népek a magyar állam terüle- 
tén, a magyar nép szomszédságában, gyakran azzal teljesen 
elvegyülten éltek. De mivel a magyarok nem légüres térbe ér- 
keztek 895-ben későbbi hazájukba, célszerű a tárgyalást a 9. 
századi (még a magyarok érkezése előtti) etnikai viszonyok be- 
mutatásával kezdeni. 

Annak megválaszolása, hogy kik éltek a 9. századi Kárpát- 
medencében, nem tartozik a könnyű feladatok közé. A forrá- 
sok nagyrészt ugyanis országokról és nem népekről szólnak, 
márpedig mi sem veszélyesebb, mint országok és népek közé 
azonosságjelet tenni. Az vitán felül áll, hogy a 9. században a 
Kárpát-medence politikai struktúrája az egyneműből a sokfé- 
leségre váltott át, vagyis nagyfokú divergálódás ment végbe. A 
8. század végén még a térség egésze az Avar Kaganátus ural- 
ma alá tartozott.?! A nyugati és keleti irányból érkező támadá- 
sok ezt összeroppantották, és romjain számos politikai kép- 
ződmény létesült. Az igazi nyertesek az avarok elleni katonai 
akciók győztesei, a frankok és a bolgárok lettek. Az Inn folyó- 
tól keletre a Dunáig terjedő terület (a mai Ausztria nagy része 
és a ma Dunántúlnak mondott tájegység) Oriens "kelet" néven 
a Frank Birodalom része, annak határterülete lett. Ennek egyik 
alkotóeleme a kezdetben Pribinát, majd Kocelt uraló mosa- 
burgi (mai nevén zalavári) grófság. A bolgárok a később Er- 
délynek nevezett térségre és az attól délnyugatra eső vidékre 
terjesztették ki uralmukat. A Dunától északra morva-szláv feje- 
delemség létesült, ehhez tartozott a nyitrai rész is. Minden bi- 
zonnyal fénykorában ennek fennhatósága mélyen benyúlt az 

Alköldre (az ún. Nagy Morávia). A Dunától keletre alkalmasint 
megmaradhatott az Avar Birodalom egy kis darabja. A Drává- 
tól délre szintén szláv fejedelemség alakult, míg az Adriai-ten- 
ger és a Gozd hegység között kialakult a horvát állam.?? 

Ez azonban nem jelenti azt, hogy az újonnan megjelenő 
kárpát-medencei politikai képződmények urai saját etnikumu- 
kat juttatták számbeli túlsúlyra, vagyis hogy nyugaton a fran- 
kok, keleten a bolgárok tömegei jelentek volna meg a Kárpát- 
medencében. A gyér tényanyag és a történelmi tapasztalat is 
inkább arra mutat, hogy nem feltétlenül népek, hanem csak 
hatalmi elitek cseréje történt. Egy efféle felfogás érvényre jutá- 
sát nagyon sokáig megzavarta az a néhány híradás (Suda Le- 
xikon, Orosz Evkönyv), amelyek az avarok teljes kipusztításá- 
ról, nyomtalan eltűnéséről szóltak. Ezeknek ma már nem ad- 
hatunk hitelt.2? Az avar háborúk minden pusztítása ellenére az 
Avar Kaganátus népe jórészt helyben maradhatott, csak az 
eddigi kagán helyett térségenként különböző új urakat kapott. 
További gond forrása, hogy a legcsekélyebb mértékben sem 
gondolhatunk arra, miszerint az Avar Birodalom fennállása 
utolsó szakaszában, vagyis a 8. században ez a nép döntően 
avar lett volna, Az avar uralom ugyanis nem vonja automati- 
kusan maga után, hogy az uralmuk alatti népesség etnikuma 
is avar. Bizonyosra vehető, hogy az avar mellett egy sor más 
népelemmel is számolhatunk a térség lakóiként már a 8., de 
a 9. században is. 

Az írott források nem foglalkoznak részletesen és hosszab- 
ban a 9. századi kárpát-medencei népességgel. A század 20- 
as éveiben a Frank Évkönyv Adobritus vagy Praedenecentus 
nevű népről írt, amely szláv népességnek tekinthető. A század 
közepén az általában Bajor Geográfusként emlegetett ismeret- 
len szerző az iménti néppel azonosítható Osterabtrezus etni- 
kumról tett említést, valamint a Frank Birodalom keleti határai 

mentén Marharius (morva), Vulgarius (bolgár) és Merehanus 
(morva) népet nevezett meg." A morvák szlávok, a bolgárok 
alattvalói hasonlóan, a bolgár elitnél pedig éppen ezekben az 
úvtizedekben ment végbe a török—szláv nyelvváltás. A magyar 
honfoglalás küszöbén a kortárs Regino öt népről szólt a Kár- 
pát-medencében: a pannónokról, az avarokról, a karantá- 
nokról, a morvákról és a bolgárokról.?" Közülük a karantánok 
és a morvák bizonyosan szlávok, a bolgárok nagy többségük- 
ben ugyancsak, az avarok eredendően ugyan török nyelvű nép 
lehetett, de kérdés, hogy mennyire szlávosodtak el a 9. század 
folyamán, végül a pannónok etnikuma (nyelve) nem értelmez- 
hető egyértelműen. A Naum-legenda ugyancsak morvákról 
beszélt e térségben, Bíborbanszületett Konstantin pedig Nagy 
Morávia közelebbről meg nem nevezett lakóiról.2§ Avarokat 
azonban nem csupán Regino említett — vélhetően az Alföldre 
lokalizálhatóan — 895-ben, hanem a Conversio a 870-es évek 
elején Zalavár vidékén, Konstantin pedig 950 táján az Adriai- 
tenger mentén.?" Az avar továbbélést tehát több, egymástól 
független írott forrás igazolja. A Conversio egyébként úgy tud- 
ja, hogy még gepidák is éltek a Dunántúlon."? Egy 860. évi ok- 
levél az Alpokalján vangar (onogur) népességet sejtet.?? A gyér 
írott forrásanyag a Kárpát-medencében szlávokat, továbbá 
avarokat, bolgárokat, onogurokat, gepidákat említ a magyar 
honfoglalás előestéjén, de alig fér kétség hozzá, hogy — első- 
sorban a Dunántúlon -— bizonyos frank (német) népességgel is 
számolhatunk. Ez legalább háromféle nyelvi szubsztrátumot je- 
lent: szlávot, törököt és németet. 

Az etnikai kérdésekben a régészet jelenleg aligha tud ér- 
demben állást foglalni. Ez több körülménnyel kapcsolatos. 
Egyrészt: elvileg jogos kételyek merülhetnek fel azzal kapcso- 
latban, hogy a régészet egyáltalán alkalmas-e etnikai minősí- 
tések adására, mivel a régészeti kultúrák és az etnikumok tá- 

volról sem fedik egymást.?9 Másrészt: valószínűleg le kell szá- 
molni azzal a sztereotípiával, hogy bármilyen környezetben 
élő, de egyazon nyelvű népességnek azonos régészeti kultúrá- 
júnak kell lennie. A régészeti műveltséget ugyanis nem a nyelv 
hozza létre és alakítja, hanem az együtt élő népek természeti 
és társadalmi viszonyainak bonyolult kölcsönhatása. Egy pél- 
dára kihegyezve: nem lehet azonos leletanyagot várni azon 
szlávoktól, akik a Felső-Tisza-vidékén éltek vagy akik a nyuga- 
ti Felvidéken, illetve a Tisza délebbi folyása mentén. Mindhá- 
rom szláv csoport más természeti körülmények között, más tár- 
sadalmi és politikai koordináták között élt, ennélfogva feltétle- 
nül különbözniük kell leletanyaguknak is, főleg hosszabb egy 
helyben lakás esetén. Az alábbiakban példákkal igazolom 
majd, hogy a szlávok a Kárpát-medence más és más részein 
egymástól nagyon eltérő foglalkozást űztek, sajátos etnikai je- 
gyük nem állapítható meg. Nem igaz tehát a szorgosan földet 
művelő szlávság sztereotípiája sem. A Felső-Tisza vidékén levő 
szláv sírok nagy többsége a 8-9. századra keltezhető, a legko- 
rábbinak látszó zemplénagárdi temetőt pedig a 7. század ele- 
jén kezdték használni.3! A szlávok csoportja tehát már a ma- 
gyar honfoglalás előtt két-háromszáz évvel ott lakott, vagyis 
esetükben a szlávság másutt élő nagyobb csoportjaival való 
együttlét már régen megszűnt. 

Mérföldes előrelépésre nyújt lehetőséget a kronológia tisz- 
tázása terén a közelmúltban megjelent a közép-európai avar 
lelőhelyek korpusza.?? Ennek alapján meg lehet kísérelni az 
avar kori leletek időrendi szétválasztását. Ennek azért van óri- 
ási jelentősége, mivel a még ma is érvényben levő kronológi- 
ai rend azon alapult, hogy az avar kor népessége, az Avar Bi- 
rodalom alattvalói — akik természetesen nem mind avarok — a 
8-9. század fordulójának háborúi során teljesen kipusztultak. 
Ennélfogva e leletcsoport ,felső időhatárát is az avar-frank 

háborúk idejénél, a 8-9. század fordulójánál vonták meg. S 
mivel mindmáig nem történt meg az avar régészeti leletanyag 
kronológiai átrendezése, az avar-frank háborúk utáni időszak 
régészeti emlékeinek kiválasztása, komoly folytonossági hiá- 
nyok keletkeztek a kapcsolódó (avar és Karoling-) kultúrák 
szövetében".33 Csak két példa arra, hogy milyen meglepeté- 
sekkel szolgálhat természettudományos módszer alkalmazása 
a datálásban. A dunacsébi (őelarevói, Szerbia) késő avar te- 
metkezési hely sírja a British Museum laboratóriumának méré- 
se alapján a 969-6ó évre tehető, kalibrálva viszont a 11. 
századra, holott a hagyományos keltezés szerint a halottnak 
már a 9. század előtt sírba kellett volna kerülnie. Az Öpuszta- 
szer-Kiszner tanyai ,honfoglaló" magyar sírok radiokarbon 
vizsgálat révén megállapított időpontja 995435 év, holott a 
tradicionális datálás szerint az itt eltemetettek ,a honfoglalók 
egyik korai generációjához" tartoztak. 96 

Ha arra a kérdésre keressük a választ, hogy a szlávok, a tö- 
rökök és németek közül kik éltek a legnagyobb számban a Kár- 
pát-medencében, a nyelvészeti adatokhoz kell fordulnunk. A 
térség 9. századi források révén bizonyítható földrajzinév- 
anyaga viszonylag csekély. Ezek között szláv (Ablanc, Torna — 
Tornava) és német (Mosaburg, Ortahu, Salapiugin) nevek egy- 
aránt előfordulnak. A nyelvi dominancia dolgában ezek 
azonban nem igazítanak el bennünket. Sokkal többre me- 
gyünk, ha figyelmünket a folyónevekre fordítjuk. Szláv közveti- 
téssel került a magyarba a Duna, Tisza, Dráva, Száva, Maros, 
Szamos, Körös, Temes, Olt, Vág, Garam, Nyitra, Ilkva, Rába, 
Marcal, Zala, Kerka, Mura neve. Ez már önmagában arra mu- 
tat, hogy a szlávságot kell a legnagyobb létszámú etnikumnak 
tekintenünk a 9-10. század fordulóján a Kárpát-medencében, 
hiszen ellenkező esetben a tényt, hogy szinte az összes na- 
gyobb, ősi indoeurópai eredetű víz neve a szlávból jutott be a 

magyarba, nem tudnánk magyarázni. A honfoglaló magya- 
roknak tehát a térség szinte minden részén elsősorban szlávok- 
kal kellett találkozniuk. 38 

Nem lesz tanulságok nélküli, ha áttekintjük — tájegységek 
szerint haladva — a Kérpát-medence közepes és kisebb vízfo- 
lyásainak nevét. Az ide vonatkozó anyag túlnyomó része a 
11—13/14. századból maradt ránk. A Dunától északra eső 
Nyugat-Felvidéken lakésőbbi Pozsony, Nyitra, Trencsén, Árva, 
Turóc, Liptó, Zólyom, Bars, Hont, Nógrád, megyék területén) 
az alábbi szláv nevű patakokkal találkozunk: Jablam, Ma- 
liszka, Lucsinc, Pilva, Vina, Holobo,?? Bebre (utóbb Bebrava), 
Kocina, Radosnya, 9 Miava, Ocsova, Zsitva — Zsikva, Parna, 
Turóc, Lukóca, Beszterce, Litva,§! Revuca, Verbice, Kalicsna, 
Jalovec, Szelnice, Teplice, Szesztric, Csernice,? Szalatna, 
Olcsva, Zolna, Dewvence, Topolnica, Rohozsnica, Tepla, 
savnica, Leszna, Kompa, Szikince, Selmec, Korpona, 
Belezna, Iszkornya, Varbók, Klaszita, Verpec," Szuha, Losonc, 
Szalatnya, Vilicske, libercse, Paróca, Sztregova, Szekelce, 
Verőce."6 

Az ettől keletre a Tiszáig, illetve a Tisza országhatárig meg- 
hosszabbított vonaláig húzódó, Kelet-Felvidéknek mondható 
területen (Szepes, Sáros, Gömör, Kis-Hont, Torna, Borsod, 
Abaúj, Zemplén, Ung megyékben) a következő szláv nevű víz- 
folyásokat sorolhatjuk elő: Topla, Ternanka, Ternye, Bisztra, 
Delne,"" Dobsina, Csermosnya, Rozlozsna, Taplóce, Jolsva, 
Lomnica, Hluboka, Szalatna, Szitnice, Turóc, Ragyóc, Gortva, 
Szelce, Liszka, Malicska, Dobra, Baraca,18 Lipó, bDarnya, 
Szuha,"? Tapoly, Rima, Szomolnok, Ronyva, ? Torna, Jósva, 
Szinva, Lizó, Lubuna, Varbó, Lipóc, Kamunusna, Ilolboka, 
Lubna, Rednic,5! Tapolca? Rakaca, Kanyapta, Miszla, Ilsva, 
Tereblye,? Tolcsva, Torna, Jeszenő, Dereznek, Szeretva, 
Garabonca, Csemernye, Likova, Lipóc, Tarnava, Csarnancte- 

cse, Hlevna, Ribnice, Miszluna, Szakalya, Drinóc, Luzsec, Rib- 
nica, Kriva, Zsarovnica, Tiba, Breznica, Kemence, Lipóc, 
Orohva, Kurcsva, Túr, Szuha."! 

A Tisza (a Tisza meghosszabbított vonala) és Erdély közti tér- 
ségben (Bereg, Ugocsa, Máramaros, Szatmár, Közép-Szol- 
nok, Kraszna, Bihar megyékben) a következő szláv nevű pata- 
kokkal találkozunk: Csaronda, Szernye, Kerepec, Mérce, 
Sztára, Maconca, Osztoró,? Turc, Esztegő, Tarna, Szemerdek, 
Verbőc, Szalva, Ilonok, Borsova, Rednek, Beberke, Szeklence, 
Szaplonca,?$ Róna," Túr, Tapónak, Ragozna,? Lekence,"? 
Bisztra, Derna,? Beszterce, Kalota."! 

Erdély területén (az ottani hét megyében, valamint a Szé- 
kely- és Szászföldön) Gorbó, Lóna, Lozsád, Orbó, Lekence, 
Beszterce, 2? Piszterna, 3 Deberke, Szomordok, Lekence, Dom- 
bó 61 Sztrigy,5 Dobra, Cserna, Cibin, Csernavoda, Dorna, 
lucson, Cserna, Kovászna, Gerebenc, Beszterce, Orbó, 
Bisztra, Kászon, Tárnava (a Küküllő román neve), "7 Celna"8 a 
szláv eredetű pataknevek.? 

Az Alföldön és az Alfölddel határos peremterületen (Pest, 
I leves, Szabolcs, Szolnok, Jászkunság, Fejér Duna-Tisza-közi 
része, Bodrog, Bács, Csongrád, Békés, Zaránd, Csanád, 
Arad, Temes, Torontál, Keve, Krassó megyében) is többnyire 
szláv nevű vizekről adhatunk számot: Tarna, Tarnóca, Galga, "9 
Zagyva," Kurca,"? Dézna, Moróc, Csesztreg, Kanizsa, 
Kalodva, Izgar, Kalna, Bisztra,"§ Vitelnik,"" Lankó, Panyóca, 
Berzava."5 

A Dunántúlon (Pilis, Győr, Moson, Sopron, Vas, Veszprém, 
Fejér, Zala, Somogy, Tolna, Baranya) a szláv pataknevek sorá- 
ban ezeket említhetjük meg: Tapolca," Eszterge, Csápolnak, 
Revence, Gerencse, Rábca, Gerence,"" Luzsa, Vulka, Makva, 
Csörnöc, Cseretnek, Gobornok, Radnik, Zarannuk, Vigna, 
Ablanc, Velika, Borzó, Pinka, Tohony, Esztermén, Uszturga, 

Esztermégy, Cuha, Tapolca, Bitva, Torna,"§ Kalista,"?" Torna, 
Dobronak, Kebele, Loncove, Bezence, Szapolya, Libóca, Ba- 
kónak, Túr, Jelesnuk, Lesence, Tapolca, Kanizsa, Piliske, Ger- 
zence, Peles, Gerence, Kesztelce, Szeretcse, Luckó, Csernó, 
Rinya, Tapolca, Cuha, Daróca.?? A Drávától délre eső terület 
vízneveit felesleges is felsorolni, azok úgyszólván kivétel nélkül 
szlávok (Klokocsóc, Vulcsina, Pesztina, Brezina stb.)." 

A nyilván korántsem teljes lista mintegy 250 folyó-, illetve 
pataknevet foglal magában. Közülük nem kevés bizonnyal a 
10. század után keletkezett, de alapos a gyanú, hogy : - amint 
erre a dunántúli Ablanc és Torna patakok 9. századból igazol- 
ható nevének továbbélése feljogosít — sok víznév már megvolt 
a 9. században (vagy azt megelőzően), és a magyarok a szlá- 
voktól átvették azokat. Fontos tanulság, hogy a szláv eredetű 
víznevek nagyjából arányosan oszlanak meg a Kárpát-meden- 
ce különféle tájegységei között, talán csak az Alföldön lalálha- 
tó kevesebb. Ennek azonban alapvetően az az oka, hogy eb- 
ben a térségben jóval! kevesebb is a vízfolyások száma, mint a 
hegyvidékeken. 

Nem lehet kétség a tekintetben sem, hogy igen sok, szláv 
nevet viselő 10. század utáni település (és annak neve) vissza- 
vezethető a 10. század előtti időbe. Pécs magyar neve egy ,öt 
jelentésű indoeurópai (szláv?) névből alakult, magál a lelepü- 
lést már a 9. században latinul ,öt egyház" jelentésű névvel 
illették.?2 Sajnos, az adatok hiánya az egzakt bizonyítást nem 
teszi lehetővé. Van azonban egy közvetett mód arra, hogy : ha 
a 9. századi létezést nem is, de — kárpát-medencei szláv hely- 
nevek korai (2-1 1. századi) meglétét bizonyíthassuk. A szláv- 
ban ugyanis a nazális (m, n) az ezredforduló körüli időben ki- 
veszett, de az ennél korábban a szlávból még nazálisos lormá- 
ban átvett magyar helynevekben megmaradt. Az előzőekben 
használt tájegységek szerint hatadva a következő helyneveket 

— település-, kisebb mértékben vízneveket — vehetjük ilyenként 
számba. A Nyugat-Felvidéken: Galánta, Kompa, Szanda; a 
Kelet-Felvidéken: Pankota, Long (Sárosban), Berente, Long 
(Zemplénben), Szegilong; a Tisza és Erdély között: Dombó, 
Malonta, Pankota (Biharban), Long (Ugocsában); Erdélyben: 
Dombró, Dombó, Gambuc, Gerend (Tordában), Gerend (Hu- 
nyadban); az Alföldön: Dombó, Montaj, Visonta, Szanda, 
Szandalék, Dombóc, Pankota (Biharban), Lankó, Szond, Ga- 
lambóc, Osztrumpa, Pankota (Zarándban); a Dunántúlon: 
Gunzna, Berente, Döbrönte, Koromla, Lendva, Loncove, Len- 
dence, Dombró (Zalában), Galambok, Szompács, Langacs, 
Pankasz, Lanka (Vasban), Lankóc, Visonta, Dombród, Dom- 
boró, Dombó (Somogyban), Dombó(-vár) (Tolnában), 
Döbrönte, Szondok, Lanka (Baranyában), Dombó (Baranyá- 
ban), Dombró (Baranyában), a Drávától délre: Dombó (Val- 
kóban), Pacsinta, Dombró (Valkóban), Dombó (Szerémben), 
Dombró (Kőrösben).§3 E helyütt is azt tapasztaljuk, hogy jelen- 
létük — a Dunántúltól eltekintve — nagyjából egyenletesen osz- 
lik meg országrészenként, egyikből sem hiányoznak. Mivel a 
magyarok négy vár (Visegrád, Csongrád, Zemplén, Nógrád) 
szláv nevét soha nem fordították le nyelvükre, ez arra mutat: e 
megnevezések szintén honfoglalás előttiek lehetnek, és azokat 
készen kapták az itt lakó szlávoktól.?4 

A szláv település- és víznevek nagy számával szemben akár : 
török, akár német elnevezések csak igen ritkán fordulnak elő , 
a Kárpát-medence 10. század utáni toponímiájában. A vízne- 
vek közül a Fertő vidékén a Seleg, Erdélyben a Tatrang, a 
Küküllő, a Barca, a Brassó, Erdély határán a Krassó, Délkelet- 
Dunántúlon az Okor és a Karasó, valamint az Alföldön talán 
a Tápió minősül török eredetűnek. Németből magyarázható a 
Hernád, továbbá német közvetítéssel került a magyarba az 
Ipoly, továbbá a magyar-német nyelvhatár vidékén a Lajta, a 

Lapincs, a Vulka. Olyan, a magyar honfoglalás utáni időből 
adatolható településnév, amely török vagy német eredetű len- 
ne, és nagy valószínűséggel visszavezethető lenne a 9. szá- 
zadra, szinte nem ismeretes. Mosaburgot a Zalavár, Ortahut 
— bizonnyal — a Veszprém elnevezés váltotta fel. Salapiugin he- 
lyén vagy vidékén ma Zalabér áll. Legfeljebb a frank kor 
Odinburchja élt tovább Sopron német nevében (Ödenburg), 
valamint két hegynév kontinuus a Kárpát-medence nyugati 
szegélyén (Uvitinesberc — Vütöm, Omuntesberch — Amand- 
hegy) .§ A török és német földrajzi nevek gyér számára azt a 
magyarázatot adhatjuk, hogy az avarok (akik egyébként sem 
lehettek túlságosan sokan, hiszen az Avar Kaganátus alattva- 
lóít nem minősíthetjük egyetemlegesen avarnak) a 8-1 0. szá- 
zad folyamán nyelvi értelemben elszlávosodtak,?$ a Kárpát- 
medencében 896 előtt kis számban élt németek pedig a ma- 
gyar honfoglalás és az arra következő bizonytalan viszonyok 
miatt eltávoztak onnan. 

A 9. század folyamán a Kárpát-medencében kétféle, egy- 
mással ellentétes irányba ható változás következett be. Az ál- 
lami élet területén az Avar Kaganátus révén képviselt egység, 
. egyneműség sokszínűségbe csapott át, számos kisebb-na- 
gyobb fejedelemség létesült itt. Ugyanakkor nyelvi értelemben 
a korábbi tarkaság megszűnt, a szláv vált a térség leginkább 
használt nyelvévé. A nyelvvesztés nem feltétlenül járt együtt to- 
vábbi etnikai sajátosságok gyors, ezzel egyidejű feladásával. 
A nyelvileg elszlávosodott avarok , tárgyaik egy részében, hie- 
delemviláguk számos mozzanatában még őrizhettek eredeti 
avar elemeket". Nem igaz tehát a tétel, hogy a magyarok 
895-ben már csak szlávokkal találkozhattak a Kárpát-meden- 
cében. Ha a szláv nyelv domináns is volt itt, a szlávokon kívül 
." más etnikumok szintén megélíhetjték a magyar honfoglalást. 
Ezt éppen az avarok esetében helynevek révén is bizonyíthat- 

juk. A honfoglalást követő névanyagban hét Várkony helyne- 
vet ismerünk.?8 Ezek többsége a Kárpát-medence északkeleti 
részében található, ott, ahol — mint ezt a kortárs Regino króni- 
kája sejteti — a magyarok valóban találkozhattak avarokkal.?? 
Mivel pedig a várkony az avar nép megjelölésére szolgáló 
megnevezés, kézenfekvő arra gondolni: a magyarok az ava- 
rok lakta települések némelyikét a Várkony név segítségével 
akként nevezték meg, hogy a bennük lakó népesség avar etni- 
kumára utaltak." Az írott és a régészeti források mellett tehát 
névtani bizonyíték is szól az avar továbbélés mellett. 
Feltehető, hogy kisebb számban török (vagy már szláv?) 
nyelvet beszélő dunai bolgárokat is találtak a honfoglaló ma- 
gyarok a Kárpát-medence déli részén. Erre nem csupán onnan 
következtethetünk, hogy írott források említik a medence (egy 
részének) uraiként és lakóiként a bolgárokat, hanem — miként 
az avarok esetében a Várkony településnevekre építettünk —— 
helynévi bizonyítékunk is van. E bolgárokat a magyar nyelv a .., 
honfoglalás idején nándoroknak nevezte." A középkorban 
Magyarország területéről 11 Nándor helynév maradt ránk."? 
Ezek közül csak azok hozhatók ténylegesen kapcsolatba bol- 
gárokkal, amelyek esetén — a puszta névalakon túl — egyéb 
szempont is emellett szól. A kései előfordulás ellenére ilyen az 
1311-ben szereplő Nándorlaka.?? Ez ugyanis az erdélyi Fehér 
megyében fekszik, Gyulafehérvár tágabb környékén, ahol a 9. 
századi bolgárok központját gyanítják." Az Erdélyből az Al- 
földre vezető marosi út közelében, Hunyad megyében 1330- 
ban Nándor település került elénk."5 E dél-erdélyi térségre he- 
lyezhető a 10-11. század fordulója táján Keán fennhatósága, 
akinek területén egyre inkább elszlávosodó bolgár népesség 
élt." Ugyancsak déli fekvése miatt fogható gyanúba a későn 
előkerülő Szerém megyei Nándor." Sokkal bizonyosabb tala- 
jon áll a megállapítás Csongrád megye esetében. Itt 1075- 

ben Alpár határában Nandirdi füzes, Csanytelek közelében 
Nándortó fordul elő, ? és a kettő közül bármelyikkel azonos le- 
het a hamis 1037. évi oklevélben szereplő Nándor halastó. "? 
E helyeken feltehető a bolgárok kontinuitása a 9. és a 11-12. 
század között. 99 

Vajon hányan élhettek a Kárpát-medencében a honfoglalás 
előestéjén? Erre a kérdésre megbízható, a valóságot fedő vá- 
laszt valószínűleg soha nem adhatunk, legfeljebb becslésekre 
szorítkozhatunk. Magam úgy vélem: ezt a számot alsó határon 
150 ezer, felső határon 250 ezerre tehetjük." Ezt a feltevést 
az imént elmondottak alapján egy sajátos szempont alapján 
megtámogathatom. A szláv víznevek nagyjából egyenletes kár- 
pát-medencei elhelyezkedése arra mutat, hogy a honfoglaló 
magyarok mindenütt, minden nagyobb térségben találtak szlá- 
vokat. Ott, ahol a legnagyobb bőségben fordulnak elő szláv 
víznevek (a Kárpát-medence északi részén), egészen a 13-14. 
századig lakatlan rétségekről, üres földekről beszélnek az ok- 
levelek. Ezek nem abban az értelemben voltak néptelenek, 
hogy egy teremtett lélek sem lakott bennük, hanem abban, 
hogy gyér a népsűrűségük. Effélének számított Ung megye 
északkeleti, hegyvidéki része még a 14. század végén is, ekkor 
itt a népsűrűség 0,7 fő/km? volt.192 Magam úgy vélem: ezt az 
egész Kárpát-medencére érvényes számnak lehet tekinteni a 9. 
század végén, azzal a megjegyzéssel, hogy ez átlagérték, ame- 
lyet bizonyos helyek népsűrűsége többszörösen is meghalad- 
hatott, másutt viszont elmaradt attól. Ha 300 ezer km7-es kár- 
pát-medencei területtel számolunk, 0,7-es népsűrűség mellett 
210 ezer fős népességszám adódik. Ekkora populációnak fel- 
tétlenül élnie kellett a magyarok megérkezése előtt a Kárpát- 
medencében, ugyanis ennél kisebb számú lakosság esetén 
nem következett volna be a földrajzi nevek átadása a magya- 
rok számára a térség legkülönbözőbb részein. Ugy vélem: az 

egész medencére átlagban számított 0,7-es népsűrűség egy- 
szerre elégséges és szükséges mérték, amely lehetővé teszi a 
toponímia átörökítését. 

Összefoglalva megállapítható, hogy a Kárpát-medencében 


a honfoglalás küszöbén számos államalakulatba szervezve 
(de bizonnyal azon kívül is) különféle szlávok, avarok, onogu- - 


rok, bolgárok, németek és gepidák éltek. A számbeli többsé- 
get mindenütt — kisebb-nagyobb avar, onogur és német szíge- 
tektől eltekintve — a szlávok alkották. Noha bizonyára még 
számosan beszéltek az itt lakók közül török és német nyelven, 
de a hosszú együttélés eredményeképpen főleg az avarok ese- 
tében számolhatunk nyelvi elszlávosodással. Nyelvi értelem- 
ben tehát még inkább nyomasztó volt a szlávság hegemóniá- 
ja. Az itt élő népesség eléggé egyenletesen, ám igen alacsony 
népsűrűséggel az egész Kárpát-medencét belakta, bár nyilván 
bizonyos kisebb térségeket különböző okokból ténylegesen la- 
katlanul hagytak. Főleg olyan területek lehettek ezek, ahol a 
szláv helynévanyag igen gyér vagy hiányzik is (pl. az Alföld és 
Erdély egyes részein vagy Máramarosban). Összegezve: Kár- 
pát-medencébe bejövő magyarok hozzávetőlegesen 200 ezer 
lakossal találkozhattak. 


iTÓS KÉSMTOT A 

895-ben új fejezet kezdődött a Kárpát-medence történetében. 
A térség keleti felében megjelentek a magyarok, majd néhány 
év múltán az egész medencét uralmuk alá vetették. Az újonnan 
jött népesség létszáma nem tehető többre 100 ezer főnél.!95 
Túlnyomó többségük — bizonyos alávetett népességet leszámít- 
va — nagyállattartó nomád volt, akik csak olyan területen száll- 
hattak meg, ahol állataikat legeltetni és itatni tudták. Ebből kö- 
vetkezően a mintegy 300 ezer km2-nyi területű Kárpát-meden- 
ce nagyobbik része, ahol erdők, magasabb hegyek voltak, lak- 
helyükként szóba sem jöhetett. A honfoglalók szállásterületét 
több körülmény (éghajlati, csapadék- és talajviszonyok, régé- 
szeti leletanyaguk, embertanilag értékelhető csontanyaguk) 
együttes mérlegelése alapján rajzolhatjuk meg. Összefoglaló- 
an annyi mondható, hogy ez alapvetően síkvidékeket, illetve 
alacsony dombságokat foglalt magában. Ezt részletezve lak- 
helyük a Dunántúlon, annak a Kisalföldet magában foglaló 
északi és a Mezőföldnél kiöblösödő keleti részére, a Dunától 
északra pedig a Kisalföld ma szlovákiai részére terjedt ki. A Du- 
na észak-déli folyásirányától keletre mind északon, mind kele- 
ten a hegyekig, illetve azok lábáig nyúlt a magyar szállásterü- 
let, tehát a Duna-Tisza-közét és a Tiszántúlt ölelte fel. Kétsé- 

ges, hogy az Alföld legdélebbi sávja (Bács, Keve, Krassó me- 
gyék területe) szálláshelyeik közé tartozott-e. Optimális kiterje- 
dést figyelembe véve a magyar szállásterület megközelítette 
vagy majdnem elérte a 100 ezer km?-t. A honfoglalók nem 
szállták meg a Dunántúl nyugati és déli részét, a Felvidék na- 
gyobbik, hegyvidéki térségét, az Erdélytől közvetlenül nyugatra 
eső hegyes vidéket, valamint az Erdélyi-medencét, továbbá a 
Dráva-Száva-köz nyugati részét. Ennél lényegesen nagyobb 
volt az a terület, amelyet a magyarok uralmuk, fennhatóságuk 
alatt tartottak, hiszen ez — az Enns folyótól a Keleti Kárpátokig, 
a Beszkidek vidékétől a Száváig húzódóan — szállásterületük 
sokszorosát tette ki.!9" Idővel a szállásterület és az uralmi terü- 
let — az előbbi kiterjedése, az utóbbi összeszűkülése révén — 
egyre közelebb került egymáshoz, majd egybeesett. 

A honfoglaló magyarok hét törzsbe szervezett, összefoglaló- 
an Hétmagyarnak mondott népén kívül álló, de a magyar no- 
mádállam fennhatósága alá tartozó népességet Biborban- 


. született Konstantin császár kavaroknak (kabaroknak) nevezte, 


2 


és 950 táján ezt írta róluk: , Tudni való, hogy az úgynevezett 
kabarok a kazárok nemzetségéből valók. És úgy történt, hogy 
valami pártütés támadt közöttük a kormányzat ellen, és belhá- 
ború ütvén ki, felülkerekedett az előbbi kormányzatuk, és kö- 
zülük egyeseket lemészároltak, mások pedig elmenekültek, és 
elmenvén letelepedtek a türkökkel [magyarokkal] együtt a be- 
senyők földjén, összebarátkoztak egymással, és holmi kaba- 
roknak nevezték el őket. Ennek következtében a kazárok nyel- 
vére is megtanították ezeket a türköket, és mostanáig használ- 
ják ezt a nyelvet, de tudják a türkök másik nyelvét is. Mivel pe- 
dig a háborúkban a legerősebbeknek és legbátrabbnak 
mutatkoztak a nyolc törzs közül, és háborúban elöl jártak, az 
első törzsek rangjára emelték őket. Egy fejedelem van náluk, 


azaz a kabarok három törzsében, aki máig is megvan". 95 

A tudósításból kiderül, hogy a kazárok közül kiszakadt ka- 
varok már a honfoglalás előtt csatlakoztak a magyarokhoz, 
együtt éltek Etelközben (vagyis 950 körüli terminus szerint a 
besenyők földjén), és a magyarokkal együtt jöttek be a Kárpát- 
medencébe, bár ez utóbbi mozzanatról a bizánci császár nem 
szólt. Ugyanakkor régóta kísértő gyanú, hogy a kavar csatla- 
kozásnak és kivált annak, hogy magyarok és kavarok együtt 
foglaltak új hazát a Kárpát-medencében, a magyar forrás- 
anyagban nyoma maradt. Anonymus szólt arról, hogy a hon- 
foglalásra indult magyarokhoz Kijevnél a hét kun vezér népé- 
vel együtt csatlakozott.!98 Ebből számosan ,a hét kun vezér 
népének a kovárokkal való azonosságá"-ra gondoltak, 97 ar- 
ra, hogy e leírásban ,a kavar csatlakozás idők folyamán elhal- 
ványult és torzult emléke hagyományozódott ránk". E felte- 
vést alátámasztó bármiféle halvány nyom azonban mindmáig 
hiányzott. Az alábbiakban egy apró adalékot ezzel kapcsolat- 
ban megkockáztatok. 

Visszatérve a császár tudósítására, onnan kikövetkeztethető, 
hogy a magyar nomádállam vezetése a honfoglalás után a ka- 
varok három törzsét egyetlen törzzsé szervezte, és saját fejedel- 
met állított élükre. Nomád szokás ennek a feladata volt a kap- 
csolattartás a Hétmagyar fejeivel. Összebarátkozásuk eufe- 
misztikus kifejezése annak, hogy bár kapcsolatuk a magyarokkal 
szoros volt, de nem az önállóságon, hanem az alávetettségen 
alapult. Mint katonai segédnép a kavarok látták el az elő- és 
utóvédet, vagyis elsőnek mentek a csatába, és utolsóként vo- 
nultak onnan vissza. Ilyen értelemben voltak az első törzsek. 
Szoros kapcsolatuk további jele, hogy a kavarok kétnyelvűek- 
ké váltak, azaz török nyelvük mellé megtanulták a magyarok 
finnugor nyelvét is, amivel már 950 körül a nyelvvesztés küszö- 
bére kerültek. A kavarok a császár munkáján kívül még egy 
munkában, a Salzburgi Evkönyvben szerepelnek e néven, még- 

hozzá 881. évi esemény kapcsán, amikor a magyarokkal 
együtt, de külön hadtestben hadakoztak a mai Áusztria terü- 
letén.!9? Ha a 100 ezer fős honfoglaló magyarságot hét ma- 
gyar és három kavar törzs összességének tekintjük, akkor a ka- 
varok létszámát 30 ezerre tehetjük. ! 9 

A 10. század közepe után a kavarok többé nem szerepelnek 
e néven a forrásokban. Ennek magyarázata a kavarok meg- 
szervezésében, illetve ezen egység felbomlásában rejlik. A ma- 
gyarok egyetlen katonai segédnépi kontingenst hoztak létre a 
9. század közepén, azt követően, hogy bizonyos lázadó kazár 
népelemek hozzájuk csatlakoztak. Ezt kavarnak nevezték el. 
Egy vélemény szerint a török eredetű kavar név a lázadással 
van kapcsolatban.!"! Természetesen ide nem csupán a kazá- 
roktól kiváltak kerültek, hanem mindazon, különféle eredetű és 
nevű népcsoportok és -töredékek, amelyek a Hétmagyar körül 
keresték boldogulásukat. Ebben az értelemben tehát a kavar 
elnevezés hivatalos megnevezésnek számított, amely azonban 
csak addig élt, ameddig az e nevet megalkotó magyar uralmi 
képződmény, a magyar nomádállam létezett. Ez az időszakasz 
a 850-es évek és 997 közé helyezhető. ! !? Nem véletlen, hogy 
a kavarokat említő két adat közül az egyik 881-re, a másik 
950 tájára vonatkozik, vagyis mindkettő e másfél évszázados 
intervallumba esik. A kavar szervezetben — a nomád rendszer 
sajátosságának megfelelően — az alkotó népelemek nem ol- 
dódtak fel, hanem megtartották különállásukat, és amikor 
1000 után a kavar segédnépi szervezet, amelyet ebben a for- 
májában szükségtelenné tett az új alapokon álló várispánsági 
struktúra, megszűnt, belőle eredeti nevükön ugyanazok a nép- 
csoportok és -töredékek léptek elő, amelyek hajdan oda 
belekényszeríttettek."!5 A kavar elnevezés tehát gyűjtőfogalom, 
mesterségesen adott név, amelyet a Hétmagyar szervezőmun- 
kája teremtett meg másfél évszázadra szóló érvénnyel. E szer- 

vezés tényét vette tudomásul Konstantin császár, és csakis eb- 
ben az értelemben beszélhetett kavar népről." 

A kavar nép jellegét tekintve a modern kori szovjet néppel 
mutat erős hasonlóságot: egyik sem természetes etnogenezis 
révén jött létre, és mindkettő alkotó elemei sorában több való- 
ságos népet lelhetünk fel. A kavar elnevezés hivatalos volta mi- 
att eleve valószínűtlen, hogy a kavar név a legtöbbször spon- 
tán módon, a szomszédok által adott helynevekben megöröki- 
tést nyert volna. Középkori adatai révén mindössze két telepü- 
lés fogható abba a gyanúba, hogy neve a kavar névből eredt 
volna, mindkét falu a Felvidéken található: a Nyitra megyei 
Kovárc és a Hont megyei Kóvár. "15 Földrajzi fekvésük miatt is 
erősen valószínű, hogy bennük nem a kavar név, "e hanem a 
nyugati szláv kovar — kovarc kovács" köznév rejtőzik." 

A kavarság összetevőire használt elnevezések nem azonos 
alapokon állnak, egyesek valóságos népekre utalnak, más ne- 
vek pedig vallási hovatartozásra, ami napjainkig tartóan nem 
kis zavar forrásává vált. A kavarság egyik döntő komponense 
a forrásokban izmaelita néven szerepel. A biblikus eredetre 
visszamenő izmaelita név a mohamedán (muszlim) vallású, te- 
hát iszlámhívő szinonimája. Az izmaelitával azonos értelemben 
használják a latin forrásokban a Saracenust. A magyarban 
ezek neve böszörmény, illetve szerecsen. A böszörmény szó eti- 
mológiája világosan mutat a szó vallási eredetére, ugyanis a 
perzsa musliman muzulmánok? többes számú alak török köz- 
vetítésű átvétele. A Soracenus sem egy meghatározott terület 
etnikumát (szíriai arabot) jelöli az európai és a magyarországi 
latinságban, hanem a muzulmán megfelelője. !? 

A magyarokkal kapcsolatba került, illetve azokkal együtt élő 
mohamedánokra az első adatok a 10. század közepéről va- 
lók. Az egyik információ szerint egy Irán területéről származó 
mohamedán kereskedő ügyében háborúság támadt a turk né- 

pek (besenyők és magyarok) között, mivel ő az egyik turk nép- 
nél megtelepedett, a másik néphez tartozók sérelmet okoztak 
neki.!"? Ez esetben bizonnyal nem a magyarokkal 895-ben a 
Kárpát-medencébe jött muszlim kereskedőről van szó, hanem 
Európába járó iráni muzulmán kalmárról, aki árui miatt igen 
kapós lehetett. Al-Maszúdi tudósításának másik helye szerint a 
besenyők és a magyarok fejei összegyűjtötték a különböző or- 
szágok mohamedán kereskedőit, valamint azokat is, akik ná- 
luk mohamedánná lettek. A bolgárok elleni közös fellépésük 
során e turkokkal levő kereskedők a turkok sorainak élére áll- 
tak, és az ellenség keresztény hitre tért muzulmánjait az iszlám 
hitre történő visszatérésre agitálták, azt ígérték nekik, hogy ,ha 
a turkok védelme alá helyezik magukat, azok vissza fogják 
őket telepíteni mohamedán területre".!9 Ez az adat egyértel- 
"műen tanúskodik arról, hogy — szemben a már keresztény hit- 
re tért bolgárokkal — a magyar uralom alatti muszlimok szaba- 
don gyakorolhatták vallásukat. Ebben a nomádállam vallási 
türelme nyert kifejezést. Ugyanezt erősíti meg al-Bakri. Eszerint 
a turkok (magyarok) , kiváltják a muszlimokat és zsidókat, ha 
fogságba esnek a velük szomszédos tartományok valamelyik- 
ében. A [magyarok al] vendégekkel jól bánnak". ""! A 10. szá- 
zad második felében Ibrahim ibn Jakub arról írt, hogy a törö- 
kök (magyarok) országából Prágába muszlimok, zsidók és tö- 
rökök (magyarok) érkeznek árukkal, és onnan rabszolgákat, 
ónt és ólmot (vagy szőrméket?) hoznak! 22 

A kárpát-medencei izmaeliták megbecsült voltáról szóló hírek 
— éppen a kiterjedt kereskedelem révén — gyorsan elterjedtek Ke- 
let-Európában. Ez a magyarázata annak, hogy — Anonymus hír- 
adása szerint — a 10. század derekán, Taksony fejedelem idején 
Bular földről (azaz a volgai Bolgárország területéről) Billa és Baks 
igen nemes férfiak érkeztek a Kárpát-medencébe a izmaelíiták 
sokaságával együtt. Ezek az ország különböző részein kaptak föl- 

deket, emellett övék lett a Duna mellett Pest vára. Ugyanonnan 
jött Hetény igen nemes vitéz is, akinek a fejedelem szintén nem 
csekély földeket adott. E híradás hitelességében nem kételked- 
hetünk, bár itt nyilván még nem földmagántulajdon adományo- 
zásáról, hanem szállásterület biztosításáról lehet csak szó. Pesten 
— mint alább szóba kerül — izmaeliták még a 13. elején is éltek. 
Anonymus tudósítása arra is felhívja a figyelmet, hogy a volgai 
Bulgária volt a kárpát-medencei izmaeliták egyik kibocsátó or- 
szága, és a muszlim vallású kavarok egyik részét volgai bolgárok 
alkották. A volgai bolgárok török nyelvet beszéltek. Persze, miu- 
tán adatunk van arra, hogy a magyarokkal együtt bejött izmaeli- 
ták mellé a 10. század folyamán újabbak érkeztek, többé már 
nem lehet nyomon követni azt: a későbbi forrásokban előfordu- 
lók közül melyek tartoztak a korábban és melyek a későbben ér- 
kezettek csoportjába. Ennek azonban különösebb jelentősége 
nincs is. 

Bizonyosra vezető: évszázadokon át megőrződött annak 
emléke, hogy a magyarországi muszlimok (legalábbis részben) 
a kazárok közül váltak ki. Ugyancsak Anonymus hagyta ránk 
azt a hírt, hogy a magyar honfoglalás előtt Ménmarót terüle- 
tén (a későbbi Biharban) kazár nevű népek laktak.!24 Ennek 
semmi valóságalapja nincs, maga Ménmarót is kitalált sze- 
mély, Biharban pedig kazár népességnek semmi nyomára nem 
lelünk. Annyit azonban bizonyít e forráshely, hogy a névtelen 
jegyzőnek a 13. század elején még tudomása lehetett a kazá- 
rokról, de őket immár sem térben, sem időben nem tudta jól 
elhelyezni. Kifejezetten kazárnak nevezett népek hamis 1093. 
évi oklevélben Baranya megyében, a Mohács melletti Kis- 
nyárádon fordulnak elő.!5 Az itteni kazárok azonban nem mo- 
hamedánok, hanem zsidó vallásúak voltak, mivel hajdani lak- 
helyüktől nem túl távol, Ellenden ásatás során 11. századi hé- 
ber feliratos kazár gyűrű került elő.!2§ Csábító lenne arra gon- 

dolni, hogy az Ellend közelében 1332-től igazolhatóan létezett 
Kozár nevű falu!" (ma Nagykozár néven szerepel) a hajdan itt 
élt kazárok emlékét őrzi. Tekintettel az ezt gyámolító mozzana- 
tokra, a feltételezést valószínűnek vehetjük. Nem vélekedhe- 
tünk azonban ekként a középkori Magyarországon nagy terü- 
leti szórtságban felbukkanó többi kilenc Kozár — Kazár tele- 
pülésről.!28 Túlnyomó többségük csak a 13. század vége utá- 
ni időből ismert, vagyis túlságosan későn ahhoz, hogy nevüket 
bármiféle, ezt valószínűsítő adat nélkül összekapcsolhassuk a 
kazár népnévvel. Mindössze az észak-erdélyi Kozárt (utóbb 
Kozárvárt) ismerjük a 13. század első feléből. 12? A Kozár — Ka- 
zár helynevek többsége bizonnyal kapcsolatba hozható a szerb- 
horvát kozár kecskepásztor" szóval. "?? 

A magyarországi izmaelitákról részletesebb adatok Szent 
László és Kálmán királyok törvénykönyvéből a 11-12. század 
fordulója táján kerülnek elő. László arról intézkedett: ameny- 
nyiben kiderülne, hogy a kereskedők, akiket izmaelitáknak ne- 
veznek, , megkeresztelkedésük után visszatértek a körülmeté- 
lésen alapuló régi törvényükhöz, lakhelyeikről elkülönítve más 
falvakba telepítsék át"."§! Az uralkodó tehát arra törekedett, 
hogy a muzulmánok keresztény hitben éljenek, és ne térjenek 
vissza az iszlámra. Hasonlóan a muszlimok vallási asszimiláci- 
ójára irányuló törekvés vezette Kálmánt. Ő a régi hitükhöz ra- 
gaszkodó izmaelitákat (akik saját szokásaik szerint böjtölnek, 
rituális mosakodást végeznek, tartózkodnak a disznóhús evé- 
sétől, és más vétkes szokásokat gyakorolnak) maga elé idézte, 
azokat pedig, akik őket bevádolták, részeltette azok javaikból. 
Előírta, hogy minden izmaelita falu építsen templomot, a falu 
területéből lássa el adománnyal, s miután a templom felépült, 
a falu fele költözzék el onnan, és másutt telepedjék le, , hogy 
miképpen most egyforma szokásúak lesznek velünk az együtt- 
lakásban, úgy Krisztus egy és ugyanazon egyházában, ti. az is- 

teni hajlékban is egyetértők legyenek velünk". Az izmaelita ne 
adhassa férjhez leányát izmaelitához, hanem kizárólag ,a mi 
népünkből valóhoz", azaz magyarhoz. Az izmaeliták és vendé- 
geik a lakomán csak disznóhúst egyenek. !?? 

Az izmaeliták egy másik csoportját — a volgai bolgárok mel- 


lett — a kálizokban kereshetjük, akik iráni nyelvet beszéltek. A - 


káliz elnevezés a Szir-darja alsó folyása mentén levő Hvárezm 
nevéből származik. Ennek lakói az arab hódítást követően a 8. 
századtól iszlám hitre tértek.! Magyarországi kálizok először 
Kálmán király 1111. évi oklevelében fordulnak elő a királyi 
kincstár kezelőiként és pénzverőkként."3! Keresztény (Márk) és 
pogány neveken (Porcus, Etheius, Magiug) szerepelnek. Száza- 
dosuk és ispánjaik vezetése alatt éltek. Az oklevél zobori vonat- 
kozásából arra lehet következtetni, hogy Nyitra megyében lak- 
tak, így lakhelyükként az e megyében fekvő Kalász valószínűsít- 
hető.!55 Káliz nemzetségről olvashatunk 1135. évi oklevélben 
Pilis megyében a Duna melletti Megyeren, "9 és 1276-ban egy 
Sándor nevezetű személy még mint káliz nemzetségből való 


y 


szerepel." E kálizok lakhelye utóbb a Kalász (ma Budakalász) , 


nevet kapta." A középkorból még további hét földrajzi név 


mutat hangalakjában kapcsolatot a káliz népnévvel,!? ezek — 


közül legalább kettő — mint alább kiderül — bizonnyal genetikus 
kapcsolatban is van azzal. 

A 12. század közepén egy csapásra megszaporodnak a káli- 
zokról szóló információk. Kinnamosz bizánci történetíró az 
1150. évi magyar-bizánci háború leírása kapcsán elmondta: a 
bizánci felderítők szerint a Tara ,folyó túlsó partján megszám- 
lálhatatlan sereg áll hadirendben, nemcsak az ország lakói, ha- 
nem részben hun [magyar] harcosok, részben a köztük élő, de 
más hiten levő kálizok közül. (Mert míg a hunok a keresztények 
hitét vallják, ezek most is a — mégpedig nem is tiszta! — mózesi 
törvényeket használják) Azt mondják tehát, hogy ezek [a káli- 

zok] meg még a besenyők harcolnak a dalmatákkal [szerbek- 
kel) együtt". "9 Fontos ez utóbbi megjegyzés, hiszen arra mutat, 
hogy a magyar király káliz és besenyő etnikumú segédcsapato- 
kat küldött a szerbek megsegítésére a Belgrádtól délre levő Ta- 
ra patak vidékére, azaz bizonyság ez arra, hogy a kálizok — a 
besenyőkkel együtt — a magyarok katonai segédnépének szá- 
mítottak. Ugyanakkor a kálizok hitére utaló megjegyzés a szer- 
ző tévedésének minősíthető, mert bár nem lehet eleve kizárni, 
hogy a kálizok között zsidó valláson levők is lehettek, többségük 
mégis mohamedán volt. Azzal kapcsolatban, hogy Anonymus 
hét kun vezérének népét lehet-e azonosítani a kavarokkal, fen- 
tebb egy apró adalékot ígértem. A névtelen jegyzőnek kortársai 
voltak azok a Baracska nembeliek, akiket 1212. évi oklevél 
említ.!! Innen arról szerzünk tudomást, hogy Baran fia Ipolit a 
Fejér megyei Baracskán levő egyházának adott javak (köztük a 
Káloz völgyben levő szőlők) egy részét rokonaitól, Jeconias fia- 
ítól, Salatieltől, Eliachtól és Balázstól vásárolta. E négy név kö- 
zül az első három héber név, együttes előfordulásuk véletlennek 
nem tekinthető. Viselőik zsidó valláson lehettek, viszont etniku- 
mukat tekintve kálizok, amit egyik birtokuk Káloz neve mutat- 
hat. Ezt a feltevést erősíti meg, hogy Anonymus kifejezetten 
megmondta: a Baracska nem a hét kun vezér egyikétől, Vajtától 
ered.!12 A névtelen jegyző tehát a nemzetség káliz eredetét kun 
vezértől való származtatással juttatta kifejezésre. Ezzel az apró 
adalékkal talán nemcsak azt sikerült alátámasztanom, hogy 
Anonymus hét kun vezérének és népének történeti előképe a 
kavarság volt, hanem azt is, hogy a kálizok egyes tagjai még a 
13. század elején is zsidó vallást követtek. 

Ugyanakkor Kinnamosz tisztában volt azzal, hogy a kálizok 
másik, nagyobb része az iszlám követőjének számított, hiszen 
1165. évi esemény kapcsán erről tudósított: Manuél bizánci 
császár a szerémségi hunok (azaz magyarok) közül, ,akiket ná- 

luk kálizoknak szokás hívni, s akik, mint mondtam, más vallá- 
súak, a perzsákkal azonos hitet vallanak", sokakat áttelepített 
bizánci területre. A kálizok tömegeinek áttelepítése arra mu- 
tat, hogy a magyar-bizánci háborúkban e könnyen mozgó, elő- 
és utóvéd funkciót ellátó népesség rendszeresen részt vett. A for- 
rásban említett perzsa hít a muzulmán vallással azonos. 
1150-1153 között három évet töltött Magyarországon 
Abu-Hámid al-Garnáti arab utazó. Az itteni mohamedánok- 
ról, hitsorsosairól ő adta a legrészletesebb tudósítást. Eszerint 
Magyarországon , ezerszámra élnek a magrebi származásúak, 
és szintén megszámlálhatatlanul sokan vannak a hvárezmiek. 
A hvárezmi származásúak a királyt szolgálják, keresztényeknek 
tettetik magukat, s titokban tartják, hogy muszlimok. A magre- 
bi származásúak ezzel szemben csak háborúban szolgálják a 
keresztényeket, és nyíltan vallják az iszlámot. Amikor elláto- 
gattam a magrebiek leszármazottaihoz, nagy tisztelettel láttak 
vendégül. Egy kicsit tanítottam őket a vallás tudományaira, 
néhányat sikerült arra ösztönöznöm, hogy próbálkozzanak az 
arab nyelvvel is". Meglehetősen kezdők voltak az iszlámban, 
hiszen az arab utazónak kellett megismertetnie velük a zarán- 
doklatra és az öröklésre vonatkozó előírásokat, továbbá a 
pénteki imát, amit korábban nem ismertek." E ponton szakít- 
suk meg Abu-Hámid információinak ismertetését, és próbál- 
juk meghatározni, hogy a muszlimok milyen két csoportjáról 
szólt a szerző. A hvárezmiek vitán felül állóan kálizok, legtöbb- 
jük őse már a honfoglaló magyarokkal együtt jött a Kárpát- 
medencébe, nagyapáik és apáik voltak a , szenvedő" alanyai 
a László és Kálmán királyok korában hozott intézkedéseknek, 
amelyek keresztény hitre térítésüket szolgálták. Ez meg is való- 
sult, hiszen az arab utazó szerint e hvárezmiek már csak titkon 
vallják meg az iszlámot, névlegesen keresztények. A magre- 
biek — nevükből következően — észak-afrikaiak lennének. Va- 

lóban fel is merült az a magyarázat, hogy bennük , nyugat- 
levantei és afrikai zsoldosok"-at láthatunk. 155 Ennek az mond 
ellent, hogy a magrebiták nem voltak otthon az arab nyelv- 
ben, s különben is valószínűtlen, hogy ilyen távolból toborzott 
volna II. Géza zsoldosokat. A besenyőkkel való azonosítá- 
suk" azért ütközik nagy nehézségbe, mert a magyarországi 
besenyők nem voltak muzulmánok. 

Részletesebben kell kitérnünk arra a felfogásra, amely szerint 
a magrebiták mohamedán alánoknak tekinthetők. "1" Az alánok 
— a kálizokhoz hasonlóan — szintén iráni nyelvet beszéltek. A 
magyarokkal már korán kapcsolatba kerültek, valószínű, hogy 
a kavarok egyik részét ők alkották. Mindenesetre al-Maszúdi 
már a 10. század közepén arról írt, hogy a turkokhoz (bese- 
nyőkhöz és magyarokhoz) a kazároktól és az alánoktól is érkez- 
tek mohamedán kereskedők.48 Az alánokat magyarul varsá- 
nyoknak nevezték.!"? Szolnok megyében, a mai Kengyel vidé- 
kén 1075-ben varsányok (Wossciani) szerepelnek." "9 Utóbb e 
helyütt, a Tisza partján Varsány település bukkan fel.""! Feltűnő, 
hogy a középkorból nagyszámú, összesen 25 Varsány helységet 
ismerünk szinte az ország valamennyi térségéből (Erdélyt kivé- 
ve), közülük egészen korai időből (1002-ből, 1181-ből, kettőt 
1213-ból, 1214-ből, 1237-ből stb.) valókat is." A tatárjárás 
előttről adatolható Varsány névvel megnevezett településeken 
bizonnyal — legalábbis részben — alán lakosságot sejthetünk. 

Az alánok (varsányok) szintén nem tekinthetők azonosnak a 
magrebiekkel. A varsányok a 12. század közepén már hosszú 
ideje éltek Magyarországon, a kálizokhoz hasonlóan ők is ke- 
resztényekké váltak ekkorra. Ezzel szemben a magrebiták, akik 
nyíltan muzulmánok, minden valószínűség szerint frissen érkez- 
hettek Magyarországra, és mint zsoldosok mindössze hadi 
szolgálatokkal tartoztak a magyar uralkodónak. A rejtély meg- 
oldásában Abu-Hámid egy másik megjegyzése nyújthat segít- 

séget. Egy szláv városról (alkalmasint Kijevről) szólva elmond- 
ta, hogy , itt több ezer magrebi származású muszlim él, de tö- 
rökül beszélnek, s török módra élnek, nyilaznak". A magyaror- 
szágiakhoz hasonlóan a kijevi magrebiek sem ismerték koráb- 
ban a pénteki imát, Abu-Hámid honosította meg azt közöt- 
tük.!53 Ebből arra lehet következtetni, hogy a magyarországi 
magrebiták szintén törökök (minden bizonnyal úzok) lehettek. 
Az is rájuk vall, hogy nem régi muzulmánok (sőt másik részük 
megmaradt pogánynak). Az úzokat a magyarországi krónikák 
fekete kománok néven ismerik, ők az orosz források torkjai és 
rtekete süvegesei" (Cernii Klobuky).P! A magyarországi kö- 
zépkori helynévanyagban közel negyedszáz település visel 
úzokkal kapcsolatba hozható nevet, de — közelebbi adatok hí- 
ján — nagy valószínűséggel csak a korai előfordulású földrajzi 
nevek kapcsolhatók ténylegesen az úzokhoz. Ilyen az 1192- 
ből adatolható Uz völgy, az 1229. évi Uz folyó, amely Bács 
megyéből való. 55 

Folytatva Abu-Hámid híradásának ismertetését, a további- 
akban arról szólt, hogy Magyarországon a muszlimok számá- 
ra , na már több mint tízezer helyen prédikálnak péntekenként, 
nyíltan vagy titokban" (ami persze vaskos túlzás). A magyar 
uralkodó — katonai érdekből — a muzulmán harcosokat ,meg- 
hagyta vallásuk gyakorlásában", ezért azok együttműködtek 
vele, míg a bizánci császár, aki erőszakkal kényszerítette ke- 
resztény hitre a muszlimokat, nem vette hasznukat a háborúk- 
ban. Az arab utazó az iszlám törvényei szerint lépett fel hitsor- 
sosai között: megtiltotta nekik a borivást, viszont engedélyezte 
a többnejűséget, négy feleség tartását. Ezeket ekként indokol- 
ta a magyar király előtt: Amikor a muszlim ,bort iszik, csak a 
részegséget akarja, elmegy az esze, és olyan lesz, mint a bo- 
lond, paráználkodik, öldököl és istentelenségeket mond, csi- 
nál", alkalmatlanná válik a hadakozásra. , Ami pedig az ágya- 

sokat és feleségeket illeti, a muszlimoknak nagyon is megfelelő 
a többnejűség, mert forró a természetük. Meg aztán, ne feledd, 
ők a te katonáid, és ha nekik (a sok feleségtől és ágyastól) több 
gyerekük lesz, akkor neked több lesz a katonád". Az idős arab 
utazó éles szeme előtt az sem maradt rejtve, hogy II. Géza na- 
gyon rá volt szorulva a muzulmán harcosokra, ezért ,szembe- 
szállva a keresztény papokkal, engedélyezte az ágyasokat [a 
muszlimok számára] — ez a király szereti a muszlimokat". Hogy 
a magyar uralkodó kiváló könnyűlovas haderőt látott a muzul- 
mánokban, onnan is tudható, hogy amikor elköszönt Abu- 
Hámidtól, azzal bocsátotta útnak: toborozzon számára keleten 
muszlim és török harcosokat (vagyis zsoldosokat). Az utazó en- 
nek eleget tett, összegyűjtött ,egy csapatnyi muszlimot, akik jól 
bántak a nyíllal". 155 Az itt említett törökök alkalmasint szintén 
az úzokra, méghozzá pogány úzokra értendők. 

Az utolsó részletes adat a magyarországi muzulmánokra 
Jákut arab földrajzi író 1224-ben elkészült munkájában olvas- 
ható. Amikor a szerző a szíriai Aleppóban tanuló magyaror- 
szági muszlimtól érdeklődött országa felől, attól ezt a felvilá- 
gosítást kapta: , Ami országunkat illeti, az Konstantinápolyon 
túl [mögött] van, a frankok egyik nemzetének birodalmában, 
akiknek neve al-hunkar [magyar]. Mi, muszlimok, a királyuk 
alattvalói vagyunk, országunk egyik szélén mintegy harminc 
falut képezünk, amelynek mindegyike csaknem egy kisebb or- 
szágnak [városnakj felel meg, csakhogy al-hunkar királya nem 
engedi meg, hogy bármelyik körül falat emeljünk, mert attól 
tart, hogy ellene fellázadnánk. Mi keresztény országlok] köze- 
pén [között] lakunk... Nyelvünk a frankok nyelve, viseletünk az 
ő viseletük; a hadseregben velük együtt szolgálunk, és velük 
együtt intézünk hadjáratokat minden törzs ellen, ugyanis csak 
olyanok ellen hadakoznak, akik a muszlimokkal ellenséges vi- 
szonyban vannak". "57 Jákut híradása több pontos is fontos in- 

formációkat tartalmaz. Falvaik fekvése azt húzza alá, hogy ha- 
tárvédő feladatot láttak el. A magyarságba való beolvadásuk 
ekkorra már igen előrehaladt, eltűnt a saját nyelv és a viselet, 
egyedül az eltérő vallás maradt még meg - rövid időre — a kü- 
lönálló etnikum ismérvei közül. Annak a muszlim csoportnak, 
amelybe az aleppói diák is tartozott, lakhelyei még egy tömb- 
ben feküdtek, vagyis nem sikerült a magyar királyoknak meg- 
bontaniuk az iszlámhívők területi egységét. Ott, ahol kisebb 
szigeteket alkottak, asszimilációjuk ekkorra már befejeződött. 
A magyarországi muzulmánok legjelentősebb területi tömb- : 
jét az ország déli sávjában kereshetjük. A már eddig tárgyalt. 
adatok közül ide sorolhatók Baranyában a kisnyárádi kazár" 
népek, az ellendi kazár gyűrű, a Nagykozár településnév, a 
szerémségi kálizok és a Bács megyei Uz földrajzi nevek. A Ti- 
szát a Dunával összekötő, Szeged irányából Bátmonostor felé 
vivő, (Kun-)Bajánál és Bükednél (Bácsbokodnál) említett út neve 
1158-ban és 1208-ban Káliz-út volt.!"8 A Bodrog megyei 
Aposon a tatárjárás előtt (1192-ben, 1206-ban és 1230-ban) 
három oklevélben is szerepelnek izmaeliták (egy ízben szere- 
csen néven). Apos a Dunához közeli település volt, annak a 
Bács megyei Szondnak a szomszédságában, ahol 1192-ben 
és 1229-ben Uz földrajzi nevek fordulnak elő. Az Apossal ha- 
táros Aranyán faluban 1211-ben Káliz nevű személy bukkan 
fel. Mindezek tetejébe ugyanitt 18. századi térképen Beszer- 
mény pusztára lelhetünk.!"? Bács megyében a Tisza mellett IV. 
Béla király 1238-ban az ispotályosoknak adományozta el a sze- 
recsenek Curlach falujában levő piacot és a becsei révet.!99 A 
Tisza másik, bal partján, a folyótól távolabb, Keve megyében 
— igaz, későn, 1409-ban — Böszörményteleke falu neve buk- 
kan fel.!6! V. István ifjabb király 1266-ban odaadta anyjának a 
szerémi kamarával együtt az izmaeliták Szerém megyei Rugas 
földjét.!2 Ezek a muszlimok mint kamarabérlők részt vehettek 

a szerémi kamara működtetésében; a feltevést számos 13. 
századi forráshely erősíti meg. Ezek szerint a pápaság több- 
ször hevesen tiltakozott amiatt, hogy a magyar uralkodók a 
pénzügyigazgatást zsidók mellett izmaelitákra bízták. "53 A mu- 
zulmánok kereskedésére utal az az 1196. évi adat, amely sze- 
rint az izmaeliták a Baranya megyei Eszék piacán és a cikádori 
(bátaszéki) apátság összes többi kikötőjében vámot fizetnek az 
egyháznak. 61 Oly feltűnő a Duna két szemközti, baranyai— 
szerémségi, illetve bácsi-bodrogi partján a hajdan összefog- 
laló néven kavarnak nevezett népesség jelenléte még a 
11-13. században is, hogy ide helyeztem az általam a kava- 
rokkal azonosnak gondolt fekete magyarok (egyik) 10-11. 
századi lakhelyét. "5 

Egy további központjuk volt a kálizoknak (akár iszlám, akár 
zsidó hitet vallottak) az ország középső területe. Már említettem 
Anonymus adatát, hogy a 10. század második felében moha- 
medánoké lett Pest vára. Pesti szerecsenek még 1218-ban is 
szerepelnek, ekkor jövedelmükről esik szó.16S A Duna másik 
partján, az utóbb Kalásznak nevezett helyen (a mai Budakalá- 
szon) kálizok éltek, ettől délnyugatra, Baracskán szintén, de ez 
utóbbiak zsidó vallásúaknak tekinthetők. Ugyancsak szó esett 
már a feltehetően Nyitra megyei Kalász kálizairól. A 13. század 
elején szereplő nyíri izmaeliták!6" központi települése ugyan- 
csak Böszörmény nevet viselt (ez a mai Hajdúböszörmény). 98 A 
tatárjárást megelőzően a Heves megyei Bő földön (ma Tiszabő) 
szerecsenek laktak, de ez utóbb — nyilván 1241-ben — elnépte- 
lenedett.!? Ettől délnyugatra, ugyancsak a Tisza mellett már a 
11. században varsányok (alánok) éltek. Arad megyében a Ma- 
ros melletti Tömörkény 1266. évi adat szerint az izmaelita ere- 
detű Mikéé volt." Erdélybe is jutott a muzulmánokból. Küküllő 
megyében a 14. század közepén Böszörményszancsal szerepel, 
a név arra mutat, hogy a 13. század közepén már három falu- 

ra szakadt Szancsal!"! egyik részén muzulmánok telepedtek 
meg. Jelenlétüket egyik lakójának muszlim jellegre utaló Baza- 
rab neve nyomatékosítja. "7"? A böszörmények utolsó nyomai a 
13. század végén enyésznek el. 1279-ben a budai zsinaton 
még intézkedtek, hogy tilos egyházi jövedelmeket bérelniük 
vagy vámokat szedniük. "3 A IV. László halála idején (1290) ná- 
dorságot viselt Mizse egykor szerecsen (azaz iszlámhívő) volt, de 
keresztény hitre tért.!"4 Ez lett a sorsuk a többieknek is. Miután 
nyelvüket és szokásaikat már jóval korábban feladták, legké- 
sőbb az 1200-as évek végére vallási különállásuk is megszűnt, 
beolvadtak a magyarságba. 

Még egy térségben szokott a magyar történetírás nagyobb 
tömegben kálizokkal számolni, a Mátra vidékén. A kiinduló- 
pontot az adja, hogy a magyar krónika szerint Attila király fia, 
Csaba, akitől az Aba nemzetség ered, Hvárezmből vett felesé- 
get magának," vagyis e genus anyai ágon káliz. Anonymus 
azzal juttatta kifejezésre az Abák idegen származását, hogy a 
hét kun vezér között sorolta fel Aba Sámuel őseit, Edet és 
Edömént, akik Árpádtól a Mátra erdőben nagy földadományt 
nyertek.!"§ Ezzel a névtelen jegyző lényegében az Abák kavar 
voltát vallotta. Elbeszélése hitelét növelte, hogy az Abák birto- 
kainak központja valóban e vidéken, Gyöngyös környékén 
volt, ahol nemzetségi monostoruk, Abasár is állt. E mozzana- 
tok, valamint a Sámuel név héber eredete vezettek el ahhoz a 
feltevéshez, hogy Aba Sámuel kazár származású, zsidó hitű és 
török (iráni?) nyelvet beszélő család leszármazottjaként a ka- 
varok fejedelmének tekinthető.!"7 Ez persze — figyelemmel a 
gyötrő adathiányra — könnyen lehet, de jelenleg e vidéken ok- 
levelesen káliz (egyáltalán bármiféle mohamedán vagy netán 
zsidó) népességet nem tudunk kimutatni. A kavarok és a csak 
újkorban e térségben felbukkanó (e néven 1683-tól ismert) 
palócok kapcsolata további vizsgálatot igényel. "78 

Fentebb Anonymus forráshelye kapcsán már tettem említést 
arról, hogy a 10. század folyamán volgai bolgár muzulmánok 
is érkeztek a Kárpát-medencébe. Az arab íráshagyomány a 
volgai bolgárok három fajtáját különböztette meg: a barszulát, 
az eszegelt (vagy eszkelt) és a bulkart. 7"? Ebből az első a ma- 
gyarországi helynevekben Bercel formát nyert, a harmadiknak 
a Bulgár/Bolgár név felel meg. A középkori Magyarországon 
összesen négy Bercel és hét Bolgár helynév ismert. "89 Nagyon 
valószínű, hogy ezek egy része a volgai bolgárok közül való 
bercelek és bolgárok emlékét őrzi, de hogy melyek, arra vonat- 
kozóan jelenleg semmi támpontunk nincs. Öklevelekben olyan 
népnevek, amelyek ezekkel kapcsolatba hozhatók lennének, 
nem szerepelnek, a bolgárok esetében pedig zavaró mozza- 
nat, hogy legkésőbben az Árpád-kor végétől a magyar nyelv a 
dunai bolgárokra már nem a nándor, hanem a bolgár megne- 
vezést használta. 

Az arab íráshagyományban említett nevek közül a középső- 
ben magam a székelyek őseit látom, akiknek eredetét Nyugat- 
Belső-Ázsiában keresem. Onnan elindulva érkeztek el a Kau- 
kázus előterébe, Kazáriába, majd a bolgárokkal együtt jutot- 
tak el a Volga vidékére. A bolgárokkal ellentétben nem tértek 
át az iszlámra, hanem megmaradtak pogánynak. A 9. század- 
ban az eszkelek egy része a magyarokhoz csatlakozott, és ve- 
lük jött be a Kárpát-medencébe, más része továbbra is — a 
megszülető Volgai Bolgárország keretében — a bolgárokkal 
együtt élt.!8! Nem feladatom, hogy e helyütt ennél részleteseb- 
ben szóljak a székelyek eredetéről (erről nemrégiben könyvem 
jelent meg). A terjedelmi korlát mellett úgyszintén kizárja ezt 
eredeti feladatvállalásom, hogy ti. nem tárgyalom a szóba ke- 
rülő népek etnogenezisét, hiszen végtére is a székelyek kárpát- 
medencei szereplése magával az eredetkérdéssel nincs igazán 
szoros kapcsolatban. 

Tárgyunk szempontjából a székelyek nyelve sem képezheti 
vita tárgyát. Magam ugyan — az imént elmondottak értelmé- 
ben — azt a nézetet vallom, hogy a székelyek eredetileg török 
nyelvet beszéltek, ám amikor a 12. század első felében az írott 
forrásanyagban a Kárpát-medencében felbukkantak, már bi- 
zonyosan magyar nyelvűek voltak, azaz a mohamedánokhoz 
hasonlóan addigra elvesztették saját nyelvüket, és a magyar 
nyelvre tértek át. Ha csak a nyelvre lennénk tekintettel, azt kel- 
lene mondanunk, hogy a székelyek a 1 1. századtól kezdve már 
nem is számíthatók a nem magyar népek közé. Ez azonban 
egy, ma érvényes szempontnak a középkorba történő visszave- 
títése lenne, amikor a nyelv és az etnikum szinte azonos egy- 
mással. A források tömege vall amellett, hogy a középkorban 
a székelyeket a magyarokétól eltérő népességként kezelték. 
Ennek azonban nem a nyelvi különbözőség volt az oka, hanem 
egy sor olyan ismérv, amely az etnikumot akkor jellemezte, és 
amelyek alapján a székelyek — magyar nyelvük ellenére — való- 
ban jelentékeny mértékben különböztek a magyaroktól. Ide 
tartozik sajátos, a magyarétól eltérő eredettudatok, hitviláguk, 
íráskultúrájuk. Ugyancsak alapul szolgált a székelyeknek a 
magyaroktól való megkülönböztetésére széles körű szabadsá- 
guk, társadalmuk sajátos szerkezete, amelyről rövidesen szó- 
lok. 

A székelyek magyarországi jelenlétét első ízben 1116-ban, 
majd 1146-ban említik a források, amikor a besenyők társasá- 
gában az ország nyugati határvidékén előbb a csehekkel, majd 
az osztrákokkal harcoltak. A magyar krónikás — nyilván könnyű- 
fegyverzetük miatt érzett lenézése jeleként — mindkét esetben 
igen értéktelen" harcosoknak minősítette a székelyeket. Már az 
1116. évi eseményből kiderül, hogy íjászok voltak, az elő- és 
utóvéd szerepét töltötték be, a krónikaszerző 1146-ban ezt té- 
telesen is megfogalmazta: ,szokott módon a magyar csapatok 

előtt jártak". !?2 Ezt a 13. század elején Anonymus megerősítet- 
te, hiszen ő szintén írt arról, hogy a székelyek az első csatasort 
biztosították maguknak, illetve elöl haladtak. Ugyanakkor ő 
megjegyezte róluk azt, hogy kezdetben Attila király népe vol- 
tak, 83 amivel a székelyek körében élő Attila-hagyományra utal- 
hatott. Anonymus még nem tudott arról, hogy a székelyek Er- 
délyben éltek, hiszen honfoglalás-történetében az Alföldön, 
Szentes vidékén szerepeltetette őket. 

A korai székely történelemnek is súlyos gondja a források 
elégtelen száma. Így nagy hátrány, hogy az IIló és1210 közti 
időből nincs más forrásunk az idézett narratív kútfőkön kívül. Egy 
1250-ből való, de 1210. évi eseményt tartalmazó oklevél sze- 
rint lvahin szebeni ispánnak a bolgár cár megsegítésére, Vidin 
vára felmentésére küldött serege szászokból, románokból, szé- 
kelyekből és besenyőkből állt." Ebből arra kell következtet- 
nünk, hogy bizonyos székely csoportok már 1210-es megelőző- 
en a dél-erdélyi Nagyszeben vidékén tartózkodtak, mivel ellen- 
kező esetben nem vonulhattak volna hadba a szeberi ispán ve- 
zetése alatt. A székelyek Erdélyben való megjelenéséről ma már 
régészeti megfigyelés is rendelkezésünkre áll. A Keresztúrszék te- 
rületén folytatott ásatások arra az eredményre vezettek, hogy itt 
új népesség megjelenése, minden bizonnyal a székelyekhez köt- 
hető betelepülés a 12-13. század fordulóján vagy a 13. század 
elején történt.185 A folyamat nagy vonalaiban történt befejezésé- 
ről a 13. század végén Kézai Simon tájékoztat. Szerinte a széke- 
lyek, akik Pannóniát a magyarokkal együtt hódították meg, ré- 
szüket nem a síkvidéken, hanem a románokkal együtt a határvi- 
dék hegyeiben kapták meg, és sajátos írást használtak (a rovás- 
írást). 186 

Hogy a székelyek az ország különböző területeiről kerültek 
Erdély keleti részére, kétféle nyelvi anyag alapján is bizonyítha- 
tó. Az egyik eszköz ehhez a nyelvjárási különbözőségek szám- 

bavétele. Nincs egységes székely nyelvjárás; a székelyek nyel- 
ve három csoportba osztható be. A marosszéki székelység az 
Örség-Örvidék lazaz Burgenland és Nyugat-Magyarország) 
és Pozsony környéke, az udvarhelyi székelység Baranya és Valkó 
megye, a sepsi—orbai-kézdi-—csíiki székelység pedig ugyancsak 
az Örség-Örvidék magyar nyelvével, illetve nyelvi szórványai- 
val mutat rokonságot.!§7 A másik eszközt annak igazolására, 
hogy a székelység sok irányból érkezett Erdélybe, a székelyföl- 
di helynévanyag és a fentebb említett területek közti toponími- 
ája közti párhuzamok nyújtják. Udvarhelyszék földrajzi nevei 
közül számos Valkó, Baranya megyében és a Nyugat-Szerém- 
ségben létezett, de vannak településnévi kapcsolatai Bihar és 
Abaúj felé is (pl. Dálya, Rugon, Telegd). A marosszéki helyné- 
vi anyag a Pozsony vidékivel, az őrségivel és a ma dél-burgen- 
landi őrvidékivel mutat egyezéseket (pl. Pozsony, Moson, 
Unyom). Háromszék és Csík névmegfelelései ugyancsak az 
Örség és az Orvidék felé utalnak (pl. Csik, Bereck, Zoltán). 88 
Mindezeket a nagyjából egybehangzóan tanúskodó nyelvi val- 
lomásokat akként kell értelmeznünk, hogy az eredendően job- 
bára az ország különböző határszéli területein elszórtan élő 
székelyek nem csupán nyelvük sajátos ízeit (nyelvjárásukat), 
hanem korábbi lakhelyeik földrajzi neveit is magukkal vitték 
Kelet-Erdélybe. Ennek egyértelmű bizonyságát jelenti, hogy a 
vándorútjuk utolsó előtti állomásának tekinthető dél-erdélyi 
térségből valók az egyes csoportjaik jelölésére szolgáló sepsi 
(eredendően sebesi, Szászsebes nevéből), kézdi (Szászkézdről 
nevezve) és orbai (bizonnyal Szászorbó alapján) neveik, miként 
a telegdi székelyek elnevezése Biharban tartózkodásuk emlékét 
őrzi. 

Az 1210 utáni bő egy évszázadból az ország különböző 
pontjain (de mindenütt határvidékeken) bukkanunk székely nyo- 
mokra. A Nyugat-Felvidékről az óramutató járásával azonos 

irányban elindulva az első hely a Pozsony megyei Boleráz, ahol 
egy oklevél 1256-ban székelyeket említ.1§? Borsod megyében, 
Mezőszemere határában 1333-ban Székely-úttal találkozunk. "9 
(Ez az elnevezés jellegét tekintve teljesen megegyezik a fentebb 
említett, a Duna-Tisza-közét átszelő Káliz-úttal). Eszakkeleten, 
Ugocsa megyében 1323-ban a Tisza menti Sásvárról nevezett 
székely bukkan elő, akinek szülei és nagyszülei szintén sásvári 
székelyek voltak, és örökölt birtokai Szabolcsban feküdtek. 
Ezek egyike Lövő, a másik (Temesi) Székely nevet viselt. A Lövő 
név arra mutat, hogy ott íjászok élhettek.!?! Alkalmasint ezen 
ugocsai Sásvárra való volt Fülöp sásvári lövő, akinek Erzsébet 
királyné 1279-ben a Szepességben földet adott."?? A 13. szá- 
zad elején a székelység egyik jelentős tömbje Bihar megyében 
található. 1217-ben a Nagyszalonta melletti Ebejben Székely- 
száz száznagyság, azaz megközeiítőleg száz főből álló székely 
egység fordul elő, székelyek emlékét őrzi itt a már 1213-ban sze- 
replő Székely (utóbb Székelytelek) és az 1278-tól kezdve ada- 
tolható Székelyhíd település."?3 

Ugyancsak jelentős székely központ volt Baranya megyében 
Váty. IV. Béla király közlése szerint ispánjuk elnyomta őket. Er- 
re az uralkodó minden királyi hadjáratban száz fegyveres kiál- 
lítását írta elő nekik, és kivette őket az ispán fennhatósága alól. 
A székelyek derekasan harcoltak a háborúkban, ám utóbb a 
király nem meghatározott számban, hanem egyenként mint ki- 
rályi szervienseket kötelezte őket a hadakozásra."? Röviddel 
utóbb, 1272-ben Y. István király hat vátyi íjászt vett ki a lövők 
közül, és az ország nemesei közé emelt.!9 Néhány év eltelté- 
vel, 1279-ben IV. László király a vátyi lövők közül való három 
szegedit rokonaikkal és földjükkel együtt kiemelt onnan, és az 
ország nemesei, illetve szerviensei közé helyezett.!9é A harcos 
elemek tehát beolvadtak a magyar nemességbe. Ugyanakkor 
a környéken ezekben az évtizedekben szolgarendű meg szőlő- 

birtokos székelyekkel is találkozunk.!?" Nyugat felé haladva 
1274-ben arról értesülünk, hogy az egykor a Zala megyei Döb- 
réte földön élt zalai várnépek — köztük a székely György — az 
igazság elmellőzésével úgy állíttattak ki maguknak oklevelet 
javukra történő földadományról, mintha várjobbágyok lettek 
volna." Végezetül 1314. évi adat szerint a Sopron megyei Ba- 
randanbe (Lajtapordány) birtokon, amely Magyarország és 
Ausztria határán fekszik, hajdan székelyek éltek.!"? 

Ha térképen? összekötjük e megnevezett helységeket, az így 
kirajzolódó vonal nagyjából — de csak valóban nagyjából — azt 
a területet zárja körül, amely a honfoglaló magyarok szálláste- 
rületét, de legalábbis annak túlnyomó részét alkotja. Már ebből 
is egyértelmű, hogy a székelyek eredendően határőrizeti, elő- 
és utóvédi feladatot láttak el, miként ezt az őket is magukban 
foglaló nagyobb szervezeti egység ,népéről", a kavarokról tud- 
juk. A székelyek fent említett lakhelyeiként szereplő pontok kö- 
zött két esetben mutatkozik nagyobb távolság, északon Boleráz 
és Mezőszemere, délen pedig Ebej és Váty között. Az északi ré- 
szen a határvédelmet Aba Sámuel kazár-kavarjai, a déli határ- 
szakaszon pedig a kavar-kálizok látták el. Mint határőrök még 
a 11. században is — a határvármegyei keretek között — a szé- 
kelyek megőrizték különállásukat, tagjaik döntően szabad ele- 
mekből álltak. A 12. században azonban a határispánsági 
szervezet megszűnt, a határőrök ugyanolyan várispánsági fenn- 
hatóság alá kerültek, mintha az ország belsejében éltek volna. 
Ez szabadságuk csökkenéséhez, társadalmi értelemben vett 
süllyedésükhöz vezetett. A föléjük kerülő elöljárók (ispánok, 
századosok) kezdték alávetetté tenni, szolgai helyzetbe szoríta- 
ni a székelységet, bármelyik határszakaszon is éltek. 

Ekkor indulhattak a tágas keleti térségek felé nyugat-magyar- 
országi otthonaikból az első székely rajok, és ezeket újabbak 
követték. Furcsa migráció vette kezdetét, legalábbis a szónak 

abban az értelmében, hogy magáról a vándormozgalomról az 
írott források mit sem őriztek meg. Hogy erről oklevelek nem 
szólnak, esetleg a spontán elmozdulásukról szóló feltevést gyá. 
molíthatja. Ugyanakkor azt sem szabad kizárni, hogy bizonyos 
csoportjaikat a királyi hatalom telepítette a keleti betörésektől 
fenyegetett erdélyi térségbe. Akik helyben maradtak, azok -— ka. 
tonai szolgálatot teljesíteni képes, továbbá földdel rendelkező 
csoportjaikat leszámítva — menthetetlenül lesüllyedtek, alávetett 
népelemmé váltak. Morzsolódó szabadságuk megőrzésének 
egyetlen esélye maradt: kitörni a társadalmi értelemben fojto- 
gató miliőből. Ezzel szemben keleten gyéren vagy alig közepe- 
sen benépesedett hatalmas térségek voltak, ráadásul a keleti 
országrész fenyegetettsége miatt nyugaton értéktelenné váló 
szolgálataik felértékelődtek. Hogy mily szüksége volt a magyar 
királyi hatalomnak a bíztos határvédelemre, azt a Német Lovag- 
rend 1211. évi barcasági betelepítése mutatja. 

A székelység nem teljesen szolgai alávetettségben érkezett Er. 
délybe, hanem rendelkezett a szabadság valamiféle ismérvei- 
vel, ami katonai szerepükből adódott, és amire későbbi sza- 
badságaik ráépültek. Ám igazán szabad néppé Erdély tette 
őket. A kunok és tatárok által rendre fenyegetett Erdélyben egy 
teljesen jogfosztott, a szabadság minimumával is alig rendelke- 
ző népesség nem tudott volna eleget tenni a határvédelem fel- 
adatának. Mert — és ez a lényeg — a székelység Erdélyben is azt 
folytatta, amit szerte az ország különböző határvidékein a 13. 
századot megelőzően: a határszakaszok védelmét látta el, va- 
gyis elő- és utóvédi katonai szerepkört töltött be. Ezt II. Ulászló 
király 1499. évi oklevele világosan előírta: a magyar király ke- 
let felé, Moldva ellen irányuló hadjárata esetén , minden székely 
tartozik őfelsége egész hadserege előtt járni, őfelsége országá- 
nak határain kívül 15 napon át saját költségén várakozni a csa- 
tára, végül pedig visszaútjában követni a sereget". A dél felé, 


60 


A HONFOGLALÓ MAGYAROKKAL JÖTT KELETI NÉPEK 


Havasalföldre irányuló hadjárat esetén az egész székelység fe- 
le tartozik ezt tenni, vagyis ,szintén 15 napig várakozni az ütkö- 
zetre őfelsége országának határain kívül, odamenetelkor meg- 
előzve, visszatéréskor követve őfelsége hadát"."9! Ezek kísérte- 
tiesen egybecsengenek a korai, 12-13. századi székelységre 
vonatkozó forráshelyek kifejezéseivel. 

A székelyek erdélyi (inkább dél-erdélyi) megtelepedése nem 
tehető a 12. század második felénél korábbra. Első biztos nyo- 
muk itt 1199-ből ismert, amikor III. Ince pápa megerősítette 
tisztségében a kézdi főesperest, 92 aki ekkor népe között még 
Szászkézden székelhetett. A székelyek keletre irányuló mozgá- 
sának közvetett emléke maradt ránk 1213-ból, amikor Vilmos 
erdélyi püspök a barcasági népek tizedét a német keresztes lo- 
vagoknak adta, kivéve az odaköltöző magyarok és székelyek 
dézsmáját.?93 II. András király 1222-ben megengedte, hogy a 
német lovagok és embereik vámmentesen közlekedhettek a 
székelyek és a románok földjén át." E két utóbbi adat szerint 
a székelyek a dél-erdélyi Szászföldön, a Barcaság szomszédsá- 
gában tartózkodtak. Helyzetükben a dél-erdélyi szászok szá- 
mára 1224-ben adott királyi kiváltságlevél, az Andreanum ho- 
zott változást számukra, amennyiben távozásra késztette őket 
innen.2955 Mivel 1235-ben megjelenik oklevélben a telegdi 
főesperes, 95 ez perdöntő bizonyság arra, hogy ekkor már a bi- 
hari Telegdről és vidékéről származó székelyek is Erdélyben 
voltak. Ugyancsak 1235-ben bukkan fel első ízben a székely- 
ispáni cím, ám ez már 1228-ban megvolt." Ez azt mutatja: 
ekkor már oly jelentős számban éltek Erdélyben székelyek, hogy 
II. Andrásnak külön elöljárót kellett élükre állítani. A dél-erdé- 
lyi Szászföldet elhagyó székelyek ezt követően a 14. század ele- 
jéig eltelt évszázad alatt a Keleti-Kárpátok közvetlen előterét, 
medencéit és hegyeit szállták meg. Ezzel Erdély délkeleti részén" 
kialakult a Székelyföld. Az 1332-—-1337. évi pápai tizedjegyzék 

adatai szerint ekkor a Székelyföldön 165 faluban állt templom, 
ráadásul biztosan tudjuk, hogy nem mindegyik plébániás falu 
szerepel abban.?98 

A kavarok közé tartozó székelyek összlétszáma a honfogla- 
láskor minimum 5, maximum 10 ezer fő volt, attól függően, 
hogy a három kavar törzsből csak felet vagy egy egészet minő- 
sítünk székelynek. Az 1330-as évekbeli faluszám alapján Szé- 
kelyföld egész népességét legfeljebb 30 ezer főre tehetjük. Már 
ebből világos, hogy nem lehetnek mind a 30 ezren a magya- 
rokkal bejött ősök leszármazottai, hanem számuk különféle et- 
nikumokkal gyarapodott. Kézai Simon utalt arra, hogy a szé- 
kelyek a románokkal keverten élnek." Az imént idézett 1213. 
évi adat szerint magyarok és székelyek települtek a Barcaság 
határára. A székelyek között előforduló szláv nevek arra mutat- 
nak, hogy szlávokat is olvasztottak magukba a székelyek.?!9 Ez 
nem egyszerűen csak azt jelzi, hogy a népek összevegyültek, 
keveredtek egymással, hanem ez esetben bizonyosan számol- 
hatunk olyan késztetéssel, ami kívánatossá tette a székelyekhez 
tartozást. E vonzerő a székelyek kiváltságolt helyzetében kere- 
sendő. 

A székelyek hajdan lovasnomádok voltak, de ezt az életmódot 
már jóval azt megelőzően feladták, hogy Erdélybe költöztek vol- 
na. Erdély magas hegyektől körülvett medencéiben amúgy sem 
tudtak volna nomadizálni. Korábban lehetett lóadási kötelezett- 
ségük, amit ugyan az ,ökörsütés" váltott fel, de a lóval történő 
adózás hagyománya sokáig élt. II. Ulászló király még 1499-ben 
is előírta, hogy a hét széknek a frissen kinevezett székelyispán 
számára egy-egy lovat kellett adnia." A székelyek Erdélyben 
— katonai feladataik ellátása mellett — földet műveltek, és szar- 
vasmarhát tenyésztettek. Ebből magyarázható új adónemük. A 
székelyek ugyanis bizonyos alkalmakkor — ilyen a király koroná- 
zása, házassága, első fia születése — meghatározott egységek 

szerint ökröket adtak (ez az ,ökörsütés"). Ennek első nyoma ta- 
lán már 1256-ban felbukkan.?? Voltaképen ezt is önkéntes 
adománynak tekintették, amit a királyokkal is elismertettek. Meg- 
tette ezt Mátyás király is 1473-ban. Bonfini azt emelte ki, hogy 
a székelyek ,szakállasan járnak, marconák..., a szolgaságot 
nem tűrik, sőt a szabadságot annyira szeretik, hogy inkább meg- 
halnak, mint hogy adót fizessenek. Magyarország királyainak 
sohasem akartak katonai szolgálatot teljesíteni, és erre semmi 
erővel sem lehetett őket rábírni. A mi időnkben is csak kérésre és 
a király iránti szeretetből hajlandók arra, hogy az isteni Mátyás- 
nak időről időre házanként egy-egy ökröt adjanak"? 

Az adózás megváltása fejében katonai szolgálatot teljesítet- 
tek. Mivel Magyarországon a nemesség volt mentes az adó 
alól, amelyik — a hagyomány szerint vérével adózott, azaz — 
hadakozott, így nem meglepő, ha a székelyekkel kapcsolat- 
ban felmerül a kollektív nemesség fogalma. 1552-ben Habs- 
burg Ferdinánd király erdélyi biztosai ezt jelentették: ,a széke- 
lyek általában véve mind nemesek, és minden adó alól men- 
tesek, de három rendre vannak osztva, melyek közül a legel- 
sőbe tartozók neveztetnek nemeseknek, akik mintegy bárók 
vagy patriciusok. A második rend az ő nyelvükön lófő-széke- 
lyek, latinul primipilusok, akik mintegy lovagrendet alkotnak. 
A többiek a köznép. De mindannyian, mint már mondtuk, 
nemesek".?5 A biztosok máshonnan ismert terminusok (bá- 
rók, lovagok) segítségével igyekeztek megmagyarázni — és ez- 
zel egyszersmind félremagyarázni — a be nem avatottak szá- 
mára nehezen érthető rendet, azt, hogy egy burokban megfért 
a társadalmi egység és egyenlőtlenség. Ez valóban a székely 
történelem sajátossága. 

A székelyek eredetileg bizonnyal nemzetségi szervezet szerint 
éltek, de erről a források semmit nem hagyományoztak ránk. 
Analógiás alapon feltehető, hogy ez hajdan valamennyi szé- 

kelyt magában foglalt. Amikor a 15. században az írott forrá- 
sokban e rendszer felbukkan, már jelentős változáson eshetett 
át a korai időkhöz képest, szimbiózist mutat a székrendszerrel, 
ami pedig egészen nyilvánvalóan újabb, területi alapú igazga- 
tási rendszer. A 15. századtól feltűnő székely nemzetségi szer- 
vezet nemekben és ágakban jutott kifejezésre. Ezekről teljes lista 
csak Marosszékből maradt fenn, ahol hat nem és nemenként 
négy-négy, azaz összesen 24 ág bukkan fel.21é Marosszéken ki- 
vül Kászon- és Aranyosszékben is hat-hat, Kézdiszékben öt 
nemzetség élt. A nemzetségek neve túlnyomórészt magyar. A 
legjelentősebb különbség az ősi és a 15. századtól megismert 
nemzetségi szervezet között, hogy ez utóbbi már csak a székely 
társadalom magasabb társadalmi állású tagjait, a katonai ve- 
zető réteget fogta át. Mivel a székely társadalmi tagozódás 
nem korábbi a 14. századnál, ez is arra mutat, hogy az álta- 
lunk megismerhető nemzetségi szervezet az újabb idők termé- 
ke. A nemzetségeket tehát a székely vezető körök a 1 4. század- 
tól kezdve maguknak sajátították ki, és a nemzetségeknek, 
amelyek összefonódtak a szintén friss alakulású székekkel, új, 
immár magyar neveket adtak. A nemzetség hajdani erejét 
azonban még új formája is tükrözte, az öröklésben — amely so- 
káig csak a házra, malomra stb. terjedt ki, de éppen a földre 
nem — meghatározott szerepet játszott. 

A székely társadalom egészen a 14. századig nem ismerte a 
társadalmi különbségeket. Ezzel függ össze, hogy a föld sokáig 
az egész falu közös tulajdonának számított, amelyet időleges 
érvénnyel felosztottak egymás között. Nem tűrték el a székelyek 
azt sem, hogy idegenek, azaz nem székelyföldiek magánbirto- 
kot szerezzenek ott. , A székely nemzetségi szervezetben erede- 
tileg mindenki egyformán szabad volt, egyforma jogok és köte- 
lezettségek hárultak rá. Egyaránt részesült a közös javakból és 
egyaránt tartozott katonáskodni".""" A földmagántulajdon az ir- 

tásfölddel jelent meg a 14. századot követően, az erdőirtás 
mindenki számára szabad tevékenység volt. Az oklevelekben 
1339 óta fordul elő a székelyek három neme, amely társadal- 
mi tagozódásukra utal.?"8 Ezt a 16. század elején akként részle- 
tezték, hogy az első nemet a tehetősebbek vagy primorok, a 
másodikat a lótők vagy főlók, a harmadikat a közösség tagjai, 
az egyszerűek és alávetettek alkották.?!? Ugyanezt tükrözi a fen- 
tebb már idézett 1552. évi jelentés. A különbségek azonban, 
amelyek ezeket a társadalmi csoportokat egymástól elválasztot- 
ták, egészen a 1 6. század második feléig még nem végletesek, 
hiszen a társadalom valamennyi tagja szabad, őket katonásko- 
clúsuk fejében kollektív szabadságjogok illették meg. 

A 14. században alakult ki a székelyeknél a közigazgatás sa- 
júltos formája, a székrendszer, bár bővebb adataink erről csak 
a 15. századtól vannak. Maga a szék elnevezés minden bi- 
zonnyal a szász közigazgatásból került át a székelyekhez. A 
székek katonai, igazságszolgáltatási, adózási feladatokat lát- 
tuk el. A székek élén a kapitány vagy hadnagy állt, akik ereden- 
dően katonai vezető voltak, de bekapcsolódtak a jogszolgál- 
tatásba is. A bíráskodást a székbíró irányította, és mellette 12 
esküdt segítette munkáját. Osszesen hét szék alakult: Telegdi- 
(Udvarhely-), Maros-, Aranyos-, Sepsi-, Kézdi-, Orbai- és Csík- 
szék. Ezekből ún. fiúszékek váltak ki (Kászon-, Gyergyó-, Ke- 
resztúrszék stb.). , A székely székek magyar közjogi értelemben 
együttesen alkottak egy megyét: comitatust, melynek élén a 
székelyek ispánja (comes Siculorum) állott".?29 A székelyispán 
a 15. század második feléig az erdélyi vajdától független fő- 
méltóság, országbáró volt, a székelyek feletti joghatóságon kí- 
vül tisztségéhez tartozott több szász kerület ispánsága, továb- 
bá számos erdélyi vár és uradalma.??! A székelyek zárt közös- 
ségét már 1270 tájától kezdve egyetemnek (universitas) nevez- 
ték.222 A 15. században a székelység az erdélyi rendiség egyik 

alkotó elemévé vált. Ez első ízben az 1437 szeptemberében 
Kápolnán összeült tartományi gyűlésen jutott kifejezésre.223 A 
székelység helyzetében újabb döntő változás már korszakunk 
után, a 1ó. század második felében következett be, amikor el- 
vesztette addigi kiváltságai jelentős részét, és a székely társa- 
dalomban is kialakult a jobbágyság. 

Összefoglalásul elmondható, hogy a honfoglaló magyarok- 
kal egységesen kavarnak nevezett, de sokféle etnikumú (kazár, 
káliz, alán, volgai bolgár, székely) népesség érkezett a Kárpát- 
medencébe. Gyakorlati okokból itt tárgyaltam később érkezett 
volgai bolgár és úz csoportokat is. E népek sok alkalommal 
nem is népnevük, hanem vallásuk szerint megnevezve szere- 
pelnek a forrásanyagban. Nagyobb részük izmaelita, azaz mu- 
zulmán (magyarul böszörmény és szerecsen), a székelység ere- 
dendően pogány, néhány kisebb csoport a zsidó hitet vallhat- 
ta. A székelyek a magyarokkal együtt, a muszlimok viszont egy 
"évszázaddal utóbb, a 12. században tértek keresztény hitre. A 
magyar uralkodók fontos feladatuknak tartották, hogy a mu- 
zulmánokat erősen kössék a keresztény valláshoz, ami asszimi- 
lációjukat is elősegítette. A keleti népesség zöme katonai szol- 
gálatot ellátó, határvédő, elő- és utóvédet alkotó elemekből 
állt. Kis részük kereskedelmi és pénzügyi tevékenységet folyta- 
tott. Etnikai kiváltságokat egyik nép sem kapott, ami természe- 
tes is, hiszen az elit nem szokta privilegizálni az alávetetettnek 
tekinthető, szolgaként kezelt embercsoportokat. Nem kaptak 
ilyent a székelyek sem. Nem véletlen, hogy régi szabadságle- 
velükre soha nem hivatkoztak. Ugyanakkor számos körülmény 
összejátszása okán mégis ez az egyetlen népesség a magya- 
rokkal érkezett keleti etnikumok közül, amely utóbb kivételezett 
helyzetbe került, és szabadságokat vívott ki magának. Míg az 
összes többi, itt tárgyalt keleti nép már a középkor folyamán 
beolvadt a magyarságba, addig a kezdetben maroknyi szé- 

kelység számára önerőből elért kiváltságai biztosították, hogy 
mint népcsoport régi nevén mai napig megmaradjon. Bár sza- 
badságai nagy részét az újkor elején elvesztette, és jóllehet 
nyelvi különbségek már hosszú idő óta nem választották el a 
magyaroktól, de a középkorban elért kivételes helyzet, az eh- 
hez járuló sajátos öntudat máig tartó önálló létet biztosított a 
székelyeknek. 

A besenyők eredendően ázsiai népe a 9. század végén lépte 
át a Volgát, és foglalta el éppen a magyaroktól a Fekete-ten- 
gertől északra eső térséget." Bár szintén keleti nép, mégis 
külön tárgyalást igényel az előbb említettektől, hiszen ők nem 
a honfoglaló magyarokkal, hanem a 10. század közepétől 
kezdve két évszázadon át több hullámban érkeztek a Kárpát- 
medencébe. A 10. század elején még ellenséges viszony állt 
fenn a magyarok és a besenyők között, de nagyjából 930 
után ,a magyar—besenyő együttműködés a X. századi magyar 
külpolitika egyik legszilárdabb elemének bizonyult".226 Ez po- 
litikailag megadta a lehetőséget arra, hogy ettől kezdve bese- 
nyő csoportok jöjjenek a magyarok földjére. A legelsők közé 
tartozhattak — ha hihetünk Anonymusnak — a Mosonba telepí- 
tett besenyők, akiket nagyobb számban Árpád fia, Zolta vezér 
helyezett el itt, a Moson mocsarain túl, hogy védjék meg az or- 
szágot a németekkel szemben.?? E híradás, ha nem is éppen 
Zolta idejére — amikor még javában tartottak a kalandozó 
hadjáratok, a magyar fennhatósági terület nyugati határa a 
távoli Enns folyónál volt, és nem kellett tartani német táma- 
dástól —, de 955 után bármikorra igaz lehet. Talán éppen ak- 
kor történt e telepítés, amikor a fejedelmi származású Tonuzo- 
ba, akitől a Tomaj nemzetség származik, Taksony fejedelemtől 
a kemeji részeken nyert szálláshelyet a Tiszáig, ahol most Abád 

(la mai Abádszalók) van. Ide temetkezett feleségével együtt. 
Ök Szent István alatt nem akartak a keresztény hitre térni, de 
fiuk, Örkény már nem állt ellen a térítésnek.?28 Szent István 
idején 60 besenyő igyekezett Bulgáriából mindenféle kinccsel 
igen gazdagon megrakott szekereken — ismeretlen okból — Ma- 
gyarországra, de a határvidéken szolgák kirabolták és félholt- 
ra verték őket.?22? 

I. Géza trónra léptét (1074) követően a Magyarországon tar- 
tózkodó besenyők kérték az uralkodót, hogy ajándékozza meg 
őket szabadsággal, és akkor ők féken tartják Géza ellenlába- 
sát, a trónjától megfosztott Salamont, aki Moson és Pozsony 
várát tartotta uralma alatt. Az ütközetre is a nyugati határszé- 
len került sor, mivel a csatavesztes, a forráshely megfogalma- 
zása szerint ,igen értéktelen" besenyők közül számosan a Fer- 
tő-tóba fulladtak.?39 Az ütközet kapcsán évszázadokkal később 

. Bonfini így írt a besenyőkről:; ,könnyűlovas-zászlóaljakat alkal- 
maznak, hosszú szakállt, felső ajkukon bajuszt viselnek, bojtos 
vagy bokrétás süveget és perzsa módi szerint hosszú selyemle- 
bernyeget hordanak, és nagyon kedvelik a gyors paripákat".?! 
A mosoni besenyő csoport a 1 1. század végén igazoltan Nyu- 
gat-Magyarországon élt. Ugyanerre utal azon — a székelyekkel 
kapcsolatban már fentebb idézett — krónikahely, miszerint a 
besenyők 1116-ban és 1146-ban a csehekkel, majd az oszt- 
rákokkal harcoltak. Ez utóbbi helyen a ,legrosszabb" minő- 
sítő jelző kíséretében szerepelnek, ami fegyverzetükkel van ösz- 
szefüggésben. Népesebb besenyő csoportok érkezhettek Ma- 
gyarországra az 1122-ben Bizánccal szemben elvesztett 
berrhoéi csatát követően.?$3 (Persze, nem minden besenyő út- 
ja vezetett a Kárpát-medencébe, sokan a Balkánon oldódtak 
fel más népekben.) 

Magyarországi oklevelek elvétve már a 11. században, na- 
gyobb mennyiségben a 12. század végétől kezdve szólnak az itt 

élő besenyőkről. Ha ugyanazt az eljárást alkalmazzuk, mint az 
imént a székelyek esetében, vagyis Pozsony megyéből az óra- 
mutató járásával megegyezően elindulva vesszük számba a be- 
senyők szállásait, a következő képet kapjuk. 1265-ben IV. Béla 
Pozsony megyei padányi tárnokait, akiket besenyőfiaknak ne- 
veznek, a nemesek sorába emelte, a királlyal tartoztak hadba 
vonulni.234 Padány a Csallóköz közepe táján fekszik. A sok Be- 
senyő helynév-8 közül sajátos földrajzi fekvése miatt emeljük ki 
a Trencsén megyei Besenyő földet (utóbb Bánpecsenyéd).22§ 
Nyitra megyében két helyütt is éltek besenyők. 1216-ban Gal- 
góctól északnyugatra a besenyők faluja fordul elő, amely utóbb 
Pecsenyéd (majd Besnyőpetőfalva) nevet kapott. Zoloch nevű 
besenyő, nyitrai polgár 1265. évi adat szerint Besenyő faluba 
való volt, amely Galgóctól délkeletre feküdt.238 Bars megyében 
I. Géza király 1075-ben a garamszentbenedeki apátságnak 
adta a besenyők Taszár faluját tíz háznép áccsal (e falu névadói 
a szlávul taszárnak mondott ácsok voltak), továbbá az udvardi 
besenyők másik faluját; ez utóbbi 1209-ben már Besenyő 
(utóbb Zsitvabesenyő) néven szerepel." 

Hevesben az Egertől délre levő Besenyő (ma Besenyőtelek) 
egy része örökös nélkül meghalt besenyőé volt.29 Borsodban 
1238-ban I Béla király Nyárádot és az ott élő besenyőket a je- 
ruzsálemi ispotályosoknak adta azzal, hogy szabadságuk sze- 
rint szolgáljanak.?§! E szabadság feltételezhetően a személyen- 
kénti hadakozás jogát jelentette. Itt alakult ki később (Mező-) 
Keresztes. Az 1067 körüli százdi oklevél Szihalom határában a 
besenyők kútját és a besenyők sírjait említi, továbbá a monos- 
tor húsz magyart és tíz besenyőt kapott adományba.2"2 Szi- 
halmot a hagyományos vélemény a Borsod megyei Szihalom- 
mal tekinti azonosnak," újabb elképzelés szerint viszont a Sza- 
bolcs megyei Polgár mellett feküdt.244 Szatmár megyében István 
ifjabb király eladományozta Balkun-Dobot, amely korábban a 

besenyők földje volt.295 Erdély északi részén az 1330-as években 
villa Paganica pogány falu", röviddel utóbb az ezzel azonos je- 
lentésű német Heidendorf fordul elő, amelynek másik neve ma- 
gyarul Besenyő.?46 Dél-Erdélyben Ivahin szebeni ispán Vidin fel- 
mentésére küldött seregében 1210-ben besenyők is har- 
coltak.297 II. András király 1224-ben az Andreanumban biztosí- 
totta a németeknek, hogy a románok és a besenyők nekik 
adományozott erdejét és vizeit ezekkel közösen használják.?"§ 
Szeben vidékén tehát a 13. század elején besenyők éltek. Ezt 
nyomatékosítja, hogy Nagyszeben közelében, az Olt mellett 
MVASES falu áll, márpedig Talmács egy besenyő törzs ne- 

6.590 Pozsonytól egészen Szebenig nagy félköríven helyezked- 
mio el a korai besenyő telepek. Természetesen számolni kell az- 
zal, hogy az itt felsorolt helységek nem egyazon időpontban ke- 
letkeztek. 

Ugyanezt az ívet Szebentől Pozsonyig már nem tudjuk ada- 
tok révén hasonló módon megrajzolni. A déli határszakaszon 
Baranya megyében gyaníthatunk besenyőket, hiszen ők 1196. 
évi adat szerint Eszék piacán, illetve a cikádori apátság összes 
többi révén vámot fizettek az egyháznak," illetve a pécsvára- 
di konvent 13. század végi oklevelében e vidékre való bese- 
nyők fordulnak elő.2? Somogyban már 1091-ben szerepel egy 
helység a besenyők falujaként (villa Pincinaticorum) , 53 ugyanez 
1193-ban hasonló néven ívilla Bissenorum) , 54 ez a mai Rinya- 
besenyőnek felel meg. 1226. évi adat szerint besenyők laktak 
Kaposvár határában.?55 Ennek közelében húzódott 1279-ben 
a Besenyő-út, 56 amely a megnevezés jellegét tekintve megfe- 
lel a már említett Káliz-útnak és Székely-útnak. Ugyancsak él- 
tek Somogyban besenyők Sárdon?5" és Nezdén.58 Ezek az 
adatok arra mutatnak, hogy Somogy korai és népes besenyő 
szállásoknak adott otthont. Ehhez hasonló bőségben Moson- 
ban bukkanunk besenyőkre, erősítve Anonymus hírét az ide te- 

lepített besenyőkről. Sajátságos, hogy itt már a 13. század ele- 
jén több olyan helységet említenek az oklevelek, ahol koráb- 
ban, vagyis az oklevél keltét megelőzően tartózkodtak bese- 
nyők. 1203-ban Königshof (Királyudvar), 2? 1210-ben a heili- 
genkreuzi monostor meg nem nevezett birtoka, 29 1217-ben 
Legénytó, 26! 1225-ben Flanschendorf (Pozsonyligetfalu) fordul 
elő ilyen minőségben.26? 13. század végi adat szerint Patfalva 
örökös nélkül meghalt besenyőké volt.2639 Ugyancsak besenyő 
jelenlétet bizonyít Mosonban Káta falu neve, amely besenyő 
nyelven várat jelent.264 A 13. század elejére tehát a besenyők 
már kiürítették, elhagyták korábbi mosoni lakhelyeiket. 

A — bár helyenként nagyobb hiányokkal — megrajzolható 
körív azt mutatja, hogy a besenyők eredendően éppen úgy ka- 
tonai szolgálatot teljesítettek, határőrizeti, elő- és utóvédi fel- 
adatokat láttak el, mint a székelyek. Ez természetes is, hiszen a 
besenyők — a magyarokhoz hasonlóan — eredendően lovas- 
nomádok voltak. Többségük még ekként kerülhetett Magya- 
rországra, és itt tért át a letelepedett életmódra. Nyitott kérdés- 
ként kell kezelnünk, hogy vajon minden besenyőt már kezdet- 
től fogva a határvédelemben foglalkoztattak-e. Egy sor bese- 
nyő telepet ismerünk ugyanis az ország belsőbb területein, 
olyan helyeken, amelyek nehezen illeszthetők be a határvédel- 
mi láncolatba. Ilyen lehet a már említett Somogy megyei Nez- 
de, amely e megye északi részén feküdt.255 A következőkben a 
határövezettől távolabb fekvő besenyő szállásokat tekintem át. 

Az egyik legjelentősebb ilyen besenyő központ Sopron és 
Győr megye határán, a Marcal folyó mellett alakult ki. Az 
árpási besenyők számára Gyula nádor 1224-ben adott ki ok- 
levelet.256 Innen fontos ismereteket nyerünk a besenyőkről. 
Eszerint az árpási besenyők — de nyilván minden más besenyő 
is — a nádorhoz tartoztak. A nádor helyezett az árpásiak élére 
ispánt, Lukácsot, aki azonban régi szabadságukat megkurtí- 

totta. Ez a mozzanat párhuzamba állítható a vátyi ispán visel- 
kedésével, akit ugyancsak azzal vádoltak, hogy elnyomta a 
fennhatósága alá rendelt székelyeket. Lukács ennek ódiumát 
azonban a besenyők egyik jobbágyára (előkelőjére) hárította, 
akit és utódait a nádor eltiltott attól, hogy jobbágyi (azaz veze- 
tő) tisztet viseljenek. A későbbi hasonló visszaéléseket megelő- 
zendő a besenyők írásba foglaltatták szabadságaikat. Ez való- 
jában jogaik és kötelezettségeik rögzítését jelentette. Eszerint a 
hadjáratban részt vevő besenyő semmit nem tartozott fizetni, 
aki viszont nem hadakozott, bírságként pénzt fizetett. Három- 
évente lovaik után ispánjuknak adóztak. A nádor mérsékelte 
az ispán megszállási jogát. A besenyő jogokat nem ismerő is- 
pán mellett egy jobbágynak kellett a felvilágosítást megadnia. 
A besenyők feletti ítélkezést a nádor az ispán helyettesére, az 
udvarispánra bízta. Az udvarispán azonban nem szállhatott 
meg az önállóan hadba vonulni képes jobbágyokon. E sza- 
badságlevélből, amely nem kiváltságokat biztosított, hanem a 
megrontott régi helyzetet akarta visszaállítani, arról kapunk 
képet, hogy az ország belsejében is (bár a határoktól nem túl! 
nagy távolságra) harcos, lovakat tartó besenyők éltek a 13. 
század elején. 

Árpás közelségében, Kajár határában már 1086-ban, majd 
1234-ben a besenyők faluja (rus Bissenorum) fordul elő, ame- 
lyet közönségesen Besenyőtarlónak mondanak.?67 Ez minden 
valószínűség szerint Téttel azonos, ahol — immár a Tét nevet vi- 
selő faluban — 1251-ben besenyőket említenek, 2? míg 1269- 
ben már csak hajdani besenyő faluként szerepel Tét.2$? (A Tét 
névben török köznév lappang," márpedig a besenyők török 
nyelvűek voltak.) Az ugyanezen a vidéken 1304-ben felbukka- 
nó Szerecsent?"! aligha besenyők lakták (hiszen ők eredendő- 
en pogányok voltak), hanem egy kisebb muzulmán csoport. 
Kissé távolabb feküdt e helységektől Telekbarát (ma Nagy- és 

Kisbarát), ahol 1341. évi adat szerint hajdan besenyők él- 
tek.27? 

A Tiszántúlon több helyütt lelünk besenyőkre. Népesebb 
csoportjuk Csanád megyében található, itt több faluban lak- 
tak. Az egyik a Maros mellett feküdt, itt 1232-ben a besenyők 
határáról olvasunk, falujuk neve Besenyő volt.27? A másik a je- 
lek alapján nagyobb település lehetett, ez a későbbi Obesenyő 
elődje. 1331. évi adat a besenyők piacaként említette.?"" 
1345-ben a Csanád nembeli Telegdiek tiltakoztak, hogy hat 
Csanád megyei örökölt birtokukat (Veresdob, Kocsa, Deme- 
vár, Kengyeles, Solymos, Királyfája) Besenyő Gergely, a bese- 
nyők ispánja azon a címen kérte a besenyők földjeihez csatol- 
ni, hogy azok a régi módon harcolni köteles besenyőkéi 
voltak.275 Egy 17. századi adat szerint e besenyők bottal hada- 
koztak fütöttek), és falujuk nevében ez a harcmód ekkor még 
szerepelt.275 E Besenyőre való besenyő nemesek 1369-ben a 
Harangod (Aranka) melletti Sáp, Demevár, Veresdob, Kocsa, 
Tompa-, Hegyes- és Végvalkány birtokokon tartózkodtak.?"" A 
tatárjárás utáni időből való adat alapján a Békés megyei 
Nadány (ma Körösladány) egykor a besenyőké volt.?"? 

Az ország belsejében élő besenyők legnagyobb tömbje Fejér 
megye déli és Tolna megye északi, egymással érintkező részén, 
a Sárvíz mellett terült el. Az itteni besenyőkre az első adat 1 192- 
ből való, ez a Sárvíz bal partján fekvő Abára vonatkozik.?7? A 
bal parton Szentágotán,2£9 Töbörzsökön,"§! Tinódon,282? Töl- 
gyén,283 Szentmiklóson, 84 Alapon, 285 Zedregen,-86 Cecén, An- 
don, Udvarnokföldén, Rekesztőn, Szereden,87 a Sárvíz jobb 
partján Ságon,"88 Hatvanban,28? ÖOrsön,2"9 Bácson,2?! Fán- 
cson,29? Igaron,2? Egresen? éltek besenyők éltek. A besenyő 
falvak sora Tolnában Bélccsel,2? Hodossal,29S Kajdacs-csal?"" 
folytatódott, majd ezen, 13-14. századi adatok után Zsigmond 
király 1399. évi oklevele Bélcs és Kajdacs mellett még a tolnai 

Tökösszegen, Végfaluban, Középfaluban, Kaptároson, Pártás- 
dorogon említett besenyőket.?" Itt majdnem egy tömbben kö- 
zel 30 faluban laktak besenyők. 

A besenyő falvak sorát olykor-olykor nem besenyő települé- 
sek szakították meg (Asszonyvására, Vajta).2? Ez arra mutat, 
hogy a besenyők betelepedett — igaz, ritkábban lakott — tér- 
ségbe jöttek, vagyis nem ők tekinthetők a Sárvíz melléke első 
megszállóinak. Ugyanerre mutat, hogy a besenyők által meg- 
szállt falvak többsége magyar nevet visel, és alig néhánynak a 
neve vezethető le törökből (pl. Töbörzsök, Kajdacs?99). Bár 
közvetlen adatokkal nem igazolható (általában e népmozgá- 
sokról — ritka kivételektől eltekintve — a más természetű, jog- 
biztosító oklevelek nem őriztek meg adatokat), felvethető, 
hogy a mosoni besenyők költöztek át ide. A 13. század elejé- 
re ugyanis a besenyők mosoni szállásai már kiürültek, lakat- 
lanná váltak. Miként a határszéleken lakó székelyek is felkere- 
kedtek a 12. században, hogy lesüllyedésük elől menekülve új 
lakhelyet és ott magasabb társadalmi elismertséget biztosítsa- 
nak maguknak, hasonlóan járhattak el a besenyők is. Míg 
azonban a székelyek nagy távolságra mentek el, egészen Er- 
délyig, sőt annak legkeletibb részéig jutottak el, a besenyők 
— valamilyen okból — megálltak a Sárvíz mellékén. Elvileg azt 
sem szabad kizárni, hogy a Marcal környéki, továbbá a 
csanádi, illetve az észak-somogyi területen levő besenyők is 
nyugati határszakaszokról kerültek oda a 12. század folya- 
mán. Erdély 11-12. századi betelepülése magyarázza az er- 
délyi határszélen feltűnő besenyők ottani jelenlétét. 

A személynevekből következően feltűnően későn következett 
be az eredendően pogány besenyők keresztény hitre térése. Az 
oklevelek tanúsága szerint még a 13-14. században is több 
tucat besenyő viselt nem keresztény nevet, olyanokat, mint 
Aba, Bátor, Becsenek, Beke, Bicskele, Bodon, Csenkeü, Csob- 

zó, Csutor, Gepse, Ilbeg, Inabur, Ipocs, Ite, Itemer, Jeke, Joka, 
Kajdán, Kocsobur, Koncs, Monka, Noter, Omp, Örkénd, Senk, 
Sul, Taba, Teber, Tege, Tekme, Tenk, Tiván, Tudbej.§9! E nevek 
túlnyomó többsége törökből értelmezhető, így pl. bodon nép", 
ilbeg ,birodalomt- méltóság", taba ;tisztelet". Ennek alapján bi- 
zonyosra vehető, hogy a határszakaszokon élő besenyők a 
11-12. században még pogányok voltak, megkeresztelkedé- 
sükre csak a 13. századtól kezdve került sor már az ország bel- 
sejében. Ez része annak a nagy átalakulásnak, amelyen a be- 
senyők új lakhelyeiken átmentek. 

Adatot találnak arra, hogy a Fejér és Tolna megyébe telepü- 
lők egy ideig még katonai szolgálatot teljesítettek az uralkodó- 
nak. 1269-ben IV. Béla király két ekényi Fáncs földet töbörzsö- 
ki besenyőknek adott azzal, hogy a besenyők szabadságával 
birtokolják.992 Ez valószínűleg katonai kötelezettséget jelentett. 
A fegyveres szolgálat a 13. század viszonyai között magasabb 
presztízst biztosított, a — bármily csekély — föld pedig a nemesi 
jogállás felé közelítette őket. A fejér—tolnai besenyők közül ne- 
mesek szerepelnek 1348-ban Bácson, Igaron, birtokos bese- 
nyőkkel találkozunk ÖOrsön, 93 Hodoson, Bélcsen. A besenyő 
nemesek közül néhányan idővel országos szerephez jutottak. 
A Csepel-szigeti ispánság élén már 1342-ben (majd a 14. 
század végén ismét) besenyő személy állt.94 A Somogy me- 
gyei Nezdére való volt az a Besenyő János, aki a Névtelen Mi- 
norita 14. század közepén íródott gestájának egyik hőse, 95 az 
1350-es évek végén pedig érsomlyói várnagy.?96 

Ezzel párhuzamosan alakulóban volt a Sárvíz melléki bese- 
nyők — illetve az ő bázisukon a magyarországi besenyők — igaz- 
gatási szervezete is. 1321-ben a visegrádi várnagy és a buda- 
vári bíró mint a király helyett Pest, Fejér, Esztergom megyébe és 
a besenyők ispánságába kiküldött bírák szerepeltek.997 A bese- 
nyők ispánsága a fejér-tolnai besenyők formálódó területi 


KISEBBSÉGKUTATÁS KÖNYVEK 77 


nem MAGYAR néPEK A KÖZÉPKORI MAGYARORSZÁGON 


egységére utalt, 1324-ben két oklevél tanúsága szerint Druget 
Fülöp nádor egyszersmind a besenyők (valamint még a kunok) 
bírája tisztet is betöltötte.208 Az Anjou-kor ezt megelőző és erre 
következő szakaszában a nádor besenyők elöljárójaként nem 
szerepel. Az 1340-es években Besenyő Gergely bukkan fel a 
besenyők ispánjaként, mellette szolgabírák tevékenykedtek, 399 
azaz kialakult egy Besenyő nevű nemesi megye. Ennek köz- 
pontját a Fejér és Tolna megyei besenyő falvak képezték, de az 
ispán hatásköre az egész országban bárhol élő besenyőkre ki- 
terjedt. Ilyen alapon kérhetett vissza a besenyők számára e 
Gergely Csanád megyei földeket.319 Ez az adat arra mutat, 
nogy az ország különböző pontjain élő besenyők számon tar- 
tották egymást. Gergely mint a besenyők ispánja utoljára 
1351. évi oklevélben fordul elő,31! ispáni tisztének, illetve az 
egész besenyő ispánságnak: (Besenyő megyének) az esemé- 
nyek új fordulata vetett véget. 

1352-ben I, Lajos király az összes Fejér megyei nemes be- 
senyőt az ország nemesei közé sorolta, és Fejér megye ispán- 
ia alá helyezte. Közel fél évszázad múltával Zsigmond király 
ugyanezt tette lolna megyei igaz besenyőkkel, azzal a különb- 
séggel, hogy őket a tolnai ispán joghatósága alá rendelte.312 
Ezzel — már a 14. század közepén -realitását vesztette annak 
a fejlődési pályának a végigjárása, amely egy besenyő ispán- 
ság (valójában Besenyő nemesi megye) kiformálódásához ve- 
zetett volna el. Az országos nemességet nyert besenyők a terü- 
letileg illetékes megyék (Fejér és Tolna) nemességébe tago- 
zódtak be, nem volt szükség többé besenyő ispánra sem. A 
nemességbe azok a besenyők juthattak el, akik harcos nép- 
elemként királyi fennhatóság alatt éltek. Nem minden bese- 
nyőnek jutott azonban ez osztályrészül. A magánföldesúri füg- 
gésbe kerültek lesüllyedtek, szolgai, majd későbbi jobbágyi ál- 
lapotba jutottak, 313 A bizonnyal besenyő eredetű Tomaj nem 

tagjai (a belőlük eredt Losonciak) viszont a magyarországi elit 
részévé váltak. 

Összefoglalva megállapítható: a pogány magyarok hajda- 
ni ellenségei, a félelmetes harcos hírében álló nomád és po- 
gány besenyők több hullámban költöztek be Magyarországra, 
itt többségük határvédő feladatot látott el, az elő- és utóvéd 
részét képezte. Pályájuk sok megfelelést mutat a székelyekével. 
A 12. században az általuk védett határszakaszról eltávozva a 
besenyők is új szálláshelyeket kerestek maguknak, de nem 
tudtak eljutni olyan térségbe, ahol ők válhattak volna a meg- 
határozó népelemmé. Igazi kiváltságok birtokába ők sem ju- 
tottak. A legtöbb, amit remélhettek, és ezt el is érték, hogy 
amennyiben egy tömbben maradva katonai szolgálat révén 
hasznosítják magukat, elkerülik a lesüllyedést, országos ne- 
messé válnak. Ilyen módon jutottak az ország belsejébe, ahol 
szállásaik szilárd határokkal rendelkező, kikristályosodott me- 
gyei területeken feküdtek, ami nem tette lehetővé, hogy a Szé- 
kelyföldhöz hasonló Besenyőföld (besenyő ispánság) jöjjön 
létre. Onálló igazgatás híján a 14-15. században beolvadtak 
környezetükbe, legfeljebb kis csoportjaik őrizhették még egy 
ideig a tartalmát vesztett besenyő öntudatot. Asszimilációjuk 
biztos jele, hogy szociális értelemben is betagozódtak a ma- 
gyarországi társadalomba. 

A Kárpát-medence magyar honfoglalás előtti népességében a 
legnagyobb lélekszámot a szlávok tették ki. Valójában arról 
van szó, hogy a 9. század végén a Kárpát-medence is részét 
képezte annak a Balti-tengertől a Balkánig húzódó nagy szláv 
néptengernek, amelyet a magyarok megjelenése kettévágott. 
Már közel két évszázada megfogalmazódott — és időről időre 
felbukkan azóta is — ezzel kapcsolatban a szláv vád, miszerint 
a magyar honfoglalók kárpát-medencei betelepedésükkel 
szétszakították a közép-európai szláv egységet, és jóvátehetet- 
len éket vertek az egyes szláv népcsoportok közé." Ilyen fel- 
fogásban — sajnálatosan bár — szinte önként adódik, hogy a 
kárpát-medencei szlávok középkori históriájának kérdésköre 
(bármikori jelenlétük, létszámuk, politikai szervezettségük, tár- 
sadalmi fejlettségük) elvesztette tényeken alapuló tudományos 
jellegét, és az erre adott válaszok — hol a szláv fölény bizony- 
gatásában, hol ennek elvitatásában — aktuális érdekek kiszol- 
gálójává váltak, napi politikai praktikák színvonalára süllyed- 
tek. 

Ezek sorában az egyik leginkább felszínen tartott kérdés a 
szlovák etnogenezis problémája, nevezetesen az, hogy a mai 
szlovákság egyenes leszármazottja, folytatója-e a honfoglalás 
előtti kárpát-medencei szlávságnak. A szlovák történetírás axi- 
ómaként kezeli azt, hogy a Nagy-morva , Birodalom" szláv né- 

pe és a mai szlovákság között egyenes, megszakítatlan vérvo- 
nal húzható.3" Erre a magyar történetírás — elvi síkon — azt vá- 
laszolta, hogy ez ,egyértelműen történelmietlen, ideologikus 
és aktuálpolitikai célokat szolgáló megközelítés", és ennek ré- 
vén , válhatott a szlovien-szlovák etnikai, nemzeti fejlődésben 
a túlélés, a nagy történelem árnyékában méhként szorgosko- 
dó nép képzete, metaforája a mai szlovák történeti köztudat 
alapjává, alapvetően hibás kiindulópontjává".?" Amíg azon- 
ban dogmákkal elvi síkú negációt helyezünk szembe, csak a 
szavak gyarapodnak és az indulatok nőnek, de a köd nem 
oszlik. Kizárólag a források elfogulatlan elemzése adhat vá- 
laszt az efféle — kényesnek mondott, de valójában egyszerűen 
szakmai — kérdésekre. 

Kezdjük immár szokásos utunkat a Nyugat-Felvidéken, és 
járjuk végig a Kárpát-medence peremterületeit az óramutató 
járásával egyező irányban. Amikor Hontpázmány nembeli Ta- 
más a 13. század elején megkapta a Morva folyó mellett 
Szakolcát, az még műveletlen és elhagyott pusztaság volt. Fiai 
1217 előtt benépesítették," és az adományul nyert területen 
a 19. században Szakolcán kívül nyolc falu állt.3? 1075-ben 
Bars megyében a Garamszentbenedek-Kistapolcsány vonaltól 
északra lakatlan erdőségek terültek el, vadászó- és halászóhe- 
lyek, kaszálók,?" de másfél emberöltővel később, az 1110-es 
évek elején már Trencsén megye déli, Nyitra megye északi ré- 
szén és Turócban néhány helyen már pislogott az emberi élet 
lángja.32! Hont északi peremén, Bozók határjárásában 1135- 
ben nagy erdők, folyók terülnek el; láthatóan lakatlan terü- 
let.322 Gömörben, a pelsőci uradalomban 1243-ban hét falu 
állt, az erre következő egy évszázad alatt további 15 létesült. 2? 
II. András király 1209-ben a Szepességben Poprád mellett föl- 
det adományozott el. A határleírásban hatalmas lakatlan terü- 
let tárul fel, Izsákfalvát leszámítva egyetlen más emberi telepü- 

lés sem szerepel benne, hanem csupa vízfolyás, természeti 
határjel. 324 Csanád egri püspök 1323-ban e térség szomszéd- 
ságában, Sárosban irtásföldek kialakításával, nagyszámú né- 
pesség betelepítésével indokolta a tárcafői főesperesség 
létesítését.55 Az ungi síkság északi részén az 1330-as években 
két plébánia állt, az 1430-as években már 65 falu, Ung me- 
gye keleti részén az 1330-as években még nincs templom, a 
középkor végére 20 falu létesült itt.526 Ugocsa területén fekvő 
sásvári főesperességről 1264-ben arról értesülünk, hogy az 
Magyarország szélén terül el, innen kezdődően Tatárországig 
nincsenek emberi települések. Szatmár megye keleti részén 
Hontpázmány nembeli Tamás ispán az 1202 után elnyert Ké- 
kes, illetve a II. Andrástól 1213—-1216 között megkapott??? 
Fentös erdő birtoklásával úgyszólván néptelen óriási terület ura 
lett, 2? ezen utóbb két város (Nagybánya és Felsőbánya), vala- 
mint 32 falu létesült.359 Máramarosra — királyi vadászattal és 
erdővel összefüggő utalásokat leszámítva — az első adat, 
amely ottani népességre utal, 1299-ből való.39 

Ha innen dél felé fordulunk, a Keleti-Kárpátok mentén ha- 
talmas lakatlan térségekre akadunk, ezek északi részén utóbb 
a radnai és besztercei szászokat, középső és déli részén a 13. 
század folyamán a székelyeket fogadta magába. II. András ki- 
rály 1211-ben a Német Lovagrendnek adományozta azt a Bar- 
caságot, amely puszta és lakatlan föld volt ekkor.332 A Déli- 
Kárpátoktól északra az 1190-es évekből való adat szerint II. 
Géza pusztaságot engedett át a flandriaiaknak. 333 Erdély nyu- 
gati, Maros menti határvidékén, Guraszáda, Marosillye és a 
ma már nem létező Fenes (Maros jobb parti települések) vona- 
lától északra, a hegyvidéken a 13. század végén még egyetlen 
település sincs, viszont a 15. század második felében már 50 
falu állt.8" Krassó megye keleti része, az erdős hegyvidék az 
egész Árpád-korban lakatlan.585 Ezen adatok mellett se szeri, 

se száma az olyan tudósításoknak, amelyek még az ezektől be- 
felé eső területeket is néptelennek mutatják. Ugyanakkor nem 
szabad az oklevelek igen gyakori üres földjeit teljesen szó sze- 
rint venni, ti. hogy ott egyetlen ember sem él. Ennek markán- 
san ellentmond annak a jelentékeny víznévanyagnak a konti- 
nuitása, amelyről fentebb részletesen szóltam. A terület gya- 
korlati értelemben volt üres, azaz roppant kicsiny itt a népsűrű- 
ség — mint az imént feltételeztem, 0,7 fő/km? körül —, ez olyan 
csekély érték, amilyent a politikai hasznosítás szempontjából fi- 
gyelmen kívül lehetett hagyni. Elég egy pillantást vetni a Ma- 
gyarország korai politikai igazgatását tükröző térképre,?56 
hogy belássuk: az északi, keleti és délkeleti végeken külön me- 
gyék a 11. században nem alakultak, az e területeket is felöle- 
lő megyék a szélek felé hosszan elnyúlva legyezőszerű alakot 
öltöttek, vagyis a peremvidékek csak elvileg tartoztak egy-egy 
beljebb fekvő vár igazgatása alá, gyakorlatilag e szinte lakat- 
lan térségekben egyelőre nem volt kit igazgatni. Arra természe- 
tesen nem gondolhatunk, hogy azért nem létesültek a peremen 
megyék, mert ott szláv népesség lakott, egyrészt ez a szempont 
(az etnikai hovatartozás) ugyanis nem volt rendező elv ekkor, 
másrészt pedig amikor e térségek népességet kaptak ítöbbnyi- 
re szláv népességet), akkor ott a megyeszervezet is megjelent. 
Bizton állítható tehát: a 10-11. században a Kárpát-medence 
szélei lényegében üresen álltak, betelepülő népességre vártak. 

És valóban, a 11. századtól kezdve adatok sokasága szól a 
benépesítésről, bizonyítva azt, hogy a korszak telepíteni képes 
tényezői maguk ítélték a térségeket üresnek. Már 1075. évi 
oklevélben olvashatunk arról, hogy a garamszentbenedeki 
apát szabadon telepíthette mindazon embereket, akiket csak 
akart.597 Az 12. század elejéről való almádi oklevélben a Zala 
megyei két Paka helységben élő és majd levő hospesek köte- 
lezettségeiről olvashatunk.$$8 Színes úrnő 1146-ban akként 

rendelkezett, hogy a Somogy megyei Kutas prédiumon a sza- 
bad hospesek befogadására, akik a földet lakni és művelni 
akarják, valamint elbocsátására a pannonhalmi apátnak van 
hatásköre.339 Miklós csanádi ispán 1223-ban a Sopron me- 
gyei Mihályi földjére idegen országokból (ex externis regnis) 
jövő hospesek érdekében védlevelet bocsátott ki." III. Hono- 
rius pápa 1224-ben annak érdekében, hogy a Német Lovag- 
rend új telepítései jobban gyarapodjanak, a Barcaság terüle- 
tét különleges oltalmába vette.§"! E néhány adat csak szemel- 
getés a tatárjárás előtti anyagból, a zöm az 1241 utáni évszá- 
zadokból való. De nemcsak az itt bent élő ember vélte gyéren 
települtnek Magyarországot, így látta ezt az 1308-ban itt meg- 
fordult francia domonkos szerzetes is, aki szerint , kiterjedése 
miatt a fent említett ország teljesen pusztaságnak tűnik".392 Az 
eddigiekben olyan népekről esett szó, akik a 9. vagy a 10. 
században érkeztek a Kárpát-medencébe, a következőkben 
pedig döntően olyanokról, akik a 10. század után jöttek, és 
telepítés eredményeképpen kerültek ide. 

Alapvetően ezen a módon, telepítés révén jöttek Magyaror- 
szágra a szlávok is. Ennek nem mond ellent a következő két 
tény sem. Egyrészt az, hogy a 9. század végén — igaz, nagy te- 
rületeken szétszórva — alapvetően szlávok (vagy szláv nyelven 
beszélő más etnikumúak) fogadták" a honfoglaló magyaro- 
kat. Másrészt az, hogy a IT. század első évtizedeiben még 
mindig viszonylag jelentős a kárpát-medencei — döntően 
azonban nem a peremvidékekről, hanem a Dunántúlról kimu- 
tatható — szlávok aránya a népesség egészén belül.383 Mindez 
azonban nem változtat azon a tényen, hogy éppen ott, ahol a 
9. századi szlávok és a mai szlovákok közti kontinuitást bizo- 
nyítani kellene, vagyis a Felvidéken, nincsenek ezt igazoló 
adatok, illetve valószínűsíteni lehet, hogy ide — és más határ 
menti területekre — szintén külországokból érkezett nagyszámú 

népesség. Ezt az imént a nyugati határszélen Mihályi példáján 
1223. évi adat révén igazolni is lehetett, az alábbiakban azo- 
kat a tényeket sorolom elő, amelyek a Felvidék vonatkozásá- 
ban ugyanezt igazolják. 

Amikor 1214-ben a Bánra való krasznai várnépek négy em- 
bert azzal vádoltak, hogy várnépek, ők azt mondták: orosz (ru- 
tén) nemzetiségű (genere Rutheni) szabadok, amit a szintén 
orosz Chedur igazolt.$99 Aligha kétséges, hogy az orosz meg- 
jelölés ez esetben származásukra (is) utal, azt jelenti: Oroszor- 
szágból jöttek Magyarországra. 1221-ben Borsod megyében 
a Mocsolyás, Pély és Torna falusiakat várnépnek állították, de 
ők igazolták, hogy cseh hospesek fiai." A felsorolt nevek kö- 
zül Dumasa bizonyosan cseh eredetű nevet viselt, de esetleg 
a Nona név is szláv. Itt a cseh megnevezés val! a telepesek 
csehországi eredete mellett. 1236. évi oklevélből megtudjuk, 
hogy ekkor megnevezett 14 személy (köztük néhány szláv ne- 
vű: Karacsun, Stegun) őse IH. István király alatt Csehországból 
jött be, akitől a Pozsony megyei Abony földet kapta meg." IV. 
Béla király 1256-ban azért adományozta meg Arnold szepesi 
ispán fiát, Jordánt az ország gyepője és Lengyelország határai 
között a Poprád folyó mindkét oldalán egy erdővel, mivel kirá- 
lyi követségbe járt Oroszországba és Lengyelországba, és Sze- 
pes földre népeket gyűjtött össze a környező országokból meg 
különféle vidékekről.3"8 1263-ban I. Béla szláv nevű — Sudrun 
fiai: Jank, Paulyk, Hayk fiai: Hurubina, Crupech és Byhis fia 
Mylozt- kedvezményezettek, jövevények (advene) és hospesek 
számára adományozta Turócban a lakatlan Mutna erdőt, 399 Ez 
esetben az advena szó vall egyértelműen külországi eredetük 
mellett. 1265-ben IV. Béla okleveléből arról értesülünk, hogy 
bárki a liptói népek közül jobbágyot vagy zsellért hoz be ma- 
gához Lengyelországból vagy más földekről, sem a telepítő, 
sem a telepített nem fizet a királynak vagy az ispánnak. 559 Itt vi- 

ta sem lehet arról, hogy a telepítés elsősorban Lengyelország- 
ból történt. Bizonyára Csehországból hozatta a Somogy me- 
gyei Pápa területére — feltehetően a 13. századi — Kálmán ki- 
rály azokat a cseheket, akikről a települést a 13. század végén 
Kálmánkirálycsehinek nevezték, és amely helység ma Kálmán- 
csa nevet visel.95! A Nógrád megyei Nagyoroszi oroszait, akik 
vámmentességük fejében ajtónállókat voltak kötelesek küldeni 
a királyi udvarba, a hagyomány szerint a 13. századi Kálmán 
halicsi király telepítette be Halicsból, azaz orosz területről.952 A 
vlach (oláh) néven szereplő ruténok esetében ugyancsak írott 
forrás bizonyítja, hogy idegen vidékekről (de partibus extraneis), 
lengyel földről érkeztek Szepesbe.59 

A fentiek értékeléséhez figyelembe kelt venni: az oklevelek 
csak roppant esetlegesen tüntették fel azt, hogy a telepítés 
honnan történt. Ez érthető is, hiszen az oklevél nem krónika, 
íróját nem a múlt, a történelem érdekelte, hanem a jelen, a jo- 
gok rögzítése. Ebből a szempontból sokadlagos szempont, 
hogy a telepes honnan érkezett, a lényeg az, hogy kinek a bir- 
tokára került, ott milyen mentességek illették meg, és miféle 
kötelezettségek terhelték. Ennek tükrében kell megbecsülnünk 
ezeket az adatokat, amelyek világosan rávallanak arra, hogy 
a magyarországi szlávok az ország északi részén három or- 
szágból érkeztek: Cseh- (ezen belül Morva-), Lengyel- és Orosz- 
országból. Még kevesebb utalás vonatkozik a belső migráció 
irányaira. Egészen kivételes az az információ, amelyet 1257. 
évi királyi oklevélből nyerünk. Ekkor IV. Béla azon királyi népe- 
ket, akik Turócból és Liptóból kijöttek, és mások prédiumaira 
szétszóródtak, az Ipoly mentén két királyi földre rendelte.55" Ez 
esetben tehát szinte kézzelfoghatóvá válik, hogy a vélhetően 
rövid idő alatt megtett hosszú vándorút eredményeképpen mi- 
ként jutottak be mélyen az országba, Hont megye déli részére 
lengyel vagy cseh telepesek. 

Szerfelett nagy a valószínűsége annak, hogy a szláv betele- 
pülők hospes megnevezése is többnyire — főleg a 13. század 
vége előtti időben — idegeneket, külországból érkezetteket 
takar.35 Kálmán király törvénykönyve már a 11-12. század 
fordulóján arról intézkedett, hogy ,az összes szabadok és ven- 
dégek (hospites), mint [amilyenek] a szlávok vagy más külföl- 
diek, akik mások földjén dolgoznak, csupán szabadságukért 
fizessenek dénárokat".356 IV. Béla király 1245-ben Uzdát, aki 
halászattal szolgálta a királyt, megadományozta a Vendég 
földdel." Egészen bizonyos, hogy a lurócban levő föld azért 
kapta a Vendég nevet, mert arra vendég (hospes) ült. Ugyan- 
akkor azért is tanulságos e példa, mert felhívja a figyelmet ar- 
ra: mennyire tévútra visz, ha a történelmi körülmények mérle- 
gelése nélkül pusztán a helynévből — adott esetben egy ma- 
gyar elnevezésből — próbálunk az ottani népesség etnikumára 
következtetéseket levonni. 1263-ban az uralkodó ezen Uzda 
fiait: Mártont, Strement, Drahmelt, továbbá Mechk fiát, Mech- 
ket, turóci hospeseket, akik halászattal és vadászattal szolgál- 
tak neki, szabadságukban megerősítette. A nevek egyértel- 
műen mutatják az ott lakók szláv eredetét. Uzda és közvetlen 
leszármazottai a Zathureczky nemesi család ősei.?5? Egy másik 
1263. évi oklevélben IV. Béla ugyanebben a kiváltságban ré- 
szesítette Sudrun fiait: Jankot és Paulykot rokonaikkal 
(Krupech, Rybina, Mylozt, Miaden, Tyuan, Pemlad, Zuntar, Po- 
tuh) együtt, akik szintén hospesek, és ugyancsak halászattal 
meg vadászattal szolgálták a királyt. A vendégek szláv volta 
kétségtelen.36! 1258 előtt IV. Béla a szepesi Nádasd földet 
szláv hospeseknek adta.362 Amíg korábban kisebb számban 
érkeztek szlávok, addig megillette őket a kitüntető hospes mi- 
nősítés, amivel mentességek jártak, végső soron pedig a ne- 
messé válás útja is megnyílt számukra. Amikor azonban a 13. 
század második felétől — nem függetlenül a tatárjárás okozta 

pusztítástól — hatalmas létszámú paraszti tömegek özönlöttek 
a Felvidékre, immár általában nem nevezték — és kezelték — 
őket hospesként, jobbágyok lettek, de mint telepeseket úgyis 
megillették bizonyos kedvezmények, és különben is jobb kö- 
rülmények közé kerültek új hazájukban, mint szülőföldjükön. 
Ha nem így lett volna, Magyarország nem gyakorolt volna szí- 
vóerőt a szomszédos országok szláv népeire. 

A szláv beköltözéssel kapcsolatos bármiféle megalapozott 
állásfoglalást nagy mértékben megnehezít az a körülmény, 
hogy szlávok mégsem csupán telepítés révén jutottak a Kárpát- 
medencébe, hanem már a honfoglalást megelőzően éltek itt, 
és utódaiknak is ez volt a lakhelyük. A nagy dilemma tehát az, 
hogy miként tudjuk elválasztani az ,őslakosokat" és a beván- 
dorlókat. Zsinórmérték vagy afféle különleges mágnes, amely 
automatikusan jelzi ezt, nem áll rendelkezésünkre. Mindamel- 
lett léteznek olyan megfigyelések, amelyek segítik a vélemény- 
alkotást. A legfontosabb ezek közül, hogy amennyiben magya- 
rok megszállta síkvidéken tűnnek fel szláv helynevek, nagy va- 
lószínűséggel régi szláv lakosságra gondolhatunk. Ez a helyzet 
pl. Bereg vagy Ung alföldi részén, az előbbiben Galgó, Hel- 
mec, Tarpa, Csaroda, Szernye,53 az utóbbiban Szenna, Sze- 
retva, Merkóc, Sislóc, Pálóc stb.96$ mutat korai szláv szubsztrá- 
tumra, a Tisza mentén pedig Szanda, Csongrád, Kurca, 
Kanizsa.955 E szláv nevű településeken a honfoglalás után még 
százötven-kétszáz évig szláv szó járhatta, majd a magyar kör- 
nyezet hatására — a kétnyelvűség állapota után — az itteni szláv- 
ság elmagyarosodott. Ezt természetesen a folyamat kezdeti 
szakasza miatt nem lehet egzakt módon bizonyítani, de két 
szempont emellett szól. Az egyik: a magyarok saját önálló név- 
adásuk előtt, vagyis a 10. században a szláv víz- és település- 
neveket átvették (ahol egyáltalán volt ilyen), de a szláv erede- 
tű helynév környezetének mikrotoponímiáját (a határrészneve- 

ket) már a magyarok alkották meg saját nyelvükön.96é A má- 
sik: a honfogialás előtti szlávokkal ugyanaz történt a 11. szá- 
zadban, mint a 13-14. századtól kezdve azokkal a magyarok- 
kal, akik a sziáv telepítések révén szláv környezetbe kerültek, 
márpedig e magyarokról biztosan tudjuk, hogy elvesztették 
nyelvüket. 

Nehéz állást foglalni a Kárpát-medence északi, hegyvidéki 
része népesedési viszonyait illetően. Itt a szlávság egy része 
túlélte a magyar honfoglalást, és a 11. századtól kezdődően 
erre a szláv etnikumra rétegeződött rá az egymásra torlódó 
betelepítések révén az újabb és újabb szláv népesség. A kétfé- 
le szlávság között főleg mennyiségi különbségek voltak. Az el- 
ső réteg létszáma viszonylag csekélynek tekinthető, az újon- 
nan bejövőké ennek a sokszorosát tette ki. Hogy az új telepí- 
téseket felismerhessük, egyszerre kell figyelnünk a szláv népes- 
ségre utaló adatok (oklevelek) keltére, illetve azokra a térségi 
viszonyokra, ahol e nevek megjelentek. Csakis többféle szem- 
pont együttes mérlegelése révén foglalhatunk állást a betele- 
pülések iránya, kronológiája dolgában, és még akkor sem te- 
hetjük ezt a teljes bizonyosság tudatában. Nem lehet felada- 
tom kistérségenként vagy netán falvanként haladva a telepü- 
lés folyamatának aprólékos bemutatása (ez a történeti földrajz 
feladata), inkább nagyobb léptékekben a fő mutatók megálla- 
pítására szorítkozom. 

A Felvidék nyugati részére az elmondottak értelmében Cseh- 
országból hoztak telepeseket. Több szempontból Nyitra megye 
területét tekinthetük mintának és kiindulópontnak. Az egyik 
legjelentősebb kapu, amelyen át a nyugati szláv (cseh-, illetve 
morvaországi) betelepítés folyt Magyarországra, Nyitra me- 
gyéből nyílott kapu a szomszédos ország felé, vagyis az onnan 
bejövő népesség először Nyitra megye területére lépett, és ott 
vagy megállt, vagy továbbhaladt. Nyitra megye egészére néz- 

ve megfigyelhető egy laza betelepedettségre utaló korai szláv 
réteg, amely bizonnyal a honfoglalás előtt ott éltek utódait fog- 
lalta magában. Ezt a szláv népességet sokszorozta meg az 
egész középkoron át folyó szláv betelepedés folyamata. Az 
arányokat, amelyek a betelepülés mértékére is iránymutatók, a 
következőképpen lehet meghatározni. A síkvidék és hegyvidék 
határa nagyjából a Galgóc-Nyitra- Gimes vonalra helyezhető. 
Ettől délre a középkor végén 584 magyar jobbágynévre 125 
szláv jobbágynév jut, vagyis az arány a síkvidéken nagyjából 
5:1 a magyarok javára. Ez úgy magyarázható, hogy a szlávok 
által gyéren betelepedett vidékre délről magyarok érkeztek, és 
azok a hegyek lábáig megszállták a területet. E vonaltól észak- 
ra viszont 508 szláv jobbágynév áll szemben 103 magyar job- 
bágynévvel. Itt az arány 5:1 a szlávok javára.9" Ez a helyzet 
úgy állt elő, hogy az ide eljutó csekélyebb számú magyarság- 
ra időben nagy tömegben szlávok települtek, vagyis az itt jelen 
levő csekély szláv etnikum idők folyamán jelentős utánpótlás- 
hoz jutott. Ennek következtében olyannyira eltolódott a két et- 
nikum aránya, hogy e térségben a középkor végére szinte már 
csak a birtokos nemes és családja számított magyarnak. Ha 
mindkét részben arányos szláv alapnépességet tételezünk fel, 
arra a következtetésre kell jutnunk: a betelepítések mintegy meg- 
ötszörözték a szláv népességet. 

A Nyitra megyei telepítésekről több értékes adatunk van. 
Mindjárt a tatárjárás után, 1244-ben IV. Béla a Német Lovag- 
rendnek adományozta Zsúkot (amely Galgóctól északnyugatra, 
a Dudvág mellett, de még síkvidéken feküdt), hogy népeket te- 
lepítsen oda.?68 Alig 14 évvel utóbb, 1258-ban falukettőződés 
eredményeképpen már állt ott egy szláv Zsúk (terra alterius Swk 
Sclavorum) ,§? míg 1268-ban kifejezetten Tótzsúk fordul elő.379 
Zsúk szláv népelemmel történő betelepítése tehát a tatárjárást 
közvetlenül követően alig egy évtized alatt végbement. 1288- 

ban IV. László király a nyitrai püspöknek adományozta a nyitrai 
királyi hospesek minden földjét a nyitrai váron kívül és belül, és 
megengedte, hogy a főpap újabb hospeseket telepítsen." A 
népek összegyűjtésének élvonalába hamarosan egyre inkább a 
magánbirtokosok kerültek. 1302-ben Aba fia Aba a Kis-Kárpá- 
tok lábánál fekvő, Galgóctól messzebb északnyugatra eső Ge- 
rencsérre akar telepíteni? 1318-ban Csák Mátéról panaszol- 
ta a nyitrai püspök, hogy az általa összegyűjtött, lehotáknak ne- 
vezett falvakból nem ad tizedet neki.93 Maga a könnyített ter- 
hekre, bizonyos mentességekre utaló lehota szó cseh-morva 
területről jutott Magyarországra, Csehországban már 1310- 
1320 táján tömegesen fordulnak elő ilyen nevű falvak. Ez ma- 
ga után vonja azt a feltételezést, hogy a lehotákba összegyűjtött 
telepesek is döntő mértékben csehek (morvák) voltak.374 A to- 
vábbiakban érdekes figyelnünk arra, hogy a Felvidéken meddig 
terjedtek kelet felé a lehoták, mert ez irányadó lehet a szláv né- 
pesség cseh területről való származása mellett. 1330. évi adat 
szerint a hegyek között fekvő Próna lakatlan erdőbirtokára már 
hét év óta folyt a népek összegyűjtése. 75 Ez az újonnan megült 
rész 1332-ben mint , telepítés vagy lehota" (plantatio sive leho- 
ta) fordul elő." A középkorban, főleg a korábbi időszakban 
Pozsony megyéről, Nyitra megye nyugati szomszédjáról tár- 
gyunk szempontjából szinte nincs mit mondanunk. Pozsony me- 
gye népessége ugyanis magyar és német, csak a korszak má- 
sodik felében következett be a Nyitrával határos észak-pozsonyi 
térség (Nagyszombat és környéke) elszlávosodása. 

Nyitra megyéből vezetett az út Trencsén betelepítéséhez. A 
gyér szláv alapnépességre előbb magyarok települtek, akik 
megszállták a Vág mentén Trencsén vár környékét (főleg Tren- 
cséntől délre) és a Bebrava völgyét, a Báni-medencét. Am már 
itt is szlávokkal vegyesen éltek. 1241-ben a tatárok ellenében 
Trencsént a vetiszlói várnépek (Newer, Buda, Orcirad, Raschoh, 

Radica, Damaslou) védték meg.§"" E szláv nevű várvédők Tren- 
cséntől délre eső településen éltek. IV. Béla 1243-ban a várjob- 
bágyok közé emelte őket, ezzel megnyitotta az utat nemessé vá- 
lásuk előtt. A trencséni kisnemesség túlnyomó része szláv vár- 
jobbágyi eredetű (Drietomai, Dulói, Pominorszky, Viszocsányi 
család). A magyarok észak felé terjeszkedve a Vág völgyében 
— egyre elszórtabb nyomaikból ítélve — egészen Zsolnáig eljut- 
hattak, de utánpótlásuk, amellyel helyzetük megerősödhetett 
volna, nem volt.3"8 Ezzel szemben a 14. század elejétől kezdő- 
dően hatalmas mértékű szláv betelepítés kezdődött Trencsénbe. 
A kezdeteknél Csák Mátét is ott találjuk, aki német soltésza ré- 
vén 1320-ban megalapította a megye északi részén Hosszúme- 
zőt.79 Az ő vetését Károly Róbert aratta le: 1321-ben, Csák 
Máté halála után eladományozta Viszolaj birtokot Herbota új 
telepítéssel együtt. 99 Trencsénben összesen 16 -lehota nevű te- 
lepülést ismerünk (Bencs-, Bobot-, Budina-, Cselkó-, Cserna-, 
Kabatva-, Knezvo-, Krebrenova-, Marikova-, Márkus-, Monoh-, 
Omasztina-, Pap-, Petrilehota, Kun-, Novalehotája). Ennek 
eredményeképpen a magyarság felszívódott az egyre nagyobb 
létszámú szlávságban, a 15. századtól megritkultak a magyar 
határnevek, a polgár- és a jobbágynevek között magyar név 
már csak ritkán fordul elő. A helynevek a középkor végére el- 
szlávosodtak: Bánfalvából Bánov, Kőkapuból Predvráta, Ra- 
vaszdból Krivoszud, Nádasdból Terszte(n), Ölyvedből Jasztre- 
bice, Háromudvarból Tridvori, Vereskőből Cservenikamen, Za- 
márdból Zamaróc lett. A jelentős szláv népi többlet nemcsak a 
Trencsén megyei magyarokat, de az ottani németeket is elszlá- 
vosította, még a közülük legerősebb zsolnai németséget is." 

Nyitrából vezetett az út Turócba és onnan Liptóba. E terület 
magyar honfoglalás előtti népessége szintén gyéren települt 
szlávság volt. Alapvetően vadászatból, kisebb mértékben ha- 
lászatból éltek. (IV. Béla király ezt bizonyító 1263. évi okleve- 

leit fentebb már idéztem.) Ez a magyarázata annak, hogy egé- 
szen a 13. század közepéig nyestbőrrel adóztak. E foglalkozá- 
suknak felelnek meg települési viszonyaik. Nem szállták meg a 
folyóvölgyek (Vág, Turóc) földművelésre alkalmas területeit, 
hanem falvaikat a fennsík peremét szegélyező dombos, erdős 
részeken építették fel. A szláv eredetű jobbágyfiúk települése- 
iknek szláv nevet adtak (pl. Záturcsa, Csepcsén). A helyzet itt is 
teljesen hasonlatos a trencsénivel. A magyarok behatoltak 
ide, a turóci és a liptói jobbágyfiúk részben helyi szlávok rész- 
ben magyarok voltak.382 A magyar és a szláv jobbágyfiúkból 
jött létre Turóc és Liptó köznemessége. Már inkább kérdéses, 
hogy a magyar neveket viselő falvakban magyar népesség la- 
kott-e. Valószínűleg nem, vagy csak kisebb számban, mint- 
hogy a jobbára a tatárjárást követően megindult telepítések 
egyre több szláv elemet hoztak ide. Mind Turóc, mind Liptó 
megyében találkozunk Lehotka, illetve Lehota helynévvel. Lip- 
tóban már észlelhető, hogy Csehországon kívül Lengyelor- 
szágból is érkeztek betelepülők. Igy egy 1286. évi oklevél sze- 
rint liptói Bogomér és rokonai, királyi hospesek csehországi 
nemes eredetűek, birtokaik közül több (Bobróc, Vázsec) szláv 
nevű.983 Rokonaik Turócban szintén szláv nevű falvak (Dubo- 
va, Próna, Leszna) birtokosai. 384 A már említett 1265. évi kirá- 
lyi oklevél szerint a liptói népek jobbágyot vagy zsellért hoztak 
be Lengyelországból. 1256 táján IV. Béla az orosz (rutén) 
Maladiknak adományozta a turóci Tarnóc földet.$85 E szerint 
ebben a térségben cseh, lengyel és orosz népelemek találkoz- 
hattak. A magyar helynevek a 15. század végére, de legké- 
sőbb az újkorban mind Turócban, mind Liptóban elszlávosod- 
tak. Turócban Gyulafalvából Gyulic, Benefalvából Benic, Ven- 
dégből Hoszten, Udvardból Dvorec, Kevefalvából Kevic, 
Márkfalvából Markovic, Károlyfalvából Karlova, Drasktal- 
vából Draskóc, Tonkaházából Tomcsin, "86 Liptóban Benedek- 

falvából Benedikova, Benefalvából Csernice, Bodafalvából 
Bodice, Deményfalvából Demanova, Hódászból Bobrovnik, 
Jánosházából Janosovce, Madácsföldéből Madocsány, Ná- 
dasdból Trsztene, Párizsházából Parisovce, Solymosból Szo- 
kolce lett.987 

A magas hegyek között fekvő, legészakabbi fekvésű megyé- 
be, Árvába a magyarság már népi mivoltában úgyszólván nem 
is, hanem csak a magyar uralmat megtestesítő néhány képvi- 
selője képében jutott el, meglehetősen későn. Itt az írott forrá- 
sok révén kimutatható lakott helységek száma a 13. század kö- 
zepéig mindössze öt, 1332-ig pedig kilenc, ebből nyolc név 
szláv (Arva, Dubova, Isztebne, Jeszenova, Kubin, Lestine, Re- 
visnye, Turdossin), és mindössze Nagyfalut jegyezték fel ma- 
gyar néven.388 A helyzet e tekintetben később sem változott. Az 
ide betelepülők még tovább gyarapították a megye szláv etni- 
kumát. Lehota nevű falvakkal itt is találkozunk. Lehota Be- 
nyovát 1370 körül alapították, 1420-ban Ujlehota (— Lehota 
Dolná) és Lehotka (— Lehota Horná) fordul elő.389 

Liptótól délre Zólyom lett a központja a későbbi négy me- 
gye (Zólyom, Turóc, Liptó és Árva) területére kiterjedő királyi 
erdőispánságnak, amit a 12. század második felében szervez- 
tek meg. Hogy itt nem megyeszervezet jött létre, hanem királyi 
magángazdaság, uradalom, az nem csupán azzal kapcsola- 
tos, hogy uralkodói kézben volt, hanem a laza benépesültség- 
gel is. ,A néptelen erdőségek sűrűjét csak a nagyobb folyóvöl- 
gyekben és medencékben törte meg egy-egy gyér népességű 
településcsoport, szláv lakosság". Ugyanakkor Zólyomban 
is megindult — a németség mellett — a szláv elem betelepítése, 
amit a viszonylag korán, 1309-ben itt előforduló Lehota nevű 
falu mutat. 99! 

Visszatérve Nyitra megyei keleti határához, Barsban szintén 
megtalálható a magyar honfoglalás előtti időre visszavezethe- 

tő, de legalábbis igen korai szláv helynévréteg. Itt — nyugatról 
keletre haladva — a Kosztolány-Kistapolcsány-Garamszent- 
benedek vonal jelenti a síkvidék és hegyvidék hozzávetőleges 
határát, amely nyugaton csatlakozik a Galgóc-Nyitra- Gimes 
vonalhoz. Ettől délre számos szláv helynevet találunk (Knyezsic, 
Henyőc, Taszár, Herestyén, Podluzsán, Rohozsnica), amelyek 
közül egyik-másik már az interpolált 1075. évi garamszent- 
benedeki oklevélben is szerepel. Egy hamis 1217. évi oklevél 
szerint II. András király ekkor a garamszentbenedeki monostor 
területére költöző szlávoknak kiváltságokat adott.3? Hogy az 
említett vonaltól északra fekvő terület szlávokkal való benépe- 
sítése már valóban korán (alkalmasint a tatárjárást megelőző- 
en) elkezdődhetett, az alábbi települések listája mutatja (záró- 
jelben első előfordulásuk dátumával): Varanca (1209). Goz- 
nica (1226), Revistye (1228),  Keresnye (1271), Berzence 
(1276), Ruda (1283), Hrussó, Kalacsna (1293), Ebedec 
(1322), Radobica (1324), Bezence (1326), Cserenye (1329), 
Zsarnóc (1332), Savnic (1337).$ Ez még akkor is tekintélyes 
lista, ha közülük néhányat nem a betelepülőkhöz, hanem az 
rőslakossághoz" kapcsolunk. Bars északi, hegyvidéki részén a 
későbbiekben számos lehota nevű falu létesült (Kis-, Nagy-, 
Ú]j-, Janólehota, Bartos-, Podbrchilehotka). 

Hont megyében a síkvidék és a hegyvidék határa nagyjából 
a Bát-Borfő-Devicse vonalon húzódott, majd Devicsétől dél 
felé fordulva Paláston át futott le az Ipoly menti Ságig, onnan 
továbbra dél felé haladva az Ipoly bal partján a Börzsöny hegy- 
ség zárta le az alföldi jellegű részt. A síkvidék és a hegyvidék 
határa Bátnál csatlakozott a Kosztolány-Kistapolcsány-Ga- 
ramszentbenedek vonalhoz. Ez nagyjából etnikai határ is a 
magyarság és a szlávság között. Ily módon tehát Hont délnyu- 
gati része (a Garam és az Ipoly köze) tekinthető a magyarság 
által megszállt alföldnek (ahol más térségekhez hasonlóan 

gyér szláv lakosságra telepedett rá), a megye többi része hegy- 
vidék. A síkság és a hegyek találkozásánál fekvő Szebellében 
már 1233-ban éltek szlávok, illetve készültek újabb szlávokat 
betelepíteni." A már idézett 1257. évi adat szerint ÍV. Béla 
azokat a királyi népeket, akik Turócból és Liptóból kijöttek, és 
mások prédiumaira szétszóródtak, az Ipoly menti Széki és Ba- 
log királyi földekre rendelte. Ez az országon belüli migráció- 
ra vonatkozó kevés számú adat egyike, bár nyilván meglehe- 
tősen mindennapos jelenségnek számított az ilyen fajta telepí- 
tés. 1292-ből arról értesülünk, hogy az esztergomi káptalan 
Németi földre (Szebelléb és Devicse szomszédságába) magyar 
és szláv hospes jobbágyokat gyűjtött össze.§96 A későbbi idő- 
ben Németi — neve ellenére — nem német és nem is magyar te- 
lepülés (amire az -i képzőből következtetni lehetne), hanem 
szláv, erre mutatnak földrajzi nevei (Dreno, Dlhapoly, Preic) és 
személynevei (Poncsik, Ileva, Antolec).7 

A szláv betelepítés Hont megyei eredményeiről új keletkezésű 
helynévanyag és a középkor végi személynévanyag tanúskodik. 
A Szebelléb mellett fekvő Domanik 1331-ben Tót- előtaggal 
szerepel?" (párja Németdomanik), ami arra mutat, hogy itt szlá- 
vok telepedtek meg. Az 1332-1337. évi pápai tizedjegyzékben 
Baka (Bakabánya) jelzője Sclanica, vagyis Tót." A hegyvidék új 
szláv népességét az itt szintén felbukkanó Lehota, Lehotka hely- 
nevek mutatják a 14. század 30-as éveiben és a század legvé- 
gén. 199 A falvakon kívül a városokban is megjelent a szláv elem 
a középkor végén. Bakabányán Homolko, Mlinar, Polyak, Slozar, 
Wdryznecz, Vozar nevű polgárok szerepelnek 1509-ben néme- 
tekkel vegyesen. Bát polgárai sorában 1491-ben Brodantzky, 
Kalinka, Palenik, Ribar, Videk, Szebelléb polgárai között 1500- 
ban Padik, 1524-ben Hrenko nevűekre akadunk. "9" 

Nógrád megyének úgyszólván egésze hegyes-dombos terü- 
let, síkságokkal csak a vízfolyások felsősorban az Ipoly) völ- 

gyében találkozunk. A hegyek-dombok itt egészen Pest, illetve 
Heves megyéig, azaz Nógrád déli határáig húzódtak, sőt He- 
ves legészakibb részére is átnyúltak, Éppen ezért itt olyan mar- 
káns határvonalat a síkság és a hegyvidék, azaz a magyar és 
a szláv szállásterület között nem húzhatunk, mint ezt eddig 
Nyitra, Bars és Hont megyében megtehettük. A magyarság és 
a szlávság itt ,egymással teljesen összekeveredve lakhatott". E 
térségben viszonylag nagy számban lehetett folytonos a hon- 
foglalás előtti és utáni szlávság. 12 Újabb nagy szláv betelepü- 
lés ide szintén a tatárjárást követően következett be. Viszony- 
lag korán, már 1329-ben előfordul a megye északi, hegyvidé- 
ki részén Stepklehota neve,93 majd 1393-tól kezdődően a 
15. század végéig további hasonló helynevek felbukkanását 
rögzíthetjük, olyanokét, mint Lehota, Ábel-, Buda-, Kotman-, 
Toman-, Vámosleheta, Linterlehotája. "94 Ezek döntően Divány 
vára, kisebb részben Gács vára tartozékai voltak, kivétel nél- 
kül a megye északi, Zólyomhoz közeli hegyvidékén. 

Kelet felé haladva (az általam Kelet-Felvidéknek nevezett or- 
szágrészbe jutva) Gömör (Kis-Hontial együtt) a szláv telepítés 
szempontjából még markánsan a Nyugat-Felvidékkel mutat 
rokonságot. Gömör szintén hegyes terület, határozott vonal 
ennélfogva a magyar-szláv etnikai határt illetően nem adható. 
A magyarság elsősorban a déli területek folyóvölgyeit (Sajó, 
Balog, Rima) szállhatta meg. Nógrádhoz hasonlóan itt is nagy- 
fokú a magyar és a szláv elem keveredése, amit az idézett elő, 
hogy a megye ,magyarlakta területén is számottevő szláv la- 
kosságnak kellett lennie a X-XI. században". "95 A keveredésre 
jó példa, hogy Gömör egyik legdélibb települése, Bást határá- 
ban már 1290-ben Tótrét helynév, 96 majd 1400 táján ugyan- 
itt Tótülése fordul elő.197 Fontos megállapítás, hogy a Balog- 
vár—Jolsva-Rozsnyó vonaltól északra található magyar helyne- 
vek nem bizonyítják az ott levő lakosság magyar voltát.998 A 

lehoták többnyire a megye északnyugati, Liptóhoz és Zólyom- 
hoz közeli részén jöttek létre. A 15. század elejétől Szásza-, Kő- 
bánya-, Lechlehota, 9? 1427-ben Strewichlehota, két további 
Lehota (Ratkó- és Muránylehota) szerepel, "9 emellett még Mu- 
rány közelében Umrlalehota ismert. Gömörtől keletre lehoták- 
kal már nem találkozunk, ami arra mutat, hogy a cseh-morva 
betelepülés nagyjából idáig hatolt. 

Szepesben az ide felhúzódó magyarokat, illetve betelepedő 
németeket mindenképpen megelőzte a szlávság, mivel a térség 
toponímiája alapvetően szláv.§! Ennek döntő bizonyítéka 
Zsigra 1245. évi határjárása, amely tele van szláv nevekkel.""2 
E szlávság azonban — mint általában az egész Felvidéken és a 
teljes Kárpát-medencében — gyéren lakta be a térségeket. Egy 
tatárjárás előtti telepítésről némi képet alkothatunk. 1278. évi 
adat szerint a magyar nevet viselő Tamási helység lakói szlá- 
vok."$ A névadás okát kivételesen ismerjük. 1217-ben H. And- 
rás király nógrádi várföldet adott cserébe Botcs fia Tamásnak 
egy korábban neki juttatott és akkor lakatlan szepesi területért, 
amelyen Tamás nem kis fáradsággal és saját költségén két nagy 
falut alapított. Ezek tulajdonosukról kapták a Tamási ,Ta- 
másé" nevet. Tamás tehát már 1217 előtt telepített, méghozzá 
feltehetően szlávokat, így azok 1278-ban már régóta ott lak- 
hattak. További, népességszámra jelentősebb szláv bevándor- 
lás Szepesbe a tatárjárás után történt. Ennek számos bizonyíté- 
kát említhetjük. Már idéztem azt az adatot, hogy IV. Béla király 
1258 előtt Nádasd földet szláv hospeseknek adta. E hospesek 
bizonnyal idegenből, Lengyelországból jött bevándorlók lehet- 
tek. 1280-ban Görgő egy része mint Tótgörgő (villa Sclauo- 
nica) fordul elő.45 1313-ban Szepestótfalu villa Sclauvonica- 
lisként szerepel.16 A szlávok betelepítette felvidéki térségben 
egyedül Szepesben találkozunk etnikai alapon álló ispáni tiszt- 
tel, 1274-ben Goblin mint a szlávok vott ispánja bukkan fel." 


KISEBBSÉGKUTATÁS KÖNYVEK 99 


nem MAGYAR NÉPEK A KÖZÉPKORI MAGYARORSZÁGON 


Ez bizonnyal a szepesi szász ispán mintájára analógiás úton lé- 
tesült, és nem volt hosszú életű cím. 

Sáros népessége — főleg a megye középső részén — hajdan 
teljesen magyar volt.98 A tatárjárás utáni szláv betelepedés el- 
sősorban a Tót- előtagot kapott települések megjelenésében 
érhető tetten. 1313-ban Tótsolymos,"""? 1323-ban Nyásfő, más 
néven Tótfalu, 29 1345-ben Tótraszlavica fordul elő"?! (párja 
Magyarraszlavica). Később a városokban is megjelentek a szlá- 
vok, Eperjesen 1428-ban külön negyedben éltek. Ekkor — a né- 
metek mellett erős kisebbségben levő -szláv polgárai közül 
Tomaska, Pavel, Vecil, Petir, Hano nevűeket ismerünk.§22 Hogy 
itt más hatásokkal kell számolnunk, mint a Nyugat-Felvidéken, 
az mutatja, hogy Lehota nem található, hanem az azzal nagy- 
jából azonos jelentésű Volya bukkan fel a megye északi ré- 
szében.12 Mind Szepes, mind Sáros megye északi sávjában 
erőteljes lengyel hatással számolhatunk. A Podolintól keletre el- 
terülő részt (Gnézda, Lubló, Forbász) lengyelek telepítették be," 
ugyancsak élt lengyel a sárosi Pétermezőn. 25 

Abaúj megye déli és középső része lényegében síkvidéki te- 
rület, magyar népességgel.26 A megye Szepes felé eső északi, 
hegyes része szinte lakatlan vagy gyér népességű lehetett. A 
Kassától délre fekvő Zsebes földet, amely egy meghalt királyi 
szerviensé, a szláv Raszlóé volt, IV. Béla király 1248-ban el- 
adományozta. Ez a terület 1262-ben már Tótraszlóként fordul 
elő.127 A hegyvidék és a síkság találkozásának vidékére a ta- 
tárjárást követően érkezett szláv népesség. Kassáról délre 
1277-ben fordul elő először Regmec, 1298-ban Regéc," a 
14. század első éveiben Pápóc, Szedlece, Szatica és Szed- 
lec.129 Ezeket követte Kassától nyugatra Hatkóc, Bukóc, Ko- 
maróc, Kassától keletre Garbóc, Kenyhec, Vajkóc megalapí- 
tása.19 Elvétve Borsodba is jutott a szlávságból. 1345-ben a 
Sajó menti Vadna neve Tótvadna.! 

It, Sáros és Abaúj keleti határán szakítsuk meg az óramuta- 
tó járásával egyező irányban tartó utunkat, és térjünk át Ung 
és Bereg megyébe, ugyanis az a fontos fejlemény, amely első- 
sorban Kelet-Felvidék szláv népességét érintette (de nem ma- 
radt hatás nélkül Nyugat-Felvidéken sem), innen indult ki. Ung 
és Bereg megye területét lényegében azonos módon jellemez- 
hetjük. Mindkettőnek a területe két, egymástól élesen elkülö- 
nülő részre oszlik. Ung esetében a Vinna--Tiba-Nyevicke-[lés 
már Beregbe átnyúlóan) Rákos, míg Bereg esetében a Rákos- 
Munkács-lIosva-Bilke vonal osztja a megyét kétfelé. Ettől dél- 
nyugatra síkvidék, északkeletre hegyvidék terült el. Ungban a 
megyeterület jóval kisebb, mint fele, Beregben nagyjából a fe- 
le esett az alföldre. Az eltérő települési viszonyokra jellemző, 
hogy Ungban 1300 előtt a síkon 100-nál több település állt, 
míg a magas hegyek között egy (Nagyberezna),?? Beregben 
az 1330-as évek előtt a síkságon mintegy 80 település volt, 
míg a hegyek között, ugyanakkora területen mindössze hat (Köl- 
csén, Szentmiklós, Szolyva, Baranka, Kusnica és Verecke) "3 lé- 
tezett. 

Irásos adat arról vall, hogy a vlach (oláh) telepítés elindítá- 
sa Ungban kezdődött, és a Drugetek nevéhez fűződik. 1337- 
ben a Drugetek várnagya Koromlya földre vlachokat telepí- 
tett. Koromlya a síkvidék és hegyvidék találkozásának zóná- 
jában fekszik."35 Éppen egy évszázaddal utóbb, 1437-ben az 
derül ki, hogy Koromlyának rutén lakosai voltak és saját rutén 
papja (curia sacerdotis Ruthenorum). A jobbágynevek (Grego, 
Zvetko, Valko, Velicsko, Polyak, Ivko) egyértelműen rutén és 
nem vlach (azaz román) népességre vallanak." Ung egy má- 
sik pontján, délen, 1342-ben Láz település egy része Szaniszló 
vlach (oláh) vajdáé volt, aki a községet telepítő munkája jutal- 
mául kaphatta, amelyet a Drugetek számára végzett. 1387- 
ben Szaniszló fiát, Lázi Istvánt oláhként említették. A Sza- 

niszló-fiak (János, István, Sándor) 1389-ben még birtokoltak 
Lázon, de 1398-ban már nem. Szaniszló utódai beregi birto- 
kaikra költöztek, ahol a Dolhai nemesi család ősei lettek. 98 
1417-ben a Helmecből kivált Denglázon rutén jobbágyokat 
említettek. "3? 

A rutén telepítés nagyjában ugyanebben az időben 
Beregben is elindult. Itt található az a fontos átjáró a Kárpátok 
hegyein, amelyet ugyan korábban is használtak, de igazán 
fontos szerephez a 14-15. század népmozgalmaiban jutott, az 
Orosz Kapu, vagy más néven Vereckei-hágó. 1339-ben iktat- 
ta be az egri káptalan az oláh Karacsint (Karácsonyt) a Károly 
királytól elnyert Bereg megyei Bilke birtokába." Bilke a bere- 
gi—-ugocsai-máramarosi hármashatár beregi találkozásának 
területén, a síkság és a hegyvidék határán fekszik. Karácsony 
leszármazottai megszerezték Vereckét, és ezzel tartósan rajta 
tartották kezüket a galíciai (orosz) területekről Magyarországra 
irányuló betelepítés fő ütőerén, amelynek elindításában és fel- 
lendítésében ők játszottak döntő szerepet. Mivel Bilkén kívül 
birtokoltak a Bereg megyei Dobróka, Misztice, Lukova és Szu- 
nyogmező helységekben is, alapos a gyanú, hogy ezeket rész- 
ben vagy egészben ők telepítették. 19! 

Ungban és Beregben a telepítés a 14. század első felét kö- 
vetően öltött nagyobb méreteket. Ung északnyugati részén, 
ahol az 1330-as években még csak két plébánia állt, 1398- 
ban már 50 falu, az 1430-as években 65 falu létezett. Las- 
sabb ütemben települt be Ung délkeleti része. Itt 1398-ban 17 
faluról van adat, a többi 16 falu már 15. századi vagy még 
későbbi alakulás. Ungban legvontatottabban a magashegyi 
északkeleti rész kapott lakosságot. 1398-ban 13 faluról olvas- 
hatunk, 1437-ben 20-ról, a 16. század elejéig még 8—10 lé- 
tesült, viszont a többi 45 újkori alapítás. Beregben Ungnál 
kisebb ütemű volt a telepítés, itt a falvak zömét — első előfor- 


102 KISEBBSEGKUTATÁS KÖNYVEK 


SZLÁVOK 


dulásuk alapján — a 15. században hozták létre a hegyvidéken 
(1430: Holubina, Nelipina, 1444: Duszona, Martinka, 1465: 
Szuszkó, 1484: Bobuvika, Viznice)."93 Itt a falvak kevéssé ső- 
rűn álltak a hegyvidéken, mint Ungban. A ruténok egyedül Be- 
regben hoztak létre bizonyos fokú önálló szervezetet. Román 
mintára az itteni kenézek a 14. század második felében vajdát 
választottak maguknak, ami alsó igazságszolgáltatási szintet 
jelentett. Szűk területet foglalt magában, a 15. század végén 
mindössze kilenc falura terjedt ki, és Krajnának nevezték. Eb- 
ből azonban nem alakult ki az egész ruténságot átfogó intéz- 
mény. 144 

A települőket általában vlachoknak foláhoknak,) írják a for- 
rások, de valójában túlnyomó többségükben nem románok 
voltak, hanem Rutheni, vagyis oroszok — tehát szláv nyelvű és 
etnikumú népesség —, akiket mégis helyesebb inkább ruténok- 
nak nevezni. Ezt az elnevezést két körülmény igazolhatja. Egy- 
részt a Kárpát-medencétől a 13. század után egyre távolabb- 
ra került az orosz államiság hatalmi centruma, és a délnyuga- 
ti végeken élőket egyre kevésbé lehet a moszkvai oroszokkal 
azonos néven emlegetni. Másrészt ennek a különbségtételnek 
geopolitikai alapja is kialakult, hiszen a Kárpát-medence 
északkelet részével határos térség lengyel és litván uralom alá 
került. A hajdani népi és politikai-területi egység felbomlása 
létrehozta az óukrán nyelvet, 5 ugyanakkor új identifikációt in- 
dított el, legalábbis abban az értelemben, hogy elbizonytalani- 
totta az itt élők entiítását. Hosszabb időre azonosultak a vla- 
chokkal, ami több tényezőre vezethető vissza. A ruténok élére 
igen gyakran vlachok (románok) álltak, ők szervezték meg 
őket, ők bonyolították le a telepítéseket. Ennélfogva a ruténok 
részesültek mindazokban a kedvezményekben — mintha ők is 
vlachok lettek volna —, amelyek a vlachokat ún. viach jogon 
megillették. Vagyis ebből az identitásból a ruténok hasznot 

húztak. Éppen e sok bizonytalanság miatt gyakorta nem köny- 
nyű megállapítani, hogy nyelvi-etnikai értelemben ki a vlach 
(oláh, azaz román) és ki a rutén. 

Unghoz és Bereghez viszonyítva, ahonnan a rutén telepítés ki- 
indult, két irányban lehet a középkor vége felé ruténokkal talál- 
kozni, nyugat felé Zemplénben, Sárosban és még távolabbi tér- 
ségekben, míg délkeleti irányban Máramarosban, Ugocsában 
és még délebben. Tekintsük át először a nyugati irányú rutén te- 
lepítést! Mindenek előtt: a zempléni vlach (valójában rutén) be- 
vándorlás folyamata még feldolgozásra vár. Ide galíciaiak érkez- 
tek, közvetlenül külországból vagy Ungból. Koriatovics Tódor 
podóliai herceg Sátoraljaújhely és Homonna környékére telepí- 
tett ruténokat. Utóbb legfőbb szállásterületük Szinna vidéke, to- 
vábbá az Ondava, a Latorca és a Laborc völgye lett.196 Minden- 
esetre itt is felbukkan a telepesek adókönnyítésére utaló és Sá- 
rosban már megfigyelt Volya helynév.1§7 Ugyanez mondható el 
a sárosiról is. Itt egy Oláh János telepítővel találkozunk 1403- 
ban, aki Bártfától elbirtokolta a város környékén fekvő Sárpata- 
kot, Hosszúrétet, Hosszúmezőt és Kencöl felét, nyilván telepítési 
céllal.98 

Pontosan ismerjük a Gömör megyei viszonyokat. Itt 1426- 
ban jelentek meg először vlachok. A Bebekek a csetneki erdő- 
ségben és Irmes faluban sok vlachot telepítettek le, ezek az er- 
dőben legeltettek, és ott nagy károkat okoztak. A vlach meg- 
nevezés itt is rutén népességet takar. 1430 körül Gölnic felé 
tűntek fel, Gömörbe Szepesen keresztül külföldről (de partibus 
extraneis), méghozzá lengyel földről érkeztek. Nagyobb tö- 
megben a 15. század második felében terjedtek el, ekkor már 
Murányban és környékén is sokan voltak. A gömöri adatok 
szerint a vlachok pásztornép, erdei szállásokon laktak, későn 
alapítottak falvakat. Sokáig társadalmon kívül éltek, mobil 
életmódjuk állandóan összeütközéseket teremtett letelepedett 

környezetükkel." Mozgékonyságuknak köszönhetően eljutot- 
tak Árva megyébe. Dubova, amelynek neve 1323-ban még 
mint lakatlan és műveletlen erdő fordult elő,§59 1474-ben 
vlach faluként szerepel, amely Mátyás királytól adózási kivált- 
sággal összefüggő vlach jogot kapott. 17. századi adat alap- 
ján a település neve Valaska Dubova, amelyben oroszok Íruté- 
nok) laktak. 1576. évi árvai adat szerint a ruszinok (ruténok) 
másik neve a vlach,§5! ami igazolja e területeken a vlach né- 
ven megjelenő rutén népességet. Trencsénbe is elvetődtek, 
rendre hegyes területeken bukkantak fel, 1492-ben az ugróci, 
1496-ban és 1508-ban a sztrecsényi, 1510-ben a besztercei, 
1514-ben a budetini, 1518-ban a kaszai uradalomban, 1525- 
ben pedig a szulyói hegyekben. 2 

Ezzel lényegében áttekintettem a ma szlovákok lakta terüle- 
tekre irányuló középkori szláv betelepülés főbb koordinátáit. 
Feltűnhetett, hogy egyetlen esetben sem szlovákokat említet- 
tem. Ennek az a magyarázata, hogy szlovákokkal a szó mai 
értelmében a középkor folyamán nem számolhatunk. Olyan 
szláv népesség élt a 29-15. század között a Felvidéken, amely 
több összetevőből éppen korszakunk végére kezdett néppé 
válni. Ha nem is nagy számban — amint hogy eredendően sem 
sokan voltak -, de bizonyos szláv tömbök gyér népsűrűség 
mellett megélték a magyar honfoglalást, és egészen a 11. szá- 
zadig őrizhették szláv nyelvüket. Közülük egyesek esetleg még 
találkozhattak a 11. században induló, Magyarországra tartó 
első szláv betelepülőkkel. Ezek nyugaton csehek (morvák), a 
térség középső részén lengyelek, keletek oroszok (ruténok) 
voltak, de ez utóbbiak másutt is megtelepedtek a Felvidék ma- 
gashegyi részein. Ezt a sokszínűséget mai napig jól tükrözi a 
szlovák nyelv erős nyelvjárási tagoltsága. Ebből a sokféle né- 
pességből kezdett korszakunk végén összekovácsolódni a ké- 
sőbbi szlovákság. 1444-ben jelenik meg először a szlovák 

népnév (minőségét jelzően a csehvel együtt), 1512-ben pedig 
Eszak-Magyarországot első ízben Sclavonia etnikai terminus- 
sal jelölték meg. 15 

A ruténség a Felvidék nyugati és középső részén idővel be- 
olvadt a cseh-morva és lengyel alapvetésű (szlovákká formá- 
lódó) nyugati szláv etnikumba, a Felvidék keleti részén viszont 
önálló szubsztrátumként megmaradt. Itteni központja Bereg és 
mellette Máramaros volt. A Máramarosba irányuló román te- 
lepítés kezdettől fogva hozott magával ruténokat Galíciából. A 
Beregből történő betelepítés nyugatról érte Máramarost. A be- 
regi-máramarosi határvidéken, a Borsova folyó völgyében Lázi 
Szaniszló leszármazottai, a Dolhaiak voltak a telepítés leve- 
zénylői. Itt feküdt a családnak nevet adó Dolha, továbbá Ke- 
recke és Kusnica. 1383-ban Mária királyné az itteni vlach (ru- 
tén) jobbágyokat részleges bíráskodási mentességben részesí- 
tette, A Dolhaiak a 14-15. század fordulóján a podóliai herce- 
geknek, a Koriatovicsoknak tett szolgálataikért nemesi jogú 
birtokot kaptak Beregben, és ezzel magyar nemessé váltak. 
Római keresztény hitre tértek, hamarosan elmagyarosodtak, 
Hosszúmezőieknek hívták magukat. A Borsova völgyében ők 
telepítették Liszicát (Ravaszmezőt), Bronykát (Baranka vár he- 
lyén), továbbá Szvinikát és Szuhapatakát. 99 

A Borsovától keletre, immár tisztán Máramarosban a Tisza 
jobb oldali mellékfolyói (előbb a Nagyág, majd a Talabor, vé- 
gül a Tarac) mentén folyt a rutén népesség betelepedése. A 
Nagyág völgyében az első telepítések (Lipcse és Szelemező) 
1350-ben Karácsony, a már említett beregi oláh vajda fiainak 
nevéhez fűződnek. A 14. század második felében ők telepítet- 
ték be Lipcse környékén Herincsét, Bereznát, messzebb észak- 
ra Okörmezőt. Rokonságuk a 15. század elején Ripinye, Kele- 
csény, Vízköz benépesítését végezte, és ezzel hozzálátott a Ver- 
hovina magashegyi régiója betelepítéséhez is. Itt a legtávolab- 

bi lakott hely, Kalocsa 1463-ban bukkan elő. A Talabor men- 
tén oly erős volt a ruténság, hogy még az eredetileg román 
nemességet is eloroszosította. A folyó vidékén — helynévi meg- 
fontolások alapján (Urmező, Kövesliget, ÖOtvösfalva nevéből 
kiindulva) — számolnak kisebb számban magyar telepes hul- 
lámmal is, de ez kétes, valószínűbb, hogy már a ruténok meg- 
jelenése előtt laktak itt magyarok. A Tarac-vidéken a teljes job- 
bágyság rutén, a nemesség viszont vlach (román). A Dolhaiak 
a Tisza bal partján Zsigmond királytól 1411-ben megkapták 
adományba a hatalmas Iza- és Visó-vidéki uradalmat, ame- 
lyet — döntően románokkal — betelepítettek. Az itt tevékenyke- 
dő Dolhaiak megmaradtak románnak.55 

A ruténok Beregből kiindulva korán elérték Ugocsa megyét. 
Az itteni betelepedés a 14. század közepén kezdődött, és Ka- 
rácsony vlach vajda fiainak nevéhez fűződik. A beregi—ugocsai 
határ mellett fekvő Bilke közelében, de már ugocsai területen 
ekkor települtek ruténok Rákócra, Sáradra, Csongovára és 
Kétkápolnamezőre. A település később is folytatódott, a 15. 
században népesült be ruténokkal Karaszló, a 16. században 
Olyvös. Mindezeket a településeket az oklevelek vlach falvak- 
nak mondták ugyan, de ruténok éltek bennük. A rutén terjesz- 
kedés déli, délnyugati irányban folyt, a hegyvidékről a síkvidék 
felé, ennek eredményeképpen lett ruténná Egres, Veresmart és 
Rakasz. Ezt az tette lehetővé, hogy a kezdetben vándorló hegyi 
pásztorok utóbb a letelepedéssel áttértek a földművelésre. Te- 
lepüléseik magyar neve itt sem azzal lehet kapcsolatos, hogy 
magyarokkal együtt érkeztek, hanem azzal, hogy nem első 
foglalók voltak. A fejlődést jól példázza Veresmart esete. Ez a 
15. században Veresmart néven ugocsai magyar falu volt, a 
16. században, a ruténok érkezése után mondhatni megkettő- 
ződött a település, mert Magyar- és Oroszveresmartról hal- 
lunk, majd a 17. században — amikor a rutén többség eloro- 

szosította a magyarokat — visszaállt a Veresmart név, de immár 
tiszta rutén népességgel. 56 

A ruténokat a Tisza sem állította meg, átcsaptak azon, és 
megjelentek az Avas hegység ugocsai, sőt szatmári részén is. 
Szatmárban Kelinházán, Komorzánban, Lekencén, Tarsolcban 
találkozunk velük, ahová románokkal együtt érkeztek. A kö- 
zépkor végi szatmári falvakban egy sor Orosz családnév ruté- 
nokra vall. 57 A népcsoport Eszak-Erdélybe is beszüremkedett. 
Az 1305-ben még Karácsorytelke néven szereplő falu 1410- 
ben már mint utrague villa Ruthenorum (két Oroszfalu) fordul 
elő. Máramarosból jöttek Belső-Szolnokba, méghozzá a Ko- 
riatovicsok magyarországi szerepvállalása idején, a 14. szá- 
zad végén. 58 

Erdélyben — miként szerte másutt a Kárpát-medencében — a 
magyar honfoglalás előtt szlávok éltek.§5? Am újabb szláv né- 
pesség csak a tatárjárás után jelent meg Erdélyben. Etnikai 
minősítésük nem kis nehézséget okoz. Mivel Dél-Erdélyben 
Szerdahely már 1290-ben forum Ruthenorum, utóbb németül 
pedig Reussmarkt (vagyis ,oroszvásár") néven fordul elő, e dá- 
tumból bizonyosra vehetjük, hogy nem az északkeleti ország- 
rész ruténjairól van itt szó, hanem a még fel nem bomlott vagy 
éppen felbomlott Kijevi Rusz oroszairól. Ennek alapján a 
Szászföldön később, de még a középkorban felmerülő, oro- 
szokra utaló helynevek (1380: villa Ruthenica, németül Reuss- 
dörfchen, magyarul Roszcsür ,oroszfalu", 1494: Rüsz, németül 
Reussen "oroszok ")"9 névadóit is ezen oroszokban láthatjuk. 
Ezt megerősíti, hogy 1324-ben szintén Dél-Erdélyben, Száraz- 
patakon szabad emberek sorában oroszok szerepelnek, akik 
már egy generáció óta ott laktak. "6! Ez 13. század második fe- 
lében történt bevándorlásukat valószínűsíti. Hunyad megyé- 
ben egy Apáti nevű település másik neve már 1367-ben Orosz- 
falu volt, ami 1513-ban Orosz alakban szerepel.$52 Ugyan- 

csak nehezen hihető, hogy — a viszonylag kései (1393. évi) 
előfordulás ellenére is — rüuténoknak szabadna minősítenünk a 
Torda megyei két Oroszfalu (villa Rutinorum in ldechpataka, 
villa Rutinorum superior)" névadó etnikumát. Vagyis ruténok 
Belső-Szolnoknál délebbre nem jutottak Erdélyben a 14-15. 
század fordulóján, viszont már az Árpád-kor végén és az An- 
jou-korban több dél-erdélyi faluban élhettek orosz telepesek. 
Hogy honnan kerültek ide, nem tudjuk. 

Ugyanakkor a kései Arpád-korban eléggé intenzív bolgár 
(ekkor már egyértelműen bolgárszláv) betelepedés történt Er- 
délybe: megint csak Dél-Erdélyben és Erdély közepén számos 
adat mutat erre. Az első 1284-ből és Kolozsból való, amely 
szerint egy gyulafehérvári kanonok adományba kapta Bolgár 
földet, amelyet , most" Papfalvának neveznek." Eszerint a ré- 
gi Bolgár nevet a kedvezményezett hivatásával kapcsolatban 
váltotta fel az új név. Fehér megyében a 14. században két 
Bolgár- helynév bukkan fel, 1303-ban Bolgárcserged (1336- 
ban Cherged Bulgaricum),"5 1398-ban pedig Bolgárszékes 
(eredeti neve Örményszékes volt). 1329. évi adat szerint a gyu- 
lafehérvári püspökséget bulgáriai szakadárok kerítették hatal- 
mukba és tartják kezükön.166 Éltek még Erdélyben bolgárok 
Brassóban és Rozsnyón, az előbbiben (amely már a 14. szá- 
zad második felében létezett) külvárosuk neve magyarul Bol- 
gárszeg, németül Belgerei, románul Schei, az utóbbiban Bel- 
gerei. Ugyancsak laktak bolgárok Bongárdon és Roszcsürben. 
Szintén bolgárokra utalhat a Hunyad megyei Sztejvaspatak 
középkori román Scley, Skey neve. 7 

Ha az óramutató járásával egyezően továbbhaladunk nyu- 
gat felé, és elhagyjuk Erdélyt, a Tisza és az Erdély közti térség- 
ben igen jelentős bolgár betelepülés emlékeire bukkanunk. 
Krassó, lemes és Arad megyék területén Szvinica, Szlatina, Ka- 
ránsebes, Rékas, Jabalcsa, Lupák, továbbá Vinga, Öbesenyő 

és Lippa településeken éltek a 14. század második felében, il- 
letve ezt követően bolgárok, "8 vagyis egészen a Maros folyó- 
ig felhúzódtak. E szláv bevándorlást a helynevek jellegének 
megváltozása, új helynevek tömeges megjelenése is jelzi. 
Krassó megyében a 14-15. század folyamán néhány település 
nevet váltott. Bokoránból már 1347-re Deakolc, Orosziból 
1421-re Ruszolc, Szombathelyből 1427-re Szubotica, Csatár- 
ból 1471-re Csataróc lett. A nevekből kitetszően szláv népes- 
ség jött be, a betelepülés a síkságra történt."6? Ugyancsak a 
14. század közepétől jelentős mennyiségű új és szláv névanyag 
tűnt fel Krassó területén. 1354-ben Csernolc, 1367-ben VIla- 
solc, a 15. század elején Dupolc, Garabolc, Gradóc, Miloni- 
nolc, Pleskóc, Simanóc, Sterkolc, Sztredolc, Szlavkolc, Urolc 
stb. fordul elő.9 Keve megyében 1385-ben lonc, a 15. szá- 
zad közepéig Bolcsinovc, Dezelinc, Dobravica, Dragasinc, Ko- 
vaszdine, Molvica, Protoszinc, Szkronovec bukkan fel." Temes 
megyében Berkolc, Leszkolc, Klenovc, Prisovc, Patkolc,? a se- 
besi kerületben Krusovc, Rugyinolc, Smikolc szerepel a közép- 
kor végéig.""3 A térségben történt telepítésre biztos nyom az az 
1407. évi oklevél, amely szerint Ozorai Pipo temesi ispán a tö- 
rök által elpusztított területekre népek sokaságát ültette. 174 
Arad megyében a 14. század elején jelentkezik a szláv bete- 
lepülés első nyoma. 1326-ban Magyargyörk szerepel, ami fel- 
tételezi, hogy kellett lennie egy másik, (feltehetően Tót-YGyörk- 
nek is, minthogy a megyében gyakoriak a Tót- előtagot nyerő 
helynevek (Tótberbence, Tóthodos, Tótsimánd, Tótvárad, Tót- 
zábrány)."5 A 14. század végén Küküllei János arról írt, hogy 
,a lippai kerület szlávjait, a kemény nyakú népet a hitre térítet- 
ték és megkeresztelték, ... de most, mint mondják, visszaestek 
a hitehagyásba és a korábbi tévelygésbe, és sokkal rosszabbak 
lettek". Itt a krónikás a Marosig felhúzódott szakadár, vagyis 
ortodox szláv népességről emlékezett meg. A 15. században 

Solymos vár tartozékai sorában sok szláv helynév bukkan fel: 
Zagorica, Gyakanóc, Radajóc, Zamarinóc, Dragamanóc, Do- 
minóc, Pavlóc, Sterkovac, Radmanóc stb.""" Ezek a települések 
többnyire a Marostól délre, a hegyvidéken feküdtek. Elvétve 
akadunk csak szláv helynevekre (Simanóc) a tótváradi urada- 
lom tartozékai között, amelyek zöme a Marostól északra, szin- 
tén hegyes vidéken feküdt. Itt a román településnevek domi- 
nálnak. "78 

Már a bolgárok 13. századi erdélyi megjelenése is arra hív- 
ja fel a figyelmet, hogy az első bolgár rajok még bizonyosan 
nem a török veszedelem elől menekültek, hanem alkalmasint 
telepítés révén kerültek új hazába, később a a 14. század kö- 
zepi balkáni (Vidin környéki) háborús események motiválták az 
elvándorlást, míg a 14-15. század fordulójától kezdve a bal- 
káni szláv népek északra menekülését a töröktől való félelem 
idézte elő. Bizonnyal a török elől futottak el azok a bolgárok is, 
akiket 1428-ban Zsigmond király oklevele említ a Rosdsziget 
nevű birtokon. A letelepülők — feltételezés szerint — a szörényi 
bánságból jöttek. A Rosd-sziget a mai Szentendrei-sziget kö- 
zépkori neve, a birtok is ott feküdt. A település neve a 17. szá- 
zadban Bolgárfalu, nem kizárt, hogy már a 15. században is 
élhetett ez az elnevezés. 1428-ban a falu lakói adómentessé- 
get kaptak. A telepesek vezetőjének leszármazottja a Bolgár 
család, amely nemesi rangra jutott. 7? 

Jelen ismereteink szerint a bolgár betelepedésnél később in- 
dult a rácok (szerbek) magyarországi bevándorlása. Minden jel 
arra mutat, hogy legkorábban Szerém és Valkó megyében je- 
lentek meg, ahová a macsói bánság területéről hatoltak fel. 
Szerémnek igen jelentős, de Valkónak is számottevő magyarsá- 
ga volt a középkor korai századaiban."99 A valkói magyarság 
nyelve székely típusú lehetett, és a Telegdiszék székelységével 
hozható kapcsolatba."8! Az amúgy sem sűrűn települt határ- 

menti részre (ahol a 13. századig a magyar állam katonai se- 
gédnépei, elmagyarosodott kálizok és székelyek éltek) a 13. 
századtól szláv elem kezdett betelepedni, ami helynevekben je- 
lentkezik. Szerém megyében 1280-ban Jaksinc, Vesznics és 
Petrics települések fordulnak elő.12? Ezeket 1302-ben Vese- 
vec,183 1320-ban Dimitróc, Kocsóc,81 1326-ban Sziróc,185 
1334-ben Mortovc, "86 1339-ben Pisvinc követte, 87 majd a 14. 
század további évtizedeiben Szerémben Bakóc, Bankóc, Cser- 
kovc, Dormiolc, Grabovc, Gyurgyovc, Hegyovc, Ladovc, Li- 
polc, Mihalovc, Orehovc, Patrakovc, Petrovc, Pipleskovc, 
Simonolc, Stepanovc bukkan fel."88 Szerém a 14-15. század 
fordulójára jelentékeny mértékben elszlávosodott. Ezt jól mutat- 
ja a korábbi magyar nevek helyett újabb, szláv alakok megjele- 
nése. 1237-ben, ?? de még 1317-ben is Hetény névalak szere- 
pel,§9 de 1370-ben már Hetenovc."" 1366-ban Fenberek for- 
dul elő, 1381-ben kettős néven Fenberk és Palaticho, 1425- 
ben már csak Palathycho, "2 ami a mai Platiéevo megfelelője. 

Valkóban a 14. században szintén jelentős számra duzzad 
már a szláv helynévi anyag: Belzóc, Beskovc, Dragilovc, Har- 
góc, Lipóc, Nemilovc, Osztrigonc, Paszkolc, Petkovc, Petróc, 
Szabovc, Szederovc, Toltovc, Tunyovc.3 Sokatmondó, hogy a 
13-14. században még magyar helynevek a 15. századra 
szláv névalakot öltöttek, így Bogdánfalvából (1329) Bogda- 
novc (ma Bogdanovci), Borcsinfalvából (1311) Borcsinovc, 
Divánfalvából (1347) Divankovc, Ivánfalvából (1337) lva- 
novc, Lidenból (1332-1337) Lidrovc, Otrocskfalvából (1275) 
Otrocskovc, Pelhanfalvából (1337) Plehanovc lett. Val- 
kóban a helynévanyag a 15. század folyamán gyökeresen el- 
szlávosodott. Ennek oka ekkor már a török elől északra törté- 
nő szláv vándorlás volt. 

Ez a folyamat — főleg az ország belsőbb területein — össze- 
kapcsolódott szerb vezetők (despoták, földesurak) magyaror- 

szági birtokszerzéseivel és az ezeket követő telepítésekkel. Ezek 
lazarevics István, Brankovics György és a Jaksicsok nevéhez 
kapcsolhatók. A Lazarevics család Debrecen környékére és a 
Zaránd megyei világosvári uradalomba telepítettek szerbeket, 
a Jaksicsok a Maros mentére. A bihari szerb telepítéseknek 
több helyütt (Egyeden, Sárfőn stb.) maradt helynévi nyomuk 
(Rác utca, Tótfalu, Rác és Tót nevű személyek). Az 1450-es 
években rácokat helyeztek Ujfehértóra, Dorogra, Nánásra. 
Nagykárolyban két szerb utcát említenek." Már Hunyadi Já- 
nos hozott magával balkáni hadjáratairól szerbeket, akiket a 
Körös-Tisza-Maros-szögben telepített le. Miután a Jaksicsok 
1464-ben elnyerték a nagylaki uradalmat, jobbágyaik egy ré- 
sze is velük jött. Az egymásra torlódó szerb telepítések hatásá- 
ra a 15. század közepétől rövidebb-hosszabb ideig éltek szer- 
bek Hódímezőjvásárhelyen, Nagylakon, Donáttornyán, a Ma- 
ros mentén Lippán, de eljutottak a hevesi (utóbb szolnoki) Kis- 
póra is.497 A Jaksics család 1478-ban megkapta az Arad 
megyei Fellak és Serfesd pusztákat, ahová szintén szerbeket 
telepítettek.198 A szerbek jelenlétét a falvakban szláv nevű job- 
bágyok felbukkanása jelzi. Ilyeneket találunk az említett hely- 
ségeken kívül Csanád megyében Szécsény, Dombegyháza, 
Mezőhegyes településeken." A 15-16. század fordulóján a 
magyar hadjáratok tízezer számra hajtottak szerbeket Magyar- 
országra, főleg a Csongrádtól Zarándig terjedő térségbe, de 
szórványok eljutottak Erdélybe is.59 Főleg Kinizsi Pál 1480- 
1481. évi hadjárata nyomán került az országba." 

A szerbség természetesen leginkább Magyarország déli ha- 
tárai mentén vetette meg a lábát. Ezt a helynévi adatok mellett 
írott források is bizonyítják. 1437-ben a helyzetet jól ismerő 
pozsegai ispán szerint ,a Szerémségnek a Száva és a Duna kö- 
zé eső részét nagyobbrészt rácok lakják". 1463. évi adat arról 
szól, hogy a rácok a Száva bal partjára jönnek, és megszállják 

az elpusztult helységeket."9? 1478-ban a szerémségi Csörög- 
nek (ma Cerevió) magyar és rác városrésze volt.599 A Sze- 

rémségből a szerbség nem elsősorban északra, a Duna-Tisza 
déli részére terjeszkedett tovább, hanem északkelet felé, Keve 
és lemes megye felé. Egy 1525-ből származó bácskai job- 
bágynévsor közel 1400 neve döntően magyar neveket tartal- 
maz, de kis számban éltek ott elmagyarosodott, sőt el nem ma- 
gyarosodott délszlávok is. A Szerémséggel közvetlenül határos 
Futakon Visszity, Frangity, Radity vezetéknevek szerepelnek, és 
a térségben viszonylag sokan viseltek Tót nevet." A szerbek a 
Tisza bal partján terjeszkedtek észak felé. Nem teljesen világos, 
hogy miként viszonylik egymáshoz a bolgárok, illetve a szerbek 
északi irányú nyomulása. Valószínű, hogy ez főleg a 15. szá- 
zad második felében ez egymást keresztezve és egymással pár- 
huzamosan is haladt. Az ottani szláv helynevek egy része — fő- 
leg a Keve megyében, de a Maros és az Al-Duna közti vidék 
más megyéiben is — bizonyára nem bolgár, hanem szerb lakos- 
ságot takar, Mind a bolgárokat, mind a szerbeket gyakorta kö- 
zelebbi megjelölés nélkül szlávoknak nevezték, kivált a rácok 
esetében van ez így. A szerb megnevezés helynévben csak köz- 
vetlenül Mohács előtt jelent meg. Hunyadban egy 1492. évi 
Tótfalu 1516-ban Szerbfalva, 1519-ben Szerb névben folyta- 
tódott.555 A helység mai neve Sírbi, németül Raitzen ,szerbek". 
Kivételes esetben messze északra is eljutottak a török elől me- 
nekülő szerbek, amint ezt az Al-Duna-menti Keve város, vala- 
mint Bálványos és Szkorenóc falu szerb — részben kereskedő — 
lakosságának a Csepel-szigetre, a későbbi Ráckevére való 
1440. évi áttelepülése jelzi." 

A szerbek változatos foglalatosságokat űztek. Legtöbben hi- 
vatásos, zsoldos harcosok voltak. Szerb gyökerekkel rendelke- 
zett a huszárság, a sajkás-naszádos hajóhad és a fegyveres 
marhahajtó hajdúság.?97 A naszádosok saját vajda alatt áll- 


114 rabot 


4 


KUTATÁS KÖNYVEK 


SZLÁVOK 


tak. Ugyanakkor más szerbek földet műveltek vagy keresked- 
tek. A Valkó megyei Kölpényben udvart tartó szerb despoták 
nem a magyarországi szerbek vezetői voltak, nem volt jogha- 
tóságuk a magyarországi szerbség mint etnikum felett. A szer- 
bek -— társadalmi helyzetüknek megfelelően — betagozódtak a 
magyarországi társadalom megfelelő helyére, így a szerb des- 
poták és főurak Magyarországon is a társadalom elitjébe tar- 
toztak. Néhányan a szerbek közül alispánságig (Torontálban) 
és várnagyságig (Világosvárban) vitték. 1466-ban a források 
szerb jobbágyokat említenek. A szerb főuraknak kezdettől fog- 
va voltak ortodox hitű papjaik. A 15. századból három szerb 
templomról maradt adat, a ráckeveiről, a kölpényiről és a sza- 
lánkeméniről. Közülük a réckeveiben maradt fenn néhány kö- 
zépkori kódex és ikon. A legrégibb pravoszláv kolostort, a 
Fruska Gora-i krusedolit 1512-ben emelték. A közös vallás 
okán gyakorta figyelhető meg közös templomhasználat romá- 
nok és szerbek között Világosvár környékén. A román egyház 
liturgiája az egyházi szláv nyelvet használta. IV. Sixtus pápa 
1477-ben megtiltotta az ortodoxok vallásuk miatti zaklatását. 
Az elnyert tizedmentesség csábítóan hatott a szerbek magyar- 
országi betelepedésére."98 

Valkó megyétől nyugatra Baranya megye Dráván túli nyúlvá- 
nyában kezdetben magyar lakosság élt, 9? míg Pozsegának túl- 
nyomórészt szláv lakossága volt, "19 ami őshonosnak és nem be- 
telepítettnek látszik. Ugyancsak őslakos szlávság élt Szlavóniá- 
ban, amely nem tárgya vizsgálódásunknak. A 13. század elején 
nyugatról (Szlavóniából és Pozsegából) kiindult telepítés szlávvá 
változtatta a baranyai nyúlvány etnikumát. Mivel Szlavóniában 
és Pozsegában horvátok éltek, a Dráván túli Baranyában is a 
horvátság nyert teret. Ugyancsak a horvátságnak tulajdoníthat- 
juk azt a szláv előretörést, ami immár a Drávától északra, S0- 
mogy és Baranya határvidékén megfigyelhető. 1230. évi okle- 

vélből szerzünk arról tudomást, hogy a szlávok kilenc évvel ko- 
rábban kezdték kivágni és művelni a zselici erdőket, és ezeknek 
az új egyházaknak a szlávoktól származó tizedei hét év óta a 
pannonhalmi apátságot illették, de a veszprémi kanonokok 
maguknak vitték el, holott ezen erdők Szent István óta méhek- 
ből, disznókból és más állatokból Pannonhalmának adtak tize- 
det. Ekkor Rupoly faluban 300, Dedna faluban pedig 40 szláv 
háznép élt."!! Ezek utóbb felolvadtak magyar környezetükben. 
Raguszai kereskedő telepek voltak Szávaszentdemeteren (utóbb 
Ujlakon), az al-dunai Kevén, Budán, Nagybányán, Sárospata- 
kon.512 

,Körutunk" utolsó, Pozsonyig elvezető szakaszán már csak 
egy szláv telepítésről tudunk. Anonymus szerint Zolta vezér 
odaadott az oroszoknak egy várat, akik nagyapjával, Álmos- 
sal jöttek be a Kárpát-medencébe. A névtelen jegyző bizonyá- 
ra erre is gondolt, amikor gestájában korábban arról írt, hogy 
a honfoglalást megelőzően sok orosz csatlakozott Álmos ve- 
zérhez, vele érkeztek Magyarországra, utódaik egészen a mai 
napig különböző helyeken (per diversa loca) élnek itt."!? Az 
oroszoknak adott erősség a Moson megyei Oroszvár, amely- 
nek földrajzi neveket felvonultató környezete szintén mutat 
szláv vonásokat." Hogy ide mikor kerültek oroszok, nem ál- 
lapítható meg. Zolta korát, a 10. század elejét bizton kizárhat- 
juk, legkorábbi időpontként e század második felére gondol- 
hatunk. Amennyiben Imre herceg dux Ruizorum ,az oroszok 
hercege" címe ebben a térségben élő és határvédő funkciót 
ellátó oroszokra vonatkozik, úgy 1031 előtt már itt voltak. E 
helyt bizonnyal kisebb orosz tömböt telepítettek le a magyar 
fejedelmek vagy Szent István király azzal a célzattal, hogy vál- 
laljanak részt a határőrizetből, 55 

A Kárpát-medence középső, döntően magyar lakta területe - 
ire a középkor folyamán az eddig tárgyaltakhoz fogható mér- 

tékű szláv betelepítések nem történtek. Ugyanakkor rengeteg 
helynévben fordulnak elő különféle néven szlávok, illetve 
tótok."15 Egy részükben bizonyára a továbbélő 9. szláv népes- 
ség kései leszármazottait láthatjuk. Főleg az olyan korai előfor- 
dulású és vegyes magyar- szláv területen található helyneveket 
sorolhatjuk ide, mint a Vas megyében 1221-ben felbukkanó 
villa Sclavorumot"" (a későbbi Pinkatótfalut) vagy a Moson 
megyében 1217-ben Sásony másik neveként előforduló, né- 
metes alakot mutató Windent.""? A legtöbb Tótfalu név azon- 
ban a középkor második felében létesült, amikor kisebb szláv 
csoportok kerültek az ország belsejébe. Jó példa erre a Kolozs- 
vártól délnyugatra levő Tótfalu, amely a 15. század közepén 
keletkezett, beékelődött Szelicse és Szászfenes közé.5!? Az 
egyik Szatmár megyei Tótfaluról felteszik, hogy Börvelyből raj- 
zott ki a 14. század második felében."? Jellemző, hogy Tót 
személynevek a Nyírségben és Nagykároly vidékén majdnem 
minden faluban vannak, jelezve a szabadon költöző jobbágy- 
lakosság folyamatos áramlását.5?! Ez az ország legtöbb me- 
gyéjére érvényes. Ezért érthető, hogy falukettőződések ered- 
ményeképpen igen sok Tót- előtagú helynévvel találkozunk a 
középkor későbbi szakaszán, pl. Sopronban Tótcenk,??? Tót- 
csákány,??? Veszprémben Tótvázsony,?? Tótréde,?25 Szabolcs- 
ban Tótkálló?? stb. Feltehető, hogy alig néhány háznépnyi et- 
nikai csoport megtelepedése már létrehozta ezeket a faluket- 
tőződéseket. Ezekben tehát jelentős számú telepes népességet 
nem láthatunk. 

Lezárva az áttekintést, a szlávokról elmondható, hogy az 
olyan törésvonalak mentén, ahol a honfoglaló magyarok szét- 
szakították a szláv egységet, a következő évszázadokban je- 
lentős szláv betelepedés történt a Kárpát-medencébé. A két 
markáns irány észak és dél. Azt is állíthatjuk: a magyarok az- 
zal ,lakoltak" e tettükért, hogy új hazájukban osztozniuk kellett 

a szlávokkal. A beköltöző népességet a források gyakorta egy- 
szerűen szlávnak mondták. Ha mégis egyes etnikumokat emlí- 
tettek, akkor északon csehekről, lengyelekről, oroszokról (ru- 
ténokról), délen pedig bolgárokból, szerbekről szóltak. Ebből 
az körvonalazódik, hogy a konkrét népelnevezések azon or- 
szágok etnikumára utalnak, ahonnan a szláv népesség kiin- 
dult. Jellemző, hogy nincs adatunk morvák, horvátok és szlo- 
vákok bevándorlására, ami azzal kapcsolatos, hogy ekkor 
nem volt morva állam, nem létezett önálló horvát állam, és 
nem volt államiságuk a szlovákoknak. A morvák nyilván ben- 
ne voltak a cseh elnevezésben, a horvátok nem játszottak ér- 
demi szerepet a magyar lakta területre irányuló településben, 
a szlovákság pedig csak a 15. században kezdett kialakulni az 
északi, felvidéki térség összezárt szláv bevándorlóiból. 

A Magyarországra került szlávok — nyelvi rokonságuk ellené- 
re — rendkívül sokfélék voltak mind életmódjukat, mind társa- 
dalmi tagolódásukat illetően. Északon, északnyugaton vadász- 
tak, halásztak, bizonyos csoportok földet műveltek, északkele- 
ten kisállattartással (juhtartással) foglalkoztak, a délről érkezők 
földművesek, katonák, fegyveres állathajtók, kereskedők vol- 
tak. Városi elem nem akadt köztük. Ez a magyarázata annak, 
hogy — mármint azok, akik eljutottak a letelepült életmódhoz — 
falvakban éltek, városokba ritkán és kis számban települtek be. 

Magyarországon a szerbek képviselték valamennyi szláv 
népcsoport közül a legteljesebb társadalmat. Elitjük éppen 
úgy ide került -— ennek oka országuk török meghódításában 
keresendő -, mint a harcosok és a parasztok. Ezzel ellentét- 
ben, mintegy másik pólusként a magyarországi ruténok erő- 
sen csonka társadalmat alkottak. Elitjük egyáltalán nem volt, 
román telepítők mögé sorakoztak fel. Általában véve mind- 
egyik társadalmi csoport megtalálta magyarországi megfele- 
lőjét, és beilleszkedett oda. A tehetősebbek magyar nemessé 

váltak, a birtokkal és hadi érdemekkel nem rendelkezők a sza- 
badon költöző jobbágyságba olvadtak. 

Kezdetben és főleg északnyugaton kijárt a betelepülők 
egyik-másik tagjának vagy csoportjának a rangot adó hospes 
minősítés, de a 14. századtól, amikor a társadalom alsóbb ré- 
tegeit képviselő tömegek érkeztek, ez már lekerült a napirend- 
ről. Önszerveződésükre elszórt és esetleges adatok utalnak 
csak. A szlávság nem azért nem jutott önkormányzathoz, mert 
a honfoglaláskor már a Kárpát-medencében élt," hanem 
azért, mert — minden különbözősége és sokszínűsége ellenére 
is — leginkább ahhoz a magyarországi társadalmi csoporthoz 
hasonlított és hasonult, mégpedig a jobbágysághoz, amely 
ilyent nem tudott elérni. A szlávság nagy tömege nem képvisel- 
te azt a többletet, amit a királyok előszeretettel jutalmaztak, va- 
gyis a katonai szolgálatot és a városban létrehozott értékgya- 
rapítást, ennélfogva nagy többségük bármiféle kiváltságolás 
nélkül azt az — egyébként nem lebecsülendő — szintet érte el, 
ami magyarországi jobbágyságnak kollektív módon osztályré- 
széül jutott, és ami általában messze több volt, mint amire a 
beköltöző saját országában egyáltalán gondolhatott. Ez tette 
oly vonzóvá a szláv tömegek előtt Magyarországot, és magya- 
rázza tömeges bevándorlásukat. Itt — legtöbbjük hazájával el- 
lentétben — erős állam, konszolidált körülmények, békés élet- 
viszonyok, viszonylagos jobbágyi szabadság fogadták őket. 

A továbbiakban németeken a forrásokban különféle neveken 
(teuton, szász, bajor, flandriai) szereplő, ám egységesen né- 
met ajkú népességet értem. Németek bizonyára éltek a hon- 
foglalás előtti Kárpát-medencében, de túlnyomó többségük a 
magyarok bejövetelét közvetlenül megelőzően feltehetően ki- 
vonult innen. Ugyan a kalandozó magyarok által behurcolt 
hadifoglyok soraiban — több más etnikum mellett — sok né- 
met is kerülhetett ide, de sorsuk adatok híján nem kísérhető 
nyomon. Csak találgatni lehet, hogy itt elpusztultak, hazájuk- 
ba visszaszöktek vagy a magyarságba beolvadtak-e. Amikor 
Szent István király a 10. század végén megtette méltán törté- 
nelmi jelentőségűnek ítélhető lépését, a nyugat felé történő 
nyitást, nem számolhatunk számottevő németséggel a Kárpát- 
medencében. Viszont 997-től, Gizella bajor hercegnő és Ist- 
ván házasságkötésétől kezdődően számos német személy, il- 
letve család érkezett Magyarországra: papok, lovagok, vala- 
mint a királynét és kíséretét kiszolgáló személyzet. Így össze- 
foglalóan őket mondhatjuk Gizella kíséretének. Amennyire 
meg lehet állapítani, az ide tartozók az ország nyugati felé- 
ben, a Dunántúlon és a Nyugat-Felvidéken jutottak birtokok- 
hoz, ott, ahol 1000 táján István törzsi állama elterült.528 Ve- 
lük (a Hontpázmányokkal, Hermányokkal stb.) e helyütt nem 
foglalkozom. 

Más elbírálás alá kell esnie annak az adatnak, amely szerint 
egy 13. század eleji klerikus őse, Kál Gizella királyné szolgála- 
tában érkezett Magyarországra, és az akkor még gyéren lakott 
Sopron megyében szabadon választott magának öt ekényi bir- 
tokot és lakóhelyet; a klerikus apját II. Géza király alatt a vár- 
jobbágyok maguk közé akarták vonni."2?? Nem kételkedhe- 
tünk, hogy més német betelepülők is jöhettek Gizellával vagy 
Gizella érkezését követően a 10-11. század fordulója táján és 
a 11. század első évtizedeiben a Kárpát-medencébe. Számuk 
nem lehetett nagy, szórvány jelleggel szálltak meg, ami azzal 
járt, hogy utódaik magyar környezetben néhány nemzedék 
alatt elnagyarosodhattak. A szakirodalom? nem lát okot két- 
kedésre azon másik hagyomány hitelét illetően, hogy 1230. 
évi oklevél szerint a Szatmár megyei Németibe való lakosok 
szerint őseik Gizella királyné hitében (in fide) jöttek Magyar- 
országra." Ezzel a vélekedéssel két megfontolás szegezhető 
szembe: e Németi az ország keleti felében van, illetve e kis 
népcsoport idegen környezetben, különleges oltalom nélkül 
két évszázadon át kérdéses, hogy meg tudta-e őrizni németsé- 
gét — márpedig 1230-ban ez szolgált kiváltságolása alapjául. 

Magam úgy vélem, jelentősebb német bevándorlással a 1 2. 
század elejét megelőzően nem számolhatunk. Ahhoz, hogy ez 
meginduljon, több feltételnek kellett teljesülnie. Mindenekelőtt 
meg kellett szűnnie annak a mozdulatlanságnak, bezártságnak, 
amely a középkor világát a 11. századig jellemezte. Ugyanez- 
zel függ össze, hogy a szűk környezetén kívül tájékozatlan kö- 
zépkori embernek meg kellett ismernie távolabbi térségeket, 
országokat ahhoz, hogy józanul helyváltoztatásra vállalkozzék. 
Számos körülmény (a keresztes hadjáratok megindulása, a za- 
rándoklatok tömegessé válása, az egyetemek megszületése és 
az egyetemjárás, valamint a kereskedelem köreinek kitágulá- 
sa) egyértelműen arra mutat, hogy ezek a feltételek a 11-12. 

század fordulója táján kezdtek teljesülni.532 Főleg a keresztes 
hadjáratoknak volt Magyarország esetében döntő szerepük, 
hiszen az első három esetében átvonultak az országon a ke- 
resztes lovagok, és képet alkothattak maguknak annak gaz- 
dagságáról. Hogy elíziumi állapotokat találtak itt, arról a má- 
sodik keresztes hadjáratban részt vevő Freisingi Ottó elragad- 
tatott hangvételű leírása tanúskodik: Pannóniát ,köröskörül er- 
dőségek és hegyek... övezik, amelynek belseje a róna tágas 
síksága, és amely a folyók és folyamok futásától ékes, a külön- 
böző fajú vadakban dús erdőkben bővelkedik, oly gazdagnak 
ismerik természettől fogva virágzó szépsége és földjeinek ter- 
mékenysége miatt, hogy szinte Isten paradicsomának vagy a 
hírneves Egyiptomnak látják", s a szerző értetlenségét fejezte ki 
amiatt, hogy Isten , ezt az oly szép földet" a barbár és vad ma- 
gyaroknak hagyta.533 Ez a csáberő vonzotta az első német aj- 
kú telepeseket Magyarországra. 

A sor élén bizonnyal az a brazi (belgiurni) Anzelm lovag áll, aki 
az első keresztes hadjáratról visszatértét követően, 1103-ban fel- 
számolta németalföldi egzisztenciáját, és 1124. évi oklevél sze- 
rint fiaival együtt Magyarországra ment. Egyáltalán nem lehetet- 
len, hogy egykori lakóhelye, Braz (kiejtés szerint Bróz) nevét adta 
Erdély délnyugati részén annak a területnek, ahol 1103-—1124 
között megszállt. Ez a mai Szászváros, német nevén Broos le- 
het.594 Ritzerfeldi Hezelo a második keresztes hadjárat kapcsán 
járt Magyarországon, s könnyen megeshet, hogy a szintén dél- 
erdélyi Hetzelsdort (magyarul Ecel) az ő nevét viseli.535 Valószínű- 
nek tekinthető, hogy Észak-Erdélyben a 12. század első felében 
települt meg Németi (utóbb Királynémeti), amelyet a 14. század 
30-as éveiben mint Bavarica villat (bajor falu") említ a pápai ti- 
zedjegyzék, és német neve (Bayersdorf) is ezt fejezi ki.536 Koraisá- 
ga mellett az vallhat, hogy a későbbiekben bajorok már kevéssé 
telepedtek be az országba, és főleg nem a keleti térségekbe. 

A második keresztes hadjárat kapcsán Magyarországon 
szerzett újabb kedvező élmények és a népi diplomácia (azok a 
már idejöttek és németföldi rokonaik közti kapcsolattartás) 
eredményezte, hogy a németek , felfedezték" maguknak Ma- 
gyarországot. Nincs közvetlen bizonyítéka annak, hogy a II. 
Géza alatt Dél-Erdélybe történt nagy német betelepedésnek 
közvetlen kapcsolata lenne a második keresztes hadjárattal, de 
ez a lehetőség nem zárható ki, sőt az is felmerült, hogy ezt az 
első jelentős német hullámot az a külön német keresztes had- 
járat indította el, amelyet éppen 1147-ben vezettek a döntően 
pogány szláv törzsek ellen az Elbától keletre eső térségbe, és 
amely a következő évtizedekben német településeket hozott 
létre az Odera folyóig és a Balti-tengerig terjedően. Nincs 
okunk kéteikedni abban, hogy a németeket (német ajkúkant,) II. 
Géza hívta Magyarországra, és ott telepítette le őket Dél-Er- 
délyben, ahol gyér volt a lakosság.5§7 Szállásterületüket egy 
oklevél kifejezetten pusztaságnak (desertum) nevezte."98 Ez 
azonban nem érthető szó szerint. A helynévanyagban a néme- 
tek érkezését megelőzően szláv (Cibin — Szeben, Kelnek, Orbó 
stb.) és magyar (Omlás, Szakadát, Ludas stb.) földrajzi nevek, 
ebből következően szláv és magyar csoportok léteztek már ott, 
sőt mellettük (a Reussmarkt, Reussdörfchen, Reussen német 
nevekből következően) oroszok és (a Talmács névből adódó- 
an) besenyők, sőt még székelyek is éltek abban a térségben. 53? 

A II. Géza kori dél-erdélyi német betelepülés nem egy hely- 
ről és feltehetően nem is egyazon időpontban történt. Erre az 
a nyelvjárási sokszínűség a bizonyíték, ami a németséget jelle- 
mezte. Minden bizonnyal 1149-et követően egy-két évtized 
alatt és kisebb mértékben azt követően folyamatosan érkezhet- 
tek Dél-Erdélybe a Német Birodalom különböző területeiről 
földre és szabadságra vágyó népelemek. Különféle eredetüket 
felételezi az is, hogy kezdetben a forrásokban eltérő néven 


124 KISEROSÉGKUTATÁS KÖNYVEK 


NÉMETEK 


(liospesek, teutonok, flandriaiak, latinok) szerepeltek, az utóbb 
rajuk általánosan használt szász megnevezéssel először 1206- 
hin találkozunk, majd 1231 óta ez lett meghatározó nevük. A 
"zúsz név nem eredetükre utal (hiszen valószínűleg szászok vol- 
tuk. közöttük a legcsekélyebb számban), hanem feltételezés 
szerint jogi státusukra. Ugyancsak tükröződik a dél-erdélyi né- 
metség (szászság) etnikai sokszínűsége eltérő liturgiai kapcso- 
lutukban, kerámiájukban és bizonyos képi motívumok haszná- 
lulában. A modern kutatás szerint 520 család, azaz 2600 sze- 
mély jött be Erdélybe. 

A szászok Dél-Erdélyben nem egy tömbben telepedtek le, 
hunem nyugat-keleti irányban 140 km hosszan elnyúló sáv- 
ban, a Nagyszeben-Ujegyház-Nagysink tengelyen, ahol fal- 
vaik laza, egymással nem érintkező füzére jött létre. Ezt nevez- 
lúk a németek Áltlandnak (,óföld"). Itt nem azonnal, megtele- 
pedésük pillanatában alakult ki a későbbi Szászföld magva, 
hiszen a német szállásokat más etnikumú népek települései 
szakították meg."1! Ugyanakkor már a 12. század második fe- 
lében megültek a németek Torda mellett, ahol az ókori Potais- 
sa romjait Saxoniavárának (azaz Szászország várának) nevez- 
lék el.592 Az 1224 előtti időből ezen kívül is számos adatunk 
van dél-erdélyi hospesekről, azaz németekről (illetve a velük 
együtt élő latinokról): 1204-ben a Nagyszeben melletti Nagy- 
disznódon, a 1206-ban Szászváros melletti Romoszon, a Gyu- 
lafehérvárhoz közeli Krakkóban és Igenben, valamint a Kőha- 
lom vidéki Vratotusban laktak." 

A dél-erdélyi németek ebben a széttagolt állapotukban nyer- 
ték el 1224-ben II. András királytól Andreanumnak nevezett 
kiváltságlevelüket.5§ A nem magyar népekkel kapcsolatos ki- 
rályi bánásmódban újfajta elem jelent meg, hiszen ez — szem- 
ben pl. az árpási besenyők számára ugyancsak 1224-ben a 
nádor által kiadott oklevéllel — nem csupán a kötelezettségeket 

rögzítette, maximálta (adófizetés, katonaállítási kötelezettség, 
szállásadás), hanem valóban kedvezményeket juttatott nekik. 
Biztosította számukra a szabad papválasztást; joghatóságot fe- 
lettük csak a király és a szebeni ispán gyakorolhatott, tisztség- 
viselőiket maguk választhatták, amit a szebeni ispán köteles 
volt tudomásul venni. Kereskedői országos vámmentességhez 
jutottak, ugyancsak vámmentességet élveztek saját vásáraik. A 
legfontosabb annak az uralkodói óhajnak a kinyilvánítása volt, 
hogy a német királyi hospesek egyetlen nép legyenek Szászvá- 
rostól Barótig, és csak a szebeni ispán fennhatósága alá tar- 
tozzanak. Ezzel az uralkodó lényegében létrehozta a Szászföl- 
det, és abba betagolta más etnikumok (pl. a sebesi székelyek) 
földjét, amivel azokat onnan távozásra kényszerítette. Védte a 
németeket és földjeiket a király az idegenekkel szemben, hi- 
szen előírta: területükön falut vagy prédiumot senki nem kérhe- 
tett. 

Az Andreanum egyedülálló kiváltságlevél, amiben nem csu- 
pán a németség fontossága jutott kifejezésre a határvédelem- 
ben, a királyi sereg részeként történő hadakozásban, továbbá 
fontos kincstári bevételt jelentő adójukban, amiben gazdasági 
erejükben jutott kifejezésre. Valószínűleg taktikai szempont is 
szerepet játszott e kiváltságok magas szintjében: II. András ez- 
zel készítette élő az 1211-ben a Barcaságba befogadott Né- 
met Lovagrend kiűzését, amiben számított a szászok jóindulatú 
semlegességére."55 A Szászföld az 1224. évi Andreanum után 
kezdett kikristályosodni, így pl. Romosz beletartozott, de Krak- 
kó, Igen már nem. A dél-erdélyi szászok földrajzi helyzetükből 
adódóan jobbára csak észak felé terjeszkedhettek. A 13. szá- 
zad második felében eljutottak a Nagy-Küküllőig, és ezzel ki- 
alakult a Szászföld területe, amely nyugat-keleti irányban 
Szászvárostól Darócig, azaz csaknem az OLlt-kanyarig, észak- 
déli irányban pedig a Nagy-Küküllőtől az Oltig, illetve az or- 

vúghatárig terjedt. Ezt az egész déli szász szállásterületet ne- 
vezték Királyföldnek, németül Königsbodennek. A 14. század 
vlején a szászok telepítettek a két Küküllő közén is, de ide Szász- 
Hold fennhatóságát már nem tudták kiterjeszteni.56 

Iirdélynek nem csupán déli részére, hanem északi peremére 
". jelentős német tömb költözött. Ennek időpontjáról írásos em- 
lék nem maradt. Az első ide vonható adat Rogeriusnál olvas- 
huló, aki a tatárjárás leírása kapcsán Radnát mint népes és 
: uzdag német falut említette, ahol a király ezüstbányája volt." 
A forrásokban német nevű radnai ispán (Heristald) az 1230-as 
vvek végén szerepel." Feltehető, hogy itt már szintén a 12. 
század folyamán megjelentek a németek. Észak- Erdélyben a 
númetek kezdetben szintén nem összefüggő településtömböt, 
hanem három csoportot alkottak. Legkorábbinak Radna és kör- 
nyéke megszállása látszik, külön ispánnal, ahol az ezüstbányá- 
szat kivált vonzhatta a németeket. (Általában megfigyelhető, 
hogy szerte Magyarországon a bányászok németek voltak.) Ezt 
követhette ettől délre Beszterce és vidéke megülése, majd 
besztercei kirajzás révén jött létre még délebbre Királyi, ami ne- 
vében hordta, hogy királyi tulajdonú földön létesült. 

Roppant valószínű, hogy a 12. század közepétől folyamato- 
san érkezhettek kisebb-nagyobb csoportok különböző német- 
országi területekről Magyarországra, és sokak útja királyi tele- 
pítés eredményeképpen Erdélybe vezetett. A király és a telepe- 
sek közti kapcsolatot a gerébek (Gröfen) biztosították. Ebbe a 
csoportba sorolhatók a Kelneki, a Talmácsi, a Péterfalvi, a Víz- 
aknai, az Eceli család tagjai. Ök a 13. századtól a telepítések 
során örökölhető jogokat (pl. bírói tisztséget) szereztek ma- 
guknak, lényegében nemesi jogállást vívtak ki maguknak. Már 
1291-ben a magukat nemesek módjára viselő szászokról ol- 
vashatunk. Királyi adomány vagy adásvétel révén birtokokra 
tettek szert. Nem úgy viselkedtek azonban, mint a magyaror- 

szági nemesek. Ők jóval hamarabb bekapcsolódtak az agrár- 
termékek forgalmazásába, az árucserébe, a bányászatba. A 
gerébek a városi fejlődés hajtóerői lettek.5"9 

A különböző időpontokban Erdélybe betelepült szászok ere- 
dendően fegyveres szabad parasztok voltak, erdőt irtottak, föl- 
det műveltek, ehhez kapcsolódóan állatokat tartottak, gabo- 
nát és — a kedvező talaj- és éghajlati adottságú területeken, pl. 
a Nagy-Küküllő mentén — szőlőt termesztettek, lakóházakat, 
végül templomokat építettek. A német területekről bevándor- 
lók közül sok volt a kézműves, a kereskedő, a vállalkozó, a pap 
és a tanító. A Szeben központú Szászföld legrégibb pecsétjén 
(1372) olvasható felirat (ad retinendam coronam ,a korona vé- 
delmére") értelmében kivették részüket a Magyar Királyság déli 
határainak védelméből. A 14. század második felében a Szász- 
föld magas fokú kézműipari fejlettségére mutat, hogy 19 céh- 
ben 25 mesterség fordult elő. Kereskedőik bekapcsolódtak a 
távolsági árukereskedelembe, a keleti áruk forgalmába, nyu- 
gat felé Bécs, Prága, Velence irányában folytattak közvetítő ke- 
reskedelmet. A gazdag szász városok (északon Beszterce, Rad- 
na, délen Nagyszeben, Brassó, Segesvár, Szászváros, Szászse- 
bes) a magyarországi városfejlődés élvonalába tartoztak. "5! 

A szászok igazgatása kezdetben a szász ispánságokon ala- 
pult. Ezek élén a király által kinevezett ispán állt. A már koráb- 
ban is létezett szebeni ispánság az 1224. évi rendezés folytán 
hosszan elnyúlva Szászvárostól Darócig terjedt. Utolsó adata 
1329-ből való.552 A gyér lakosságú Barcaságot a Német Lo- 
vagrend 12 év alatt (1211-1225) elég jól benépesítette. A 
barcasági (brassói) ispánságról 1288-tól kezdve 1355-ig van 
adatunk.553 A medgyesi ispánság az újonnan betelepített Nagy- 
Küküllő menti területen létesült. Elén 1320 és 1402 között a 
székely ispán állt.554 1276-ban besztercei néven egyesítették a 
radnai és a besztercei ispánságot, 1344-ig állt fenn, a végén 

már a székelyispán töltötte be a tisztet." Az 1320-as évek vé- 
gén, a szász felkelések után a szebeni ispánság területén hét, 
a főszékkel együtt nyolc szék létesült: Szászváros, Szászsebes, 
Szerdahely, Ujegyház, Nagysink, Segesvár, Kőhalom, a főszék 
Nagyszeben. A medgyesi ispánságból két szék hasadt ki: Med- 
gyes és Selyk. A Barcaság és a besztercei ispánság kerületté 
(districtus) alakult át, egy ideig ezeket is a székelyispán kormá- 
nyozta. 1402-ben Zsigmond király Medgyest és Selyket a Szász- 
földhöz csatolta, majd Mátyás király alatt valamennyi erdélyi 
német területi képződmény szász nemzeti egyetemmé egyesült, 
ami 1876-ig fennállott. A 15. században az erdélyi magyar ne- 
mesekkel és a székelyekkel együtt a szászok alkották a három 
nemzet unióját. Az oly sokféle németségből évszázadok alatt 
Erdélyben alakult ki az egységes szász identitástudat, az egysé- 
ges nyelv (nyelvjárás) és kultúra.558 

Az Erdély déli és északi részén létrejött egy-egy erős szász 
tömb léte nem maradt hatástalan a közbülső erdélyi területek- 
re sem. A Belső-Szolnok megyei Désen 1235 előtt, Désaknán 
1235 után említenek hospeseket.557 E korai időben ezeket 
még idegeneknek gondolhatjuk, kivált Désakna estében, ahol 
sóbánya működött. 1320-ban Károly király védlevelet bocsá- 
tott ki bármilyen szabad állapotú, akár szász, akár magyar em- 
ber számára, aki Désvárra és Désaknára akar menni megtele- 
pedés céljából. 558 A 13. század végén Szészármának Weizhorn 
( fehér szarv"), Középfalunak Mytteldorf (,középfalu") neve for- 
dul elő.55? Egyaránt Szász- előtagot kapott a 15. században 
Nyíres, és Bréte.59 A szintén sóbányát üzemeltető Doboka me- 
gyei Székaknán 1291-ben olvasunk hospesekről.5é! Az egyik 
széki hospes neve 1326-ban Szásznak mondott Mihály.582 A 
Szék melletti Szászszilvás 1321-ben bukkan fel.5$3 A 15. szá- 
zadban Szász- előtagot nyert Zsomborban" már az 1330-as 
években a német nevű Konrád a pap.?$5 Annak a német Her- 

mann-nak a fia, aki 1243-ban (hamis oklevélben) három do- 
bokai várföldet nyert el, 1285-ben besztercei polgárként szere- 
pel. 566 

Kolozs megyében Patán már 1229-ben németek éltek, amint 
ez nevükből (Gotfred, Vilc, Olbert) egyértelmű.5"7 Kolozsvárra, 
ahol a tatárjáráskor nagyon sok magyar esett áldozatul,558 
1241 után szászok telepedtek be. 1316-ban Károly király a 
hospeseknek és szászoknak hűségükért kiváltságot adott.5$? A 
14. századi kolozsvári polgárnevek többsége német.""9 Az ok- 
levelekben a 14-15. században Hazinschart, Brestel, Henc, 
Német, Seidel, Baumann, Wember, Polkischer, Rosenlacher, 
Scheffel, Szász, Pajor, Kermezer, Sontag, Neremberga német 
nevekre akadunk.""! A 15. században egyensúlyba került a 
magyar és a szász etnikum aránya, a bírót évente felváltva ad- 
ták, a centumviratusból 50-50 a magyar és a szász személy."? 
Kolozson (Kolozsaknán), ahol sótermelés folyt, 1291-ben hos- 
peseket említenek." Itt a németség idővel elmagyarosodott, 
1445. évi oklevél szerint a település 68 neve közül mindegyik 
magyar." A tatárjárás után a megye keleti részére a földes- 
urak szászokat telepítettek, papjuk neve német, a egyházuk a 
régeni dékánátushoz tartozott." Így pl. Tekén Eberhard, Lud- 
vég faluban Henchmann, Szászaknán Gerard a plébános. S76-E 
keleti megyerész igen közel van a szászok besztercei tömbjé- 
hez. Olykor a településnevek igazítanak el bennünket a kör- 
nyezet német voltáról. A megye déli részén Rőd falu németül 
értelmezhető, jelentése ,irtás", ugyancsak német eredetű Velkér 
neve is. 1336-ban Kolozsvár szomszédságában Szászfenes 
szerepel. 57" 

Torda megyében, a megye névadó településén már 1177- 
ben — mint említettem — szerepelt Saxoniavára, a tordai (torda- 
aknai) hospesek pedig 1291-ben fordulnak elő."78 Ezek a német 
elemek azonban rövidesen eltűntek, 1395-től kezdődően Torda 

város lakossága magyar, német névvel nem találkozunk. 5"? Ara- 
nyosbánya (Offenbánya) királyi aranybánya mesterei, bányászai 
a személynevekből ítélve 1325-ben németek: Forchlypp, Gott- 
fried, Herman,"?? később is német nevekre bukkanunk itt: 
Fleischer, Héder, Erkel, azaz a bányaváros lakói németek vol- 
tak.58! A Magyarrégen mellett létezett Nagyrégen mutatja, hogy 
itt nem magyarok éltek. Ezt a német névanyag megerősíti: Hof- 
greb, Hermel."?? Torockón (ahol szintén folyt bányászat) 1473- 
ban Ekharth, Gendel, Ekherth, Anger, Grivald személynevek 
szerepelnek.55 Biztos nyoma a németségnek a helynevek Szász- 
előtagja: Szászdisznajó, Szászszakál," 81 továbbá Szászfilpes, 
ahol 1357-ben filpesi hospes szerepel."85 

Küküllő megye közvetlenül határos volt a Szászfölddel, ezért 
ide jelentős szászság nyomult be. Az 1330-as évekből való pá- 
pai tizedjegyzékben Küküllővár közvetlen szomszédságában, a 
megye nyugati részén Bajom, Kápolna, Szentmiklós, Szépme- 
ző, Tatárlaka, Zsidve német nevű papja árulkodik szász lakos- 
ságról. Ide vehető még Balkács német birtokosa és Fajsz né- 
met nevű lakosa révén, vagyis itt egész kis szász tömb alakult 
ki a 14. század elejére."§§ Utóbb ezek közül Szentmiklós és 
Szépmező Szász- előtaggal bővült formában fordul elő.5§7 A 
megye más részein a dicsőszentmártoni hospesek sorában 
1322-ben Ruhnynus falunagy és Rudolf szerepel.5?8 Mikeszá- 
sza nevében hordozza szász jellegét, az 1330-as években pap- 
ja német nevet viselt, 1358-ban az itteni hospeseket említik, 
hogy a faluban 1487-ben Verner nevű jobbágy él.58? Ugyan- 
csak német nevű a papja Ebesfalvának, Kundnak, Szentlász- 
lónak," Szász- előtagot kapott Szentiván, csak német néven 
emlegetik Hundorfot."! 

Fehér megyének mind összefüggő nyugati tömbjében, mind 
enkláve jellegű keleti részében (Felső-Fehérben) igen sok 
szászra bukkanunk, amit a Szászfölddel való szomszédság ma- 

gyaráz. Igenben és Krakkóban már 1206-ban királyi hospesek 
éltek, akiket 1225-ben mint szász hospeseket említettek." 
Alvinc és Borberek lakói 1248-ban német hospesek voltak," 
amit Alvincen a 13-14. század fordulója körül német nevek 
(Henneng, Rener, Gotsalk pap, Krisztián, Heys) igazolnak." 
Alvincot és Borbereket Zsigmond király 1393-ban felmentette 
a vajdai ítélkezés alól, és a szászföldi hét székhez csatolta." 
Megmaradtak Fehér megye keretén belül a Vízaknai és a 
Kelneki szász geréb családok uralma alatti falvak, szász lakos- 
ságuk idővel magyarosodott. "6 Sárd püspöki falu lakói hos- 
pesek, a szebeni szokásjog szerint éltek.597 Vajasd az erdélyi 
káptalan birtoka volt, 1307-ben egy sor káptalani jobbágy vi- 
selt német nevet (Jeklinus, Walter, Bertolt, Henrik)."98 A püspö- 
ki székhelynek, Gyulafehérvárnak is volt csekély szász lakossá- 
ga.59? Borbánd neve a Brabant tartománynévből származik. "99 
Abrudbánya és Zalatna bányászattal foglalkozó lakói németek 
voltak. 1425-ben közös városi vezetőik német vezetékneveket 
viseltek (Gral, Frispir, Grammer)."9! A szász dékánátusi köz- 
pontok közül Spring és Keresd Fehér megyében feküdt."9? 
Kisenyed a középkorban Szászenyedként szerepelt."99 Felső- 
Fehérben már 1235-ben német nevű papok fordultak elő 
Dobokán (utóbb Datk), Olthévízen, Kormosbachban (Felsőrá- 
kos területén), Velencén, Debranban (utóbb Paró), Sárkány- 
ban. Ekkor Róbert esztergomi érsek szerint e papok az ő köz- 
vetlen joghatósága alatt álltak, ami úgy értendő, hogy szász 
falvaknak számítottak.69s A Szászfölddel nyugatról határos 
Hunyadban az utóbb Szászföld részévé vált Romosz hospesei, 
továbbá német településnevek (Kasztó, Rápolt, Lammdorf) mu- 
tatnak szász lakosságra."95 

Erdély mellett a Felvidéket illeti meg kiemelkedő hely német 
telepesek befogadásában. Ha szokás szerint nyugatról indulunk 
el kelet felé, akkor először Pozsony megyét kell szemügyre ven- 

nünk. Pozsony nyugat felől Alsó-Ausztriával volt határos, ez eleve 
német betelepedést kínált. Itt a legkorábban németek által meg- 
szállt hely Nagyszombat. Polgárai már 1238-ban (a tatárjárást 
megelőzően) kiváltságokat kaptak IV. Bélától, és ebben azt olvas- 
hatjuk, hogy a tizedet a németek módjára kepékben fizessék.69é 
E német hospesek valamikor a 13. század második vagy inkább 
harmadik évtizedében érkezhettek, amikor több más adat szerint 
jelentős német bevándorlással számolhatunk Magyarországra. A 
század második felében német nevű villicusokkal (Hench, Kunch) 
találkozunk Nagyszombatban. €9" A továbbiakban polgár-, illetve 
bírónevek (Rutger, Krisztlin, Heinczmann, Junker) vallanak nagy- 
szombati német népességről. 998 

Jelentős számú németség Pozsonyba települése idejéről 
nincs biztos fogódzónk. Viszonylag későn, 1291-ben jutottak a 
pozsonyi hospesek III. András királytól kiváltságokhoz. Az ok- 
levélből annyi kiderül, hogy már IV. László alatt itt tartózkodtak, 
ennélfogva tatárjárás utáni betelepedésre gondolhatunk. A 
privilégium rendelkezése szerint a pozsonyi hospesek a gabo- 
natizedet a németek módjára fizessék.69? Mindenesetre 1287- 
ben német nevű bíró (Tirvard), 1313-ban és 1324-ben német 
nevű polgárok (Seyfrid, Depreht) bukkannak elő."!9 A további 
14. és 15. századi adatok ugyancsak bőségesen tartalmaznak 
német polgár-, bíró- és polgármester-neveket (Morcholf, Spi- 
cher, Rauchenwarter, Treletsch, Kyczmagen stb.)."!! 1376-ban 
egy polgár megkülönböztető neve pey dem tore (latinul circa 
portam kapu körül").§12 Mind a városban, mind a város kör- 
nyékén házak (Spitalneusidely és dűlők (Kestenpaum, Haus- 
perg) viselnek német nevet, "3 tanúskodva környezetük német 
voltáról. 1317-ben Pozsonyszöllős határait, amely a heiligen- 
kreuzi cisztercieké lett, német nevekkel írták körül, mivel azon 
részeken sok a német, hogy ők a helyeket könnyebben azono- 
síthassák. 51 


ga 

Pozsony nyugati szomszédságában, Dévényben szintén jelen- 
tős németség élt. A szőlővám neve itt gastgab, a dévényi lakosok 
sorában a 15. század első felében Rat, Wagenknecht, Unger, 
Gnem, Obrecht, Gruber, Saraver, Örtter, Pémer vezetéknevűe- 
ket találunk, keresztnevük is többnek német (Erhart, Frigyes, 
Detre, Wolfhart).§5 Pozsony közvetlen határosa, majd része az 
egész középkoron át a német Blumenau nevet viselte.61é Po- 
zsonytól kissé távolabb Hét, majd Hideghét 1374-től Némethét- 
ként, 1398-ban a német Hettendorf néven szerepel, "17 Diós pe- 
dig számos alkalommal Németdiósként. 998 A csallóközi Somor- 
ián Spendel, Römer, Eysenreich, Swentenwein, Pernharth nevű 
lakosok fordulnak elő a forrásokban. 9"? ide alkalmasint később 
kerültek németek. A Kis-Kárpátok keleti oldalán Szentgyörgynek, 
Bazinnak és Modornak ugyancsak számottevő német lakossága 
volt. Szentgyörgyön pergrecht, . weingab közszavakkal, Reich, 
Neiperg, Winkeltaler, Rot, Pachvell, Bachmayer nevű szemé- 
lyekkel, 629 Bazinban Marcher, Reinisser, Aicher, Strobl vezetékne- 
vekkel, 62! Modorban Kerner nevű polgármesterrel, határában 
Neufeld, Altenperger földrajzi nevekkel találkozunk a 14-16. 
században. 2? Szempcen már 1276-ban a pozsonyi vár hospe- 
sei fordultak elő." Németségükre vall, hogy 1332-ben Gruch 
Fridlinus a település bírája, 1352-ben Berthold Péter a plébáno- 
sa, 1429-ben Eysenkolb Miklós a bírája, és a helység a 14-15. 
században gyakorta Wartburg néven szerepel.62" 

Nyitra megyében a német betelepedés kezdetei a tatárjárás 
utáni időre mennek vissza, és egy ideig szerény eredményekkel 
jártak. IV. Béla király 1244-ben a Német Lovagrendnek ado- 
mányozta Zsúkot, hogy oda népeket telepítsen.£?5 1258-ban 
Zsúk mint a nyitrai vár német hospeseinek faluja fordul elő. 26 
A helység neve 1281-ben már Németzsúk.27 Újabb telepítés- 
ről 1330 tájáról maradt adat. Eszerint a Gilétfiak a Szelnice fo- 
lyó mellett a bajmóci várhoz tartozó lakatlan erdőt adtak irtás- 

ra és betelepítésre, hogy az oda összegyűlők a 16 évi adómen- 
tesség után más németek szabadsága szerint éljenek."28 Ez az 
akció eredményezte a Privigye körüli német falvak létesí- 
tését.52? 1332-ben Próna déli részén már új telepítést (planto- 
tio sive lehota) említ oklevél. 1337-1339-ben vetették meg 
Handlova alapját. A szláv falunevek (amilyen Próna, Poruba, 
Tuzsina vagy Handlova) a legcsekélyebb mértékben sem tükrö- 
zik azt, hogy bennük németek éltek, de azért akad köztük né- 
met nevű is, Krickershöüv, amely 1376. évi oklevél szerint a te- 
lepítő, Chrikeer Henrik nevét őrzi.§3! Az északkelet-nyitrai né- 
metek nyelvjárási adatok alapján a szepesi— abaúji határon le- 
vő Mecenzéftből és a felvidéki bányavárosokból jöttek, 
bányászok voltak, a bányák kimerülése után a lakosság áttért 
a földművelésre. A 15. század elejétől Próna állandó jelleggel 
mint Németpróna szerepel. 32 Ugyancsak volt német lakossága 
Galgócnak is, az innen a szomszédos Vásárdra vezető út neve 
1393-ban Német-út, 83 ami ugyanolyan etnikumjelző, mint a 
már korábban említett Káliz-út, Székely-út vagy Besenyő-út. 
Bars megyében ugyancsak maradt nyoma a németség tatár- 
járás előtti jelenlétének. Igaz, ez a II. András által kiadott 1217. 
évi oklevél, amely szerint a garamszentbenedeki monostor terü- 
letére költöző szászoknak kiváltságokat adott, hamisítvány, £34 
de IV. Béla király 1240. évi, a Bars-Váralján tartózkodó német 
hospeseket kiváltságoló oklevele már hiteles, és ezt ugyanő 
1253-ban megerősítette.36 Ez annak a jele, hogy a németség 
a tatár pusztítást követően is helyben maradt. Bizonyíték erre az 
is, hogy 1270-ben német nevű barsi polgárral (Herch) talál- 
koözunk.637 Bars másik részén, a sűrű erdőkkel teli Sosoldban, 
Keresztúron Báncsa István idevaló hospesei 1246. évi adat sze- 
rint a tizedet német módra a mezőn hagyták (ami etnikumukra 
utal), de a bűnügyekben magyar módra ítélkeztek felettük. 58 
Ujabb német betelepülés történt Barsba a 14. század 20-as és 

30-as éveiben. Ennek legfontosabb fejleménye Körmöcbánya 
megalapítása, az ide települt hospesek (bányászok) számára 
Károly Róbert 1328-ban a csehországi Kuttenberg (Kutná Hora) 
hospeseinek szabadságát adta.3? Ezek etnikumára a körmöc- 
bányai esküdtek 1331-ből fennmaradt kereszt-, illetve család- 
nevei vetnek fényt (Gundram, Konrád, Schefhower, Hans, Ma- 
zalder, Hubs, Schuze, Blaufuz) 9 vagyis németek voltak. Biztos 
nyom mutat arra, hogy Eszak-Barsban Ujbánya honti kapcsola- 
tokkal rendelkezett. 69! 

Hont megyében több adat is mutat a szászok tatárjárás előt- 
ti jelenlétére, de sajnos, egyik sem ad útmutatást arra, hogy 
mikor jelentek meg itt. A forráshelyek közül a legkorábbi a he- 
gyek és a síkvidék találkozásánál levő Szebellébbel kapcsola- 
tos. Itt 1232-ben szászokat említ oklevél,"12 1233-ban pedig 
német hospeseket. A betelepülés folyamatára mutat, hogy az 
ekkori oklevél szerint németek is jönnek még ide a szlávokon 
és magyarokon kívül." Szebelléb papja az 1330-as években 
német nevű (Arnold). A középkor végén német bíró- és pol- 
gárnevek fordulnak elő (Herbolt, Kemp, Hogen, Pimer), de a 
szláv betelepedés jelzőjeként egy-két szláv név is akad (Padik, 
Hrenko). 5 Szebelléb tőszomszédságában 1246-ban Németi 
és Zabrod (e szláv név jelentése rév möge") nevű falvak fordul- 
nak elő."sé Ebben a környezetben a tatárjárás után öt évvel fel- 
bukkanó Németi helynév alkalmasint tatárjárás előtti németek- 
re enged következtetni, 1256-ban zabrodi hospesek szerepel- 
nek, """ akikben németeket láthatunk. A tatárjárás utáni évtize- 
dekben szlávok jöttek ide, így lehet magyarázni, hogy 1286-ban 
Németibe és Tótiba való hospesekről esik szó.""8 Az esztergo- 
mi káptalan mint új tulajdonos 1292-ben megállapította a Né- 
meti földre gyűjtött és gyűjtendő magyar és szláv (de nem né- 
met) jobbágyok szabadságát."§? A település egyik jobbágyá- 
nak apja 1328-ban a németes Gobel nevet viselte.£99 A né- 

metség 13-14. századi jelenlétének köszönhető, hogy az ere- 
deti Németi elnevezést nem váltotta fel a később jelentkező és 
egy ideig a Németivel páthuzamosan használt Tóti név. A 
Korponához közeli hely neve ma is Hontnémeti. Ugyanakkor, 
bár az elnevezésben megmaradt, a valóságban a középkor vé- 
gére a németség visszaszorult, így Németi — neve ellenére — 
szláv falu lett.§5! Németi közvetlen közelében 1331-ben Do- 
manyik mint Németdomanyik szerepel, "?? jelezve német lakos- 
ságát, párja a már korábban szereplő Tótdomanyik. 5 
Németitől északkeletre, már a hegyek között fekszik Kor- 
pona. Az itteni szászok 1238. évi említése"5" a kétségtelen bi- 
zonyíték 1241 előtti jelenlétükre. Ezt közvetett módon erősíti 
meg 1244. évi kiváltságlevelük, amely szerint a korponai hos- 
pesek privilégiuma a tatárjárás alatt elveszett, és IV. Béla király 
ekkor újat adott helyette.555 A németek megbecsültségére mu- 
tat, hogy a vendégek ellenében pusztán a magyarok tanúsága 
nem fogadható el, hanem csak a szászokkal és németekkel ve- 
gyesen. Végig a középkoron át a német elem volt Korpona 
meghatározó etnikuma, amit a személynevek igazolnak. 
1266-ban Detre villicus, Hench, Krisztián, Albrecht, Hermann 
polgárok, 66 1316-ban Krisztlin, Rimar, Tirling, Henrik esküd- 
tek, Berthold, Walter, Frigyes polgárok, 57 1431-ben Ulrik, Bud- 
wesel, Falner, Fogel, Feigensag, Gernald, Long, Salzer, Schnor- 
rer, Trentler polgárok, 5? 1509-ben Drexler, Götczl, Panczen- 
macher, Pinder, Schmidt, Schuster, Schreiber, Treutler, Vinchter 
polgárok fordulnak elő."5? Korpona joga egy sor felvidéki né- 
met város (a gömöri Dobsina, Pelsőc, Csetnek, a zólyomi és a 
liptói Lipcse stb.) számára szolgált mintaként. £f9 
Selmecbányára az első írásos adat 1217-ből ismert,"é! kér- 
déses, hogy vajon már ekkor németek művelték-e az ezüstbá- 
nyát. Németek első nyomára itteni onnan következtethetünk, 
hogy 1240-ben plébánosa, Girard idegen nevet viselt.$62 Ez 

esetben Selmecbányán is számolhatunk már a tatárjárás előtt 
németekkel. 1254-ben Rajnáld nevet viselő papjára bukka- 
nunk, 63 1255-ben és 1256-ban a selmecbányai hospeseket 
említik.64 1266-ban Arnold, Hedrik, Rehman, Berthold, Szász, 
Hermann, Helman, Longueg polgárok, "65 1270-ben Werner, 
wyilam, Thamar, Albert polgárok, "és 1305-ben Sifrid bíró, Ar- 
nold volt bíró, Tyrmann, Miklós, Iban szászok, Vilmos, Velerer, 
Hermann, Niklin esküdtek, 66? 1455-ben Huffnagel, Hack, Hup- 
perdran, Kunig, Meisner, Pernheckel, Proys, Salzer, Sche- 
megretil, Zoerner polgárok, 88 1509-ben Goldschmidt, Helle- 
brand, Hodritzer, Bergmeister, Gollert polgárok fordulnak elő 
az oklevelekben.6§? Selmec a középkor végéig német város 
maradt. Selmecbányától keletre, már a zólyomi határszélen 
(Bábaszék és Dobronya közelében) 1266-ban Kulpah falu és 
Isümbleser (Eisenblöser  vashámor?) fordul elő.§79 Kolpach falu 
jobbágynevei még a 16. század elején is németek: Hans Du- 
petz, Martin Lorphes, Hans és Dteffan Dwpecz.""! Selmec és 
Korpona között 1266-ban egy falu Istálló, másként Pakhaus 
(Stallo, gye vocatur Bacuus) néven fordul elő. 7? 

Korpona és Selmecbánya Hont megye északi, erősen hegy- 
vidéki jellegű térségében fekszik. A németség azonban nem- 
csak itt vetette meg a lábát. A magas hegyek lábánál fekvő Ba- 
kabányán és a síkságra nyíló Szikince-völgyi Báton is otthonra 
lelt. Bakabánya már 1310-ben mint Németbaka szerepel, 73 
1509-ben polgárai sorában Zimmermann, Hevér, Schwarz, 
Hrenecher, Jaklitz, Naypawer polgárok szerepelnek, de mellet- 
tük számos szláv névre is akadunk." Báton 1352-ben Frigyes, 
1383-ban Hantzmann, 1436-ban Meisner Miklós a bíró, 1491 - 
ben pedig Bocner, Spissel, Frumbert, Heppel, Leketer vezeték- 
nevű polgárokkal találkozunk. Bát a 15. század végétől gyak- 
ran Fraumarkt néven szerepel. Ám a 15. század végére a hely- 
ségben előretört a szláv elem.§75 

Az eddig tárgyalt honti települések a megye északi részében 
terültek el. Több helyütt van nyoma németségnek a déli részen 
is, ott, ahol a Börzsöny hegység leszakad az Ipoly völgyébe. A 
Börzsöny nevet viselő Ipoly bal parti helység villicusa 1327- 
ben Kunchun fia Detre.€7é 1508-ban Arnolth Krisztián jobbágy 
neve$"" hordoz német jelleget, de ekkorra Börzsöny már elma- 
gyarosodott. Az Ipoly túlsó, jobb partján fekvő Szalkán 1252- 
ben hospeseket említ oklevél.""8 Ezek német voltára utal a 13. 
század második felében a szalkai villicus Folkmar neve.§"? A 
15. század végére itt megtörtént az elmagyarosodás.§9 

Nógrád megye német telepei a megye déli részén, többsé- 
gükben a Honthoz közeli térségben csoportosultak. A Duna 
melletti Maros (a mai Nagymaros) hospeseit 1298. évi oklevél 
említi.§§! Nekik, akiknek települését németül Neustadtnak ne- 
vezték, Károly király 1324-ben kiváltságokat adományozott, 
bárki letelepedhetett közéjük."82 A hospeselem német voltára 
14-15. századi marosi polgárnevek utalnak: Schefer Henrik, 
Tulcefer Henrik, Hench, Ethelmann, Trothmal.$83 A Maros kö- 
zelében levő Vácról már 1276-ban ismert német nemzetiségű 
nő, 684 majd 1299-ben egy Hertmann nevű német személy.$85 
1319-ben Vác egyik része Német-, másik része Magyarváros 
nevet viselt.6Bó Itt a saját városi szervezésű zárt német tömb 
egészen Mohácsig megmaradt."§7 A honti határ közelében levő 
jenői (ma Diósjenő) hospesek (jobbágyok): a német Kunch-ok, 
Beringuer fia Frigyes, Albrecht, a magyar Hench, Lipold, Wig- 
man falunagy, Rudolf, Ulrik, Valkulch, Detre 1282-ben bérel- 
ték a szomszédos Berényt.88 1279-ben Terény tulajdonosa az 
ide települő vendégeknek, Cunch Stubel telepítőnek kiváltsá- 
gokat adott."8? Kis-Hontban 1268. évi adat szerint a kalocsai 
érsek gyűjtött össze hospeseket Rimabányára aranybányászat- 
ra. Idegenek lehettek, mivel kiváltságként azt kapták, hogy 
nyelvükön beszélő papot választhatnak. 999 

Gömör németsége bizonnyal tatárjárás utáni. Azokon a te- 
lepüléseken, ahol utóbb több-kevesebb német említésével ta- 
lálkozunk (Csetnek, Pelsőc, Kövi), 1243-ban még nincs nyo- 
muk.""! Ide tehát ezt követően vándoroltak be. Azon helységek 
viszont, amelyek német alapításúak, illetve kezdetben teljesen 
német lakosságúak (Rozsnyó, Dobsina), csak később tűnnek 
fel. E két településen élt a gömöri németség zöme.$?? Közülük 
Rozsnyónak neve is német eredetű, Dobsináé szláv pataknév- 
ből való." Rozsnyó 1291-től szerepel írott forrásban," 
1320-ban ezüstbányáját emlfítik.§5 14-16. századi rozsnyói 
polgárnevek (Harsondorf, Rut, Struczer, Hermann, Hubler, Mon- 
hart, Schmidt, Schneider, Schuster, Dorschnabel, Kaiser, Rösel, 
Ulrich) kielégítően mutatják a város német jellegét. Rozsnyóra 
a 15. századtól kezdve a Német Birodalom területéről újabb 
bevándorlók érkeztek. A fő foglalkozási ág a bányászat volt.95 

Rozsnyótól jóval északabbra, nagy erdőségek között fekszik 
Dobsina. 1326-ban az Ákos nembeliek odaadták sűrű erdejü- 
ket a szepesi határ közelében annak a szepesi Radiszló fia 
Miklósnak, aki eddig ott saját telke számára irtott abból a cél- 
ból, hogy oda a korponai németek szabadságával népeket te- 
lepítsen, akik ló év adómentesség után a német jog szerint 
laannak (lehen) mondott telek után adóztak." Így jött létre a 
Dobsina folyó forrásvidékén Dobsina település. Polgárai közül 
Gywrgsteller, környékének földrajzi nevei közül Ezembergh 
(,vashegy") mutatja a lakosok német etnikumát. Dobsina lakói 
között még 1575-ben is dominált a német elem, akik nagy- 
részt bányászok voltak. A környék toponímiája a kora újkor- 
ban is sok német vonást őriz.§98 A Rozsnyó és Dobsina közti 
térségben több település visel német nevet (Hermanháza, 
Lamperttfalva, Betlér).§97 

Csetneken a 14. század első évtizedeitől számolhatunk bi- 
zonyosan németekkel. 1328-ban Károly király a településnek 

a korponai hospesek kiváltságait adta, és lakóit hosoeseknek 
nevezte."99 A már ezt megelőző évben, 1327-ben Csetneki Mik- 
lós jobbágya németes nevet (Kunchul) viselt.79! A 14-15. szá- 
zadi csetneki polgárnevek (Rátót, Hannus, Steller, Stark) szin- 
tén német lakosságra vallanak, amellett tanúskodva, hogy a 
népesség jelentős része a középkor második felében német 
volt. A város jegyzőkönyveit állítólag a 16. század második fe- 
léig német nyelven vezették. Az újkorra azonban a németség 
összezsugorodott, a szlávság jutott túlsúlyra."92 A Csetnek kö- 
rüli erdőben kialakult falvak (Gacsalk, Ochtina, Restér, Roch- 
falva, Gecelfalva, Pétermány, Gencs) Csetnek leánytelepei, 
bányászmunkára ide telepített németekre engednek következ- 
tetni.793 

Több más gömöri településen szintén éltek németek. 1273- 
ban Akos nembeli Detre a Kövi földjére jövő hospeseknek ki- 
váltságokat adott, falunagyuk Herbord,"9 ami német telepí- 
tésre vall. Jobbágynevek a középkorból nem ismertek, de a 
16. század második felében szereplő bányászok, hámorosok 
kezdetben németek voltak (a Czangar, Steller személynevek 
alapján ítélve), ám a helységben már ekkor is a szlávság volt 
létszámbeli fölényben."95 Pelsőcnek Károly király 1328-ban a 
korponai hospesek kiváltságait adta, lakóit hospeseknek ne- 
vezte."96 A középkor végén lakói közül egyedül a lemer család 
viselt német nevet, a népesség többsége magyar volt, de szá- 
mottevő a szlávság létszáma is.797 Az Akosok 1331-ben az 
Aranyos folyó melletti erdőt falutelepítésre Csetnek város joga 
szerint soltésznak adták. Így keletkezett Márkuska. Jobbágyne- 
veiről a középkorban nincs tudomásunk, de 1551. évi névsor- 
ban még vannak nyomai az eredeti németségnek, jóllehet a 
többség ekkor már vlach (rutén).798 Fel lehet még tételezni 


Gömörben bizonyos számú németséget Jolsván és Rőcén 

Az ország északi térségében, Trencsén megyében tatárjárás 
előtti — és bizonyosan külországból történt — német telepítést 
tudunk bizonyítani. 1241. évi (de még a tatárok betörését 
megelőzően keli) oklevél szerint trencséni várjobbágyok perbe 
fogtak Zamar faluból való embereket azzal, hogy ők szállás- 
adó várjobbágyok. Ök azonban II. András király oklevelével 
bizonyították, hogy Németországból jött szabad jogállású em- 
berek, hospesek, akik az ottani üres és műveletlen földön dol- 
goztak, és hat mansio után egy jól felszerelt fegyverest kellett 
kiállítaniuk. "79 Az ő leszármazottaik, a Zamaróczyak vagy 
Zamárdiak utóbb magyar nemesek lettek. ""! Zsolna lakossága 
a korábbi időben nagyrészt német volt. 1321-ben Károly király 
kiváltságolta a zsolnai hospeseket, és Magyarországon ritka 
adományként megtiltotta, hogy Zsolna egy mérföldes körzeté- 
ben Zsolnán kívül máshol kézművesek telepedhessenek 
meg."!2 Ezzel az uralkodó a zsolnai kézművesek érdekeit véd- 
te. Zsolna eredendő német voltát jogrendszere és jegyzőköny- 
vei is bizonyítják." Zsolna 14-15. századi polgárnevei (Gut- 
ler, Guller, Lankworst, Fleischir, Weyczer) is tükrözik a német et- 
nikumot. A szlávság száma egyre növekedett a városban, a 14. 
század végén jogot kért és kapott a város irányításában, majd 
a 16. századra a németségnek már csak töredékei maradtak 
meg Zsolnán." Ugyancsak volt némi német lakossága 
Trencsénnek, amit a város 15. századi Andlicz, Glocz, Hulman 
személynevei mutatnak." 

A 14. század elejétől folyt a gyér lakosságú észak-trencséni 
terület benépesítése. Csák Máté német soltésszal, Sidelmann- 
nal alapíttatta 1320-ban Hosszúmezőt,""ó amely 1385-ben 
Langenfeld néven szerepel, de egyébként rendre Dluhepole a 
neve." Köcski Sándor vágbesztercei várnagy 1325-ben kirá- 
lyi parancsra Letesin telepítvényt be akarta népesíteni, és Kon- 
gesberchnek akarta nevezni. E célból azt Henrik hornitzi bíró- 

nak adta azon német joggal, amellyel Zsolna város is él.""8 Ez- 
rel Kiszucaújhely alapjait vetette meg. A divinai új telepítvény 
soltésza 1325-ben Salmann.""? A felsorolt példákban, továb- 
hú Roszinán, Konszkán, Hvoznicén a soltészok németek, akik 
löbb helyen német jogot írtak elő. Mivel azonban a telepesek 
többsége szláv és csak kisebb részben német, ezért a falvak ne- 
ve szláv alakban rögzült. Az észak-trencséni, csak részben né- 
met lakosságú falvak népe a középkor végére szintén feloldó- 
dott a szláv tömegben. "29 

Ugyancsak intenzív telepítő tevékenység színhelye a zólyomi 
erdőispánság (Zólyom, Liptó és Árva megye) területe. 1243. 
vi oklevél szerint Zólyom falu népének szabadsága a tatárjá- 
rás előtti időből származik."?! Ezen oklevél 1254. évi megerő- 
sítésében Zólyom falu hospesei szerepelnek." Bár a zólyomi 
hospesek német etnikumát korai oklevelek nem említik, még- 
is indokolt a feltevés, hogy Zólyom település lakossága túlnyo- 
mórészt magyarokból és németekből állt.723 Ezt erősíti, hogy 
1254-ben a Zólyom megyei Dobronya és Bábaszék hospesei 
szintén magyarok és németek voltak.724 1255-ben IV. Béla a 
Lipcse melletti Beszterce új falu hospeseinek adott kiváltsá- 
got,"35 amivel Besztercebánya alapjait vetette meg. Az első te- 
lepesek itt németek voltak, amit a kiváltságlevélben az arany- 
és ezüstbányászatra történő utalások, valamint a vám tekinte- 
tében elnyert selmeci kiváltságok mutatnak. Az itt említett Zó- 
lyom megyei Lipcséről Károly király 1340-ben úgy rendelke- 
zett, hogy más német királyi városok kiváltságait élvezze, és a 
korponai királyi hospesek szabadsága szerint éljen.72§ 

Liptóban szintén több településen éltek németek. Az itteni 
Lipcse faluba összegyűlt vagy összegyűlni akaró hospeseknek 
IV. Béla király 1263-ban kiváltságokat adományozott. "27 V. Ist- 
ván király 1270-ben megengedte, hogy Lipcse hospeseinek 
egyháza olyan szabadsággal rendelkezzék, mint Korpona, Bá- 

nya [azaz Selmecbánya) és más németek városai." Utóbb e 
település a Németlipcse nevet viselte. A hibbei hospesek 1265- 
ben ugyancsak IV. Bélától a korponai hospesek szabadságát 
nyerték el.72? 1318-ban Doncs zólyomi ispán a lipcsei polgá- 
rok vagy hospesek szabadságát és jogait biztosította a rosen- 
bergi (utóbb rózsahegyi) polgároknak vagy hospeseknek.739 A 
települők német etnikumára utal a város német neve is. 1337- 
ben János bocai hospes szerepel, ekkor Boca már bánya- 
város.731 Árvába a 14. század második felében iutott el a né- 
met telepítési hullám. Opuliai László nádor jegyzője, Schwan- 
comir Wisner 1371-ben alapított települést Bingenstadt néven 
(később Trsztena), soltésza Hertell János volt, aki németeket 
hozott ide."32 1380-ban egy lehotát Deutschdorf (a szepességi 
Poprád) joga és szabadsága alapján létesítettek, amely az 
1388-ban felbukkanó Zsaskóval azonos."38 

Liptótól keletre, a Szepességben a tatárjárás előtt semmi írott 
nyoma nincs a németségnek. Ez önmagában azt sejteti, hogy 
az itteni német elem 1241 után jelent meg e térségben. Ezt 
több körülmény támogatja. Fontos nyom, hogy a szepességi 
szászok központjának, székvárosának számító Lőcsét még a 
helyi krónikák szerint is 1245-ben alapították.73" Igaz, ezek 
nem minden kérdésben feltétlenül hitelt érdemlő említések, de 
adott esetben megerősíti értesülésüket az, hogy Lőcse először 
1249-ben szerepel oklevélben. Ugyanebben az iratban buk- 
kanunk elsőként a szászok által lakott Váraljára (terra ville 
Saxonum sub castro, Saxones de Subcastfro). Szinte perdöntő 
mozzanatra lelünk ebben az oklevélben. Megtudjuk innen, 
hogy az az oklevél, amellyel II. András király a szepesi kápta- 
lannak adományozta Almást, a tatárjáráskor elveszett."35 Már- 
pedig Almás Lőcse és Szepesváralja között fekszik. Vagyis ha itt 
a tatárjárás előtt mindkét helyen németek éltek volna, tömbjü- 
ket aligha szakította volna meg II. András a szepesi káptalan- 

nuk tett almási adománnyal, amikor az akkor még gyéren la- 
bolt szepesi földön oly sok más ingatlant odaadhatott volna az 
"gyházi testületnek. Ugyancsak nincs nyoma németségnek a 
13. század elején azon két Tamási faluban, amelyet pedig 
1271-ben már a szepességi szászok földjeként tartottak szá- 
non. Ennek területe lakatlan volt, majd ott 1217 előtt Botcs fia 
lumás két falut alapított.7"86 Itt még 1278-ban is szlávok él- 
lek,/37 ami azt sejteti: a németek a szlávok közé, illetve a szlá- 
vokra települtek rá. 

A németek 1242 után fokozatosan nyomultak be a 
szepességbe, de sajnos, ismét nem tudjuk bizonyossággal meg- 
inondani, hogy honnan, külországból vagy az országon belüli 
népmozgás eredményeképpen-e. A szepességi németek első 
nyomára - leszámítva a Lőcse 1245. évi alapításáról szóló hírt 

1248-ban bukkanunk, amikor IV. Béla király megerősítette 
(ulz (későbbi nevén Primóc) eladását Pyrin szepesi hospes 
számára."88 Ettől kezdve megszakítatlan adatsor áll rendelke- 
sésünkre a szepesi szászokról (hospesekről), sőt néhány olyan 
adatunk is van, ami betelepülésük fokozatait érzékelteti. Vala- 
mikor 1258 előtt ÍV. Béla szláv hospeseknek adományozta a 
két Nádasdot,"?? ami utóbb szász falu lett. Vagyis itt szinte kéz- 
zel tapintható, hogy a németek a szlávokra , ültek rá". Ugyan- 
ez a helyzet Verbóval. 1251-ben a település e szláv néven for- 
dul elő, nincsenek német határjelei, utóbb viszont Mén- 
hárdként ez is szász faluvá alakult. Az 1317. évi oklevélben 
szereplő Kipperserde eredeti neve Ulozsa volt." Ugyancsak a 
most idézett 1251. évi oklevélben Késmárk 1251-ben még nem 
szerepel nevén, csak mint a szászok Szt. Erzsébet-egyháznál le- 
vő faluját nevezték meg." A késmárki hospeseket IV. Béla ki- 
rály 1269-ben kiváltságolta, és előírta, hogy a censust más 
szász hospesek módjára fizessék."? Feltehető, hogy Szalókot is 
1251 után szállták meg a szászok." 

Sokat nyom a latba, hogy a szepesi szászok kiváltságlevelét 
V. István király 1271-ben adta ki, közel fél évszázaddal a sze- 
beni szászoknak juttatott Andreanum kibocsátása után. Ha a 
szepesi németek akár a 12. században vagy a 13. század ele- 
jén ott lettek volna, nehezen lenne érthető, hogy kiváltságolá- 
suk miért váratott volna magára hosszú évtizedeket. Az oklevél 
szövegéből kitűnik, hogy az uralkodó az erdővidék kultúrtájjá 
változtatását és a bányászat fellendítését várta hospeseitől. Biz- 
tosította nekik, hogy saját joguk szerint éljenek, mivel egyszerű 
emberek, földművesek és kézművesek, akik nem használhatják 
a nemesi jogot. Szabad erdőírtást engedélyezett nekik, hogy 
szántóföldeket nyerjenek, szabad érckeresést, hogy a fémeket 
kibányászhassák, valamint szabad halászatot és vadászatot Űz- 
zenek. Kettős fennhatóság alatt állottak, magasabb elöljárójuk 
a szepesi ispán (a király képviselője), míg a provincia ispánját, 
saját szász elöljárójukat, azaz bírájukat maguk választhatták, 
aki a megyésispánnal együtt Lőcsén ítélte meg ügyeiket." A 
szepességi németek ispánjára az első adat 1257-ből való," 
ugyanezt a tisztségviselőt 1263-ban a szepesi szászok bírájá- 
nak nevezték," a méltóság 1271-ben megint a németek is- 
pánjaként fordul elő.77 

Károly király 1317-ben megerősítette a szepesi királyi hospe- 
sek és szászok szabadságatt, és felsorolta azon településeket, 
amelyekre a szabadságok hatálya kiterjed. Összesen 42 hely- 
ségről van szó," ezek a Hernád és a Poprád völgyében, illetve 
a Bélát Olaszival összekötő vonal által alkotott háromszögben 
terültek el. E térségben nem minden falu tartozott a szász jog 
hatálya alá. Nem terjedt ki a szász fennhatóság pl. Körtvélyesre, 
amely 1255-ben""? és később is nemesi birtok, Görgőre, ame- 
lyet 1278-ban IM. László király Jordán fia Élásnak adott,7? 
majd Tót- és Németgörgő néven"! a Görgey-nemeseké, Da- 
rócra, ahol 1263-ban királyi vadfogók (darócok) laktak, 7? IV. 

taszló király 1282-ben a Görgeyeknek juttatta, "59 valamint a 
"szláv lakosságú Zsigrára, amelyet nemesek birtokoltak." 

Arra a kérdésre a választ, hogy a szepességi szászság föld- 
in miért nem alakult olyan zárt területi egységgé, mint a dél-er- 
"lélyi Szászföld, a következőkben kereshetjük: hiányzott hozzá 
uz a királyi akarat, amely 1224-ben még — más történelmi kö- 
rülmények között — munkált az uralkodóban. A királyi hatalom 
lél évszázad alatt bekövetkező hanyatlása nem tette lehetővé, 
hogy az uralkodó a szepességi Szászföldbe bekebelezzen ne- 
mesi birtokokat, illetve onnan bárkit is a Szászföld tömbszerű 
kialakítása érdekében távozásra szólítson fel. Így tehát a Sze- 
pességben enkláve jelleggel alakult ki a szász fennhatósági te- 
rület. A szepesi szászok lényegében nem léptek túl az 1271. évi 
kiváltságokon, nem sikerült azt elérniük, amit a dél-erdélyi szá- 
szoknak, vagyis nem jutottak önálló területi egységben testet 
öltő önkormányzathoz, megmaradtak Szepes megye kebelé- 
ben."55 Új fejlemény, hogy a városias jellegű szász települések 
létrehozták a 24 szepesi szász város szövetségét, amelyre az el- 
ső adat 1344-ből való."5é Ezek listáját megbízható módon 
nem ismerjük. Az iparos és kereskedő foglalatosságot űző, vá- 
rosokba tömörült, saját joguk szerint élő szászok alkották a 
szászok közösségét. A szászok más része magánföldesúri jog- 
hatóság alatt volt, erdőt irtottak, földet műveltek, esetleg bá- 
nyászkodtak, a szász jog őket is megillette, de nem számítottak 
be a szász közösségbe. A földeket szerző szász előkelők szűk 
csoportja (a Görgeyek, a Berzeviczyek) az országos nemesség 
tagjai lettek. 57 

Nyelvjárási szempontok arra mutatnak, hogy a szepesi szá- 
szok — az erdélyi szászokhoz hasonlóan — nem egyetlen hely- 
ről és nem egyazon időben érkeztek a Szepességbe. Valószí- 
nű, hogy a Szepességbe egészen a középkor végéig folyama- 
tosan jöttek németek," így a 14. század eleji alig néhány 

ezerről"? számuk fokozatosan emelkedett. A felső-szepesi (a 
Poprád és a Hernád vidéki) nyelvjárás régibb rétege szászor- 
szági, újabb rétege sziléziai eredetű.""9 Közvetlen adatok híján 
is az tekinthető valószínűbbnek, hogy a szepességi szászok 
külországból érkeztek, és nem belső migráció révén jutottak el 
Eszak-Magyarországra. Ugyancsak Szászország felé mutat a 
szepességi német jog is. A Zipser Willkür alapját a Sachsen- 
spiegel és a magdeburgi jog alkották.""! Főleg a 13. század 
második felében a szászok a Szepességben (ugyanúgy, mint a 
Szeben környékiek Dél-Erdélyben) folyamatosan terjeszkedtek, 
de ennek utóbb a megszilárduló szepesi birtokstruktúra útját 
állta. 

Szepes megyében még két további térségben találkozunk 
középkori németekre utaló adattal. A megye déli részén az al- 
só-szepesi nyelvjárás Gölnicbánya vidékére terjedt ki, az itteni 
németség származási helyeiként a nyelv alapján észak- 
türingiai, bajor és keleti frank területek foghatók gyanúba."7? 
IV. Béla király 1248 után adott kiváltságokat a gölnicbányai 
hospeseknek."73 Gölnicbánya német bányászvárosként kelt 
életre, kiterjedt területén arany- és ezüstbányák feküdtek." 
Gölnic területén jött létre Krompach, Jekelfalva, Kojsfalva, 
Kuncfalva, Svedlér.7é5 Ugyancsak Gölnic területén és jobbára 
gölnici kirajzás eredményeképpen létesült Szomolnokbá- 
nya."66 Károly király 1327-ben a szomolnoki hospeseknek a 
selmecbányai hospesek szabadságát adta.""7 A megye északi 
részén Podolin már 1292-ben magdeburai joggal felruházott, 
németek lakta város."68 Németségére mutat, hogy egy curiat az 
Árpád-kor végén Kutelhofnak neveznek."? 1303-ban Heiden- 
rich podolini soltész nővérének (Hildegundnak) és sógorának 
(Henningnek vagy Henriknek) a Podolin melletti Rauschen- 
bachban soltészságot adományozott.""9 Hamis 1315. évi ok- 
levél szerint Miklós lublói birtokos soltészának juttatott egy er- 

dőt irtásra és Hofgarte falut betelepítésre."7! Az észak-szepesi 
városok német lakossága bizonyosan sziléziai eredetű. "7? 

Sáros megyében ugyancsak sokfelé éltek németek. Károly 
király 1324-ben a (nagy-)sárosi, eperjesi és (kis-Jszebeni hos- 
peseknek ugyanazon szabadságokat biztosította, amilyenekkel 
a szepességi hospesek rendelkeznek. E szabadságokat már ÍV. 
Béla és V. István adományozta nekik. Az oklevélben Sidul egy- 
kori sárosi, Halman eperjesi, Arnold mostani és Gochol egy- 
kori szebeni bíró szerepel.""3 A nevek rávallanak e települések 
német voltára. Két település viselt Sárosban Németfalu 
nevet.""4 Ugyancsak németek laktak Héthárson. 1315-ben a 
német Sybunlendum ,héthárs" néven szereplő település papja 
Henrik volt."75 1424-ben a helységben Menczlin neje, Gertrúd 
fordul elő. 1430 körül a héthársi plébános a tárcafői esperes- 
hez latin és német nyelvű levelet intézett."7" Felmerült, hogy a 
héthársi származású Johannes Siebenlinder lenne a német 
nyelvű budai jogkönyv írója.""" Egy másik sárosi település, Rich- 
wald németségét nevén túl az 1427-ben itt előforduló Wase- 
ner Mihály jobbágy neve mutatja.""§ 

Rengeteg adat szól németekről Eperjesen. 1370-ben Her- 
mann a bíró, az egyik esküdt neve Hench, 1404-ben Purger 
Péter a bíró, Hamann és Gebolt Miklós polgárnevek fordulnak 
elő. 1412 előtti adat szerint az eperjesi levéltárban őrizték a 
magdeburgi jogkönyv 14. századi írással írt szövegét, amelybe 
Czibaer Krisztián városi jegyző tett a 15—1 6. század fordulóján 
bejegyzéseket. Eperjes 1428. évi adólajstromában — sok ma- 
gyar és szláv név mellett — tekintélyes számú német névre buk- 
kanunk, a bíró Rustorffel Mátyás, a polgárok közül pedig 
Scheffeler, Koersner, Rotbart, Zolsneyder, Schulrichter, Sneyder, 
Ackerman, Schoenher, Schoen, Plawniczer, Rumpler, Geb- 
holcz, Bogner stb. nevűekre akadunk."7? Hasonló a helyzet 
Bártfán. Ht a 14. század második és a 15. század első feléből 

a bírók közül példaként említhető Konrád, Hencz, Klos Miklós, 
Granchner Miklós, Klein Henrik, Stenczel György, az esküdtek 
és a polgárok közül Wal Simon, Hersperg Miklós, Lang Miklós, 
Gochel Jakab. 1407. évi adat szerint a bártfaiak a vászongyár- 
táshoz szükséges helyet Blaychnak (Bleiche — fehérítőhely") ne- 
vezték."80 

Abaújban már két évtizeddel a tatárjárás előtt tömbszerű né- 
metségre bukkanunk. 1220-ban említik a királyné Újvár me- 
gyében tíz faluban (Fel-, Közép-, Alnémet, Perény, Gönc, Rusz- 
ka, Vizsoly, Egyházasvizsoly, Céce, Dobsza) élő német hospe- 
seit.78! E nevek közül németekre utal az első három, továbbá 
német eredetű Gönc, Vizsoly, talán Céce, viszont szlávból ve- 
zethető le Ruszka "orosz! és Perény neve."82 1222-ben az itteni 
németek önálló szervezetbe tartozásának bizonyságaként Merth, 
a németek ispánja fordul elő.7"82 Ugyanerre utal az 1259-ben 
és 1295-ben szereplő Vizsoly comitatus."§4 A fentieken túl még 
a német nevű Vilmány is (Vizsoly mellett) e tömb részét képez- 
hette."85 Nincs bizonyítéka annak a feltevésnek, hogy a szepes- 
ségi szászok Abaújból vándoroltak volna oda."?é Ellene szól 
ennek, hogy e tíz falu népessége aligha tudott volna 1317-re 
42 falut németekkel többé-kevésbé megtölteni. 

Ellenkező irányú mozgásra viszont vannak nyomok. A 
Szepességhez közel, a tornai határon egy abaúji falut ereden- 
dően Szekeresnek neveztek, 1255-ben villa curriferorum nos- 
trorum (királyi szekeresek faluja") a minősítése. Ennek helyén 
először 1267-ben fordul elő a Scepusy (azaz Szepesi, ma 
Szepsi) falunév."8" Ebből egyértelmű, hogy a tatárjárás után a 
tíz—húsz évvel a — nyilván külországból betelepedett — szepesi 
szászok egy része dél felé vonult, kirajzott, és megtelepedett 
Szekeresen, amelyet magyar környezete származási helyére 
utalva Szepesinek kezdett nevezni. Ezt az időpontot és a tele- 
pesek német voltát tökéletesen bizonyítja egy 1317. évi okle- 

vel. Ekkor Szepsi falu összes hospese azt állította, hogy Péder 
löld egy része V. István privilégiuma alapján az övék (vagyis 
1270-ben már ott éltek). A 14. század elején szereplő szepsi 
nevek németek: Chunkymanus a villicus, Hench fia Honnus és 
Iingram az esküdtek, Honnus szabó, Konrád kereskedő."7?8 
tIIgyancsak Szepesből települt be a közvetlenül a szepesi hatá- 
ron levő, német nevű Mecenzéf, de ez már később, a 14. szá- 
rad első felében történt. "?? 

Az észak-abaúji térségben fekszik a Felvidék egyik legjelen- 
lősebb városa, Kassa. Biztosra állítható, hogy itt a tatárjárás 
után telepedett meg a németség (de hogy a Szepességen át 
külországból jöttek-e, vagy más módon jutottak ide, kérdé- 
ses). 1230-ban Kassán az előforduló négy személynév közül 
egy se német," ami azt jelzi: ekkor még nem laktak itt néme- 
tek. Viszont 1249-ben a szinai hospesek szabadságának min- 
tájaként a kassai hospesek szabadságát említik.""! Ez azt je- 
lenti, hogy legkésőbb 1248-ban a kassai jövevények már ki- 
váltságokat kaptak IV. Béla királytól. Német etnikumukra az 
utal, hogy 1261 és 1332 között említett 63 névből 48 a né- 
met, 14 a keresztény (ami részben vagy egészben lehet német) 
és mindössze egy a magyar." 1311-ben a kassai németek, il- 
letve szászok ölték meg Aba Amadé nádort."" A kassai német 
kereskedők tették városukat a késő középkor fontos kereskedő 
városává.794 A kassai telepesek mintájára kiváltságolt szinai 
hospesek német volta nem igazolható." 

Kelet felé haludva Zemplénben Németkányó (ezt megelőzően 
németek minősítéssel jelzett Ujkányó néven szerepel), ""§ Ung- 
ban, a Vihorlát alatt Németporuba"?" mutat késő középkori, 
14-15. századi német lakosságra. Beregben a lampertszászai 
(ma beregszászi) hospesek 1247-ben nyertek IV. Béla királytól 
kiváltságokat. 798 Itt a név mutat szász betelepülőkre. Igaz, 
1320-ban Károly király a lampertszászai hospesek szabadsá- 

gait mint szent elődeitől nyert mentességeket erősítette meg, """ 
de ezt nem szabad szó szerint vennünk, hiszen efféle szabad- 
ságokat még sem Szent István, sem Szent László nem adomá- 
nyozott. Így elesik az a feltevés, hogy a helység alapítóját Szent 
László testvérében, Lampert hercegben lássuk.999 A kiváltsá- 
golás 1247. évi dátuma (közel azonos időben a kassai hospe- 
sekével) arra mutat: Lampertszásza szászaival mint a tatárjárás 
után idetelepült német népcsoporttal számolhatunk. 

Ugocsában biztos nyoma van a tatárjárás előtti németség- 
nek. 1216-ban Batár faluban flandriaiak (Flandrenses) lak- 
tak.?9! 1301. évi adat szerint Batártelek földet Fulguram fia Lő- 
rinc kapta meg.?2 E Furguram volt a névadója a Batár melletti 
Forgolány falunak, amely név a német Folcram név származé- 
ka.803 Joggal gondolhatunk arra, hogy e német szórványtól 
független és annál későbbi (tatárjárás utáni) megjelenésű az 
ettől északkeletre a Tisza mentén felbukkanó németség. A 
nagyszöllősi hospesek 1262-ben V. István ifjabb királytól kivált- 
ságokat kaptak." Etnikumukra az vet fényt, hogy a 14. szá- 
zadból ismert 14 szöllősi lakosból hétnek a neve elemezhető, 
ebből négy német (Hannus, Hench, Ludveg, Henchlinus), de a 
másik háromról is felvethető ez. Nagyszöllőssel szemben a Ti- 
sza másik partján álló Felszász hospesei 1271-ben jutottak 
szabadságokhoz ugyancsak Y. István ifjabb királytól.895 Nagy 
Lajos király 1355-ben az időközben Királyháza nevet nyert Fel- 
szász, továbbá Nagyszász, Feketeardó és az újonnan települt 
Veréce hospesei számára biztosított kiváltságokat.?95 Itt tehát 
egy kis szász tömb jött létre, amely a 14. század közepéig még 
terjeszkedett is, de lakói a magyarok körülfogta ,szigeten" a 
középkor végére elmagyarosodtak. 

A máramarosi németségnek bizonnyal volt kapcsolata az 
ugocsaival. Erre mutat, hogy Károly király 1329-ben a mára- 
marosi szászok és magyarok, Visk, Huszt, Técső és Hosszúme- 

ző királyi hospesei számára ugyanazt a szabadságot adta a 
terméketlen rengeteg benépesítéséért, amelyet az ugocsai 
Szöllős polgárai vagy hospesei élveztek.?97 E kiváltságlevélben 
csak földművelő és kereskedő foglalkozásról van szó; a király 
tiltotta, hogy az irtásföldeket más nyelvűek és nemzetiségűek 
— nyilván oláhok (románok) és ruténok — elvegyék.?98 Szászok 
Máramaros megyében e négy városon kívül még Szigeten él- 
tek, legtovább itt maradtak meg, ahol még a 15. században is 
előfordulnak német nevek (Henkel, Poncz), miközben Visken 
1352, Técsőn 1396, Huszton és Hosszúmezőn 1459 után már 
nem szerepel többé német név. Összecseng ezzel, hogy e vá- 
rosokat a 15. században több alkalommal (1403-ban, 1435- 
ben és 1453-ban is) magyar és szász településnek mondták. A 
németség döntően sóbányászattal foglalkozott, sóvágók éltek 
Huszton, Técsőn és Szigeten. A máramarosi sóbányászat első 
adata 1355-ből ismert, de valószínűleg már a 14. század ele- 
jétől kezdve művelték az aknákat. A máramarosi németség a 
16. századra elenyészett, beolvadt környezetébe. ?9? 

Végezve a felvidéki németség áttekintésével — továbbra is 
nyugatról kelet felé haladva — a Dunántúlra térhetünk át. En- 
nek nyugati szegélyén sajátos helyzettel találkozunk. Itt ugyan- 
is széles sávban érintkezett egymással már a 10-11. századtól 
kezdődően a német és a magyar népesség, a kontaktusok te- 
hát itt nem idegen nyelvi környezetbe történt német bevándor- 
lásként jelentkeztek, hanem a szláv, a magyar és a német né- 
pesség keveredése formájában. Az alapnépesség e térségben 
is — mint a Kárpát-medencében úgyszólván mindenütt — a szláv 
volt, amelyre német és magyar etnikum rétegződött. A néme- 
tek nyugatról kelet felé, a magyarok keleti irányból nyugatra 
hatoltak, és érintkezésük színtereként jelentős sáv jelölhető 
meg Moson, Sopron és Vas megye területén. Merev vonal a 
nyelvhatár jelzésére részint az adatok térben és időben nem 

egyenletes volta miatt, valamint azért sem adható, mivel az a 
középkor egésze alatt nem volt állandó, hanem hullámzott. 
Ezért helyesebb érintkezési vagy keveredési zónáról beszélni. 
Ennek megítéléséhez a dolog természetéből adódóan a másutt 
kevesebb szerepet kapott helynevek juthatnak fontossághoz. A 
német helynevek keleti határa a Köpcsény-Moson-Lébény-a 
Fertő-tó déli partja-linnen meredeken dél felé haladva) 
Csepreg-Szombathely-Rábagyarmat vonalon húzódott. ?19 Mint 
már szó volt róla, e területen 2. századi, frank kori helynévi 
anyag kontinuitása figyelhető meg (Ödenburg, Ablanc, Vü- 
töm). Főleg a térség északi részén jelentősebb német népi kon- 
tinuitással számolhatunk. 

Ami a részleteket illeti, Mosonban már 1074-ben Asche- 
richesbrugge (magyar neve Királyhida), Hasilowe (Nyulas), 
Königsbrunnen, a 13. század elején Flanschendorf (Pozsony- 
ligetfalu), Hof, Königshofen, a 13. század későbbi szakaszá- 
ban Potenburg, Pottensee, Potzneusiedel (Lajtafalu), Rosenfeld 
német nevekkel találkozunk. Magyar nevet viselt a 13. század 
elején Szombathely (német neve Neusiedel ,új telep"), Fertés 
(Hausbreiten), párhuzamos magyar-német névadás figyelhető 
meg lLeánysoka-Lehndorf, Legénytó-Neveigen vagy Mönch- 
hof, Sásony-Winden (,szlávok"), Ovár—Altenburg, Tene—Vo- 
gelndorf esetében. Mindent egybevéve Mosonban a megye 
nagyobbik, északi és nyugati részében számolhatunk a közép- 
kor folyamán számottevő (helyenként kizárólagos) német 
lakossággal.§"! 

Sopron megyében szláv alapokra megy vissza Kabold-Ko- 
belsdorf, Dorog-Drausdort, Derecske-Drassmarkt neve. Né- 
met eredetű Lutzmannsburg (Locsmánd), Dogendorf (Dág), 
Landsee (Lánzsér), Purbach, Jorunburg, Ritzing (Récény), Wolf 
(Balf), Eisloch, Hochstrass, Höffling, Klingenbach, Kohlgrub, 
Walbersdorf, magyar eredetű Szil (Rust), Egered (Agaren), 

Zemenye (Zemendorf), Csákány (Dondelskirchen), Herény 
(Keresdorf), Lövő (Schütz), Zovány (Wandorf), tükörnevek 
Széleskút-—Breitenbrunn, Rákos-Kroisbach, Nádasd-Rohr- 
bach, párhuzamos névadás Sopron-Ödenburg, Kismarton— 
Eisenstadt, Ikka—Zillingdortf, Pinnye-—Freindorf, Szárazvám-Mi- 
lihdort. Olykor az eredeti magyar név későbbi német hatásra 
átalakult. Lókból a német Lackenbach, ebből a magyar 
Lakompak lett. Lövőt a német Schütz-nek mondta, a magyar 
innen , vette vissza" a Sércet. Zovány a németben Zevandorffá 
alakult, ahonnan a magyar Bánfalva levezethető. A Szil hely- 
név kikopott, Rustot ma már a magyar is Rusztnak mondja.?2 

Sajnos, az érintkezési zónák hullámzását a magyar-német 
nyelvhatár tájékán nem tudjuk — de ehelyütt nem is felada- 
tunk — bemutatni. Mindenesetre jól példázhatja ezt a térség 
legjelentősebb városának, Sopronnak a példája. A környéken 
továbbélő németséggel számolhatunk, amely megőrizte a 
frank kori Ödenburg nevet. A magyarság azonban ezt nem 
vette át, hanem a várnak és a mellette levő településnek saját 
nevet adott. A 11-12. századi soproni várat határőrök és szol- 
gálónépek vették körül, az előbbiek emlékét a Lővér városrész 
neve őrizheti. Feltevés szerint ,a kereskedelem fellendülését a 
III. Béla adományozta sóeladási joggal a várban megjelenő 
heiligenkreuzi ciszterciek is segítették. Az ő nyomukban érkez- 
tek a megye területére az első német telepes csoportok" még 
a tatárjárás előtt. IV. László király 1277-ben széles körű sza- 
badságokat biztosított a soproni polgároknak. A főleg német 
származású betelepedőket a 14. század második felében kirá- 
lyi engedélyek segítették." Feltehető, hogy többszöri alkalom- 
mal érkeztek Sopronba németek, ez eredményezte német jelle- 
gének kialakulását és megerősödését, ami német nyelvű írás- 
beliségében is lecsapódott. A 14. században Konrád, Buller 
Miklós, Agerdorfer Márton bírákkal, Gayzyl Miklós, Kolb Mik- 

lós, Turenhofer Tamás esküdtekkel találkozunk. A németül Író- 
dott 1379. évi első soproni telekkönyv háztulajdonosainak so- 
rában Sneberger, Embreich, Haydden, Wildperger, Jökel, Wol- 
scher, Schmukenphenning, Prueschnich, Hainczel, Pöltinger 
stb. nevű háztulajdonosokkal találkozunk.§4 Éppen Sopron 
megye vonatkozásában fontos az az 1223. évi oklevél, amely 
szerint Miklós csanádi ispán az e megyében fekvő Mihályi föld- 
re jövő idegen (ex exfernis regnis) hospesek érdekében védle- 
velet bocsátott ki."5 Ez arra mutat, hogy a 13. század első év- 
tizedeiben a nyugati határszél földesurai a nyugati országokból 
jelentős külföldi bevándorlásra számítottak, és azok népanya- 
gának kedvezményeket akartak adni. 

Vas megyében szláv alapra megy vissza Rohonc-Rechnitz, 
Szalónak-Schlaining neve. Német eredetű Bernstein (Boros- 
tyán), Höll, Röt neve, magyar Kőszegé (Güns) és Lékáé (Locken- 
haus), párhuzamos helynévadás eredményezte Szombathely- 
Steinamanger, Monyorókerék—Eberau, Szerdahely-Neusiedel 
nevét. A 14. századtól a németség erőteljes terjeszkedése figyel- 
hető meg főleg Borostyánkő és Németújvár vidékén, amely nagy 
számban eredményezett német helyneveket, mint pl. Borchnau, 
Fraynbreth, Grabenschachen, Leupersdortf (Lipótfalva), Lim- 
pach, Neusiedel, Reudensdorf, Reutempach, Rohrbrunn, Rö- 
delschlag, Sarondorf, Schütz, Symdroch, Sindransdorf, Stuben. 
Emellett Sopron megyében találunk Németbárán, Sopron és Vas 
megyében pedig több Németfalu helynevet."é Nem dönthető 
el, hogy a Vas megyei Körmend (1244) ,"" Vasvár (1279)""8 és 
Sárvár (1328)? hospeseit illető kiváltságlevelek mennyiben 
szóltak németek számára, mindenesetre ez utóbbi kieszközlői 
sorában egy német személy is szerepel. 

A Dunántúl más területein egy-egy településre korlátozódó 
német csoportok élhettek a középkorban. Zalában a 14. szá- 
zad második felétől több Németfalu és Németkutas neve utal- 

hat szórványos német lakosságra." Baranyában Pécsett 
1181-ben két német nevű személlyel találkozunk, Hermannal, 
u telepesek elöljárójával (maior hospitum) és Rudleppel.?2! 
Pécsváradon 1258-ban németek éltek.??2? Fejér megyében 
Székesfehérvárott bukkanunk 1264-től kezdve a 14. század 
elejéig terjedő időben német nevű polgárokra: Henc, Fredrik, 
Henrik, Villam, Merth, Nekkel.?2? Esztergomban 1265-től 
kezdve sorjáznak a német polgárnevek az 1330-as évekig: Ru- 
bin, Jaan, Hermann, Cunc, Godin, Ganpunchar, Elkin, Bald- 
vin, Arkin (latinvárosi bíró), Hench, Gilét, Rener, Gerard, 
Eberhard, Belgimin, Sedilin, Gerlet, Walter, Franklin, Gekmen, 
Kunchulin, Raab, Gottfried, Sepel, Hemer, Kunchul, Jekxe, Ul- 
rik, Hannus, Ingram, Frank, Henrik. E nevek egyike-másika 
több nemzedéken át ismétlődik, és az a meglepő, hogy ez az 
esztergomi Latinváros korai névanyaga.?24 Csanád esztergomi 
érsek 1330 után a várhoz kapcsolt erős várost felépítette, fa- 
lakkal és tornyokkal erősítette meg, Németvárosnak nevezte, 
amelyben számos egyházat építtetett.§25 Ugyancsak Esztergom 
megyében 1289-ben a magyarszőgyéni hospesek szerepel- 
nek,§26 ami feltételez más ottani etnikumot is. Két évvel később, 
1291-ben valóban rábukkanunk a németszőgyéni hospesek- 
re, 827 mindkét falu az esztergomi érsek tulajdonában volt. 

A Duna mentén Pest és Pilis megyében Pest, Buda és Viseg- 
rád rendelkezett német lakossággal. A pest-budai németség 
kezdetét illetően az első biztos nyom 1225-ig vezethető vissza. 
Ekkor a pesti plébános pereskedett a veszprémi püspökkel Ke- 
lenföld (Creynfeld) szőlő- és gabonatizedeiről.§28 Ebből az 
adatból arra a következtetésre szoktak jutni, hogy Pesten föld- 
műveléssel foglalkozó új, bajor telepes polgárok váltották fel 
az eddig itt élt mohamedán kereskedőket, míg a német nevű 
Kelenföldön már II. Géza óta szász népesség élt.?2? A követ- 
keztetés első felével egyet lehet érteni, a másik felét azonban 

semmiféle adat vagy megfontolás nem támogatja. Sőt, az az 
1236. évi adat, amely Kelenföldet (Creynfeld) Kis (Parvus) Pest- 
nek nevezi, 39 kifejezetten azt sugallja, hogy Pestet és Kelenföl- 
det szoros kapcsok fűzték össze, talán akképpen, hogy a Duna 
bal parti Pestről a telepesek egy része a Duna másik partjára, 
Kelenföldre rajzott ki. Eszerint Kelenföld németsége nem te- 
kinthető 12. századinak, hanem a kezdetben egységes német 
néptömb a 13. század első évtizedeiben telepedett le Pesten, 
és innen bocsátott ki egy rajt Kelenföldre. A 13. század elején 
felvidéki és Sopron megyei adatok alapján is jelentős, külor- 
szágból kiindult német bevándorlásra kell számítanunk. 
1235-ben szerepel Werner lovag mint pesti polgár (civis de 
Oven).§3! Werner, az alsó-ausztriai birtokos nemes a német te- 
lepesek vezetője volt.§2 A pesti hospesek már a tatárjárás előtt 
privilégiumot kaptak a magyar uralkodótól, de az 1241-ben 
elveszett. Így ÍV. Béla király 1244-ben megerősítette azt.§33 A ki- 
váltságok egy része megegyezik Nagyszombat 1238. évi 
szabadságlevelével.?3 Rogerius 1241-ben Pestet nagy és igen 
gazdag német falunak minősítette.?55 Pestről a tatárdúlást kö- 
vetően egy másik kirajzás, áttelepítés történt a Duna másik ol- 
dalára. Ennek első nyoma 1247-ből adatolható, amikor 
Pestújhegy (Novus mons Pestiensis) fordul elő.§$6 Ez a mai Bu- 
da első említése, a pesti származást (ugyanúgy, mint Kelenföld 
esetében) kezdetben az új telep neve szintén jelezte. A német 
telepesek magukkal vitték a kezdetben Pestre alkalmazott Ofen 
nevet is, amely Buda német neveként rögzült. A Pestről áttele- 
pített német polgárok a Várhegy középső részét kapták meg." 
A tatárjárást követően tehát a Duna e szakaszán három te- 
lepülésen számolhatunk német lakossággal. Pesten 1281-ben 
Werner és Hench polgárokkal, ?$8 1297-ben Rátold plébános- 
sal,839 1308-ban Ebeger nevű személlyel, 9 1326-ban Petur- 
mann, Henrik esküdtekkel, továbbá Stalcher Henrikkel, a ha- 

jósok bírájával, vejével, Ingharddal, valamint Hench, Gyan, 
másik Hench pesti (és budai) hajósokkal találkozunk.§§ A Duna 
jobb partján, Kelenföldön 1296-ban Heugul, Gerlach villicu- 
sok, Gyan, Pergrem, Konrád, Bertold, Rapold, Wych, Hench 
polgárok szerepelnek." Kelenföldtől északra, a Várhegyen 
Budavár rektora 1262-re vonatkozóan a német Preuchul,893 
1268-ban Walter ispán, 849 1270 körül budai polgárok Ra- 
polth, Greyph, Vyganth, Arnold, Hentenguer, Ob nevet visel- 
nek.§45 1292-ben Budán Werner a rektor, Gusman, Rudolf, 
Helter, Kunch, másik Kunch, Fridul, Volfard, Veyduner az 
esküdtek.§§§ 1318-ban az esküdtek (illetve apjuk) neveként 
Herthleb, Kunchilin, Ruprecht, Albert, Veydner, másik Kunchi- 
lin, Lohrer Miklós, Ulmann, Peturmann, Tylmann János neve 
fordul elő.87 1333-ban Tilmann az albíró, továbbá Leeb, Pe- 
renhauser, Kunch budai nevek szerepelnek.8$8 

A három település közül Buda mint a késő középkorban az 
ország fővárosa jutott kiemelkedő szerephez. A németség kezé- 
ben tartotta a város pozícióit, de a 15. században két városi 
megmozdulás is lezajlott a németek és a magyarok között a ha- 
talom újraosztása érdekében. Az 1403/1404-1421 között 
német nyelven készült budai jogkönyv — immár az első felkelés 
után — úgy rendezte a hatalmi viszonyokat, hogy a bírónak és a 
jegyzőnek német származásúnak kellett lennie minden felmenő- 
je alapján, míg a tanácsba a németek tíz, a magyarok két tagot 
választhattak. Maga a jogkönyv első szavai szerint ,itt kezdődik 
a Buda városának jogaira alapozott jogkönyv, amely némely té- 
telében, illetőleg részében megegyezik a magdeburgi jog- 
gal".859 Buda története jogéletén is rajta hagyta lenyomatát. A 
jogkönyv egyaránt mutatja a Sachsenspiegel és a Schwaben- 
spigel szellemiségének hatását. ,A város eredeti lakossága te- 
hát olyan német területről érkezett Pestre, illetve Budára a 13. 
század első harmadában, ahol mindkét jogszemlélet hatott és 

keveredett, vagy pedig az első telepesek után máshonnan ér- 
keztek újabbak, akik magukkal hozták nem sokban különböző 
jogukat, és a kettő keverékéből állt össze az a jogrendszer, ame- 
lyet a 15. század első évtizedeiben használtak"."5! Igen kiterjedt 
családi és kereskedelmi kapcsolatokat létesítettek és ápoltak 
Buda német polgárai Béccsel és a délnémet városokkal. 52 Bu- 
dáról a háborús események következtében 1529-ben távozott 
a németség.§53 Az 1338-ban Visegrádon felbukkanó Magyar- 
város a Németvárostól különböztetett meg." 

A Duna és Erdély közti hatalmas térségben viszonylag ritkán 
találkozunk németekkel. A Bács megyei Bulkesziben előkerült 
feliratos tégla szerint III. , Béla király megkeresztelte Adelehard 
fiát, telepes (hospes) apjával együtt földet adott" neki.§55 A 
Duna-Tisza-köz legdélebbi részén tehát a 12. század utolsó 
negyedében német család élt. Ez az adat hitelesítheti azt, hogy 
a Kárpát-medencében szétszórtan felbukkanó, Német- és 
Szászelemet hordozó sok tíz középkori helynév?5ő egyike-mási- 
ka valóban kisebb német csoportok emlékét őrizhette meg, 
amit szerencsés esetben írott források megerősíthetnek. Ezzel a 
helyzettel találkozunk Heves megyében Eger közelében. 1251 - 
ben Felnempti (Felnémeti) település bukkan fel Egertől észak- 
ra, míg Egertől délre Almagyaron (ma Eger része) egy német 
nevű (Rychman) berekkel találkozunk.$57 1301-ben a Gyön- 
gyössel határos Bene faluban Jensul, Gut és Gahan malma 
szerepel, gyöngyösi ingatlantulajdonosokként pedig Merhard, 
Pertold, Detre nevűek szerepelnek.858 E német nevek arra mu- 
tatnak, hogy Hevesben elszórtan többfelé éltek a 13-14. szá- 
zadban németek. 

Hasonló a helyzet Szatmár megyében. Itt már jóval a tatár- 
járás előtt megjelentek a németek, hiszen 1216-ban a szatmá- 
ri németek faluját említik, 85? ami Németivel (a mai Szatmárné- 
meti egy részével) azonos, 1230-ban pedig a Szamos mellett 

élő szatmári német (szász) hospesek II. András királytól kivált- 
ságlevelet kaptak.869 Kevésbé valószínű, hogy e németek Gi- 
zella királynéval a 11. század elején érkeztek volna ide. Az 
1230. évi első kiváltság még a lakosok mezőgazdasági tevé- 
kenységét tételezi fel, később jelent meg a vásártartás, a bor- 
kivitel, az idegen iparcikk ottani árusításának tilalma, és az is 
az átalakulás jele, hogy utóbb négy nyilas helyett hat páncélos 
katonát kellett küldeniük a király seregébe.§6! Németiből raj- 
zott ki a szomszédságba az a település, amely 1215-ben a né- 
met Cheydreh nevet viselte. 882 Ez az időpont is a németség ko- 
rai megtelepedésére utal a Szamos mentén. Németi legkésőbb 
a 15. századra teljesen elmagyarosodott, 1481-ben sok tucat 
németi polgár közül egy sem viselt német nevet. 86? Ugyancsak 
német lakosságot sejtet a Kraszna mellett Gyöngy 1215-ben 
és 1220-ban felbukkanó Perl neve, amit megerősít, hogy 
1220-ban lakója szintén német nevet (Ecyul) viselt.§64 A német 
perl a magyar gyöngy megfelelője. Asszonypataka (utóbb 
Nagybánya) — és mellette Felbánya (Felsőbánya) — bányaváros 
alapítói a tatárjárás után németek voltak, német jellegűek a 
városvezetés, a polgárok nevei, a magyarság csak a 15. szá- 
zad végétől kezdődően tört előre.865 

Bihar megye északi részén, a Közép-Szolnokkal határos te- 
rületen Szalacs számított korai német telepnek. 1215-ben szol- 
noki várnépbeli azzal vádolt egy Szalacs falusi embert, hogy 
szintén várnépből való, de az igazolta, hogy szabad és német 
nemzetiségű.966 Ismeretlen időben, de mindenképpen 1261 
előtt szalacsi hospesek királyi kiváltságlevélhez jutottak, hiszen 
ez évben az észak-erdélyi Désvár hospesei a szalacsi és a szat- 
mári hospesek szabadságát nyerték el István királyfitól.867 
Szalacs két településrészből állt, két plébániatemplommal, az 
egyik fele Bihar, a másik Közép-Szolnok megyébe tartozott. 68 
Az itteni németségre mutat, hogy Szalacs egyik faluszomszédja 

a 14. század első felében a német nevű Ottomány,?? illetve 
hogy ugyancsak Szalacs mellett 1397-ben Hercygh nevű föld 
és Hentzkuthafew nevű határjel fordul elő.""9 A megye déli ré- 
szén, a Fekete-Körös partján fekvő Tamáshidáról Rogerius azt 
mondta 1241-re vonatkozóan, hogy nagy német falu, amely 
jól meg volt erősítve." 

Összegezve mindazt, amit a magyarországi németekről tud- 
hatunk, megállapítható, hogy gyakorlatilag a 11. századtól a 
középkor végéig tartott betelepedésük. Eppen e mintegy fél 
évezredes időszak hossza nem teszi lehetővé, hogy részletekbe 
menő kronológiát lehessen adni, a források ide vonatkozó hír- 
adásainak hiányai pedig azt akadályozzák meg, hogy a bejö- 
vetel irányát, illetve a belső vándorlás útvonalait bizton meg- 
rajzolhassuk. Mégis annyi kitapintható, hogy voltak bizonyos 
csomósodási pontok, amikor nagyobb számú németség jött 
be az országba, és ezek többnyire valamilyen politikai ese- 
ménnyel lehettek kapcsolatban. Az első, még szerény német 
népesség (a tág értelemben vett kíséret) Gizella királynéval és 
alatt érkezett. A következő nagy hullámot a második keresztes 
hadjárat résztvevőinek kedvező magyarországi tapasztalatai 
gerjesztették. Ez királyi közreműködéssel elsősorban Erdélybe 
irányult. A 13. század első évtizedeiben — talán nem függetle- 
nül Gertrúd királyné és a merániak itteni szerepétől — újabb je- 
lentős németség került az országba, amely többféle gyökeret 
vert. A tatárjárás után megint számítani kell népes bevándorló 
rajokkal, valószínűleg ez juttatott szászokat a Szepességbe. A 
14. században Bars és Nyitra megyébe, a 14-15. században 
a Felvidék több pontjára jutottak el németek. Minden jel arra 
mutat, hogy a Német Birodalom legkülönbözőbb területeiről 
érkeztek német jövevények. 

Feltűnő, hogy az ország korábban gyéren lakott keleti és 
északi régióiban (Erdélyben és a Felvidéken) jöttek létre népe- 

sebb német kolóniák, illetve ugyancsak feltűnő, hogy az Alföld- 
nek is inkább csak a peremvidékein (Pesten, Hevesben, Szat- 
márban, Biharban) leltek otthonra. Nem lehet véletlen, hogy az 
Alföld hatalmas térségeit elkerülték. Ez foglalkozásukkal lehet 
kapcsolatos. A gyér számú adat arra mutat, hogy az első bete- 
lepülők egyszerű kétkezi emberek, földművesek, kézművesek 
voltak, nem pedig állattartók. E tevékenységük űzéséhez az Al- 
föld nem kínált jó lehetőséget. Itt még sokáig uralkodott a szilaj 
állattartás, kedvezőtlenek voltak a talajadottságok (homokvidé- 
kek, mocsarak tagolták a tájat), a kézművesek számára hiány- 
zott a nagyobb népességkoncentráció, az alakulófélben levő 
város, illetve a piac. Lehetetlen fel nem figyelni arra, hogy a leg- 
több, a városi fejlődésben élen járó magyarországi városban 
ott találjuk a németeket, sőt számosan e települések közül né- 
metek lakta vagy irányította várossá lettek. A lista impozáns: eb- 
be a körbe sorolható az első nyolc szabad királyi város (Buda, 
Pozsony, Sopron, Nagyszombat, Eperjes, Kassa, Bártfa, Pest). 
Ugyancsak megfigyelhető — olykor igen jelentős létszámú — né- 
metség Esztergomban, Székesfehérvárott, Zágrábban, Kolozs- 
várott, Visegrádon, Vácott, Korponán, Rózsahegyen, a két felvi- 
déki Lipcsében, Bazinban, Szentgyörgyön, Modorban, Bereg- 
szászon, Rozsnyóban, Dobsinán, Csetneken, Nagyszöllősön, 
Szalacson, Szatmárnémetiben stb. Német lakói voltak a bánya- 
városoknak: Körmöc-, Selmec-, Beszterce-, Baka-, Rima-, Nagy- 
bányának meg a sóbányavárosoknak (Sziget, Huszt, Técső) stb. 
És akkor még nem szóltunk az erdélyi és szepességi városokról 
(Nagyszeben, Brassó, Segesvár, Szászváros, Szászsebes, Besz- 
terce, Radna; Lőcse, Késmárk stb.) 

Nyomatékosan le kell szögezni, hogy — a felületes látszat el- 
lenére — a németek nem a kész városokba telepedtek be, ha- 
nem más népekkel együtt tevékenyen közreműködtek azok lét- 
rehozásában, sőt nem egy helyen kifejezetten ők teremtettek 

városokat. Nem arról van szó, mintha a németek vérükben 
hordták volna a készséget városok alapítására, hanem arról, 
hogy ebben szereztek tapasztalatokat, és ezek birtokában vál- 
lalkozók voltak. Amíg a magyarországi viszonyok nem kedvez- 
tek az igazi városok megszületésének (vagyis amíg szinte töret- 
lenül uralkodott a természeti gazdálkodás), addig a németek 
is ehhez idomultak, erdőt irtottak, földet műveltek. Amint azon- 
ban megroppant az archaikus gazdálkodási rend (amiben a 
belső fejlődés trendjei mellett"? a németek, valamint rajtuk kí- 
vül még más etnikumok is szerephez jutottak), újabb és újabb 
német csoportok jöttek be Európa fejlettebb tájairól, maguk- 
kal hozva ottani munkaeszközeiket, társadalomszervezési ha- 
gyományaikat (pl. a gerébség intézményét), továbbá olyan ta- 
pasztalataikat, amelyeket a városias lét viszonyai közepette 
szereztek. Ezek helyzeti előnybe hozták a németséget, amely 
ezzel jól tudott élni. 

A magyarországi németség négyféle pályát futott be. A leg- 
messzebb az erdélyiek jutottak, akik már a 13. század elején 
megkapták a lehetőséget a magyar uralkodótól ahhoz, hogy 
tömbszerűen, zárt területi egységben éljenek. A szebeni ispán- 
ságot, ami királyi megye volt, sikerült székek és királybírák sze- 
rint tagolt igazgatási egységgé szervezni, ami a gerébek örök- 
letes uralmán alapult. Mátyás király alatt a gerébek örökletes 
hatalmát a választás útján előlépő megbízottak vették át, a ki- 
rálybírák helyébe szintén választott tisztviselők léptek. Ezzel ki- 
épült az erdélyi szász önkormányzat, élén az ispánnal, aki egy- 
szersmind Nagyszeben polgármestere volt, ez a rendszer a dél- 
erdélyi székek mellett hamarosan a Barcaságra és Beszterce- 
vidékére is kiterjedt.3 A szepesi szászok ennél alacsonyabb 
szinten rekedtek meg, kialakult ugyan az ottani szász közös- 
ség, de megmaradt Szepes megye keretében. A németség 
nagy része a városokban többséget alkotva mint kézműves, de 

főleg mint kereskedő érvényesült, kezébe kaparintva a város 
igazgatását, amiben csak nagynehezen osztozott másokkal 
(mint a 14. század végén Zsolnán a szlávokkal vagy a 15. szá- 
zad folyamán Budán a magyarokkal). Végül pedig az a né- 
metség, amely elszórtan, idegen népektől körülvéve élt akár 
falvakban, akár városokban, idővel elvesztette etnikai identitá- 
sát, és beolvadt környezetébe. 

Az alábbiakban azokat a neolatin nyelvet beszélő népcsopor- 
tokat tekintem át, amelyek a latin nyelvű forrásanyagban több- 
nyire mint Latinusok, Gallicusok szerepelnek, és a magyar 
nyelvű helynévanyagban Olasz-, a németben pedig Wallen- 
(azaz vallon) alakban jelentkeznek. Szó sincs azonban arról, 
hogy a magyar nyelvbeli Olasz megjelölések ténylegesen csak 
olaszok, a német nyelv Wallenjei pedig kizárólag vallonok len- 
nének. A magyar nyelv olasz szava szláv eredetű, az ősszláv- 
ban a népnév valamenryi újlatin nyelvű népre egyetemlegesen 
vonatkozott," így pusztán az elnevezésből nem lehet eldönte- 
ni, hogy a kérdéses forrásban melyik neolatin nyelvű etnikum- 
ról van szó. Ez indokolja, hogy egyazon fejezetben tárgyalom 
a vallonokat (a Német Birodalom francia nyelvű alattvalóit), 
valamint az Appennini-félsziget olaszait. 

Kézai Simon és a 14. századi krónikakompozíció több 11 
századi esemény kapcsán szerepeltet - a németek mellett — la- 
tinokat Magyarországon. Ez azonban nem a valós helyzet tü- 
körképe, hanem 13. századi krónikás koholmánya.§7§ Ennek 
ellenére legalábbis a 11. század végén már bizonyosan szá- 
molhatunk latinokkal Magyarországon, ugyanis a szabolcsi 
zsinat 1092. évi határozatai külön cikkelyben foglalkoztak ve- 
lük. Eszerint a latinok a húsvéti böjtöt megelőzően a húst még 
hétfőn és kedden is megették, eltérően a magyar gyakorlattól. 

Ha ebben nem igazodnak a magyar gyakorlathoz — szól a ren- 
delkezés —, távozzanak, de a pénzt, amit itt szereztek, hagyják 
itt.§77 Ebből arra következtethetünk, hogy elsősorban kereske- 
delemmel foglalkozó latinokról lehet szó. Bizonyára nem csu- 
pán néhányan lehettek, hiszen nem eseti eljárást alkalmaztak 
velük szemben, hanem szükségesnek ítélték a böjt kezdete vo- 
natkozásában az írásba foglalt szankciót. Ami a részleteket il- 
leti, a szokásos tárgyalási rend szerint nyugatról kelet felé ha- 
ladva ezúttal is elsőként a Felvidéket tekintem át. 

Az ország északi részén először Liptóban bukkanunk latinok- 
ra. 1262. évi adat szerint IV. Béla király liptói Gall (Gallicus) 
János kérésére négy ekényi földet adott neki, és ennek határ- 
járásában szerepel villa Latina ,olasz falu".§78 A személy- és 
helynév egy időben való, együttes felbukkanása bizonyító ere- 
jű. Az itt ismeretlen időben megtelepedett (a Gall jelzőből kö- 
vetkeztetve francia, azaz vallon) latinok voltak a névadói Ola- 
szinak. A megnevezésekben megnyilvánuló változatosságra 
mutat, hogy Gall János 1289-ben mint Latin (Latinus) János 
szerepel.?7"? Utóbb e település megkettőződött, és a Vág folyó 
két partján Nagy- és Kisolaszi (szlovák nevén Vlachy és Vlasky) 
alakult ki.§80 

Szepesben először 1243. évi oklevél említ latinokat. Eszerint 
IV. Béla király szabadságot biztosított a tornai Olasziban ösz- 
szegyűjtött és összegyűjtendő hospeseinek, akik az adót a Kál- 
mán király idején megállapított mennyiségben fizessék éven- 
te. Önmagában a kiváltságolás tatárjáráshoz közeli éve, 
1243 valószínűsíti, hogy aligha egészen frissen, a tatárdúlást 
kövelően odakerült hospesekről van szó, hanem olyanokról, 
akik máúr 1241 előtt ott éltek. Ezt emeli a bizonyosság fokára 


Kálmún király, IV. Béla öccse említése, aki 1241-ben meghalt. 
Vagyr, "iz akkor még Tornához számított Olaszi (a későbbi Sze- 
pesolui) kétségtelenül fennállt a tatárjárás előtt. 1273-ban 

IV. László király megerősítette a szepesi Olasziba (villa Latina) 
való hospesek előző királyoktól származó és a szepesi szászok- 
kal egyező kiváltságait.§82 E rövid híradás azt valószínűsíti, 
hogy amikor a németek a tatárjárás után megjelentek a Sze- 
pességben, őket és a már korábban ott élő latinokat azonos el- 
bírálásban részesítették. 

Ám mint Erzsébet királyné 1280. évi okleveléből értesülünk, 
Szepesben a latin és szász szokások összecsiszolása nem ment 
zökkenők nélkül, hiszen a szászok és a latinok között vita folyt 
arról, hogy ez utóbbiak a szászok módjára fizessék-e a dézs- 
mát (azaz 12 kepét hagyjanak a mezőn), de végül megegyez- 
tek, hogy a jövőben a szászok és a latinok ne szász szokás sze- 
rint teljesítsék tizedfizetési kötelezettségüket, hanem a magya- 
rok és a szlávok gyakorlata szerint."85 1274-ből két szepesi latin 
személy neve maradt ránk Gall Myculith és Jaan alakban. 884 Ez 
utóbbi — olykor Jahan, Gyaan vagy Gyan formában — egyike a 
leggyakoribb vallon személyneveknek. A sokkal kisebb létszá- 
mú szepesi latinok végül beleolvadtak a népesebb szászokba. 
Károly király 1317. évi privilégiuma már a szász települések 
sorában említette Olaszit és a határai között fekvő Johan falut 
és Alcnót.885 Johan falu éppen egy Jaan vallon alakot őriz, Alc- 
nó neve szláv eredetű, de ez utóbbi település átvette annak a 
Fehér Detrének a nevét, és Detrefalva lett, aki már 1317-ben 
birtokolta. 886 A szepesi latinok (bizonnyal vallonok) emlékét 
mára már csak a Szepesolaszi lés annak szlovák megfelelője, 
a Spisské Vlachy) név őrizte meg. 

Áttérve a Dunántúlra, 1276. évi adat szerint Latin Bertalan 
vejének adta Sopron megyei két örökölt faluját, Kétcsaládot.?§7 
Ebből arra kell következtetnünk, hogy Bertalannak legalább 
már az apja tulajdonos volt itt, azaz könnyen lehet, hogy a ta- 
tárjárás előtt telepedett meg Sopron megyében egy latin csa- 
lád. Esztergomban bizonyítani is lehet a latinok 1241 előtti je- 

lenlétét. 1230-ban néhaiként említették Latin Lőrinc arany- 
művest.§88 Rogerius 1241-ről szólva arról írt, hogy a magya- 
rok, a franciák (Francigene) és a lombardok, akik Esztergom 
urai voltak, felgyújtották a váralját és a sok faházat.8? A fran- 
ciák adott esetben francia nyelvű vallonokra utalhatnak. A kö- 
vetkező évben, 1242-ben az esztergomi latinok telepe (vi- 
cus),?99 1272-ben pedig az esztergomi Királyváros latin negye- 
de (contrata Latina) fordul elő.§? Esztergomi polgárnevek 
(csak a bírókra szorítkozva: Jakmin, Gyan, Robin, Godin, Bald- 
vin, Elkyn) vallon vezetésre és számottevő vallon, valamint ki- 
sebb létszámú olasz népességre vallanak. Olasz név az eszter- 
gomi polgárok közül Archinus.??2 Az olasz alkalmasint velen- 
ceit jelenthet, hiszen Esztergomnak a 183. században velencei 
származású, kereskedő foglalkozást űző polgárait tudjuk kimu- 
tatni.89 Nem kizárt, hogy a 13. századi esztergomi latin keres- 
kedők közvetlen leszármazottai azon 11. század végi latinok- 
nak, akikről az 1092. évi szabolcsi zsinat határozata szólt, és 
akik esztergomi lakhelyük miatt az ott székelő királyi udvar sze- 
me előtt voltak. 

Fejér megyében Székesfehérvárott bukkanunk ugyancsak 
korai időpontban latinok nyomaira. Az 1220-as években már 
emlegették őket mint királyi hospeseket. A Somogy megyében 
általuk telepített szőlők tizede ügyében összeütközésbe kerül- 
tek a pannonhalmi apátsággal.§?4 Fehérvári latin volt a 13. 
század első felében Bonifác városi polgár, illetve fia, Geles.§95 
IV. Béla király 1236-ban Wmand (vagy Winand) latin hospes- 
nek a Fehérvárhoz közeli Csurgón juttatott földet.§96 A fehér- 
vári polgároknak állítólag IV. Béla által adott 1237. évi kivált- 
ságlevél8"" hitele nem vitán felüli, arról pedig, hogy a 12. szá- 
zadra visszavezethessük, nem lehet szó.8798 Mindenesetre az 
országosan is mintát adó fehérvári jog eredendő letéteménye- 
sei az itteni latinok voltak, akiknek pecsétje 1270-ből maradt 

ránk S.fIGILLVM] LATINORVM CIVIVM ALBENSÍVM (a fehér- 

vári latin polgárok pecsétje") felirattal.§9? A fehérvári polgárok 

közül a Gylis, Gehen nevet viselőkben gyaníthatunk latinokat. 

1484-ben Székesfehérvárott a belvárosban Olasz utca szere- 
pel.990 

"ögyákések latinokra lelhetünk abban a településkoncentrá- 
tumban, amelyet Óbuda, az újonnan alapított Buda, Kelen- 
föld és Pest neve fémjelez. Óbudán (amit persze majd csak 
1240-es éveket követően hívtak ekként) 1231-ben Were nevű 
latin kereskedő élt."9 1296-ban a kelenföldi polgárok között 
bukkanunk Gyan és Gall János nevűekre. "92 A 14. század ele- 
jén Budának velencei származású polgárai voltak." Ugyanitt 
az AÁrpád-koron túl Olasz utca létezett." 1326-ban Pesten ((il- 
letve Budán) Gyan hajós szerepel." 

Jelentős újlatin népcsoport élt Baranya megyében, illetve 
annak környékén. 1181-ben Pécstől délre egy Olasz nevű falu 
szerepel. Az oklevél határjárásából kiderül, hogy a település 
Árpád és Szőkéd vidékén feküdt.996 Árpád ma Pécs déli város- 
része, Szőkéd pedig falu ugyancsak déli irányban található 
Pécstől, tehát Olasz szintén e tájt keresendő. Ugyanez az Ár- 
pád az 1330-as évek első felében mint Arpad Gallicus, illetve 
Holas (azaz Olasz) Arpad bukkan elő." Ez azt sejteti, hogy 
Pécstől délre nem is egy falu állt, amelyeket neolatin népek (a 
gall megnevezés alapján vallonok) laktak. Ezek közelében, Pécs- 
től délkeletre ma is létezik Olaszi falu, amely 1295 óta szere- 
pel a forrásokban."8 Az ennek szomszédságában fekvő Gyu- 
lán 1285-ben Ovári Konrád fia Jakab hat gall (vallon) jobbá- 
gyát megölték."9? A sort magával Péccsel folytathatjuk. Itt 
1181-ben mint magister hospitalis (a johannita rendház elöl- 
járója) Gilebertus fordul elő, "9 nevében egy Gilbert névalak 
található. A pécsi polgárok sorában 1290 körül Lombard 
Péterrel," ! 1295-ben pedig Gebarth fia Gall, illetve Latin Já- 

nossal találkozunk.""? A lombard jelző olasz, a gall vallon né- 
pességre utalhat. 

A Pécstől keletre levő Bogádon 1295-ben Gall Rechel név- 
re akadunk." Nem túl mesze Pécstől, Pécsváradon 1258-ban 
a város egyik részét Olaszfalvának hívták." A pécsváradi apát 
szerint ő telepítette be, ő rendelkezett itt a falunaggyal, de át- 
adta a polgároknak Olaszfalvát, és lakói szabadságot kaptak. 
Az itt tárgyalt pernek tatárjárás előtti mozzanata is van, ?5 ami 
megengedi annak feltételezését, hogy a neolatin ajkú népek 
alkalmasint már 1241 előtt megtelepedhettek itt. Mindeneset- 
re az 1292-1297-ben szereplő pécsváradi hospesnevek már 
magyar lakosságra vallanak." A középkori Somogy Baranyá- 
val határos keleti részén, Szigetvár vidékén két település kelti fel 
figyelmünket, 1346-ban Olasztelek, 1403-ban pedig Olasz- 
falu.?!" Tolnában, Tamási vidékén — igaz, későn, 1506-ban — 
Magyar- és Olaszkánya falukettős szerepel.?!8 Mindent egybe- 
véve a Délkelet-Dunántúlon mintegy tíz településről valószínű- 
síthető latin lakossága. 

Ugyancsak jelentős latin népességkoncentráció volt jelen a 
Szerémségben. Az első keresztes hadjáratról beszámoló 
Albertus Aguensis itt a frank jövevények faluját (villa advena- 
rum Francorum) említette." Ez a későbbi Nagyolaszi (a mai 
Mandjelos) lehet, amely e szerint már a 11. század végén állt. 
A település eredetéről a 13. század elején a Chronicon Tolo- 
sani canonici Faventini téves információt közölt. A forrás szerint 
Kalocsa flegyház-jJmegyében 1162-ben a magyar király által 
szívélyesen fogadott milánói menekültek létrehozták Franca vil- 
lat [frank falut) és Cadabul falut, Szt. Ambrosius tiszteletére 
egyházakat alapítottak, évtizedekkel utóbb már az olasz mel- 
lett magyarul is tudtak." Ez legfeljebb Cadabulra lehet érvé- 
nyes la mai Koviljra, azaz Kabolra Titel mellett), minthogy Fran- 
ca villa már az 1090-es években létezett, és különben is temp- 

loma Keresztelő Szent János tiszteletére volt szentelve.??! 1 2. 
század közepi események kapcsán bizánci szerzők megemlé- 
keztek az általuk Frangochorionnak nevezett Szerémségről a 
Száva és a Duna között, amely igen termékeny országrész, 
meglehetősen lakott.??? A Frangochorion név magyarul "fran- 
kok vidéke" jelentésű.?"? A Szerémségben emelkedő Fruska 
gora hegy nevének értelme "frank hegy" .?2" 

A Duna és az Erdély közti térségben több helyütt találkozha- 
tunk latinokkal. Egy-egy csoportjuk az Alföld és a hegyvidék 
peremén lelt otthonra. Ezek közül legtovább az Eger-vidékiek 
őrizték meg etnikai identitásukat. A Chronicon Leodiense sze- 
rint 1447-ben vallonul tökéletesen beszélő magyar zarándo- 
kok érkeztek Liége-be. Kiderült, hogy elődeik 1029-ben az 
éhínség elő! menekültek oda, de 1052-ben, amikor Valloniát 
pusztította éhínség, a magyarok sok liége-i vallonnal együtt 
Magyarországra költöztek. A király itt jól fogadta, nyelvük 
ápolására szólította fel őket, földet adott nekik. A kivándorlás 
óta a vallonok megsokasodtak, Magyarországon gall nevű 
helyeken és falvakban (Gallica loca) laknak, azóta is tudnak 
vallonul.95 E vallonokat Eger vidékére lokalizálják, de a for- 
rásban szereplő évszám helyett tatárjárás utáni betelepedésre 
gondol a kutatás.725 Ezt az mindenesetre gyámolítja, hogy 
1241 előtt nincs közvetlen adatunk Eger környéki latinokra. 
(Témánk szempontjából aligha van jelentősége annak, hogy a 
11. század közepén verduni kanonokok jöttek Magyaror- 
szágra,"?" és közülük való lehet Leodvin egri püspök is.??§ E 
papok ugyanis nem járultak hozzá a vallon népesség elszapo- 
rodásához.) 

Eger közelében 1261-ben fordul elő első ízben Tálya falu, 
méghozzá mindjárt két település — Nagytálya és Magyartálya — 
neveként, ?? a Tálya falunév a francia taille ,irtvány" szóból 
ered." A Magyartálya név eleve arról vall, hogy a másik Tá- 

lyán (Nagytályán) nem magyarok, hanem más etnikumhoz tar- 
tozók (mint tudjuk, vallonok) éltek. Nagytálya, tehát a vallon 
település volt a régibb. Magyartálya megtelepülése és 1261. 
évi felbukkanása nem zárja ki azt az eshetőséget, hogy Tálya 
alapítói akár tatárjárás előtti bevándorlók lehettek. 1275-ben 
egyértelműen Latintályáról (villa Tala Latina), 1291-ben pedig 
Russia megkülönböztető nevet viselő tályai Latin Jánosról ol- 
vashatunk.?3! A Tálya településnév francia eredetije megenge- 
di azt a feltevést, hogy a vallonok intenzív szőlőművelésbe fog- 
tak az Eger környéki hegyoldalakon. 

1298-ban Latina villa bukkan fel a térségben, ?32 ez nem 
azonosítható, lehetséges, hogy Eger része volt. Egerben ugyan- 
is a 15. század végétől szerepel Olasz utca." Az Eger-völgyi 
gallok (vallonok) ispánjával Nagy Lajos király korában talál- 
kozunk, vagyis az itteni vallonok saját alsószintű elöljáróval 
rendelkeztek. Egyházigazgatási szempontból is önálló kerület- 
nek számított Eger-völgy.735 Oláh Miklós még 1536-ban is ezt 
írta: , Az egri völgyben néhány faluban... eburok [itt: vallonok] 
laknak, akiket most liége-ieknek neveznek, egykor onnan ke- 
rültek át. A lakosok ma a gal! [francia] nyelvet beszélik".936 A 
Heves megyei Bene faluban 1301-ben német nevűek malmai 
mellett Gahan malma fordul elő." Borsodban az Olasz- elő- 
taggal bővült Arló falu 1301. évi adata (Olosorl) sejtet latin 
népességet. "38 

Zemplén megyében biztos nyoma van a tatárjárás előtti la- 
tin jelenlétnek. Imre király 1201-ben a Szent Miklós-egyháznál 
lakó pataki hospeseknek kiváltságokat biztosított.??? Ez tekint- 
hető Magyarországon az első hospesprivilégiumnak. A meg- 
nevezés ellenére sem Sárospatakra vonatkozik ez az adat, ha- 
nem a mai Bodrogolaszi jövevény (a névből következően latin) 
lakóira."9 1248-ban a közelben egy másik településnév vall 
latinokról, Liszkaolasza (a mai Olaszliszko).""! A Bodrog völ- 

gyében hosszan elnyúló szőlőműves tömb húzódott latin né- 
pességgel, amelynek zártságát csak Sára falu beékelődése 
szakította meg." Sárospatak és Bodrogolaszi között 1252- 
ben négy szőlős háznép élt." A Zempléni-hegység nyugati ol- 
dalán Tállya nevű település fekszik, ami nevének tanúsága 
szerint szintén vallon eredetet sejtet. Közép-Szolnok megyében 
szolnoki várjobbágyok 1213-ban azzal vádoltak egy Gyou fa- 
lusi embert, hogy társuk, de ő igazolta, hogy latin hospes fia, 
és szabad ember." 

Több említés szól latinokról Bihar megyében. Már 1215-ből 
maradt adat a váradi latinok falujáról (villa Latinorum Wara- 
diensium) "5 amely Nagyvárad részeként Olaszi (Váradolaszi) 
néven máig ismert. 1321-ben az idevaló Áynard szőlőt vásá- 
rolt, ugyanekkor pedig váradi lakosként Gall János szere- 
pel.7"6 Érolaszi település 1291-ben előforduló Engolaszi neve 
feltevés szerint azzal van összefüggésben, hogy lakói a szerém- 
ségi Nagyolaszi melletti Engről költöztek ide." Az Erolaszi ha- 
tárában 1354-ben felbukkanó Falkamar birtok nevével vall rá 
latin (vallon) környezetére. ?"? Nevük alapján vallon eredetűek- 
nek tekinthetők a Bihar megyei Gyán települések. 1213-1229 
között három Gyán fordul elő, a későbbi Mező-, Vizes- és Kö- 
tegyán."99 Az egymáshoz közel eső Mező- és Kötegyán lakói 
utóbb nemesek lettek, Vizesgyánéi jobbágyok." 

Erdélyben is számos és korai latin nyomra akadunk. Imre ki- 
rály 1204-ben a németek között Nagydisznód faluban lakó 
Latin Jánost felmentette a németek kötelezettsége alól, 1206- 
ban pedig földadománnyal látta el.?5! Miként a Szepesség- 
ben, úgy Dél-Erdélyben is megfigyelhető németek és szászok 
együttélése, illetve kezdetben az elhatárolódás közöttük, de 
ugyanakkor keveredés is bekövetkezett. Számos esetben pusz- 
tán név alapján nehéz dönteni, hogy az illető német volt-e 
avagy vallon egy erősen vegyes etnikai környezetben. Sajátsá- 

gos módon vallon nevet viselt az 1277. évi szász mozgalom 
vezetője, Alard fia Gyan."752 Még abban sem lehetünk teljesen 
biztosak, hogy a fentebb tárgyalt első erdélyi német betelepü- 
lő, Brazba való Anzelm lovag, Szászváros (Broos) névadója 
valóban német volt-e avagy belgiumi vallon. Az is sokat 
mond, hogy a kezdetben latinokra utaló nevet viselő települé- 
sek utóbb rendre német névre váltottak át. 

1231-ben Dél-Erdélyben villa Latina fordul elő,"? amely 
1396-ban németül Waldorph alakban szerepel, mai német 
formában pedig Wallendorf a neve," vagyis a német alakok 
vallon lakosságára mutatnak. Ugyanezt erősíti, hogy Ugra 
1211-ben előforduló Noilgiant neve? ófranciából magyaráz- 
ható. Ezt a települést németül Galtnak hívták, ami az ófrancia 
galt erdő" szóból alakult.?6. Eszak-Erdélyben, Beszterce köz- 
vetlen környékén két helység viselte már a 13. század végén, 
illetve a 14. század elején a Waldorf, illetve az egyik ezzel pár- 
huzamosan a villa Latina nevet. Utóbb mindkettőnek Wallen- 
dorf lett a megnevezése."?"" A németség Erdélyben is erősebb, 
nagyobb létszámú volt, ugyanúgy, mint a Szepességben, és ez 
eredményezte azt, hogy a vallonok beolvadtak a németségbe. 
Ugyanakkor bizonyos helyeken emlékük sokáig megmaradt. 
1295-ben a vallon Godyn falunevet már ekkor másik néven a 
német Ryngylikyrh névvel nevezték," és ez utóbbi vált általá- 
nossá Ringelkirch alakban. 1299-ben Gyulafehérvár mellett 
Gianpataka szerepel.""? Besztercén 1413-ban mons Gallorum 
("gallok hegye?) kerül elénk.""9 Kérdés, hogy a Gyulafehérvárott 
1600-ban előforduló Olasz utca nem újkori fejlemény-e. "6! 

A magyarországi latinok középkori adatait áttekintve feltű- 
nő, hogy az döntően az időszak első felére, az Árpád-korra 
szorítkozik. A legtöbb latin település esetében bizonyítani vagy 
valószínűsíteni lehet tatárjárás előtti, sőt alkalmasint 12. száza- 
di eredetét. Ezt két további megfigyelés (egy pozitívum és egy 

negatívum) teszi bizonyossá. Latinok többnyire azon városok- 
ban telepedtek meg, amelyek a tatárjárást megelőző időszak- 
ban játszottak fontos szerepet. Ilyen a két királyi székváros (Esz- 
tergom és Székesfehérvár), ilyen Obuda és ilyen néhány püs- 
pöki székhely (Pécs, Eger, Nagyvárad). Ugyanakkor teljesen hiá- 
nyoznak latinok az 1241 utáni időszak jelentős városaiban, mint 
amilyen pl. Pozsony, Sopron, Nagyszombat, Kassa, de nincs 
számottevő szerepük a tatárjárás után alapított Budán sem. 
Éppen ott hiányoznak, ahol a németség jelentős városalapító 
és -fejlesztő tevékenységet fejtett ki. Bár azt nem lehet kizárni, 
hogy olykor-olykor együtt, egyszerre telepedtek be latin és né- 
met népelemek Magyarországra, de semmiképpen sem ez le- 
hetett a jellemző. A latinok nagy része francia nyelvet beszélő, 
német birodalmi alattvaló vallon volt, náluk sokkal keveseb- 
ben lehettek az olaszok, akik kizárólag észak-itáliaiak, lombar- 
dok, velenceiek voltak. A latinok előszeretettel választottak lak- 
helyüknek igazgatási központokat (ún. , városokat"), mert ke- 
reskedő lés kisebb számban kézműves) rétegük itt talált meg- 
élhetést magának. E helyeken városképző szerepük jelentős. 
Ugyanakkor más csoportjaik földművelők voltak, komoly részt 
vállaltak a szőlőkultúra itteni terjesztésében. A latinok magyar- 
országi fénykora a forráshiány miatt kevésbé ismert 1241 előt- 
ti időre esik, a tatárjárást követő évtizedekben lassan beolvad- 
tak környezetükre, a magyarságba, illetve ahol németekkel él- 
tek együtt, ott a németségbe. A középkor végére már csak kis 
csoportjaik őrizték etnikai identitásukat (bizonyosan ilyenek az 
Eger-völgyben élő vallonok). 

Amikor zsidókról szólunk, számot kell vetnünk azzal, hogy ez a 
megnevezés kétféle értelemben használatos. Egyrészt vallást 
jelent, másrészt pedig etnikumot, népcsoportot. A kétféle foga- 
lom szerint értett zsidók szabatos elkülönítése azonban csak a 
középkor korai szakaszában okoz gondot, amikor bizonyosan 
számolhatunk zsidó hitre tért nem zsidó etnikumokkal. A ké- 
sőbbi szakaszban már nagyjából egyértelmű, hogy a zsidó ter- 
minus olyan zsidó etnikumú személyekre vonatkozik, akik a zsi- 
dó hitet vallották. Persze, nehezen lehetne vitatni, hogy a kö- 
zépkoron végig a zsidó szó ennek ellenére vallási hovatartozás 
kifejezésére szolgált. A zsidók elsősorban eltérő vallásuk miatt 
hívták fel magukra a figyelmet, és ennélfogva zsidó megneve- 
zésük jellegét tekintve az izmaelita ,iszlámhívő" kifejezéssel ál- 
lítható párhuzamba. A zsidókhoz való viszony alapját érinti az 
a középkori keresztény vélekedés, amely a zsidókban Krisztus 
keresztre feszítőit, tehát a keresztény hit egyetemes ellenfelét 
látta. A zsidókkal kapcsolatos középkori ellenérzések nem faji 
(etnikai), hanem vallási alapon érthetők meg, ez azonban igen 
gyakran csak ürügyként szolgált, és a zsidókkal szemben fellé- 
pők anyagi érdekeinek elleplezését palástolta. 

A magyarság bizonnyal már a korai időktől kezdve érintke- 
zett zsidókkal (főleg zsidó vallásúakkal), kivált azt követően, 
hogy a kazár elit zsidó vallásra tért át.7$2 A magyar törzsszövet- 

ségen, illetve nomádállamon belül is számolhatunk zsidó vallá- 
súakkal, elsősorban a kavar vezető réteget, de nyilván más cso- 
portokat illetően is. Haszdai ibn Saprut 955 táján beszámolt ar- 
ról, hogy Hungria országban, azaz a Kárpát-medencében izra- 
eliták (zsidók) laktak, akik kapcsolatot tartottak a Russzal (a ki- 
jevi Oroszországgal) és a volgai Bolgár Birodalommal."€? Al- 
Bakri 10. századra vonatkozó tudósítása szerint a turkok, vagyis 
a magyarok , kiváltják a muszlimokat és zsidókat, ha fogságba 
esnek a szomszédos tartományok valamelyikében7.959 Ibrahim 
ibn Jakub arról hagyott ránk információt, hogy 965—-966-ban a 
törökök (magyarok) országából muszlimok, zsidók és törökök 
érkeznek Prágába árukkal."§§ A zsidók tehát már e korai szá- 
zadban is elsősorban kereskedelemmel foglalkoztak. Zsidó val- 
láson levő, héber neveket viselő kálizokkal még 1212-ben is ta- 
lálkozunk Fejér megyében.96£ 

Azok a zsidók, akik a 11—12. század fordulója körül kelet- 
kezett törvényekben szerepelnek, zsidó vallást követtek, éppen 
emiatt kellett elszenvedniük el a hátrányos rendelkezések kö- 
vetkezményeit, de többségükben aligha zsidó etnikumúak, ha- 
nem zsidó valláson levő más (keleti) népességhez tartozók vol- 
tak. irányukban — a muszlimoktól eltérően — az elkülönítés és 
nem az összeolvasztás elve érvényesült. A szabolcsi zsinat 
1092-ben arról intézkedett, hogy a zsidóktól keresztény felesé- 
güket és keresztény szolgáikat, valamint ha vasárnap és na- 
gyobb (keresztény) ünnepen dolgoznak, munkaeszközeiket ve- 
gyék el.""7" Kálmán király több törvénykezési emlékben is fog- 
lalkozott a zsidókkal, sőt külön törvényt szentelt nekik. Vissza- 
térő mozzanatként szerepelt, hogy zsidók ne tartsanak 
keresztény szolgát, ne kereskedjenek vele (de az éppen nála le- 
vőket még eladhatták). A zsidóknak birtokaik lehettek, ha tud- 
tak vásárolni, de szántóikat csak pogány szolgákkal műveltet- 
hették meg. Előírták, hogy zsidók csak püspöki székhelyen te- 

iepedhessenek le (ez nyilván szemmel tartásukat szolgálta), a 
keresztényeket tiltotta a törvény a zsidók által megvetett hús 
muegvásárlásától, a zsidóknak keresztényekkel folytatott keres- 
! edéséről bizonyos értékhatáron felül pedig pecsétes iratot kel- 
lel! készíteni.?68 Ilyen cartula sigillata maradt ránk az 1140-es 
vvekből, amikor Márton ispán öt szolgát vásárolt a bodro- 
r jiaktól.969 Az adásvétel tanúi — Mosy, Ilis, Elias és Machabeus — 
hiblikus neveket viseltek. Bodrog olyan területen feküdt, ahol 
keleti népek (kálizok) éltek, tehát esetleg itt fogódzót nyerünk, 
hogy a magyarországi zsidóság (legalább részben) vallására 
ús nem etnikumára nézve volt zsidó. 

1190 táján Eliézer ben Jichák speieri rabbi szerint Magyaror- 
ág legtöbb településén nincsenek zsidó hittudósok, az értelmes 
1mbert fogadják fel, hogy kántoruk, rabbijuk és gyermekeiknek 
lanítója legyen. A 13. század első felében Jichák ben Móseh bé- 
csi rabbi járt Magyarországon egészen Esztergomig és Budáig."79 
Ez azzal kapcsolatos, hogy számottevő zsidó telepek ekkor Esz- 
lergomban és Budán voltak. Ezt Esztergom esetében más adatok 
is valószínűsítik. Amikor az 1060-as évek második felében a 
mainzi zsidó kereskedők és Magyarország közti áruforgalomról 
értesülünk," feltehető, hogy a Rajna-partiak elsősorban a kirá- 
lyi udvarnak helyet adó Esztergom zsidóival működtek együtt. A 
11. század végén az Oroszországgal kereskedő regensburgi zsi- 
dók megfordultak Esztergomban, ?"? ahol alkalmasint hittársaik- 
ra támaszkodhattak, Könnyen lehet, hogy a kereskedelmi kap- 
csolatok következtében nyugati országok zsidói közül számosan 
(akik tehát már nem csupán vallásukra, hanem etnikumukra néz- 
ve is zsidóknak tekinthetők) bevándoroltak az országba, elsősor- 
ban Esztergomba. A zsidó kereskedők fontosságát mutatja a ki- 
rályi udvar számára, hogy valamelyik 11. századi magyar király- 
né (I. András vagy Salamon felesége) utasította a pénzverők fő- 
nökét: egy zsidó számára aprópénzt veressen.""§ 

A 18. század első évtizedeiben a magyarországi zsidók — az 
izmaelitákhoz hasonlóan — gyakorta szerepeltek az iratokban; a 
politikai élet homlokterébe kerültek, hiszen a meggyökeresedett 
bérleti rendszerben, amely kiterjedt a pénzverésre, az adók be- 
hajtására és a vámokra, mint kamarabérlők fontos szerephez 
jutottak. Bár a pápaság állandóan intette a magyar királyokat 
a zsidók mellőzésére, de az uralkodóknak szükségük volt rájuk, 
pénzügyi szakértelmükre. Időnként azonban a királyok nem 
tudtak kitérni a rájuk nehezedő nyomás alól, és ekkor kemény 
intézkedéseket hoztak a zsidókkal (és izmaelitákkal) szemben. 
Igy 1233-ban II. András király megígérte: ,intézkedni fogunk, 
hogy a zsidókat és szaracénokat, vagyis izmaelitákat ezután bi- 
zonyos jelekkel különböztessék meg és válasszák el a keresz- 
tényektől"."" De az uralkodói ígéretek nagy része papíron ma- 
radt, nem történt meg a zsidó pénzügyi szakemberek félreállítá- 
sa, amit az bizonyít, hogy 13. század folyamán (1 282-vel bezá- 
róan) összesen hat zsidó kamaraispán működéséről maradtak 
ránk adatok." A pénzverésben játszott szerepüket a héber be- 
tűkkel ellátott érmék mutatják. A kamaraispánok egyike, az 
Ausztriából a tatárjárás után bevándorolt Henel magától IV. Bé- 
lától zálogba megkapta Komárom várát tartozékaival." 

A tatárjárást követően egyértelműen új fejezet kezdődött a 
magyarországi zsidók történetében. Addig az itteni zsidók nagy 
része csak vallását tekintve számított zsidónak, és etnikumát te- 
kintve káliz, azaz keletről érkezett nép volt. 1241 után a Magyar- 
országgal nyugatról szomszédos német nyelvterületről, Ausztriá- 
ból és a Német Birodalom más részeiről immár etnikumra és 
hitre nézve egyaránt zsidó népesség jött be az országba, és a 
következőkben ez lett a zsidóság meghatározó, illetve egyre in- 
kább kizárólagos alkotóeleme. Ennek lecsapódása IV. Béla 
1251-ben kiadott zsidóprivilégiuma,?"? amely II. Frigyes osztrák 
herceg 1244. évi rendelete alapján készült. Innen az derül ki, 

hogy a magyarországi zsidóság zálog- és kölcsönügyletekkel, 
ürukereskedelemmel foglalkozott, törvényesen szedhetett ka- 
matot. Számos ponton nyújtott IV. Béla oklevele védelmet és biz- 
lonságot a zsidóknak. Így pl. mindenkit tiltott zsidók háborgatá- 
sától, a zsidókat más polgárokkal egyenlő összegű vám fizeté- 
sére kötelezte, teljes értékű bizonyítóerővel fogadta el a zsidók 
esküjét, büntette a zsidók gyilkosait, a zsidókon erőszakot tevő- 
ket, a zsidótemplom háborgatóit, intézkedett a zsidók ünnepei 
tiszteletben tartásáról. A zsidók egymás közti ügyeiben a zsidó- 
bíró ítélt, főbenjáró ügyeikben pedig a király. Ezek a kiváltságok 
lényegében a városban élő hospesek jogaival egyeztek. ?"8 

A 13. század végétől azonban lassan romlani kezdett a zsidók 
általános megítélése (bár egyes településeken ez csak a 14. szá- 
zad folyamán érződött). Az 1279. évi budai zsinaton előírták, 
hogy a zsidókat vörös posztóból készült, ruhájukon viselt jellel 
különböztessék meg a keresztényektől, és megtiltották, hogy szá- 
mukra (lés a böszörmények számára) egyházi jövedelmeket bér- 
be adjanak, vagy ők vámokat kezeljenek. ?"? Visszaszorulásuk je- 
le, hogy 1282-n túl többé nem találkozunk zsidó kamaraispán- 
nal. 1296-ban még van adatunk arra, hogy majádi (Sopron me- 
gye) zsidó földet kapott adományba szabad rendelkezési 
joggal, "99 de később már elképzelhetetlen, hogy zsidóknak föld- 
ingatlanuk legyen. E folyamat hátterében az áll, hogy magyaror- 
szági hatalmi elitnek szemet szúrt a zsidók gazdagodása, szemet 
vetettek ingatlanaikra, és bár rendre rászorultak a zsidó kölcsö- 
nökre, azok visszafizetése a magas kamatok (heti 2, évi 10496) 
miatt komoly nehézségekbe ütközött. A városi polgárság számá- 
ra konkurenciát jelentett a zsidók kereskedése és kézművessége. 
Ezért bezárultak előttük a céhek kapui, szinte egyetlen megélhe- 
tési forrásként számukra a keresztényeknek tilalmas pénzügyle- 
tek maradtak, továbbá az engedélyezett szőlőművelés és borke- 
reskedelem, valamint a zsidók részére végzett kézművesség. ""! 

Mindamellett az uralkodóknak alapvető érdekük volt a kirá- 
lyi birtokokon vagy városokban élő zsidók védelme, hiszen 
adóztak neki. Zsigmond király 1436-ban ki akarta terjeszteni a 
király számára történő adózást a földesúri hatalom alatt élő zsi- 
dókra is, "82 de kísérlete megbukott. Ha a zsidókkal szembeni in- 
dulatok magasra korbácsolódtak, a királyt szélsőséges lépesek- 
re késztethették. Ez törtért Nagy Lajos király alatt, amikor az 
uralkodó — legalábbis a krónikás indoklása szerint — amiatt ér- 
zett csalódottságában, hogy ,a zsidók megátalkodott makacs- 
sága miatt" nem tudta őket megnyerni a keresztény hit számá- 
ra, kiűzette őket az országból, de ,az uzsora mételyével felhal- 
mozott javaikra és dolgaikra — megvetve azokat, mint a pisz- 
kot — nem tartott igényt, és nem akarta lefoglalni"."83 Erre 
1353-1357 között kerülhetett sor,"83 de a szomszédos orszá- 
gokba menekülni kényszerült zsidók néhány év múltán visszatér- 
hettek. A királyi gondoskodás jele, hogy 1371 -től országos zsi- 
dóbíró került valamennyi magyarországi királyi zsidó élére, 85 
aki emellett más magas méltóságot viselt (lehetett nádor, or- 
szágbíró, kincstartó). Ugyanakkor megmaradtak az egyes tele- 
pülések zsidóbírái is. 1482-től kezdve az országos zsidóbírói 
tiszt helyébe a zsidóprefektúra lépett, "é ennek viselői — öröklő- 
dően a budai Mendel család tagjai — széles körű jogosultságot 
élveztek, közvetítők voltak a király és királyi zsidók között. "7 

A király és a zsidók közti szabályozott viszony ellenére nemrit- 
kán került sor arra, hogy az uralkodó egy tollvonással eltörölte a 
keresztények kamatfizetését zsidók számára (,levélölés"), ami 
igen hátrányosan érintette a zsidókat. (A magas kamatokba e 
kockázati tényezők is belejátszottak.) Így pl. 1456-ban V. László 
király arról értesítette a pozsonyi, nagyszombati és bazini zsidó- 
bírákat, hogy a zsidóknál levő zálogok és a kölcsönök kamatait 
elengedte." Mátyás király 1489-ben a nagyszombati kereszté- 
nyek által fizetendő kamatokkal tette ugyanezt."§? Ugyancsak 

ok kárt okoztak a zsidóknak az ellenük és javaik elleni támadá- 
sok és pogromok. Zsigmond alatt Budán, ,a zsidók utcájában 
neveletlen keresztény suhancok zavargást keltettek, amikor ajta- 
iuik előtt illetlen pajkossággal lármáztak, ablaküvegeiket felelőt- 
lenül betördösték, amikor pedig azok el akarták zavarni őket, 
jöll-ment csőcselék nagy tömege támadt rájuk, leginkább azok, 
akik szegénységük folytán könnyen kaphatók prédálásra és fosz- 
logatásra". Másnap ,a most biztosabb zsákmány reményében 
újra támadást intéztek a zsidók házai ellen, a tömeg óráról órá- 
ra növekedett, ajtóikat, kapuikat betörték, és holmijukat szét- 
hordták, a zálogtárgyakat elvették"."" Pozsonyban 1446-ban 
úrnapi körmenet alatt a fürdőslegények és a városba bejött, 
munkát kereső emberek kirabolták a zsinagógát és a zsidó háza- 
kat." Nagyszombatban 1493-ban vérváddal (keresztény gyer- 
mek rituális meggyilkolásával) illettek és máglyán elégettek több 
ssidót.99? 

A részletekről a szokásos utunkat járva számolunk be. Pozsony 
megyében több városban éltek zsidók. Pozsonyban III. András ki- 
rály 1291. évi oklevele szerint a városi polgárság jogai a zsidók- 
ra is érvényesek voltak." 1335. évi adat szerint a Pozsonyban 
nagy számban élő zsidók frissen zsinagógát építettek." Ugyan- 
csak nagyszámú zsidó közösséggel számolhatunk Nagyszom- 
batban.?? 1376-ban még bécsi polgároknak is kölcsönöztek az 
itteni zsidók."9§ 1490-ben Corvin János és Beatrix vette védelmé- 
be őket mint a királyi kincstár tulajdonait.?"" Szereden 1505-ben 
Zsidó utca kerül elénk.9? A megyében ezeken kívül még Dé- 
vényben,""? Bazinban!1999 fordultak elő a középkorban zsidók. 
Nyitrán már 1113-ban mons Judeorum (zsidók hegye"),!99! 
1247-ben pedig castrum Judeorum (zsidók vára") 992 szerepel. 
Az efféle földrajzi neveket (Temes megyében is van egy Zsidó- 
vár! 999) nem tudjuk magyarázni, talán zsidó földbirtoklással 
kapcsolatosak. 994 1522-ben a nádor elengedte a Nyitra város- 

ban élő zsidóktól kölcsönvett összeg után követelt magas kama- 
tot.1905 A Nyitra megyei Szakolcán V. László a zsidókat 1457-ben 
a polgárokkal vette azonos elbírálás alá.!98 Galgócon 1424- 
ben egy zsidót, László bán hospesét közbűntett miatt levelesítet- 
ték. 10997 A 15. század végén Abrahám galgóci zsidót, aki adót 
szállított pénzben, kirabolták."998 Van adat az észak-nyitrai Ver- 
bón élő zsidóságra is.!999 Trencsén településen 1300-ban (?)!919 
és 1522-ben bukkanunk zsidókra.!9!! Amint a Felvidéken kelet 
felé haladunk, egyre gyérebbek az adatok. Bars megyében Kör- 
möcön éltek zsidók. 1912 Közvetett adatok vallanak csak Bártfa!" 
és Kassa19M4 zsidóságáról. Ungváron több adat is szól róluk.!95 

Áttérve a Dunántúlra, Sopronnak igen régi lehet a zsidósága, 
mivel 1526-ban azt mondták: 600 éves sírköveik vannak, 600 
éve élnek itt békében, kiváltságaikat 500 éve élvezik.1915 Persze, 
ezeket az időtartamokat aligha szabad szó szerint venni. Ugyan- 
csak régiségük mellett bizonyít első zsinagógájuk felépítése a 
13. század közepén, ami közvetlenül tatárjárás utáni betelepü- 
lést sejtet. Immáron okleveles adat van arra, hogy Károly király 
1324-ben védelmébe vette azokat a szabadokat, akár kereszté- 
nyeket, akár zsidókat, akik letelepedés céljából érkeznek 
Sopronba. 1917 Új zsinagógájukat a 14. század második felében 
gótikus stílusban emelték. 1379-ben tíz zsidó ház volt Sopron- 
ban, benne mintegy száz személlyel. 1918 Sopron megyében több 
más településen is szólnak adatok zsidókról. Kismartonban 
1511-ben szerepelnek.19? Nagymartonban 1438-ban kamat- 
ügylettel kapcsolatban fordulnak elő, és 1517-ben is olvasunk 
róluk.19290 Kaboldi zsidó szintén 1517-ben bukkan elénk.!92! 
Csepregen 1492-ben Zsidó utca volt.!922 

Vas megyében Vasvár zsidóiról szólnak az első írásos ada- 
tok, szintén a tatárjárást követően. A nevezetes csatári Biblia 
1263-ban a vasvári Farkas zsidónál volt zálogban. 923 E tele- 
pülésen Schechtlein zsidó kastélyt épített, de ezt IV. László király 

I. /76-ban Miklós nádornak adományozta.1924 1393-ban a 
Vusvár melletti Zsidófölde adott otthont a zsidótemetőnek. 1925 
b örmenden 1300 körül bukkanunk zsidókra. 1926 Zsigmond ki- 
raly 1393-ban biztosította a zsidók Kőszegre történő betelepe- 
:lesét Német- és Csehországból vagy máshonnan. 1927 A kősze- 
"1 zsidók élénk kapcsolatokat ápoltak Béccsel.!928 Szalónakon 

igaz, 1559-ben — zsinagóga fordul elő.!1929 A győri zsidók, 
nkikről 1373 óta vannak adatok, szintén jó összeköttetést 
upoltak Béccsel."99 Ha zsidó származási helyeként említett 
"zentmártonhegy Pannonhalmával azonos, akkor itt is számol- 
hatunk középkori jelenlétükkel. 199! 

A Komárom megyei Tatán 1477-ben szerepelnek zsi- 
tók. 1932 Innen Corvin János azért űzte ki őket 1490-ben, mi- 
vel a szent törvényekkel ellenkezik, hogy a keresztre feszített 
Krisztus ellenségei a keresztényekkel együtt lakjanak. 1933 Esz- 
lergomról már esett szó. Korai zsidósága nem enyészett el. 
1294-ben zsidó városrész (contrata Judeorum) fordul elő. 1994 
1326. évi adat szerint az Esztergom melletti Kovácsi faluban 
volt a zsidók temetkezőhelye. 1935 1385-ben Esztergomban Zsi- 
dó utcáról olvasunk. 1996 1516 táján az idevalósi zsidók pénzt 
kölcsönöztek, és amennyiben a kölcsönvevő nem tudna fizet- 
ni, a zsidók igényt tartottak szőleje termésére.1997 A székesfe- 
hérvári zsidók több alkalommal is (1256-ban, 1396-ban) át- 
íratták a fehérvári káptalannal IV. Béla király 1251. évi zsidó- 
privilégiumát. 938 A 14. század végén Salamon zsidó, fehérvári 
hospes a saját és a Magyarországon lakó többi zsidó nevében 
eszközölte ezt ki. Ök is külön Zsidó utcában éltek. A 15. szá- 
zadban szintén vannak adatok a fehérvári zsidók pénzügyleti 
tevékenységéről. 1999 

IV. Béla király Ausztriából Budára hívta be a zsidókat. Itt is 
megtalálható a Zsidó utca. Az első feliratos zsidó sírkő 1278- 
ból való, a zsidótemetőt már 1290-ben említik. 199 Az itteni zsi- 

nagóga 1307-ben szerepel először.1941 A 15. században egy 
másik zsinagóga is épült a városban. 1433-ban Bertrandon de 
la Brocguiére burgund utazó ezt írta budai tapasztalatai alap- 
ján: ,Sok zsidót lehet itt látni, ezek jól beszélnek franciául, je- 
lentékeny részüket éppen Franciaországból űzték ki"."92 Bu- 
dán bukkan fel az első magyarországi zsidó rabbi, József, 
1436-ban. Ettől kezdve vált a budai gyülekezet az ország zsi- 
dóságának vezetőjévé. Valószínűleg ez a József rabbi eszkö- 
zölte ki az egész magyarországi zsidóság nevében IV. Béla ki- 
rály zsidóprivilégiumának megerősítését. 1943 Részletes és a he- 
lyi viszonyokat tükröző képet hagyományozott ránk a zsidókról 
a 15. század eleji budai jogkönyv.1944 Becslés alapján mintegy 
350-re tehető a középkor végi budai zsidóság létszáma. 995 A 
Budával átellenben levő városban, Pesten 1504-ben zsidók 
telkei vagy házai fordulnak elő.1946 

A Duna és Erdély közti térségben elvétve bukkanunk zsidó- 
kat említő adatokra. Vácott a Németvárosban külön Zsidó ut- 
cában éltek. 1947 A Heves megyei Pásztón 1408-ban hatalmas- 
kodtak egy ottani zsidó jobbágy ellen.1918 1488-ban is éltek e 
településen zsidók.!999 Az egri várnagy értékes, aranyfoglalatú 
zafírköve 1465-ben Josa zsidónál volt zálogban. 99 Sárospa- 
takon 1489 óta szerepelt Izrael nevű zsidó.!195! Ugyancsak 
1489-ban Joza váradi zsidó Budán tartózkodott. 1952 Szegeden 
Istvánffy Miklós 1552-ben emlékezett meg itteni zsidókról, 955 
de a középkor végi szegedi zsidóságra közvetlen bizonyítékot 
az szolgáltat, hogy 1522-ben a trencséni zsidók elöljárója Sze- 
gedi Izsák volt.954 Erdély területéről az 1526 előtti évszázad- 
okban nincs adatunk zsidókról. 

Ha végigtekintünk a magyarországi zsidók középkori történe- 
tén, jól látható, hogy az 1241 előtti gyér adatok nagyobbrészt 
vallási értelemben vett zsidóságról szólnak, a zsidó etnikumúak 
rendszeresen a tatárjárást követő évszázadokban érkeztek az 

országba Nyugat-Európából. Többségük a Német Birodalom 
területéről, főleg Ausztriából jött. Ezt tükrözi az, hogy a nyugati 
határszélen számos településen éltek.!1955 Ugyanakkor Budán 
francia, sőt spanyol zsidók is voltak. Ez utóbbiak legnagyobb 
karriert befutott tagja Szerencsés Imre (Selómó Seneor), aki a 
hispániai zsidóüldözések elől menekült ide, kikeresztelkedett, és 
a 16. század elején az alkincstartóságig vitte.1956 A magyaror- 
szági zsidók helyzete általában jobb volt, mint nyugat-európai 
társaiké, országos kiűzetésükre csak egy alkalommal, a 14. 
század közepén került sor, de hamarosan visszatértek. Ugyan- 
akkor itt szintén érvényesült az irányukban vallási különállásuk 
miatt megnyilvánuló kirekesztés, ami számos megkülönbözte- 
tésben (jelek viselésében, foglalkozásoktól való eltiltásokban), 
illetve ellenük szervezett pogromokban öltött testet. 

Szinte csak a pénzügylet maradt meg egyetlen, ám nem koc- 
kázatok nélküli , legális" foglalkozásukként. Ez a magyarázata 
annak, hogy városokba tömörültek, ahol e tevékenységet gya- 
korolhatták. Azt lehet mondani, hogy egy-egy helységben való 
jelenlétük a városiasodás egyfajta mutatója, de ezt zsinórmér- 
tékül nem szabad használni, hiszen pl. a szepességi és az erdé- 
lyi szász városokban nem vertek gyökeret, pedig német nyelvük 
miatt ez kézenfekvőnek tűnhetnék. Sokfelé történt szétszóródá- 
suk ellenére nem voltak sokan, a középkor végén 3-4 ezerre te- 
szik létszámukat. 957 Tekintettel arra, hogy ez több tucat telepü- 
lés között oszlott meg, egy-egy helységben átlagosan 100 fős 
zsidósággal számolhatunk (ebből az átlagból Buda és mögötte 
lemaradva Pozsony magasan kiemelkedett). A magyarországi 
zsidóság középkori történetének végére az tett pontot, hogy a 
mohácsi csatát követően. 1526 vége felé sok városból kiűzték 
őket, elszállításukban a török is közreműködött. 1958 

Ma már vitán felül álló és kétségbevonhatatlan tény: a forrá- 
sokban oláhnak (vlachnak) nevezett román népesség beván- 
dorló és nem őslakos a Kárpát-medencében, illetve annak ke- 
leti felében.195? A magyar történetírás általában megállt e tény 
rögzítésénél, és nem kísérte tovább — bizonyos helyi, megyei 
adatok összegyűjtésétől eltekintve — a Magyarország területé- 
re lépő románság sorsát, a román történetírás számára pedig 
ez a probléma nem is létezik, hiszen mind a mai napig ősla- 
kosnak képzelik el (a szó szoros értelmében vizionálják) a ro- 
mánokat itt. Ha a román immigrációt nem szűk kelet-magyar- 
országi keretekben, hanem az egész Kárpát-medencére érvé- 
nyes tapasztalatok és tanulságok tükrében vizsgáljuk, könnyen 
belátható, hogy sem az adatszerűség, sem a metodika vonat- 
kozásában lényeges sajátszerűséget nem mutat. Az írott kútfők 
száma a keleti térségre nézve ugyan kevesebb, mint Nyugat- 
Magyarország vonatkozásában, de nem annyira csekély, hogy 
a fantáziának teljesen szabad teret engedhetne. A források ál- 
tal kirajzolódó kronológia, az egyes vidékeken a románság 
megjelenése, berendezkedése, illetve hiánya egyértelműen szól 
bevándorló volta mellett. 

Egészen a 13. század utolsó évtizedeiig csakis Dél-Erdély- 
ben találkozunk románokkal, ami félre nem érthető módon 
vall arról, hogy déli irányból, a Déli-Kárpátokon át érkeztek ide. 

Első nyomuk 1207 táján észlelhető, amikor Benedek erdélyi 
vajda beiktatta a néhány évvel korábban alapított kerci ciszter- 
ci monostort a románoktól elvett föld birtokába.!9é9 A terület 
Fogarasban, az Olt folyó mellett feküdt, a határjárásban csu- 
pa magyar név szerepel (Egerpatak mocsár, Nagybükk bük- 
kös, Arpás patak). 1210-ben a szebeni ispán serege szászok- 
ból, románokból, székelyekből és besenyőkből állt.19é! 1222- 
ben a Barcaságban letelepített Német Lovagrend tagjai vám- 
mentes közlekedést nyertek a székelyek és a románok földjén 
át.1962 1224-ben az Andrenumban a magyar uralkodó a ro- 
mánok és besenyők erdejét a németeknek (szászoknak) ado- 
mányozta, és engedélyezte azok közös használatát."965 (A be- 
senyőkön itt a Talmács környéki besenyők értendők.) 1252- 
ben a románokat Kercről nevezték (ugyanitt a székelyeket Se- 
besről, a szászokat Brassóból), 1989 ami arra mutathat, hogy 
Kerc lehetett az első román központ a Kárpát-medencében. 
1322-ben Kerc egyik része Oláhkerc néven fordul elő.!985 
1288-ban Llodomér érsek levelét a Szeben és Barca megyében 
levő magyar nemeseknek, szászoknak, székelyeknek és romá- 
noknak címezte.!966 1294-ben III. András király meghagyta 
Miklós brassói ispánt a IV. Lászlótól kapott barcasági Tohán, 
másként Oláhteleki föld birtokában.197 A románság a fenti 
adatok szerint Fogarasban, ettől nyugatra a Szászföldön (Nagy- 
szeben vidékén) és ettől keletre, a Barcaságban vetette meg a 
lábát. Maga Kerc mintegy félúton van Szeben és Fogaras kö- 
zött. 

A Hunyad megyei románság a Szörénységből érkezett. ÍV. 
Béla király 1238-ban azt közölte a pápával, hogy a nemrég 
még lakatlan Szörény földet népek sokasága özönlötte el."968 
Ez annak felismerése, hogy a Magyar Királyság délkeleti hatá- 
rai mentén új, nagy létszámú nép, a románság jelent meg. Ez- 
zel van összefüggésben a szörényi bánság 12383 előtti mega- 

lapítása.1989 Ez a magyar uralkodó azon szándékával függött 
össze, hogy a térséget magyar fennhatóság alá vonja. A pá- 
paság különben is figyelt a térség viszonyaira, hiszen éppen IX. 
Gergely pápa 1234. évi okleveléből tudjuk, hogy a kun püs- 
pökség területén (a Kárpátok karéján kívül) csak névleg ke- 
resztény (azaz ortodox) román népek élnek, akik megvetik a 
római egyházat, a szentségeket görög álpapoktól veszik fel, 
Magyarországról magyar, német és más hívek telepednek át 
hozzájuk, és velük összekeverednek, őket is a görög papok 
szolgálják ki.1979 1247-ben M. Béla király a jeruzsálemi ispotá- 
lyosoknak adományozta Havasalföld területét az Olt folyóig 
román kenézségekkel együtt, de Litvai vajda kenézségének te- 
rülete nélkül, amelyet a románoknak hagyott. A Litvai földjén 
lakó románoktól befolyó jövedelem felét, kivéve Hátszeg föld- 
jét és tartozékait, szintén a johannitáknak engedte át. Ugyan- 
csak ők nyerték el az Olttól keletre az egész Kunországot egy 
ottani román vajda földjétől eltekintve, amit a király magának 
tartott fenn.197! Az adatokból kitetszik, hogy már a 13. század 
első felében a Kárpátok déli és keleti oldalánál nagy tömegű 
románság volt, készen arra, hogy átkelve a havasokon belép- 
jen a Kárpát-medencébe. Ekkor és a következő évszázadok- 
ban ez a havasalföldi és moldvai románság volt a magyaror- 
szági román bevándorlók állandó utánpótlása. 

Az idézett 1247. évi adat arról tanúskodik, hogy a Hunyad 
megyei Hátszegen és környékén már szintén számolhatunk ro- 
mán jelenléttel; e népcsoport a szörénységi (nyugat-havasal- 
földi) románsággal tartott kapcsolatot. 1263-ban V. István if- 
jabb király eladományozta a Hátszeghez hasonlóan szintén 
dél-hunyadi Fenes, Macsó és Görbő földeket, de a juttatás 
nem terjedt ki Dragun és Kadoch kenézek földjeire.197? A ro- 
mánok észak felé terjeszkedésének következő bizonyítéka egy 
1292. évi oklevél, amelyben III. András király megengedte 

Ákos nembeli Sándornak, hogy Maros menti Ilye, Szád és — az 
előzőtől különböző — Fenes birtokaira románokat telepítsen. 1973 
A 13. század közepétől kezdve tehát egész Erdély déli peremén 
kimutatható a románság jelenléte Hunyadtól kezdve a Szász- 
földön és Fogarasvidékén át a Barcaságig. 

Ennek a vidéknek a további sorsa a románság szempontjá- 
ból különbözőképpen alakult. A németek lakta Szászföldön és 
a Barcaságban kezdetben legfeljebb a városok közti térségek- 
be tudtak betelepülni, sok esetben életmódjukkal kellemetlen- 
ségeket okozva a városlakó szászoknak. 1383-ban Szeben 
városa és a szebeni szék egyezséget kötött a románokkal, akik 
károkat, tűzvészeket, rablásokat, gyilkosságokat okoztak vagy 
követtek el a szebeniek kárára. Eszerint a románok nem legel- 
tethetik juhnyájaikat (pecuda, pecores) a németek területén 
azok hozzájárulása nélkül; és őrszolgálatot látnak el a Kárpá- 
tokban Talmácstól Szelistyéig (ez utóbbi oláh falu). Kiderül a 
forrásból, hogy a szászföldi románok kapcsolatot tartottak a 
havasalföldi oláhokkal.197" A német többségő területeken a 
15-16. század fordulóján figyelhető meg a románság előre- 
törése. Ekkor Szebenszék 39 helységéből 15-ben éltek romá- 
nok. A barcasági Rozsnyón 1510-ben román pap és kenéz la- 
kott, az 1526-ban itt összeírt személyek egyharmada román. 
Egyre általánosabbá vált, hogy a városokban is megjelentek. 
Bár Szászvárosban a németség megőrizte többségét, de éltek 
ott románok is. Brassó Bolgárszeg nevű városrészében 1489- 
ben 217 román háztartást regisztráltak, míg a románok létszá- 
ma 1522-1523-ban 200-ra tehető. 1975 

Ezzel szemben Hunyadban és Fogarasban a románság már 
a 14. században létszámfölénybe került. Hunyadban főleg a 
megye déli részében erősödött meg a román populáció. Itt a 
13. század közepétől megjelentek az első román templomok 
(Demsuson, Zeykfalván, Szádon, azaz Guraszádán). 1975 Sztrigy- 

szentgyörgy templomából az 1313/1314-ből szláv felirat került 
elő, amely szerint Balea kenéz építtette azt újjá, a pópa Nanes, 
a festő pedig Teofil volt. 1977 1315-ben Károly király Miklós hát- 
szegi falunagynak visszaállította Hátszeg megyei örökölt 
Bertónia birtokát, amelyet tőle Dan és Sztaniszló kenézek ha- 
talmaskodva elfoglaltak. 978 Amit itt Hátszeg megyének nevez- 
tek, az voltaképpen egy kerület volt, amely 195 falut számlált. 
Ennek becslés szerint 85 99-a román lakosságú, sőt a délebbi 
részen arányuk elérte a 95 96-ot. 9"? A telepítést kenézek végez- 
ték, helyzetük külsőre hasonló a magyar nemeshez, de a föld- 
nek nem tulajdonosai, hanem csak meghatalmazás alapján 
igazgatói, bérlői. A tulajdonos a király, illetve az ő képviseleté- 
ben az erdélyi vajda vagy a hátszegi várnagy. A kenézek a hát- 
szegi várnak tartoztak katonai szolgálattal és adóval. 989 
Bizonyos önkormányzattal rendelkeztek. 1360-ban az erdé- 
lyi alvajda, hátszegi várnagy közgyűlést (generalis congrega- 
tio) tartott Hátszegen. Ekkor 12 kenéz (köztük Szaracén, Pro- 
dan, Román, Dan, Nan, Borbát, Bazaráb, Vlad nevűek), hat 
oláh pap (mások mellett Zampa, Balk, Dalk, Dragomir), hat 
oláh köznépbeli (Tatemir, Sztoján, Dragomir nevűek) tettek 
esküt.!98! A nevek vegyes eredetű (a román mellett böször- 
mény, török, szláv) népességre utalnak. A falvak Hátszeg kör- 
nyékén döntően román nevűek, egy-egy falu — magán viselve 
a mozgó, legeltető szállásközösség vérségi összetételéből is 
következő csekély létszámát — 10-20 családot foglalt magá- 
ban. A Hátszegi-medencében a lakosság lélekszáma a 14. 
században 6-7 ezer körül mozgott.1982 A 15. században a ke- 
nézség egyre közelebb került a magyar nemesi jogálláshoz. 
Amennyiben saját tulajdonú birtokhoz jutott, továbbá ha a ki- 
rály vagy a vajda elengedte neki a adót és a juhötvenedet, úgy 
a kenéz elérte azt. Hunyadban a malomvizi Kendefiek említhe- 
tők példaként. Ettől kezdve a terheket az oláh jobbágyok visel- 

ték, és nekik fizettek. "953 Könnyen belátható, hogy e tömeges 
folyamat igazi vesztese a királyi hatalom volt, a nemessé válás- 
sal nagyobb volt a vesztesége, mint a nyeresége. Márpedig 
hogy tömeges folyamatról volt szó, az mutatja, hogy a 15. szá- 
zad közepét követően a hátszegi kerület eredetileg román ne- 
messége nemesi megye joghatósága alá került.1984 

A románság észak felé terjeszkedésével Hunyad északi része 
is elrománosodott. Annak az Akos nembeli Sándornak az utó- 
dai, aki 1292-ben kapott telepítési felhatalmazást Maros menti 
birtokaira, 1350-ben a közbülső időben létesített oláh falvai- 
kon osztoztak. "985 15. századi leszármazottaiktól 1468-ban Má- 
tyás király elkobozta uradalmukat, ekkor Ilyéhez 54 falu tarto- 
zott, szinte kizárólag román lakossággal. "995 Fogarasföld nem 
igényes bővebb tárgyalást. Román lakossága mellé, amely a 
13. század elejétől kezdve dokumentálható, a 14. század má- 
sodik felében további román betelepedési hullám érkezett. 
1369-ben fordul elő először a Fogaras hercege cím, amelyet 
Vlad havasalföldi vajda viselt.1987 Fogaras lett a szörényi bán 
székhelye is. 1372-ben Vlad magát havasalföldi vajdának, 
szörényi bánnak, Fogarasföld új telepítései hercegének íratta. 
Ekkor Fogaras tartozékai sorában már román nevű birtok is elő- 
fordul (Kucsuláta). 1998 

A románság szétterjedése Erdélyben és az Erdéllyel nyugatról 
határos térségben a 13. század második fele utáni fejlemény. A 
pontos kirajzási, vándorlási útvonalak ugyan pontosan nem is- 
mertek, de maguk az adatok adnak egyfajta időrendet, illetve a 
földrajzi fekvés is megszabta a térnyerés lépcsőfokainak egy- 
másutánját. Merőben gyakorlati okokból előbb az erdélyi ro- 
mán betelepedést tárgyalom, majd azt követően tekintem át az 
Erdélyen kívüli vidéket. A dél-erdélyi területről észak felé terjesz- 
kedő románság mindenképpen Fehér megyét érte el először. Itt 
a legkorábbi rájuk vonatkozó adat 1293-ból való, de már az 

1270-es évekre érvényes lehet. 1293-ban ugyanis III. András 
király megerősítette IV. László engedményét, hogy az erdélyi 
káptalan Fülesd és Felenyed földjére 60 háznép románt telepít- 
sen, és azok mentesüljenek a királyi adótól, ötvenedtől és tized- 
től. Az uralkodó úgy rendelkezett, hogy minden románt vigye- 
nek vissza akár erővel is Székes királyi prédiumra, és mentesít- 
sék őket a királyi adó alól.19897 Emögött az a szándék húzódott 
meg, hogy a románok királyi területen királyi fennhatóság alatt 
maradjanak. 

A románokra vonatkozó Fehér megyei adatok a 14. század 
elejétől kezdve sűrűsödnek. 1310-ben és 1315-ben Oláhár- 
kos nevű település, 199 Salgó vára tartozékai sorában 1322- 
ben öt meg nem nevezett román falu szerepel."99 1326. évi 
adat szerint az erdélyi káptalan fülesdi kenézei: Sztaniszló és 
fia, Thuz Miklós, Kendech és testvére, Román, valamint Muzs- 
na fia Péter megölték és megcsonkították a szentmihálykői vár- 
nagy több családtagját, és károkat okoztak nekik.972 1331- 
ben az erdélyi egyház román-ötvenedeinek behaítója elszá- 
molt a kenézeitől készpénzben, csergében és sajtban befolyt 
adóról, az oklevél külön említette a nyírmezői kenézt."999 
1343-ban Apahidát mint román falut említik.199 1345-ben 
Nagyoláhfalu fordul elő.1995 1346-ban Járai Péter alvajda az 
erdélyi káptalan Bocsárd faluja határait Kecskés várhoz csatol- 
ta, és ennek határain belül e várnak szolgáló falut telepített, 1996 
aminek neve Oláhbocsárd. 1349-ben Diómálról derül ki, 
hogy román falu.1997 Olykor a telepítő kenéz neve őrződött 
meg a falunévben (VIládháza, Mursinaháza). Oláherkes hatá- 
rai között a 14. században létesült Dorozsmán, Varjúpatak 
(Csóra). Az oláh falvak általában a havasokban, a hegyi pata- 
kok forrásvidékén találhatók, szemben az azonos nevű magyar 
falvakkal, amelyek a patak alsó folyásánál terültek el (Oláh- 
bocsárd, -orbó, -gyógy, -gáld). A 15. században Háportont 

nevezik oláh falunak, ekkor létesült Oláhlapád és -csesztve 
is. 1098 

Küküllő megyében csak a 15. században mutatható ki szá- 
mottevő román népesség. 1390-ben Udvarhelyre még csak te- 
lepítést terveztek. Péterlaka és Szilkút 1412-ben már oláh falu. 
A 15. században és a 16. század elején Oláhteremi, -szép- 
mező, -szentmiklós, -szancsal fordul elő. Boziásnak 1466-ban 
és 1507-ben, Oláhszépmezőnek 1477-ben kenéze szerepel. 
Hosszúpatak, Iklod, Lodormány, Pánád román jobbágyai 
1461-ben ötvenedet fizettek. 1999 

Torda megyében az első román nyom 1342-1343-ból va- 
ló, Ekkor Gyertyános oláh falu szerepel.199 Nagy Lajos király 
1367-ben Lupsa birtokot, amelynek kenézségét Kendech Mik- 
lós tartotta, hű szolgálataiért neki és atyjafiainak adta.!"9! 
1401-ben gerebenesi román jobbágyokat említenek, 1447- 
ben itt oláh kápolna és román pap háza, Mezőőrkén 1499- 
ben kenéz és oláh pap fordul elő. A 15-16. század folyamán 
Alsófile, Hagymás, Iklánd, Indal, Magyaróság, Mezőkapus, 
Mezőszentjakab, Néma, Sályi, Sóspatak, Szelistye, Tóhát ke- 
nézei szerepelnek. Bedelőn és Podságában 1473-ban, Mező- 
őrkén 1475-ben román nevű jobbágyok (Dragos, Vlad; Bus- 
sa, Dobrus, Vlajkol, Dan; Mircse János) kerülnek elő. Oláh- 
előtagot viselt Bánya, Dellő, Detreh, Egres, Lekence, Peterd, 
Sóspatak, Szederjes, Szentkirály. 1461-ben ötveneddel adóz- 
tak Torockó, Füged, Majos, Mikes, Peterd, Sályi román jobbá- 
gyai.!192 

Kolozs megyében legkorábban 1332-1335-ben Oláhfenes 
neve jelez románokat.!!93 1341-ben jobbágytelepítés számára 
üres telkeket említettek.!95 1344. évi oklevél szerint az erdélyi 
püspök Gorbó-völgyben tartózkodó jobbágyai, amikor a ko- 
lozsmonostori apát jobbágyai saját erdejükbe mentek, közülük 
többeket megöltek, és egy lovat elpusztítottak. !195 Ez az adat jól 

tükrözi a románok erdőlakó voltát. 1366-ban Mikola dezméri 
nemes tiltotta az oláhokat Dezmér, Szamosfalva és Szentmiklós 
földek használatától.!196 1377-ben Nagy Lajos király átenged- 
te Kolozsvárnak a város erdejében fekvő Felek oláh falut, aho- 
vá 20 oláhot telepítettek az út őrzésére, akik a királynak juh- 
ötvenedet fizettek.!197 Kenézt említenek Budatelkén, Egerbe- 
gyen, Hévszamoson, Tombon. 1461-ben juhötvened terhelte 
Bányabükk, Csepegőmacskás, Faragó, Gyéres, Incsel, Korpád, 
Kökénypataka, Kölesmező, Kötelend, Nyulas, Oroszfája, 
Palatka, Pányik, Rőd, Szokol, Topa, Velkér román jobbágyait. A 
14. század második felétől kezdve feltűnően sok falu viselt 
Oláh- előtagot: Bányabükk, Báré, Bedecs, Berend, Bikal, Bós, 
Budak, Cég, Dezmér, Fráta, (Gyerő-jJMonostor, Kályán, Kapus, 
Kara, Méhes, Nádas (itt juhpásztorokat említenek), Palatka, Pe- 
te, Rőd, Sármás, Solymos, Szentgyörgy, Szilvás, Zsuk.!198 A 
Kolozs megyei románok két nagy tömbje Kolozsvártól nyugatra 
és a megye keleti határvidékén, Teke környékén feküdt, eléggé 
elszórtan. Bánffyhunyadon 1499-ben Moldvai, Bojér, Csausza, 
Kutor, Oláh vezetéknevűek utalnak román népességre. A keleti 
megyerészen az említett települések mellett még Ölyves és Ör- 
ményes adott otthont románoknak. ! 199 

Az észak-erdélyi Doboka megyében az 1360-as évektől sze- 
repelnek románok. 1365-ben mások társaságában Kegyei Pé- 
ter, Negvoy, Maxin és Román, az oláhok vajdái, Eliás kenéz és 
más oláhok Szentpéter birtokról elhurcolták a jobbágyokat, 
házaikat felégették, Hídalmás birtokon gyújtogattak, sok álla- 
tot vittek el onnét.!!!9 1366-ban Nagy Lajos király engedélyez- 
te egy cegei nemesnek, hogy az uralkodót Mohaly oláh birtok- 
ról megillető juhötvenedet birtokolja.!!!! 1367-ben Vásárhe- 
lyen a király Bálványos várhoz tartozó oláh jobbágyai éltek. !!"2 
1369-ben Iván mikolai kenéz szerepel." 1379-ben Kisszék 
faluban élő öt román hatalmaskodott. "4 

Belső-Szolnokban 1353-ban említik a Csicsó várához tarto- 
zó románokat és kenézeiket. "15 1357-ben a velpreti vajda, a 
kenéz és más oláhok Szombattelke birtokról 1200 juhot, majd 
a király Bálványos várhoz tartozó Kötke falujából öt ökröt és 
egy lovat elvittek.!!1ó 1393-ban Mánya, Domokos, Dragos- 
falva, Orbó, Brassenfalva szerepel mint oláh falu." A 15. 
században megnőtt a román betelepülők száma, akik a Sza- 
mos mentét és a Szamostól északra elterülő területet szállták 
meg. 1118 

A források előfordulásának, megmaradásának véletlensze- 
rűsége ellenére is tendenciajelleggel kirajzolódik a románság 
délről északra vándorlásának trendje. Fehér megyét leszámít- 
va a többi, nem Erdély déli peremén levő megyében csak az 
1330-1350-es években jelentkeznek a románokra vonatkozó 
első adatok. Ugyanakkor nyitva kell hagynunk azt a lehetősé- 
get, hogy Erdély északi részén már nem is elsősorban déli 
irányból, Havasalföldről jött, hanem északi, moldvai—mára- 
marosi betelepülők szálltak meg. Az említett dátumnál később- 
re tehető a románok jelenléte Küküllőben. Feltűnő, hogy a Szé- 
kelyföldön nincsen nyomuk, bár a törekvés, hogy ide is beha- 
toljanak, kimutatható. 1426-ban Zsigmond király Magyar Já- 
nos és Radul kérésére nekik adta a Székelyföld szélén, Moldva 
felé a részben elnéptelenedett Bereckfalvát, hogy azt Moldvá- 
ból és Havasalföldről benépesítsék, amivel a határvédelemnek 
is szolgálnának. """? A zárt székely rendszer, a földek közösségi 
tulajdona azonban ezt nem tette lehetővé. Ezzel szemben a 
Szászföld bizonyos részeit (nemcsak délen, hanem északon, 
Radna környékén is!1129) jelentős román népesség szállta meg. 

A román betelepedés folyamatát követve álljunk meg egy- 
előre Erdély északi határánál, és vegyük szemügyre az Erdély- 
lyel nyugatról határos térségeket. Utunkat ezúttal is délről 
észak felé folytatjuk, ami megfelel — legalábbis a térség déleb- 

bi felében bizonyosan — a románság délről történt bevándor- 
lása útirányának. Az Al-Dunával ezen a területen kezdetben 
egyetlen megye érintkezett, Krassó, amely Keve és a már Er- 
délyhez tartozó Hunyad között terült el. Utóbb azonban Krassó 
elvesztette keleti felét, ott a sebesi kerület létesült, majd e vidék 
Temes megye része lett. !!2! E térségben a románokra utaló el- 
ső adat 1319-ből való. Ekkor Bács kenéz és fia, Iván tiltako- 
zott, hogy Egres falujukat más helyre költöztették át. "22 1320- 
ban Károly király elvette e Bács kenéz összes birtokát egy falu 
és egy malom kivételével.!"23 Az e területet érintő talán legna- 
gyobb telepítésről — ritka kivételként annak folyamatába is be- 
pillantást engedve — 1335. évi királyi oklevélből értesülünk. 
Innen megtudjuk: a kalocsai érsek (akinek uradalma volt 
Krassóban a Nyárád, azaz Néra menti Almás környékén! 24) 
királyi parancsra tárgyalásokat folytatott Mikola fia Bogdán 
vajda és népe átjöveteléről Magyarországra, és felügyelte azt. 
A betelepedés három részletben zajlott le 1334 novemberétől 
1335 augusztusáig, és nagy terheket rótt a környék népeire. 
Az ide érkezők a király szolgálatában az ország határvidékén 
foglaltak szállást. !!25 

Ettől kezdve egy csapásra megsokasodtak a krassói oláh- 
ságra vonatkozó adatok. 1339-ben az aradi káptalan beiktat- 
ta az oláh nemzetiségű Tiván fia Péter fiait a Károly király által 
nekik adott Patak, más néven Voja birtokába.!!26 1343-ban 
Bracan sósdi kenéz fiaival elrabolt 97 disznót Himfi Benedek 
remetei népeitől.!127 Ugyanebben az évben Dobrota kenéz 
harmadmagával elfogta Himfi Benedek egy jobbágyát, és 
fogságban tartotta.!128 A telepítés folyamatosságára mutat, 
hogy 1349-ben Nagy Lajos király eladományozta a kövesdi 
kerülethez tartozó Belényes faluhelyet telepítés céljából.!!2? 
1352-ben Szeri Pósa krassói ispán és sebesi várnagy olyan 
szabadsággal engedélyezte Mutnoki István fiainak, Jugának 

és Bogdánnak Mutnokpataka lakatlan földet birtokolni, ami- 
lyen szabadsággal bírják a kenézek a szabad falvakat a sebe- 
si kerületben, a három fő vétség (útonállás, tolvajlás, tűzoko- 
zás) a sebesi bíróhoz tartozzék, a többi hozzájuk, más bíró ne 
ítélkezzék felettük. ! 199 

1371-1372-ből ránk maradt Himfi Benedek temesi ispán lis- 
tája az orsovai vár építésére összehívott munkásokról. Ebben ke- 
nézek szerepelnek a Temes megyei Szénaszegről, Hódospata- 
káról, a Krassó megyei Bynusról, továbbá a sebesi kerületbeli 
Porhona, Csinka, Hodos, Száldobágy, Milas, Szépmező, Nő- 
rincse, Sirkec, Viszák, Buldur településekről. A kenézek, illetve 
számos esetben a nem kenéznek nevezett emberek neve is ro- 
mán, Nekse, Sztaniszló, Dragamir, Román, Topsa, Balk, Kara- 
csun, Juga, Tatamér, Sztan, Radul, Onpsa nevű személyekkel 
találkozunk. "31 1389-ben Krassóban Filer-, Halmágy-, János-, 
Szaniszlókenézfalva, !!?? továbbá Kecsakenézfalva nevű telepü- 
lések bukkannak fel, "33 de alapos a gyanú, hogy már 1323-tól 
kezdve (amikor Bodorfalva szerepel!s8j, a személynév---falva 
összetételű településnevek is kenézekre utalnak, olyanok, mint 
Bedre-, Brank-, Drasán-, Kraguj-, Prekol-, Sztankfalva, Zajdrug- 
háza.!55 A sebesi kerületben a 15. században nagy tömegben 
román falunevek szerepelnek (pl. Begyest, Danilest, Farkasest, 
Romanest, Valisora, több Ohába és Ohabica).!!$5 A románság 
15. századi itteni térnyerésére mutat, hogy az 1458-ban még 
Horzfalvaként szereplő helyég 1485-ben már Herzeste néven 
fordul elő, az 1404-ben elénk kerülő Vozestye korábbi neve pe- 
dig Libánfalva volt.!37 A románság bezúdulása az Erdély dél- 
nyugati határai mentén fekvő területre térben és időben egybe- 
esett a szlávok (bolgárok) fentebb már tárgyalt betelepedésével. 
Nem véletlen, hogy sok szláv nevű román telepessel találkozunk. 

A krassói-sebesi okleveles anyag nyújt módot arra, hogy ké- 
pet alkothassunk arról, a betelepítést irányítók milyen vallási 


202 KISEBBSÉGKUTRTÁS KÖNYVEK 


ROMÁNOK 


követelésekkel léptek fel a telepesekkel szemben. 1366-ban 
(2) Nagy Lajos király elrendelte, hogy Sebes kerületben csakis 
valóban katolikus és a római hit vallója tarthasson birtokokat 
a nemesség vagy a kenézség címe alatt." 198 A nemesség és ke- 
nézség közeledésére, illetve majdani egybeolvadására mutat, 
hogy pl. Temeshelyen, Miháld vár tartozékain 1390-ben ne- 
mes kenézeket (nobiles kenezii) említenek. "15? 1373-ban XI. 
Gergely pápa megengedte a minoritáknak, hogy Bosznia és 
Vlachia részein, Magyarország határai körül, a vlachoknál, 
akik közül számosan a legelőkön és sátrakban laknak bőség- 
ben levő állataikat legeltetve, földjeiken, váraikban vagy falva- 
ikban Magyarország határain, Sebes és Nagy Vlachia (Havas- 
alföld) körül egyházakat alapítsanak, kolostorokat meg teme- 
tőket, hogy terjesszék a katolikus hitet.!!9 A térségben Haram- 
ban, Orsován, Kövesden, Erményben, Karánsebesen (valamint 
a Temes megyei Cseriben) ferences, lemesváron és Ersomlyón 
domonkos kolostor létesült." 

A középkor végére a krassói—sebesi térség számít a romá- 
nok által egyik leginkább megszállt területnek, ami igazgatási 
téren is megmutatkozott. A megkisebbedett Krassó megyében 
Illyéd, Kövesd, Ersomlyó, Krassófő lés az ehhez tartozó Bor- 
zafő) királyi várakhoz csatoltan, az itt megszervezett uradal- 
makban élt a románság. E várak maguk is hegyvidéken, a me- 
gye keleti, a sebesi kerülettel határos részén terültek el, uradal- 
maik rengeteg hegyvidéki oláh falut fogtak át. Az elnevezések 
idővel  elrománosodtak-elszlávosodtak, Illyédből Ilidia, 
Kövesdből Gavosdia, Ersomlyóból Versec, Krassófőből Cara- 
sova lett, Borzafő pedig elenyészett."? A sebesi területen az 
oláhság megszervezése a kezdetben külön számított Sebes és 
Karán, továbbá Komjáti, Miháld (ma Mehadia), Halmás (vagy- 
is Almás), Lugos központok szerint történt. Ezek közül legko- 
rábban Sebes emelkedett ki, már 1369-ben a sebesi kerület 

kenézeinek és románjainak egyeteme adott ki oklevelet." 
1391-ben négy kerület (districtus et provincia) Sebes, Lugos, 
Karán és Komjáti nemesei és kenézei szerepelnek." 

A 15. század közepén nevezték meg először az oláh kerüle- 
teket. 1451-ben Hunyadi János kormányzó a hét oláh szék 
(septem sedes valachicales) számára adott utasítást. 155 A he- 
tes számban történelmi előzmények (a szászok hét széke) ját- 
szottak szerepet. Annál inkább erre kell gondolnunk, mivel 
— miként a szászoknál — valójában itt is nyolc szék volt, a nyol- 
cadik (vagy inkább az első) szék ott Szeben, Krassó-Sebesben, 
azaz — mivel a sebesi kerület magát Szörény megyével kezdte 
azonosítani — Krassó-Szörényben pedig Karánsebes. E nyolc 
román kerület szerepel akkor, amikor Y. László király 1457-ben 
szabályozta Lugos, Sebes, Miháld, Halmás, Krassófő, Borzafő, 
Komjáti és lilyéd kerületbeli nemesek, kenézek és más romá- 
nok jogait és kötelezettségeit. Eszerint az ország határain őriz- 
zék a törökkel szemben a Duna átkelőit; e nyolc kerületben 
csak ők kaphassanak a királytól birtokokat, idegenek nem; is- 
pánjukon kívül senki ne ítélje őket, viszont az országbíróhoz és 
a királyi személyes jelenlét bíróságához fellebbezhetnek; is- 
pánjuk vagy alispánjuk bírság címén lovat, agarat, fegyvert és 
juhot nem vehet el tőlük; a bírságolásban a románok szolga- 
bírái vegyenek részt; a román nemeseket az ország valódi ne- 
mesei mintájára, továbbá a románok kenézeit minden királyi 
adó alól felmenti; az ő és jobbágyaik javait senki ne foglalja 
le; jobbágyaik ügyében bárki a román nemesekhez, a román 
nemesek és kenézek ügyében ispánjukhoz forduljon. "5 E ren- 
delkezés számos pontja ugyan nem valósult meg (pl. nem lett 
saját ispánjuk), de ennek ellenére a sebesi (karánsebesi) kerü- 
let valóságos nemesi megyei élethez kapott itt lehetőséget, 
amit azonban a török fenyegetés torkában már nem lehetett a 
gyakorlatban megvalósítani. 1147 

A Temes megyei románok viszonyai sokban hasonlítanak a 
krassói-sebesi románokéihoz. Itt másfél évtizeddel Krassót kö- 
vetően, 1333-ban bukkan fel először román nyom. Ekkor egy 
officiális és Brathan kenéz lerombolta Him fiai Remete birto- 
kát.!48 1343-ban Orros Miklós mérai népei elrabolták Osz- 
lári Mojs szentgyörgyi nyájait, és e falu kenézét, Lukácsot 
Mérára vitték.!1? 1359-ben Nagy Lajos király hű oláhjainak, 
Szarna fia László fiainak (köztük Sztaniszló, Negve, Vlanik ne- 
vűeknek) adományozta Havasalföldön szerzett érdemeikért 
Rékas és Keszegtő birtokot hat-hat faluval. "59 E falvak a 14. 
század végén már mint román falvak fordulnak elő. 1369-ben 
Himfi Péter dobozi oláhja, Dan és más jobbágyai felégették a 
Krassó megyei Egerszeg birtokot.!!5! Az 1370-es évek máso- 
dik felében Himfi Benedek egy jobbágya, Tamás kenéz hódosi 
királyi jobbággyal perelt.!!52 A románság Temesben is királyi 
várak köré telepedett kenézei vezetésével. Cseri vár tartozékai 
sorában 1459-ben Brató-, Bene-, Dankkenézfalva fordul elő, 
valószínűleg kenéze nevét viselte itt Drugfalva, Tatárfalva, Hó- 
dos tartozékai közül pedig 1471-ben Monca-, Gostye-, Neg- 
lanos-, Draganfalva, Cikóvásárhelyhez kapcsoltan pedig 
1488-ban Ohabica szerepel.!"53 Itt szintén felbukkannak az 
oláh kerületek. 1453-ban Monostor, Bozsur, Furdia, Zsuppán 
és az ismeretlen Sugya nevéről nevezett román districtusok ke- 
rülnek elő.!15§ Ezek azonban nem jutottak oly messzire a kivált- 
ságolásban, mint a sebesiek. 

Arad megyében a románokra utaló első nyom az Erdély ha- 
tárán 1337-ben felbukkanó Caprewar helynév,!!5 ami egy- 
szersmind az első magyarországi román alkotású elnevezés. 
Benne a román caprá ,kecske" szó rejtőzik. Ugyanott 1340-ben 
Kereszténykenézháza szerepel, ami a telepítő kenéz nevét (Krisz- 
tián) tartotta fenn. Itt is királyi várhoz kapcsoltan telepedtek 
meg. A Marostól délre eső hegyvidékre kiterjedő, Solymos vár- 

hoz tartozó uradalom területén csak elvétve bukkanunk román 
helységnevekre (egy-két Ohaba, Ohabica szerepel), viszont a 
Marostól északra húzódó hegyi térségben, Tótváradhoz kap- 
csoltan igen sok falu viselt román nevet: Megyest, Vilmest, Rin- 
csor, Temesest, Ohaba, Szeliste, Dombavica, Pojana.!!57 Hogy 
mekkora területen mozogtak a románok, arra jó példát nyújt 
egy 1339. évi oklevél. Ez évben Bogdán vajda (aki 1334—1335- 
ben jött népével együtt Krassóba) és testvérei a Maros jobb 
partján levő Csanád megyei Diós és Szöllős falvakban hatal- 
maskodtak, egyebek mellett 14 ökröt elraboltak. "58 

Zaránd megyében első ízben 1318-ban említ királyi oklevél 
román falvakat, vélhetően a Fehér-Körös mentén, Dénes- 
monostora környékén.""5? 1359-ben Nagy Lajos király utasí- 
totta az erdélyi káptalant, hógy idézze meg Bibarcot, a halmá- 
gyi oláhok vajdáját a zalatnai román bányabérlő özvegye 
ellenében. !!9 1362-ben Nagy Lajos utasította a világosi vár- 
nagyot, hogy az összes oláhval és más népekkel, gyalogosok- 
kal és fegyveresekkel vonuljon a gyülekezőhelyre.!!§! 1366- 
ban az uralkodó ocsvai hű oláhjának, akit a katolikus kereszt- 
ségben Istvánnak neveztetett, szolgálataiért örökbirtokként 
odaadta a Kisocsvica királyi birtokot, de juhötvenedet és disz- 
nótizedet kell! fizetnie utána.!!62 1390-ben Világos várához 
tartoztak Halmágy, Kápolna, Csics, Körösfő, Aranyág és Ka- 
lodva román kerületek, 13 ezeken belül pedig a 15. század 
első felében igen sok román nevű falut említenek (pl. Bajeles- 
tefalva, Baszarabása, Beretia, Bucsava, Honcisor, Lupsán- 
falva, Sztaniszlófalva, Zdragurfalva). Ezek a települések hegy- 
vidéken feküdtek." 1404-ben Zsigmond király Boar fia Boa- 
lának adta a Fehér-Körös mentén mások mellett Keresztúr és 
Csernetfalva településeket, amelyeket utóbb Kriscsor, illetve 
Csernecel néven említenek.!155 A nevek alakváltozása a ro- 
mán környezetre vall. 

Bihar megye délkeleti részén, a Belényes melletti hegyekben 
1294-ben a solymosi gyepűkön inneni és túli román lakoso- 
kat említ egy oklevél.!16é Ez a térség viszonylag közel fekszik 
Fehér megyéhez, könnyen meglehet, hogy ide nem délről, a 
Krassó-Temes-Arad—Zaránd úton jöttek, hanem délkeletről, 
Fehér megyéből, ahol már az 1270-1280-as években kimu- 
tatható jelenlétük. A megye másik részén, az Igyfon erdő nyu- 
gati részén 1324-ben bukkan fel két évvel korábbi esemény- 
nyel kapcsolatban Oláhtelek neve.!"? (Az e helység nevét is 
tartalmazó 1283. évi oklevél hamisítvány a 14. század máso- 
dik feléből.!"é8) 1326-ban a csanádi ispán a váradi püspök- 
ségnek adta Hodos birtokát, amelyen Negul vajda telepedett 
le.!169 Ez a solymosi gyepüktől északnyugatra fekszik. 1335- 
ben Cécke vidékén, a Sebes-Körös bal partján levő hegyvidé- 
ken oláh falvak kerülnek elénk: Körtvélyes, Kerekliget és a csí- 
rájában elpusztult Churchastheluke.!17? A Hontpázmány nem- 
beliek 1341-ben románok telepítését határozták el ugyanerre 
a vidékre, Esküllő, Keszteg, Urgeteg, Cécke és Fancsika kör- 
nyékére.!!"! 1342-ben az Ermelléken állt Csalános határjárá- 
sa kapcsán nagyszámú magyart, kunt és románt említenek. 172 
1349-ben Demeter váradi püspök a Sebes-Köröstől délre eső 
Felventer földjét népek sokaságával akarta betelepíteni, e falu 
bírájának, Sztaniszló fia Péter vajdának megengedte, hogy ro- 
mán papoct tartson, aki ne fizessen semmit a püspöknek. 1173 A 
14. század első felében tehát a megye keleti, hegyvidéki ré- 
szének szinte minden tájegységében megjelent a román etni- 
kum, igaz, mindenütt csak mutatóban, kis foltokban. 

Az intenzív román telepítés szerte a nagy kiterjedésű Bihar 
megye hegyvidéki részein a 14. század második felétől indult 
el. A legdélebbi bihari térség, a Bél környéki hegyvidék bené- 
pesítésében — amely szomszédos volt Zaránddal, ahol már 
1318 óta kimutathatók oláhok — az itt tulajdonos váradi püs- 

pökök játszottak döntő szerepet. 1404. évi adat szerint az 
egyik főpap szerint ,a mi kenézeink megígérték e vidéket né- 
pekkel jól megtölteni és megnövelni". Itt létesült a széplaki 
oláh districtus.!17" Belényes környékén (ahol már 1294-ben ro- 
mán szórványok szerepeltek) 1363-ban Iván belényesi 
vajda! 5 mint telepítő benépesítette a váradi püspökség itteni 
erdeit. Őt és testvéreit, Balkot és Bochot a püspökök nemessé 
tették. Az ő utódaik a magyarrá és katolikussá lett remetei vaj- 
dák. 1442-ben János váradi püspök szabályozta a belényesi 
oláhok jogviszonyait: a szervezet élén a vajda és az alvajda 
állt, majd a krajnik következett, a falvak vezetői a kenézek vol- 
tak. 1484. évi adatból derül ki, hogy a krajnik a szolgabírónak 
felel meg.!!"6 A belényesi hegyvidék lakossága a 1 6. századra 
teljesen románná vált, benne a románokkal együtt érkezett sok 
szláv elemmel.!"7 A Sebes-Köröstől délre eső vidéken, ahol 
1326, illetve 1335 óta lehet számolni kisebb román csopor- 
tokkal, három térségben kerültek létszámbeli fölénybe a romá- 
nok. Ezek közül legdélebben a Gyepes-vidék fekszik, ahová a 
már említett Hodos és Felventer is tartozott, itt a románságot a 
gyepesi vajdák szervezték meg. Ettől északabbra Szaránd kör- 
nyékén, amelyet 1459-ben Oláhvidéke névvel illettek, vagyis a 
pásztorszállásoknak még nevük sem volt. A Sebes-Körös bal 
partján Cécke volt a térség harmadik román települési köz- 
pontja.1!"8 Az egész középkoron át nincs nyoma a románság- 
nak a Nagyváradtól délre és délkeletre elterülő dombvidéken, 
itt az egyetlen román eredetű falunév, Probostya, csak 1552- 
ben tűnik fel a forrásokban.!"? 

A Sebes-Köröstől északra a Berettyóig terjedő térségben 
(ahol Oláhtelek is feküdt) több román települési tömbbel szá- 
molhatunk. Legnyugatabbra esik az Almás-völgy, ahol először 
1421-ben említették az adorjáni vár oláh falvait. Ettől kelet fe- 
lé haladva jutunk Oláhtelekhez, amely azonban alkalmasint 

nem érte meg a 14. század közepét, mivel 1324-en túl többé 
nem szerepel, nem említik sem 1360-ban, amikor felbukkan 
itt Lok és Tataraspataka, sem 1366-ban, amikor a Telegdiek 
elhatározták a közvetlen szomszédságban levő Tataras erdő 
benépesítését. 1389-ben Örvénd birtokhoz már hét oláh falu 
tartozott, 1393-ban pedig Lok birtokon (amely utóbb a Lakság 
összefoglaló nevet nyerte) hat oláh falu települt. Még kele- 
tebbre haladva 1357-ben a Sólyomkő királyi várhoz tartozó 
románok disznóikkal egészen a Szatmár megyei Csalánosva- 
dáig jártak legeltetni. A Sólyomkőtől délkeletre eső báródsági 
térséget a Nagy Lajos királytól nemességet nyert Péter román 
vajda és apja telepítette be. A Báródság területén nemes és 
félszabad román vajdák, kenézek, krajnokok éltek, őket Sza- 
polyai János 1552-ben nemesítette, és a Királyhágó őrizetével 
bízta meg.!189 A Berettyó folyótól északra a krasznai Dédánál 
1386-ban és Margitta mellett 1422-ben említenek két-két 
oláh falut." 18! Az észak-bihari térség román lakosságának egy- 
házi kapcsolatai Máramarossal voltak, feltehető, hogy ide az 
oláhság nem délről, hanem északkelet felől, Máramarosból 
kiindulva érkezett." 2 

E ponton szakítsuk meg a további északi irányú utat, és tér- 
jünk át Máramarosba. A románság jelenlétének a 14. század 
első negyede előtt itt nincs írott nyoma.!"83 Az első adat 1326- 
ból való, amikor Károly király a Máramaros kerületben levő 
Szurdok földet Sztaniszló kenéznek adományozta, kivette azt 
minden joghatóság, bíróság és királyi adó alól, átengedve 
ezeket a kenéznek. "84 Ez az első eset arra, hogy román kenéz 
nemesi birtokot kapott Magyarországon. Nyilván a Márama- 
rosban frissen megjelent románok (lés ruténok) miatt hozta Kár- 
oly király 1329-ben azt az utasítást, hogy a négy város (Visk, 
Huszt, Técső, Hosszúmező) hospesei által irtásra elfoglalt föl- 
deket más nyelvű vagy nációjú emberek tőlük el ne vegyék. ! 85 

1336-ban az uralkodó a román Drág és Dragus királyi szer- 
vienseknek adományozta a Máramaros kerületben levő 
Bedőháza birtokot.!186 1343-ban Bogdánt, a király iránt hűt- 
len volt máramarosi vajdát említi oklevél. 87 1345-ben Nagy 
Lajos király Aprusának, Erdő fia Marusnak, Erdő testvérének, 
Sztannak és e Sztan fiának, Miknek adta a szarvaszói kenézsé- 
get a már Károly király által engedélyezett feltételek mellett. ! "88 
A következő évben e román Mik megerősíttette az uralkodóval 
apjának Károly királytól elnyert 1326. évi adományát. Mik és 
testvérei az ország más nemesei módjára a királyi bíróság és 
az ország más rendes bíráinak bírósága elé tartoznak állni. ! 18? 
1349-ben Nagy Lajos utasította Ige fia Jánost, a máramarosi 
oláhok vajdáját, hogy a máramarosi ispán és az ottani kené- 
zek jelenlétében állítsa vissza Gyula fia Dragust és fiait a Kár- 
oly királytól elnyert Gyulafalva és Nyíres birtokába, amelyekből 
kiűzték őket. 199 

Az oláhokat emlegető máramarosi adatok azonban nem je- 
lentenek automatikusan románokat. A vlach szó eredetileg 
bármilyen pásztorfoglalkozást űző népességet jelölt — etnikai 
hovatartozástól függetlenül. 1483-ból ismert a Wolahus seu 
pastor ,oláh vagy pásztor" minősítés.!!"! 1350. évi adat szerint 
az uralkodó megengedte hű oláhjainak, Karácsony fiainak, 
hogy Lipcsét és Szelemezőt benépesítsék. Az oda összegyűlő 
oláhok Karácsony fiainak mint kenézeiknek és uraiknak 
engedelmeskedjenek.!?2 E két falu Máramaros megye északi 
részén terült el, és a rutén betelepedési övezetbe esett. Mára- 
marosban a román-rutén etnikai határ nagyjából a Tisza men- 
tén húzódott a középkorban.!"? Igaz, ennek szűk körzetében 
előforduló keveredés, de nagyjából érvényes az, hogy a Tiszá- 
tól északra ruténokat, a folyótól délre románokat kell értenünk 
az egységesen vlachnak (oláhnak) mondott megjelölésen. A 
máramarosi területre történt rutén betelepedésről fentebb a 

szlávokkal összefüggésben már szóltam, a továbbiakban csak 
a román népesség beköltözését kísérem figyelemmel. 

1360-ban a magyar király sok románnak adott nemesi jogú 
birtokadományt, akik a hűtlenné vált Bogdán ellen harcoltak, 
ezzel mentesültek az adók alól, az ország más nemeseinek szo- 
kása szerint a király zászlaja alatt kellett hadakozniuk. Így jutot- 
tak ingatlanokhoz ekkor a már említett Gyula fia Dragus és fiai, 
Farkstan fia Vancsuk, Péter fia Sztan. Például Dragus és fiai 
Szlatina, Hódpataka, Deszeháza, Hernécsháza, Sugatagfalva 
és Kopácsfalva helységeket nyerték el." 1361-ben Nagy La- 
jos király Kaszó kenézsége felét hű oláhjainak, Lokovoi fiainak 
adta, ahogyan már korábban Fejér fia Sztan bírta." Könnyen 
lehet, hogy a Kaszó parti Fejérfalva e Fejértől kapta nevét. A Ti- 
szától délre eső, Kaszónak mondot terület a 14. század máso- 
dik felétől királyi adományként román kenézek kezére került, 
az itteni nemesek a kenézek leszármazottai. A középkor végé- 
re egész Kaszó népe román lett, a korábban itt élt gyér számú 
magyarság beolvadt a románságba.!!"ó 

Az Iza mentén terültek el a hűtlenné vált Bogdán vajda ha- 
talmas birtokai. Bogdán oly ismert ember lehetett, hogy neve 
és tette Küküllei János szűkszavú krónikájába is bekerült: ,Bog- 
dán, a máramarosi oláhok vajdája, egyesítve e kerület oláhja- 
it a Magyarország koronájának alávetett Moldva — hosszú idő 
óta a tatárok szomszédsága miatt lakatlan — földjére titokban 
visszahúzódott, és bár a [magyar] király serege gyakorta tá- 
madta, az azon földet lakó oláhok létszáma igen megnöve- 
kedvén országgá terebélyesedett". !"97 Az itt röviden elmondott 
történet voltaképpen a moldvai román fejedelemség kialaku- 
lásáról szól. Nem véletlen a szoros kapcsolat Máramaros és 
Moldva között, ugyanis az oláhok betelepedése Máramarosba 
a 14. század elején és azt követően is Moldvából indult ki. 98 
Bogdán távozása után unokaöccsei az Iza mentén egy részt 

megtartottak maguknak. Az itteni kenézek magyar nemessé 
váltak ugyan, de etnikumukat tekintve megmaradtak román- 
nak.!199 A Küküllei által ránk hagyományozott történetnek 
1365. évi oklevélben is maradt nyoma. Innen arról értesülünk, 
hogy Konyhát tartozékaival a királytól Bogdán máramarosi 
vajda kapta meg, de tőle és fiaitól az anyakirályné egyetérté- 
sével az uralkodó elvette, és mivel hűtlenné vált (Magyaror- 
szágból titokban Moldvába ment), Szász fia Balk vajdának meg 
fiainak adományozta Jód, Bocskó, Kétvisó, Mojszén, Borsa, 
Kétszeleste falvakkal együtt."299 A Szász-fiak 1373-ban Nagy 
Lajostól további birtokokat nyertek el.!29" 

A 14. század utolsó néhány évtizedéig a vajda az egész 
máramarosi vlach nép vezetője volt. Az alispánnal együtt járt 
el, az alispán ítélt a fontosabb; -a vajda a kisebb ügyekben. A 
kenézeknek sikerült nemesi jogállást szerezniük, népeiket job- 
bágyaikká tették. Uj helyzet állt elő Szász fia Balk idejében. Ö 
és testvére, Drág 1378-tól — rövid megszakítással — 1399-ig 
viselte a máramarosi ispáni címet. Ezzel a vajdai cím meg- 
szűnt, és a románság helyi vezetői lettek a főispánok. A 14. 
század végén (1385-ben) Máramarosban megjelentek a szol- 
gabírák, és ezzel ott nemesi megye alakult. Egy, illetve két év- 
tizeden keresztül Balk és Drág töltötte be a szatmári és ugocsai 
ispáni tisztet is. Zsigmond királytól megkapták a nyalábi, kővá- 
ri, bélteki és erdődi uradalmakat, és mindezzel Magyarország 
előkelőinek sorába emelkedtek. 1222 

A beregi és máramarosi románságból kerültek ki a szomszé- 
dos Bereg és Ung vlach telepítői, de ők rutén népességet köl- 
töztettek be oda.1293 Nem kevés máramarosi oláh útja nyugat 
felé Szatmár megyébe vezetett. A megyének a keleti harmada 
volt hegyvidék, románok csak itt bukkannak fel. Ennek északi ré- 
szén, a Máramarossal közvetlenül határos Avasban az 1370-es 
években említenek először oláh birtokokat és jobbágyokat, ke- 

véssel ezt megelőzően érkezhettek ide. 1385-ben a meggyesi 
terület oláhjai szerepelnek. A megye délkeleti részén, a Bükk- 
ben 1391-ben kerülnek elő legkorábban román birtokok. Itt a 
hrágfiaknak voltak ingatlanaik, 1393-ban az ő románjaik ju- 
hui fordulnak elő. A belső-szolnoki határvidéken is a 14. szá- 
rad második felében telepedtek meg románok. 1491-ben itt 
núgy román falu szerepel (Balk-, Sándor-, Surján-, Oroszfalva), 
vajdáik nevét őrizve. Bizonyos, hogy adott Szatmár és Mára- 
tnaros román népességet a velük közvetlenül határos és már Er- 
dályhez számított Belső-Szolnoknak. Szatmárban a vajda 

szemben Máramarossal — nem nagyobb egység élén álló ve- 
ető, hanem falusi elöljáró, olyan, mint másutt a kenéz. !29 

Szatmár egyébként találkozó- és további elosztóhelye volt a 
románságnak. A bihari vlach pásztorok állataikkal a Szamo- 
son túlra is el-elkalandoztak, így a Kraszna folyó melletti 
Gyöngy 1475-ben oláh birtok vajdával. 1433-ban a Szatmár- 
ból Közép-Szolnokba áthelyezett három Kegye mindegyike 
oláh falu.1295 A románok többsége azonban Máramarosból 
érkezett. Szatmár megyéből többfelé nyílt út a továbbvándor- 
lásra. Az egyik irányként Ugocsa szolgált. Ugocsa — Márama- 
roshoz hasonlóan - a rutén és a román nép találkozásának és 
keveredésének színhelye. A ruténok északról, Beregből, a ro- 
mánok délről, a szatmári Avasvidék felől jöttek. A két etnikum 
itt is a Tisza vonalán ért össze. Az oláh falvak nyugati határa 
egybeesett a síkvidék és hegyvidék határával, 1378-ban emlí- 
tik itt oláh birtokként Kirvát, Csarnatőt, Komlóst, Széphelyet, 
Batarcsot és Turcot. A megtelepedést Ugocsában szintén falu- 
si vajdák irányították. Az ugocsai románság létszáma igen ala- 
csony, 1450 körül nyolc faluban 95—100 telek volt, azaz átlag- 
ban 12 telek falvanként. 1295 

Szatmárhoz hasonló a helyzete Közép-Szolnoknak és Krasz- 
nának. Ide egyaránt érkezhettek oláhok Biharból és Szatmár- 

ból is. A korábbi telepesek mindenképpen bihariak lehettek, 
mint az 1341-ben említett Kraszna megyei Füzes, Szék, Elyüs, 
Halmosd, Tusza, Mikóháza, Csiszér, Bogdánháza és Felkecel 
oláh. falvak lakói, akik a lakatlan Detrehem hasznait is 
élvezték.1297 Új helyzet állt elő 1378 után. Ez évben ugyanis 
Nagy Lajos király a közép-szolnoki Kővár várát szolgálataikért 
Balk oláh vajdának és testvéreinek: Drágnak és Jánosnak ad- 
ta, amelyet Balk és Drág mint szatmári és máramarosi ispánok 
tisztségük fejében (pro honore) tartottak, kivéve azt Erdőd 
kerületből.1298 Ez lehet a máramaros-szatmári irányból törté- 
nő nagymérvű román bevándorlás nyitánya.!1297 Mindenesetre 
1392-ben az erdődi kerületben, Közép-Szolnok megyében 
Aszuág (ma Szivágy), Borzlyuk, két Örményes, Bassafalva, há- 
rom Várca, Kamin mint oláh birtokok fordulnak elő.1299 1405- 
ben Kővár vidékén, medence jellegű részen már csaknem 50 
román falut említenek, ezek lakói egy tömegben települtek be. 
Őketa 15. század második lelében és a: 16: század folyamán 
egy második, a hegyvidéket megszálló települési hullám kö- 
vette a Drágfiak, majd a Bátoriak telepítésének eredménye- 
képpen (szintén Máramarosból)."2!! Jellemző, hogy 1438-ban 
Bozzási György magyar nemes azért adta el Közép-Szolnok 
megyei Inó birtokát, mert a környéken lakó oláhoktól állandóan 
rettegnie kellett. 22 

Végére érve a magyarországi román bevándorlás tárgyalá- 
sának, immár az összegzést kell megadnunk. Az oláhok kár- 
pát-medencei első előfordulásának 1207 körüli adatából és 
az ezután egyre sűrűbben sorjázó adatokból arra a következ- 
tetésre kell jutnunk: legfeljebb a 12. század utolsó egy-két év- 
tizedében vagy esetleg csak a 12-13. század fordulója évei- 
ben kerülhettek be a Magyar Királyság területére, több mint 
egy évszázadon keresztül csak dél felől, Havasalföldről, illetve 
a Szörénységből érkeztek. Az 1270-es évekig nincs nyomuk a 

Havasalfölddel szomszédos megyéken kívül, vagyis mintegy 
három emberöltőre volt szükségük ahhoz, hogy megvessék itt 
a lábukat. Az 1270-es évektől kezdve terjeszkedtek adatokkal 
igazolhatóan észak felé, és jelenlétük 1294-ben már Dél-Bi- 
harban mutatható ki. A 14. század elejétől jöhettek román cso- 
portok Moldvából Máramarosba, első adatuk ott 1326-ból 
való. A déliek északi irányú és az északiak dél-délnyugati irá- 
nyú migrációja Szatmárban és Közép-Szolnokban a 14. szá- 
zad utolsó évtizedeiben találkozott össze. A románok különbö- 
ző irányokból történt bevándorlásának bizonyítékát szolgáltat- 
ják eltérő jogi viszonyaik. "3 Térségenként különbözik a vajda 
szerepe (hol egy falunak, hol nagy térségnek a román vezető- 
je), ettől függően van, illetve nincs kenéz, ha van, úgy általá- 
ban a falusi elöljárót, a telepítőt jelenti. Fogarasban boérok- 
kal, Krassóban és Temesben krajnikokkal találkozunk, akik 
máshol hiányoznak. 

A román telepítéseket az első időszakban a magyar uralko- 
dók tisztségviselői felügyelték. Ezzel függ össze, hogy szállásaik 
(a vlach falvak) egyes királyi várak körül, illetve azokhoz kap- 
csoltan jöttek létre. Amint azonban előretörtek a társadalom 
más tényezői, a románok immigrációjának szervezése egyre 
inkább magánosok (egyházi vezetők, világi előkelők) kezébe 
ment át. A betelepülő románok a transzhumáló (kettős legelő- 
váltó) állattartás rendszerében éltek, kisállatokat (mindenek- 
előtt juhot) tartottak. Ehhez jó hegyi legelők kellettek. Ez a ma- 
gyarázata annak, hogy egyetlen román település sem létesült 
a középkorban síkvidéken. Azt lehet mondani: a magyar és a 
román települési igények kiegészítették egymást. A kezdetben 
nagyállattartó (lótartó) magyarok a síkságokat és a lankás 
dombokat szállták meg, a földművelést is itt kezdték meg és 
folytatták. Ezzel szemben a románok csak a hegyvidékeken él- 
hettek meg, amelyek viszont éppen a korai magyarok élet- 

módja és viszonylag csekély létszáma miatt szinte teljesen la- 
katlanok voltak. Jellemző, hogy Bonfini még a 15. század vé- 
gén is azt jegyezhette le: ,az oláhok földönfutó népe" nem a 
síkon él, hanem azt övező hegyekben , szétszórtan tanyázik".1214 
A románok kezdetben nem letelepült, hanem vándorló élet- 
módot folytattak, ezért nem is alapíthattak igazi falvakat, ha- 
nem afféle hegyi pásztorszállásokat, és hosszú utat kellett 
megtenniük, amíg eljutottak a szilárd határú agrárfaluig. A ro- 
mánok által elfoglalt, megszállt területeken a népsűrűség sok- 
kal alacsonyabb volt, mint a magyar lakta vidékeken. Bihari 
példák alapján a magyar településterület népsűrűsége négy- 
szerese volt a románénak.!2!5 Az a rengeteg adat, ami az ok- 
levelekben a románok atrocitásairól, kilengéseiről szól, jól 
mutatja, hogy mily hosszú ideig tartott, amíg ezeket levedlet- 
ték, és legalább bizonyos mértékig igazodni tudtak az állam 
rendje által megkívánt normákhoz. 

A románok ortodox keresztények voltak, vallásukat még 
előző hazájukból, Havasalföldről és Moldvából hozták ma- 
gukkal. Római rítusú hitre történő térítésükhöz hiányzott a ma- 
gyar állami és egyházi vezetők részéről az az elszántság és erő, 
ami a böszörmények esetében a 11-13. században megvolt. 
Ennek oka abban a történelmi körülményben rejlik, hogy az 
oláhok tömegei már akkor érkeztek Magyarországra, amikor a 
korábbi viszonyok megváltoztak. A hitélet fontossága vesztett 
erejéből, lényegesebbnek számított a munkaerő teljesítménye, 
mint annak lelkisége. A magyar földesurak megengedték a ro- 
mán papok tartását, eltekintettek a tizedtől. 1328-ban XXII. Já- 
nos pápa mérsékletet írt elő a tizedszedésben, nehogy a ku- 
nok, románok és szlávok körében ez veszélyeztesse a térítés 
sikerét.!215 Közvetlen összefüggés a román bevándorlás és a 
tatárjárás pusztításai között nem mutatható ki, ilyennel valószí- 
nűleg nem is számolhatunk. A románok ugyanis olyan hegyvi- 

déki területeket szálltak meg — és tömegeiket tekintve jóval 
1241 után —, amelyeket nem sújtott a tatár pusztítás. A magyar 
elit igyekezete megrekedt azon a szinten, hogy a velük kapcso- 
latot tartó román vezetőket katolizálja. Ez is csak részlegesen 
sikerült. Az oláh tömegek megmaradtak — mint a kor hivatalos 
minősítése mondta — szkizmatikusnak, azaz szakadárnak. 

A Magyarországra jövő románok társadalma kevésbé volt 
tagolt mint a magyaré, bár tagolatlannak sem mondható, át- 
meneti állapotú társadalomnak tekinthető, ahol a legeltetés 
kollektívumát még nem törte szét a birtoklás és a hatalomgya- 
korlás individualizmusa. Igazi tagolódásuk Magyarországon 
következett be. Azok emelkedtek ki, akik telepítést végeztek, 
előbb birtokokkal rendelkeztek, majd tulajdonjogot szereztek 
rá, és mentességet az adózás alól. Akik ezt a királytól nyerték el, 
eljutottak az országos nemességbe, de sokan nem tudtak sza- 
badulni a magánföldesúri (pl. püspöki) függésből, és nemessé- 
gük korlátozott hatáskörű maradt. Mindenesetre vitán felül álló 
tény, hogy jelentős számú román eredetű nemességgel számol- 
hatunk Magyarországon. 121? E nemességet nem kötelezték ar- 
ra, hogy ortodox hitét és román nyelvét feladja. Bizonyos terü- 
leteken saját identitásuk megőrzését szolgálta önszerveződésük 
királyi elismerése. Román vajdák fel tudtak emelkedni a ma- 
gyarországi elitbe, illetve román kerületek olyan jogosítványo- 
kat kaptak, mint amilyen a nemesi megyéket illette meg. 

A román pásztorok lesüllyesztésében és nekik adózó job- 
bággyá tételében legtöbbször nem a magyar állam volt a ,lu- 
das", hanem saját vezető rétegük, kenézeik és vajdáik. Min- 
den alapot nélkülöznek azok a képzelgések, hogy magyar föl- 
desúr végletekig kizsákmányolta román jobbágyát. Annak a 
fejleménynek az okát, hogy a románság végül is Magyaror- 
szágon (Erdélyben) nem kapott helyet a rendiségben, éppen 
nem a Magyar Királyság ,románellenességében" látom, ha- 

nem a román eredetű nemesség kétlelkűségében. Ez egyfelől 
megőrizte vallását és nyelvét (még ha tett is engedményeket a 
katolicizmusnak és a magyar nyelvnek), de másfelől nem állt 
román népe élére. Inkább vállalta a kényelmesebb utat, a ma- 
gyarországi nemesség különböző polcaira való betagolódást. 
A román eredetű vajda és kenéz előbbre valónak tartotta ma- 
gyar illeszkedése erősítését, semmint román kötődése követ- 
kezetes érvényesítését. Ugyanakkor a románság rendiségből 
való kimaradásának bizonnyal oka volt az is, hogy a vezető 
nélkül maradt román népcsoportok nem bizonyultak igazán 
értékesnek a hatalmi elit számára. Bár kezdetben (a 13. szá- 
zadban) a románok harcos és határvédő feladatot is elláttak a 
Magyar Királyságon belül, 8 de újabb és újabb bevándorló 
tömegeik már ,csak" pásztorok, majdan pedig parasztok vol- 
tak. A románok létszámát Erdélyben óvatos becslés a közép- 
kor végén 100 ezer főre taksálta.12!? Figyelembe véve azt, 
hogy Erdélyen kívül is jelentős oláh tömegek éltek (sőt alkal- 
masint többen, mint Erdélyben), ennek legalább a kétszeresé- 
vel vagy inkább 2,5-szeresével kell számolnunk. 

A keleti eredetű kun (kipcsak) népesség a 1 1. század közepétől 
Európában élt, a Magyar Királyságot e század vége óta zaklat- 
ta betöréseivel. Különösen sok alkalom kínálkozott a magyarok 
és kunok (polovecek) közti kapcsolattelvételre a 12. században 
folyt magyar-orosz és magyar-—bizánci háborúk kapcsán. !229 
Nyilván nem kevés kun hadifogoly kerülhetett be ekkor Magyar- 
országra. Egy ilyennek a leszármazottiával találkozunk egy 
1201. évi oklevélben, ahol a Fejér megyei Bodaik melletti Szán- 
tó faluban Buus nevű kunnal (Cunus) találkozunk.!2?! Ezek nyil- 
ván nagy tömeget nem alkottak, de alkalmasint az ország több 
pontján elszórtan élve megismertették magukat szűkebb kör- 
nyezetükkel. 

Jelentős számú kun betelepedésre a 13. század első felében 
két alkalommal került sor, mindegyiknek közvetlen kiváltó oka 
a kunokat kelet felől fenyegető tatár veszedelem volt. 1227-ben 
Borc és Membrok, 1239-ben pedig Köten (Kötöny) fejedelem 
vezetésével nem kis számú (a forrásokban az első alkalommal 
15 ezer főre, a második alkalommal 40 ezer családra tett) kun 
népesség kért bebocsátást Magyarországra. Bár ez utóbb bejött 
népesség 1241-ben, Köten meggyilkolása után kivonult, "222 de 
néhány év múltán többségük visszatelepedett. 1223 A Magyaror- 
szágra került kunokra vonatkozó első részletes információkat a 
tatárjárás krónikásának, Rogeriusnak köszönhetjük. 

Az 1239-ben folyamán! 23 bejött kunokról azt írta, hogy no- 
mádok lévén igen sok marhájukka! kóborolni kezdtek az or- 
szágban, jelentős károkat okoztak a magyarok vetéseiben és 
kertjeiben, továbbá meglehetős nemi szabadossággal élték ki 
kéjvágyukat. A kunok garázdálkodása miatt amúgy is ingerült 
magyarok azzal vádolták IV. Béla királyt, hogy az ő mellőzésük- 
kel a kunoknak kedvez. Az uralkodó ,összehívta a főembere- 
ket, bárókat, ispánokat és az összes kunokat a Tisza környéki 
Kőmonostornál, és ott bölcs megfontolás után, közös elhatáro- 
zással azt a határozatot szentesítették, hogy a kun nemeseket 
cselédeikkel együtt osszák szét Magyarország egyes tartomá- 
nyaiba [provincia — megyel, és mindegyikük a nekik kijelölt 
tartományban tartózkodjon, és így, mivel nem lesznek sokan 
együtt, nem tudnak sérelmet okozni a magyaroknak, és ha a kun 
a magyart vagy a magyar a kunt megsértené, tegyenek közöt- 
tük egyenlő igazságot az ispánok... A kunoknak nagyon nem 
tetszett, hogy el kellett válniuk egymástól, de így ezután senkit 
meg nem sértve kóborolták be nemezsátraikkal, barmaikkal és 
nyájaikkal Magyarország lakatlan földjét. És mivel sokan vol- 
tak közöttük szegények is, a magyarok csaknem ingyen szerez- 
tek közülük szervienseket [szolgálókat] 7. 1225 

Amikor a kunok az 1246 előtti évek valamelyikében újra be- 
költöztek (azaz visszajöttek) Magyarországra, a Rogerius által 
említett királyi politikában nem történt változás: a célja a kunok 
szétszórása volt. Ezt az uralkodói szándékot több oklevél mutat- 
ja az 1260-1270-es években. 1260. évi oklevél szerint IV. Béla 
király a komáromi várhoz tartozó Virt egy részét, amelyet a ku- 
noknak adott, ez évben mint üres földet elaudományozta.!?6 A 
kunok tehát 1260 előtt jutottak e föld birtokába, sőt 1260-ra 
már el is vonultak onnan. Hasonló helyzetet tükröz egy 1264. évi 
oklevél. Eszerint ÍV. Béla a Nyitra megyei Nyárhidat nagyszámú 
tartozékával (Surány, Gyorok, Tormásköz, Hídelő, Lovász, Orbá- 

nos, Sőreg, Mocsárd, Bosman, Kucsa) korábban az odatelepí- 
tett kunoknak adta, de ezektől kihágásaik miatt ekkor elvette, és 
a csóti premontrei monostornak juttatta. 1227 Ugyancsak 1264- 
ben az uralkodó a kun Koncha magtalan halála után a szintén 
Nyitra megyei Nemcsic földet eladományozta. "228 

István ifjabb király 1266. évi okleveléből további értékes in- 
formációkat nyerünk. Megtudjuk innen, hogy a Temes megyei 
Popth (ma Bobda) föld felét, amelyet a kunok közül való 
Borcsol nembeli Keiran IV. Béla király adományából birtokolt, 
rokonai (Illan, Jardar, Michi, Csibuk és Ona) beleegyezésével 
eladta Parabuch ispánnak. E Parabuch IV. Béla juttatása révén 
került az Arad megyei Tömörkény, a Csanád megyei Felgödös 
és három Vonuz föld birtokába, V. István pedig Kuke krassói, 
valter és Bélán kevei, valamint Réti temesi várföldeket adta 
oda Parabuchnak.!22? E Parabuch kedvelt embere lehetett V. 
Istvánnak, hiszen 1268-ban az ország másik részén, Komá- 
rom megyében, a Vág mellett fekvő Megyer faluval ajándé- 
kozta meg. 239 Parabuch kun voltára nevén kívül onnan követ- 
keztethetünk, hogy a kunok között, továbbá az országban és 
az országon kívül követségeket teljesített. 

IV. Béla ismeretlen időben tette a Bars megyei Rohozsnicára 
vonatkozó adományát a keresztény kunok (Iván és Kucsmek) 
számára, akik azonban szegénységük miatt 1283-ban elad- 
ták.1231 Szomszédaik keresztény kunok voltak, akik (köztük 
Beler, Keldecs, Gyolma, Gyula, Kucsmek nevűek) IV. Bélától a 
Bars megyei Marót környékén lakatlan (Hizér, Buzsic, Patkány- 
telek, Selk, Kolbász, Vezekény és Rohozsnica nevű) földeket 
kaptak, de csere fejében 1292-ben odaadták Hontpázmány 
nembelieknek a Bars megyei Bese és a barsi—nyitrai határon 
fekvő Bélád fejében.!222 1267. évi oklevél szerint V. István if- 
jabb király a Szerém megyei Aranylábúbácsot korábban a kun 
Bacskoldának adta, majd ennek fiaitól hűtlenség miatt a mo- 

nostorral és a péterváradi révvel együtt elvette.!1233 Mária ki- 
rályné 1268-ban az Esztergom megyei Nyír földet Kelducsin 
kun tolmácsai kezére adta.!29 1322. évi adat szerint a IV. Bé- 
la és V. István által a kun Baliar és Thescench számára juttatott 
Szabolcs megyei Ajak, Tass és Pátroh birtokokat ez évben elad- 
ták Magyar Pál gimesi várnagynak. 1235 A Csanád megyei Béb 
föld V. István adományából lett Kol nembeli Kandam és Juhpo- 
go, Károly király hű kunjai elődeié, ezek utódai 1315-ben az 
uralkodótól visszakapták.!286 1277-ből arról szerzünk tudo- 
mást, hogy IV. László király a Pest megyei Tárnok földet koráb- 
ban a kun Torzsoknak juttatta, de ekkor ezt semmisnek nyilvá- 
nította, s megtiltotta a magyaroknak és a kunoknak, hogy a 
margitszigeti apácákat zaklassák.!237 1285-ben ugyanez az 
uralkodó eladományozta az Alpra fiai által V. István adomá- 
nyából birtokolt, de hűtlenségük miatt tőlük elvett Bihar me- 
gyei, Debrecen melletti Macs és Mihálylaka földet. 1298 

Még az 1270-es éveket követően is számos olyan adatunk 
van, amely azt a gyanút táplálja, hogy a kunok az 1279 előt- 
ti, a kunokat szétszóró királyi politika eredményeképpen szere- 
pelnek a kérdéses helyeken. Nem kizárt, hogy az 1449-ben 
felbukkanó Csanád megyei Szaján falu!23? IV. Béla rokonának 
(nászának?), az 1255-ben szereplő Zeyhan kun fejedelemnek 
a nevét őrzi. 1249 1280-ban a kun Terpemez és fiai megvásárol- 
ták a Dél-Bodrogban a Dunához közel fekvő Gyapolt.!28! Mi- 
vel a Szeriek 1306-ban elégtételt adtak bizonyos hatalmasko- 
dások (egyebek mellett magyarok és kunok kirablása) miatt 
Kopasz nádornak, !282 ez a tény Csongrád megyére utal. 1320- 
ban a kun Kurgona megvette a Baranya megyei Fülöp föl- 
det.!253 A Tolna megyei Hagymás birtokon az 1330-as évek- 
ben adott túl a kun Jurgucse. 1244 

A kunok tehát az 1246 utáni évtizedekben az ország északi 
részén Nyitra, Bars, Komárom, Esztergom megyében, a Dunán- 


222 


KUNOK 


túlon Baranyában, Tolnában, a Duna-Tisza közén Pest, Bod- 
rog, Csongrád, délen Szerém, Keve, Krassó, Temes, a Tiszántú- 
lon pedig Szabolcs, Csanád, Arad és Bihar megyében bukkan- 
nak fel. Ez kielégítően bizonyítja azt a — Rogeriusnál megőrzött — 
híradást, hogy a kunokat valóban szétosztották Magyarország 
különböző megyéibe, méghozzá úgy, hogy egyes vezetői földe- 
ket — lehetőség szerint lakatlan ingatlanokat — kaptak IV. Bélá- 
tól, V. Istvántól és IV. Lászlótól. A kunkérdés efféle megoldási kí- 
sérlete azonban rövid soron megbukott, a kunok továbbra sem 
hasonultak keresztény és letelepedett környezetükhöz, kellemet- 
lenségeket okoztak szomszédaiknak, hűtlenségbe esetek, el- és 
feladták a nekik juttatott földeket. Uj rendezésre volt szükség. 

Ezt az igényt valósította meg az 1279. évi kuntörvény, amely 
nagy nyomatékkal írta elő a pogány és nomád kunok keresz- 
tény hitre térését és azt, hogy ezentúl nemezsátraikat feladva 
szilárd településrendben, falvakban és házakban lakjanak. 
Megkövetelte, hogy tartózkodjanak az erőszakosságoktól, a 
keresztények vérének ontásától. A király a kunok hét nemzetsé- 
géből hét kezest vett (a törvény a nemzetségen belül ágakat 
említett). Az uralkodó valamennyi kunt a nádor bíráskodása 
alá rendelt. Kimondta a rendelkezés, hogy a kunok urai és ne- 
mesei — a többi nemes királyi szerviens módjára — kivétel nél- 
kül kötelesek a királyi seregbe eljönni, amelynek az uralkodó 
áll az élén, és ennek nem teljesítése esetén ők is ugyanazt a 
büntetést és bírságot szenvedjék el, mint a hadra kelést ha- 
nyagság folytán elmulasztó más nemesek. 

A kun szállásterületekről ekként intézkedett: , Mivel a kunok 
bőséges sokasága bőséges földterületet kívánt, úgy határoz- 
tunk, hogy azok, akik nemzetségükkel a Duna és a Tisza vagy 
a Körös folyó mellett vagy a Maros és a Körös folyók között 
vagy ugyanennek a folyónak mindkét partján vagy a Temes és 
a Maros folyók között vagy ezek környékén telepedtek meg és 

nem másutt, hanem ugyanazon folyók mellett vagy helyeken 
vagy földeken, amelyek felett eredetileg minden nemzetséget 
a maga sátraival [IV] Béla király úr... telepített le, most is itt 
szálljanak meg és telepedjenek meg". A törvény azt is meg- 
szabta, hogy az így meghatározott szállásterület egyház-igaz- 
gatási szempontból a kalocsai, váradi, egri, csanádi és váci 
egyházmegyékhez tartozik, és ezek főpapjai gondoskodnak a 
kunok megkereszteléséről. A törvény — hogy elejét vegye a ku- 
nok szétszórása következtében kialakult kun enklávék további 
fennmaradásának, (ami ezt megelőzően annyi viszály forrása 
volt magyarok és kunok között) — előírta, hogy e területen a 
szolgálónépek és az örökös nélkül meghalt nemesek királyi 
rendelkezés alá eső földjei, továbbá a nemesek és várjob- 
bágyok ugyanitt a tatárjárás óta üresen álló ingatlanai a ku- 
nokéi legyenek. 1285 

A törvény szövegéből világosan kiderül, hogy kunok már 
évtizedek óta éltek az így körülhatárolt területen, az újdonság 
tehát nem új kun szállásterület kijelölésében van, hanem ab- 
ban, hogy ezt a térséget tette meg IV. László király a kunok 
földjének. Az 1279. évi rendezésben már nem szerepel a kun 
területek sorában sem a Dunántúl, sem a Felvidék (azaz a pé- 
csi püspöki és az esztergomi érseki egyházmegye), hanem az 
uralkodó az amúgy is gyérebben betelepült, ráadásul a tatár- 
járás miatt eléggé megritkult lakosságú alföldi vidéket adta 
oda a kunoknak. Ezzel voltaképpen a Kunság (későbbi meg- 
nevezés szerint a Kis- és Nagykunság) alapjait vetette meg. 

A kunok letelepedése természetesen nem ment egyik napról 
a másikra. Az 1279-től a 14. század közepéig eltelt időben a 
kunok életében még nyilván kevés változás történt. Továbbra is 
alapvetően nomadizáltak, vontatottan haladhatott körükben a 
keresztény térítés, de mutatnak nyomok arra, hogy kezdtek lé- 
péseket tenni a nekik juttatott területen a tőlük elvárt életmód 

megteremtése felé. Kandam, Károly király hű kunja, akiről fen- 
tebb már szó esett, 1321-ben be akarta népesíteni Csanád me- 
gyei Béb és Halászmorotva lakott birtokait. 1246 Kun lehetett az a 
Bolacsuk fia Boza, akit a Becseiek 1328-ban Csanád megyei 
szállásán (in descensu) megidéztettek.1247 A szállás első felbuk- 
kanása a letelepedés felé vezető út állomása lehet. Ugyanak- 
kor 1333-ban a nemzetség még teljes erejében levő intézmény- 
nek látszik, hiszen a vérdíj megfizetésekor jelen voltak a roko- 
nok, egy kivétellel csupa pogány nevet viselő személy (Paraboh 
fia István, Vancsuk fia Köncsög, Árboc fia Buzkan, Ögödej fia 
Tatár). 1248 7 1333-1334 körül a keresztény nevet viselő kun Ist- 
ván elvette a jászkapitány szerviensének, Székely Pálnak bizo- 
nyos javait, és mivel az eljárás a Külső-Szolnok megyei tisztikar- 
ra tartozott, a hatalmaskodó kun is itt élhetett. 1297 

1340-ben a kun Kacsala fia Péter Losonci István Tisza-vidé- 
ki Tomajmonostora birtokán embert ölt, jobbágyokat vitt el, el- 
fogta Losonci István kun szolgáját, Kordukot. 1259 A Duna-Tisza 
közén 1341-ben a környéken megszálló (descendentes) ku- 
nok elfoglalták a lakott Borsódot, továbbá a lakatlan Tökörcs- 
borsódegyháza, Bükedegyháza (a mai Bácsborsód és Bácsbo- 
kod), Rendesegyháza, Mátyusegyháza, Bátordegyháza pusztá- 
kat, amitől Becsei Töttös tiltotta őket.125! 1347. évi adat szerint 
halasi Köncsög ispán, kunkapitány szállásáról nemezsátrak 
alatt lakó 12 kun szökött el.!252? 1349-ben Abád és Tomaj- 
monostora környékén tartózkodó kunokról értesülünk.!1253 A 
társadalomban való újfajta elhelyezkedésre utal az az 1352. 
évi oklevél, amely szerint a kun Szibes fiai (a tiszántúli Kér, más 
néven Kenderes tulajdonosai) Nagy Lajos királytól nemesítő 
oklevelet nyertek, amely kivette őket a kunok társadalmá- 
ból.1251 1353-ban a kun Karla unokája az uralkodótól adomá- 
nyul kapta a lakatlan Ágasegyház birtokot.!255 1354-ben a ki- 
rály több kunnak eladományozta a Szolnok megyei Szentkirály 

és a Kecskemét melletti Mindszent pusztát, hogy ott fognak 
megtelepedni és keresztény módra élni.1256 

A kunok társadalma a 13-14. században nemzetségi társa- 
dalom. Az 1279. évi kuntörvény említette a hét kun nemzetsé- 
get. Az ennek rekonstruálására tett kísérletek!257 azért nem ve- 
zethettek megnyugtató eredményre, mivel a források összesen 
hat nemzetségnevet örökítettek ránk. 1266-ban Keirant mint a 
Borcsol nem tagját, 258 1315-ben Kandamot és Juhpogot mint 
a Kol nem tagját említik, 129? 1328-ban Nekcsei Demeter kirá- 
lyi tárnokmester, trencséni ispán és körösszegi várnagy mint az 
Olás nembeli kunok bírája szerepel, 1344-ben pedig Olás 
nembeli kunkapitány fordul elő.!1269 1343-ban Iloncsuk nem- 
beli Butemer ispán, 25! 1347-ben Csertán nembeli Kuncseg is- 
pán, kunkapitány, 262 1371-ben pedig Köncsög nembeli királyi 
madarász bukkan fel.263 1452-ben Betemer nemzetség kerül 
elő, 1268 ez azonban nem önálló nemzetség, hanem az Iloncsuk 
nem másik neve, névadója az 1343-ban elénk kerülő Butemer 
volt. 

E nemzetségeket egyeztetni próbálták a dél-orosz steppén 
arab és orosz forrásokban előforduló kipcsak nemzetségekkel 
(törzsekkel). "265 Némely esetben (Borcsol, Olás, Csertán) a 
megfelelés igazolható, más esetekben nem. Ez nem meglepő, 
hiszen Magyarországra nem a teljes kipcsak törzsszövetség 
minden népe költözött be, hanem csak egyes néprészek. Ahol 
erős volt a nemzetségi ítörzsi) hovatartozás emléke, ott az el- 
nevezés megmaradt, de semmi alapunk nincs annak feltétele- 
zésére, hogy népi összetételt tekintve is folytonosságra vagy ne- 
tán azonosságra gondolhassunk. Más szavakkal: a magyaror- 
szági Borcsol, Olás, Csertán nemzetségek nem tökéletes meg- 
felelői az azonos nevű kipcsak nemzetségeknek (törzseknek), 
hanem abból kiszakadt néptöredékek vitték tovább a hajdani 
elnevezést. Valószínű, hogy az 1279-ben szereplő hét kun nem- 

zetség mesterséges szervezés eredményeképpen állt elő, ép- 
pen ezért kohéziója nem volt túlzottan erős. A kun nemzetségi 
szállásterületek helye csak hézagosan állapítható meg. Felte- 
hető, hogy az Olás nemé Körösszeg vidékére, Biharba tehető, 
hiszen Nekcsei Demeter mint körösszegi várnagy felügyelhette 
bíróként az Olás nembeli kunokat. Ez a magyarországi kunok 
egyik legerősebb csoportja lehetett, hiszen közöttük tartózko- 
dott Kun László király, amikor kedvelt kunjai éppen Körösszeg 
mellett megöltek. 1266 Az is kiderül, hogy a Kol nem szállásföld- 
je a Marostól délre volt.1267 A nemzetség élén a nemzetségi ka- 
pitány állt, fennhatósága a nemzetség tagjaira terjedt ki. A vér- 
ségi kötelékek lazulásával szerepe háttérbe szorult, majd az 
1380-as években eltűnt, átadta helyét a szállás-, majd pedig 
a székkapitánynak. 1268 

A szálláskapitányra az első adat 1388-ból való.!26? A tiszt- 
ség létrejötte szoros kapcsolatban volt a kunok letelepedésé- 
vel, a szállások kialakulásával. A szálláskapitány voltaképpen 
a szállás birtokosa. Az ingatlan lehetett örökölt vagy ado- 
mánybirtok. A birtokon élők egy része függő viszonyba került 
a szálláskapitányoktól, és annak jobbágyává lett, a szálláska- 
pitánynak földesúri adóval tartozott. A lassan kialakuló társa- 
dalmi rétegeződés és a legeltetés sokáig fennálló gyakorlata 
nem tett minden kunt valamilyen szálláskapiítány jobbágyá- 
vá." 270 Jellemző, hogy 1399. évi pápai oklevél szerint a ku- 
noknak, jászoknak, tatároknak nincsenek városaik, földjeik, 
saját püspökségeik, sátraikkal, családjaikkal, barmaikkal ké- 
nyük-kedvük szerint vándorolnak Magyarországon.!27! Ez az 
életforma azonban egyre szűkebb térre szorult vissza. Ehhez a 
szálláskapitány megjelenése is hozzájárult, hiszen a nemzetsé- 
gi társadalomban élő és alávetettséget nem ismerő kunok kö- 
zé bevitte a területiség elvét és nyílt alá-fölérendeltségi vi- 
szonyt. 

A kun területi igazgatás szervezete, a székrendszer a 15. 
században alakult ki. Bár felmerült, hogy a nemzetségi szerve- 
zet alakult át székké, 27? ám ezt adatok nem igazolják, így leg- 
feljebb azt lehet mondani, hogy ,a nemzetségek és a későbbi 
székek egyeztetése nem problémamentes".1273 Magam úgy 
vélem: miként a magyaroknál sem a nemzetségekből jöttek 
létre a vármegyék, 275 akként a kunok esetében sem tekinthe- 
tő genetikusnak a kapcsolat nemzetségek és székek között. Te- 
rületi és elnevezésbeli összefüggések persze lehettek, vagyis 
hogy egy nemzetség népe vagy annak egy része egy megha- 
tározott szék keretében élt tovább (talán ez lehet a helyzet a 
Csertán nemzetség és Csortyánszék esetében!?"5), de a vérsé- 
gi-nemzetségi és a területi-intézményi viszonyok oly mértékben 
különböztek egymástól, hogy egyik nem lehet a másiknak előz- 
ménye, illetve folytatása. Az elméleti megfontoláson túl a leg- 
több nemzetség és szék esetében az adatok hiánya, illetve 
egymástól eltérő volta sem teszi ezt lehetővé. 

A kunok körében a 15. században megfigyelhető nyolc szék- 
megnevezés bizonnyal a hét székre vonatkozik. A legelső adat 
1418-ból való, éppen az említett Csortyánszékkel kapcso- 
latos.1275§ Valószínűleg e szék folytatódott Halasszékben. Halas 
mezővárosban (ma Kiskunhalas) 1451-ben bírói széket említe- 
nek, kapitányokat, ispánokat, 12 esküdtek és közkunokat, 127" 
1452-ben pedig a Halasszékhez tartozó Jakabszállásán levő 
kapitányság fordul elő.1278 1419-ben a dunántúli Hantos- 
szék, !27? 1424-ben a Marostól délre fekvő Szenteltszék kun ka- 
pitánya bukkan fel,!1280 1439-ben Szolnok környékén Kara- 
szék,28! 1440-ben a Körös folyótól északra Kolbázszék, !282 
1469-ben Kecskeméttől északra Mizseszék, 1283 végül 1472- 
ben Kecskemétszék szerepel.1288 A székek élén a székkapitá- 
nyok álltak, akik eredendően bírói és igazgatási feladatot lát- 
tak el. 1444-től jelent meg a kunoknál a királyi adózás. Aki a 

közkunok közül nem tudott eleget tenni a hadakozásnak, adó- 
fizetésre kényszerült. 1285 

A kunok hét széke valójában négy települési egységet jelen- 
tett. A későbbi Nagykunság előképe Kolbázszék. Itt már 1389- 
ben Vajcsunnépe, Alonnépe, Ujszállás (másként Zakegyház), 286 
1395-ben Besemihályszállása, Abcsikszállása, Csonkaszent- 
miklós, Kisszállás (Kisújszállás) Csorbajánosszállása (Kuncsor- 
ba), Homokszállás, Ujszállás, Kolbázszállása, Póhamara nevű 
települések szerepelnek.!?§7 Az elnevezések mutatják, hogy az 
esetek egy részében a kunok korábbi egyházas magyar falvakra 
ültek rá, más esetekben saját maguk hoztak létre sajátos kun fa- 
lut, szállást. A 15. században Karcagújszállás (Karcag), Mada- 
ras (Kunmadaras), Fábiánsebestyén, Asszonyszállása, Kakat 
(Kunhegyes), Kenderes, Aposka, Hatház, Turgonpéterszállása, 
Pó (Kétpó), Móric, Bolcsa, Marjalaka szerepel e székben, ké- 
sőbb került ide Magyarszállás, Orgondaszentmiklós, Ködszál- 
lás, Kápolnás, ugyancsak utóbb lett a Kunság része délen, a Kö- 
rös vidékén Szentmárton (Kunszentmárton), Bábocka, Öcsöd, 
Mesterszállás, Telekszállás, Kaba." Ide 35 település sorolható. 

A Duna-Tisza közén, a Halas-, Kara-, Mizse- és Kecske- 
métszék területén, amely térség utóbb a Kiskunság nevet nyer- 
te, több mint 60 kun helység feküdt. Részletes felsorolásukra 
nincs lehetőség. Északon a Tatárszentmiklós (Kunszentmiklósj— 
Mizseházaszállása (Lajosmizse)-Törtelszállása (Törtelyh-Kara 
(Jászkarajenő), délen a Bezdán melletti Tepremez-Katy- 
már-Szabadka-Horgos határolta vonal között terültek el. A 
kun szállásterület nyugaton a Dunát sehol sem érte el, a Tiszát 
is csak ritkán. Nem teljesen összefüggő kun tömb volt ez, enk- 
lávék szakították meg, az itteni mezővárosok, (Nagy-) Kőrös, 
Kecskemét, (Kiskun-) Félegyháza és (Kiskun-JHalas nem tartoz- 
tak a kun székekhez, jóllehet egyik-másik székközpont volt. Itt 
kun személynevek (Köncsög, Mizse, Kötöny) és kun közszavak 

(Tázlár kopaszok", Kömpöc ,kupola?) váltak helynévvé, de tö- 
rök eredetű Katymár, Szank, Csólyos és Kelebia neve is.!28? 

A Marostól délre fekvő Szenteltszék öt településre terjedt ki: 
Szenteltegyházra, Valkányszállásra, Vizesgyánra, Kunszöllősre 
és Hollósra. 1299 Ezek a középkori Csanád megye déli részén fe- 
küdtek. Hantosszék 15 faluja a Dunántúl keleti sávjában, Fejér 
megye déli peremén helyezkedett el, Hantosegyháza (ma Han- 
tos), Jakabszállás, Karácsonymiklósszállása vagy Karácson- 
szállás (Nagykarácsony), Ujszállás (Mezőfalva), Bajdamér- 
szállása, Kelpolkart, Sarasd (Sárosd), Tobaliszentpéter, Csabak- 
szállása, Ivánkateleki, Gyolcsapálszállása, Előszállás, Kajtor- 
szállása, Perkáta, Beszterszállás alkotta e kun tömböt. Ezt a 
térséget nyilván utóbb, a 14. század folyamán szállták meg a 
kunok, mindenesetre 1419-ben már négy településen állt tem- 
plom.!?"! Szenteltszék és Hantosszék nem érte meg az újkort. A 
kunok régészeti hagyatékát viszonylag jól ismerjük, az sajátos 
keleti kultúrkört tükröz.!2?2 A jelenleg ismert 12 kun vezéri sír 
közül nyolc van a Duna-Tisza közén: Balotaszállás, Csólyos- 
pálos, Kiskunmajsa (itt kettő), Kunfehértó, Szentkirály, Ásott- 
halom, Csengele településen, kettő a Körös-torok közelében: 
Kunszentmárton, Tiszaföldvár, egy Eger és Heves között: Erdő- 
telek, egy pedig a Maros és a Körös közén: Nagykamarás. 1298 

A kunok legmagasabb szintű vezetője a 13. század közepén 
a kunok közül került ki, akit királynak vagy fejedelemnek ne- 
veztek. Ilyennek ismerjük Kötent, Szajánt (Szejhánt), Alprát. 
1262-ben V. István ifjabb király lett a kunok ura cím birtokosa. 
1269-ben Monoszló nembeli Gergely, 1270 Mojs nádor a 
kunok bírája. Az 1279. évi kuntörvény a kunok legfőbb elöljá- 
rójának tisztét (a kunok ura) — hosszas hezitálás után — a ná- 
dorsággal kapcsolta össze.!294 Ez a megoldás tartósnak bizo- 
nyult. Az Anjouk alatt a kunok bíráiként Arad és Külső-Szolnok 
megye ispánjai, illetve a szolnoki vár várnagyai szerepel- 

nek.1295 E gyakorlat a szolnoki ispánokat illetően Zsigmond 
alatt is folytatódott.1296 1442-ben viszont már külön személy, 
berzevicei Pohárnok István a kunok ispánja.1297 A 15. század 
első felében hol egyetlen személy viselte a kun és jász bírói és 
ispáni tisztet, hol kettő. 1298 

A kunok jogi helyzetében a 15. század második felében kö- 
vetkezett be lényeges változás. A halasi kunok V. Lászlótól 
1456-ban jutottak önkormányzathoz. 2"? A székkapitányok és 
a közkunok írurales) évente választottak egy-egy esküdt kapi- 
lányt, a közkunok pedig 12 esküdtet, és ők tizennégyen intéz- 
ték az adó-, a pénz- és igazságszolgáltatási ügyeket. A szállás- 
kapitányok kis ügyekre kiterjedő hatásköre nem változott. 
1461-ben elöljáróik és bíráik megválasztását a kolbázszéki ku- 
noknak is megengedte Mátyás király. 1467-ben ugyanő Kol- 
bázszék ügyében a királyi kúrián kívül egyetlen bíró (még az 
alnádor) illetékességét sem ismerte el.999 

Összegezve a kunokról elmondottakat megállapítható, hogy 
amikor a kun népesség nagy tömegeiben a 13. században — a 
tatárok elől menekülve — Magyarország területére lépett, a né- 
hány évszázaddal korábbi magyarokhoz életmódra, mentali- 
tásra leginkább hasonló etnikum került ide. A kunok — a hon- 
foglaló magyarokhoz hasonlóan — nomádok és pogányok vol- 
tak, minden fegyverképes férfi egyszersmind katona is. Társa- 
dalmuk vérségi köteléken épült fel. Csakis olyan területeket 
szálltak meg, ahol az éghajlati és a talajviszonyok lehetővé tet- 
ték a nomadizálást. Ezért éltek síkvidéki, dús legelőket kínáló 
területeken. A régi magyarok és a saját korabeli kunok közti 
megdöbbentő hasonlóságot a 13. század végi krónikaíró, Ké- 
zai Simon is észrevette, és mindazt, amit a 10-11. századi ma- 
gyarokról írt, azt a szeme előtt élő kunokról mintázta. A későb- 
bi kun történelem is — persze, értelemszerű különbségekkel — 
magyar történelmet mintázta le, ám míg a 10-11. században 

a magyarok voltak mások tanulói, addig most a kunokat ép- 
pen a magyarok tanították meg az új rendre, amely a pogány 
hit és a nomád életmód feladásán, a kereszténység felvételén, 
a letelepült életmódra való áttérésen alapult. 

Ez nem ment konfliktusok nélkül és nem egyik pillanatról a 
másikra. A kezdetben €supa szabadból álló kun társadalom 
erős rétegződésen ment keresztül. A birtokokkal rendelkező 
kunok betagozódtak a magyar nemességbe, a közrendűek pe- 
dig a jobbágyságba. Ameddig lehetőség volt rá, a kunok fegy- 
verei és fegyveresei komoly erőt jelentettek a magyar királyok 
számára. A nemzetségi alapú szerveződést területi alapú íigaz- 
gatás váltotta fel. A székrendszert nyilván szász mintára a ma- 
gyarországi hatalmi elit terjesztette el a kunok között. Sajátos 
fejleménye a kun viszonyoknak, hogy viszonylag korán sikerült 
önálló terület(ekjet biztosítaniuk maguknak, méghozzá a ma- 
gyar lakta térségek közepén, ami nyilván hozzájárult ahhoz, 
hogy zárt közösségeikben bizonyos társadalmi folyamatok 
ugyan lelassultak, de etnikai öntudatuk erősödött. Ebbe az 
irányba hatott az is, hogy a Duna-Tisza-közi és tiszántúli két fő 
csoportjuk a középkor végére önkormányzathoz jutott. A ku- 
nok nyelvi elmagyarosodása az újkorban következett be, amint 
ezt a Miatyánk 16. század második feléből való kun nyelvű for- 
dításából következtetni lehet. 1991 

A magyarországi jászok első adata 1220-ból a későbbi Tisza- 
eszlár nevében Uzlari alakban, második adata pedig 1229- 
ből a Somogy megyében Igal vidékén feküdt, ma már nem lé- 
tező Azalar helynévben maradt ránk. Ezekkel együtt összesen 
hét Oszlár helységnevet ismerünk a Kárpát-medencéből. 992 A 
településnév jelentése ászok" vagyis ,jászok". Igaz, a Szabolcs 
megyei Eszlár már mint Szent István királynak az egri püspök- 
ség javára tett adománya felbukkan a feltett Szent István-i ok- 
levél 1261/1271. évi átiratban, 193 de ennek igazi értéke nem 
a 11. század elejére, hanem a 13. század közepére vonatko- 
zik. Az 1220. és 1229. évi helynevek jászokra történő értelme- 
zését azzal utasította el a kutatás: ,ez ... nem állhat meg, mert 
... a jászok beköltözése előtt szerepel", és úgy foglalt állást: az 
oszlár a 10. században török környezetbe került alánok eln- 
evezése.!995 E megállapítással két gond adódik. Egyrészt: eb- 
ben az a prekoncepció nyert megfogalmazást, hogy a tatárjá- 
rás előtt kizárt dolog Magyarországon jászokat keresni. Más- 
részt: amint fentebb tárgyaltam, az alánokat a magyar nyelv 
mint varsányokat nevezte meg, és nehezen hihető, hogy mind 
a varsány, mint az oszlár az alánokra vonatkoznék. Az imént 
említettem azon 1201. évi adatot, hogy kun személy is szere- 
pel már 1201-ben a Dunántúlon, semmi meglepő nincs tehát 
abban, hogy két-három évtizeddel később egy-egy falunyi, né- 

hány tíz jász már felbukkant a Tisza mentén, illetve szintén a 
Dunántúlon. E tatárjárás előtti jász szórványok akár kun nép- 
töredékkel együtt, akár önállóan eljuthattak a Kárpát-meden- 
cébe. 

Ezt követően kereken egy évszázadnyi szünet után 1318-ban 
bukkanunk jász etnikumú személyre Magyarországon. Ez év- 
ben az erdélyi Gáldiak felszabadítottak egy gyermeket, aki jász 
nációjú szolgálónőtől és szabad állapotú férfitól született. 1995 
Az időben erre következő adat bizonyos szempontból perdön- 
tő fontosságú lenne a jász betelepedést illetően, ha az ese- 
ményt lokalizálni tudnánk. 1323-ban Károly király kérésükre 
név szerint felsorolt 18 jászt és nemzetségbeli rokonaikat kivet- 
te Keverge fiai és mások joghatósága alól, az uralkodónak ka- 
tonai szolgálatot teljesítő jászok sorába helyezte őket, és enge- 
délyezte, hogy kapitányukat és bírájukat a királyhoz hű szemé- 
lyekből szabadon választhassák. 996 E jászok tartózkodási he- 
lye kideríthetetlen. Az oklevél eredetijének , Jászberényben, a 
jász-kún kerületi levéltár vasládájában" való őrzése!9" azt a 
feltevést involválta, hogy a kiváltság ,a mai Jászságban lakó 
jászokra vonatkozik". 1995 Nem kizárható lehetőség azonban az 
sem, hogy a csak később a Jászságba került jászok vitték ma- 
gukkal kiváltságlevelüket. 

Ha továbbra is időben előrehaladva tekintjük át a magyar- 
országi jászokra vonatkozó okleveleket, a következő 1325-ből 
való. Eszerint ekkor a Csaba körül élő jászokat megidézték a 
margitszigeti apácák ellenében a király elé.!9? E Csaba vagy 
Piliscsabával, vagy a Piliscsév felé eső Kiscsabával azonos. 1919 
Az 1333-1335 közötti években több adat is szól jászokról. 
1333-ban, amikor az Esztergom megyei Nyír birtokot Kesztölc 
felől meghatárolták, kétszer is szerepel jászok által elszántott 
földhatár.19!! 1333-1334-ben bukkan fel először Sandrinus 
(Sándor), a jászok első név szerint ismert kapitánya, akinek szol- 

gálójától, Székely Páltól a kun István bizonyos javakat elvett, s 
mivel az üggyel a Külső-Szolnok megyei tisztikar foglal- 
kozott, 312 a szolgáló — és nem Jász Sándor — lakott ott. 1335- 
ben Jász Sándort Visegrádon idézték meg egy Szabolcs megyei 
nemes ellenében. E nemesre Jász Sándor szolgája karddal tá- 
madt, majd Sándor is lováról leszállva karddal halálosan meg- 
fenyegette a vele pereskedőt.!3! E perben Jász Sándor nem je- 
lent meg, így az országbíró 1335-ben bírságban elmarasztal- 
ta.!314 Sajnos, Jász Sándor lakhelye sem állapítható meg, így 
valóban csak annyi mondható el ezzel kapcsolatban: ,Sza- 
bolcs mellett akár Pilis megyében is" lakhatott. "5 1347-ben a 
Bars megyei Udal birtokon, amelyet Nagy Lajos király Becsei 
Imre fiainak adott, ekkor jászok tartózkodtak. "376 

Ha az eddigi adatokból próbálunk meg következtetéseket 
levonni, két megjegyzést tehetünk. Az egyik azzal kapcsolatos, 
hogy meglepő módon egyetlen olyan információnk sincs ezen 
időpontig, tehát a 14. század közepéig, amely a jászokat a ku- 
nokkal együtt említené. Kivált az gyanút keltő, hogy azon 13. 
századi népfelsorolásokból, amelyek a magyarok és szövetsé- 
geseik oldalán felvonult etnikumokat vették számba, 9" a já- 
szok rendre hiányoznak. Csak példaként említve: az 1260. évi 
kroissenbrunni csatában részt vett magyar koalíció összetételét 
II. Ottokár cseh király gyanús oklevele ekként körvonalazta: 
kunok, magyarok, különféle szlávok, székelyek, oláhok, böször- 
mények, izmaeliták görögök, bolgárok, rácok, bosnyákok, 138 
Ebből arra a következtetésre kell jutnunk: szerfelett kétséges, 
sőt voltaképpen kizárható, hogy a jászok a kunokkal együtt a 
13. század középső évtizedeiben jöttek volna be Magyaror- 
szágra. 

Néhány adat azonban mintha ennek mégis ellentmondana. 
Fentebb már tárgyaltam azon forráshelyeket, miszerint kunok 
éltek Esztergom, Komárom és Bars megyében. Figyelmet kelt, 

hogy jászok a már eddig ismertetett adatok szerint előfordul- 
tak Esztergomban és Barsban, sőt 15. századi adat alapján 
Komáromban is. 1434-ben ugyanis e megye északi részén 
Tykeresnyek, másként Jászfalu, ettől kezdve viszont már mindig 
Jásztalu fordul elő, 5? és e települést Érsekújvártól keletre ma 
is e néven találjuk. Meg kell tehát vizsgálnunk, hogy e három 
megyében élhettek-e jászok a kunokkal együtt. Ezek közül 
Bars megyei közös életük bizton kizárható. A barsi kunok 13. 
század végi adatok szerint Aranyosmarót környékén laktak, 
majd itteni ingatlanaikat elcserélték Bese és Bélád birtokok- 
ra.1329 Mind Marót, mind Bese és Bélád több tíz kilométer tá- 
volságra fekszik Udaltól. Ami e szempontból Komárom me- 
gyét illeti, Parabuch kun ispán 1268-ban elnyerte V. István if- 
jabb királytól a Vág melletti Megyer falut."92" Ezzel azonban az 
a gond, hogy Megyer falut a Vág mellett egyáltalán nem is- 
merünk. 322 Ha a Vághoz mégis viszonylag köze! eső Tótme- 
gyerre gondolunk, Érsekújvártól 10 km-re nyugatra, akkor is 
bizton mondhatjuk, hogy a kunokra és a jászokra vonatkozó 
komáromi adatok függetlenek egymástól, ugyanis Jászfalu 
meg 20 kilométerrel keletre esik Érsekújvártól, vagyis a kun te- 
lepülésként szóba jöhető Tótmegyer és Jászfalu távolsága 30 
km. Az egyetlen térség, ahol elvileg lehetne kapcsolat kunok 
és jászok között, Esztergom vidéke. Mária királyné Nyír földet 
1268-ban Kelducsin kun tolmácsainak adta,!323 míg a jászok 
1333-ban e tájt szántottak el földhatárt. A két adat között 
azonban két emberöltőnyi idő telt el, a név szerint ismert kun 
tolmácsok 1268-on túl többé nem szerepelnek, ugyanakkor 
1268 és 1333 között Nyír, illetve egyes részei többször is gaz- 
dát cseréltek.1324 Roppant nagy a valószínűsége, hogy az 
1333-ban itt felbukkanó jászok már nem találkoztak a 65 év- 
velkorábban tulajdonossá vált kunok leszármazottaival. A lát- 
szólagos megfelelések ellenére sem találtunk meggyőző ada- 

lot, ami a kunok és jászok együttlakására bizonyítékul szolgál- 
hatna. 

A másik észrevétel szintén egy negatívum: a 14. század kö- 
repéig nincs adatunk arra vonatkozóan sem, hogy a jászok a 
mai Jászságban éltek volna. A térség (Heves és Szolnok megye 
itt elterülő falvai) birtokviszonyainak vizsgálata ugyancsak nem 
mutat ezen időpontig semmiféle jászgyanús nyomra.!325 1350- 
ben kerül elénk az első forrás, amely ilyenként értelmezhető. 
I:kkor Becsei Töttös pilisi ispán, ajtónállómester és a jászok bí- 
rája be akarván népesíteni a Szolnok megyei lakatlan Ivát és 
I tacakot, tíz évre bérbe vette a sági konventtől.1326 Hogy itt fo- 
galmazódott meg először a térség jászokkal való betelepítése, 
az két körülmény miatt roppant valószínű. Egyrészt lva és 
Hacak utóbb Jászberény határába olvadt, "2" tehát a két birtok 
a későbbi Jászság szívében állt. Másrészt fontos mozzanat Töt- 
lös titulatúrája. Bizonyosra vezető, hogy mint pilisi ispán visel- 
te a jászok bírája tisztséget, pontosan ugyanúgy, minként 1328- 
ban Nekcsei Demeter körösszegi várnagyként volt az Olás 
nembeli kunok bírája. 1928 

A 14. században, de még a 15. század elején is a pilisi já- 
szok alkothatták a leghatározóbb jász csoportot. Mint már em- 
lítettem, a Csaba körül (circa) élő jászokra utaló legkorábbi 
adat 1325-ből való. A bizonytalan helymegjelölés nem nomád 
voltukkal kapcsolatos, hiszen 1333-ban Nyír birtok határjeleit 
Kesztölc felől a jászok elszántották. Egy 1333-ban szántóvető 
népesség nyolc évvel korábban nem lehet nomád. Mindehhez 
számításba kell még venni, hogy Csaba és Kesztölc egymás 
közelében fekszenek, vagyis az 1325. és az 1333. évi oklevél- 
ben szereplő jász népcsoport lényegében helyét, letelepedésre 
alkalmas szállását kereső egyazon tömbnek tekinthető. Ma- 
gam úgy vélem, ehhez kell kapcsolnunk az 1323. évi kivált- 
ságlevél jászait ís. Az a körülmény, hogy 1323 és 1335 között 


KISEBBSÉGKUTATÁS KÖNYVEK 237 


nem MAGYAR NÉPEK A KÖZÉPKORI MAGYARORSZÁGON 


mintegy fél tucat oklevélben említenek jászokat, előtte pedig 
— az idézett helyneveket és az egyetlen erdélyi szórványadatot 
leszámítva — egyetlen egyszer sem akadunk nyomukra, eléggé 
egyértelműen szól amellett: a 14. század első két évtizedében 
jöhettek Magyarországra. 

Mielőtt még a honnan kérdésére válaszolnék, az Esztergom 
megyei jászokkal kapcsolatban el kel! mondani: Kesztölc és 
Piliscsaba között utóbb — első ízben 1414-ben — Jászfalu nevű 
település bukkan fel. Ez az 1325-ben itt már megjelent és a le- 
telepítés küszöbén álló jász népcsoport faluja. E helyütt 1274— 
1327 között Abért falu szerepel, 32? amely 1327-en túl nem 
fordul elő, és ennek a helyén jött létre Jászfalu. A jászok tehát 
a 14. század első évtizedeiben telepedhettek be Abért helység- 
be, és idővel azt környezetük-új lakói alapján Jászfalunak kezd- 
te nevezni. E jászok nyelvének emléke egy 1422. évi oklevél 
hátoldalának behajtott negyedrészén ránk maradt jász szó- 
jegyzék, ugyanis benne a Csévi Sáfárok birtokügyéről van szó, 
márpedig Piliscsév Jászfalu tőszomszédja. A 33 jász szót latinul 
és magyarul értelmező szótár letelepedett, földművelő és állat- 
tenyésztő népességre enged következtetni, hiszen olyan szavak 
fordulnak elő benne, mint kenyér, hús, leves, víz, tészta, tojás, 
borsó, gabona, zab, árpa, széna, köles, sajt vagy túró, vaj, 
bor, sörféleség, tyúk, liba, ló, ökör, juh, kecske, borjú, tehén, a 
használati eszközök közül pedig tál, üst, kanál, malomkő. !8390 

Arra a kérdésre, hogy a jászok honnan telepedtek be Ma- 
gyarországra, nem könnyű válaszolni. időrendi okokból ke- 
véssé jöhet szóba az, hogy Moldvából érkeztek. Miután már 
1323-ban Magyarországon voltak, sőt jócskán behatoltak az 
országba, hiszen több, gyorsan egymásra következő két adat 
egybehangzó tanúsága szerint 1325-1333 között Esztergom 
és Pilis határvidékén tartózkodtak, Moldva elesik. Moldva az 
1330-as években még Alánia néven a jászok lakhelye, akik 

uzt követően távoztak onnan, hogy a máramarosi románság 
kapcsán megismert Bogdán népével Moldvába költözött. 
Moldvából tehát csak a 14. század közepe táján tűntek el a 
jászok!33! (emléküket Jászvásár, a mai lasi neve őrizte meg). 
I:kkor viszont már az Esztergom megyei jászok javában szán- 
lották itteni földjüket. Mindamellett nem kizárt, hogy 1350 tá- 
ján innen is jöttek jászok Magyarországra, de az Esztergom-— 
Pilis megyeiek aligha innen eredeztethetők. 

A legnagyobb valószínűsége annak van, hogy a jászok déli 
irányból érkeztek az országba. Görög forrás szerint 1283-ban 
10 ezer jászt telepítettek át Havasalföldről a Bizánci Biroda- 
lomba, az Al-Dunától délre.1982 Ezek egyes csoportjai még kö- 
zel száz évvel később is ott éltek, hiszen Kont Miklós nádor 
1365-ben a Duna parti Vidinben jász harcosokat fogott el, aki- 
ket mint szolgákat megkapott adományba Nagy Lajos királytól 
azzal, hogy letelepítheti őket.1933 Könnyen lehet, hogy ebből a 
nagy déli jász tömbből már jóval 1365 előtt kerültek jászok Ma- 
gyarországra. Egy további, ebbe az irányba mutató nyom, 
hogy 1391-ben az Apátit (ma Jászapáti) elnyert jász birtokosok 
egyikének ragadványneve Temesvári,!38$ ami arra mutat: a 
mai Jászságba ő bizonyosan az ország déli részéről jött. Alkal- 
masint még egy másik megfigyelés is ezt erősítheti. Az 1323- 
ban kiváltságolt egyik jász Mokzun neve az ugyancsak déli, 
Keve megyei Makszond település és kerület nevével egyezik. 1955 

Amennyiben főleg ez utóbbi megfelelés valóban helytálló, 
megleltük annak bizonyságát, hogy az első, immár nem szór- 
ványosan bekerülő, hanem tömegesen az országba érkező 
jász csoport déli irányból jött ide. Fentebb kifejtettem, hogy 
éppen ezekben az évtizedekben az Al-Dunától délre eső terü- 
letekről nagyszámú szláv (főleg bolgár) népesség került be 
Magyarországra. Feltételezésem szerint a jászok e szlávokkal 
együtt jelenhettek meg itt. A 14. századból ismert jász személy- 

nevek tanúsága is sokat mondó. Az 1323. évi jász kiváltságle- 
vélben az apák kivétel nélkül pogány nevűek, a fiúk közül is 
számos ilyen akad, de többségük (szám szerint tizenegy) már 
keresztény nevet viselt. Ez arra mutat, hogy a jászok Magya- 
rországba való befogadásának feltétele — ugyanúgy, mint 
csaknem egy évszázaddal korábban a kunok esetében — meg- 
keresztelésük volt. A jász személyek neveinek egy része az alán 
(oszét) nyelvből levezethető, de számos török név is akad 
közöttük. 1936 Az 1325-ben említett jászok között két keresztény 
nevű szerepel, valamint egy szláv nevő is (Karacsin), ez utóbbi 
szolgai minőségben. Ezek alapján arra gondolhatunk, hogy a 
jászok magyarországi megtelepedésük előtt törökökkel és ki- 
sebb mértékben szlávokkal keveredhettek. Arra, hogy a jászok 
akár a török, akár a szláv etnikummal tartós kapcsolatban áll- 
tak volna, nem gondolhatunk, hiszen a szlávokra mindössze 
egy személynév utal, a törökökkel való kontaktus mélységét 
pedig az zárja, ki, hogy a jászoknak nem volt sámánhitük. !997 

A mai Jászságban a jászok első írásos nyoma 1366-ban 
bukkan fel. Ekkor az árokmellékszállási jászok szerepelnek, 
akiket, valamint a Pata, Tarján és Solymos birtokon levő jobbá- 
gyokat a nádor a Pásztóiak kérésére tiltotta Pásztó, Hasznos és 
Tar határainak, szántóinak, erdeinek és rétjeinek hasz- 
nálatától.1998 Szó sem lehet arról, hogy ezt az adatot úgy értel- 
mezzük, mint amely , félnomád jellegű téli-nyári legelőváltásra 
és a környezetbe való nehéz beilleszkedésre látszik utalni". 1999 
Sokkal inkább arra következtethetünk, hogy mivel Árokmellék- 
szállás a mai Jászárokszállás megfelelője, ez pedig a Jászság 
legészakibb pontja, az itteni jászok saját szállásterületüket kí- 
sérelték meg továbbterjeszteni északi irányban a Zagyva völ- 
gyében. Az Arokmellékszállásra vonatkozó 1366. évi adatot kö- 
vetően 1391-ben fordul elő a mai Jászság területén Apátiszál- 
lás (Jászapáti) és Négyszállás (amely ma Jászberényhez tarto- 

zik). 159 1393-ban arról értesülünk, hogy a négyszállási jászok 
felszántották az apáti jászok földjét. 1997 

Az írott források alapján a mai Jászság a 14. század második 
felében települt be jászokkal, méghozzá délről, az Al-Dunától 
délre eső területről és alkalmasint több hullámban jött jászokkal. 
Utóbb talán az Esztergom-Pilis megyei jászok egy része is ide ke- 
rült át, akik magukkal hozták 1323. évi kiváltságlevelüket, ami 
így kerülhetett Jászberénybe. Maga Berény (először mint Berény- 
szállása) szintén csak későn, a 15. században fordul elő először 
oklevélben.!$82 1357. évi említése! újkorban hamisított okle- 
vélből való, 38 így figyelmen kívül hagyható. A jászok 14. szá- 
zad közepi telepítésében a Becseiek játszottak jelentős szerepet. 
1347. évi oklevél szerint a Nagy Lajos király által Becsei Imre fi- 
ainak adott Bars megyei Udal birtokon most (nunc) jászok tar- 
tózkodtak. A most hangsúlyozása arra vall, hogy egészen friss 
telepítés révén kerültek oda. Három évvel utóbb, 1350-ben ar- 
ról értesülünk, hogy az Imre-fiak egyike, Töttös az utóbb Jászbe- 
rény határába olvadt Ivát és Hacakot akarta benépesíteni. Ami- 
ként a Becseiek költöztettek jászokat a dél-barsi Udalra, úgy vitt 
jászokat Becsei Töttös a későbbi Jászság szívébe. 

Mindennek egyetlen mozzanat látszik ellentmondani, az a 
régészeti ásatási megállapítás, hogy a négyszállási temető 
legkorábbi rétege, benne a jászok első generációjával, a 13. 
század második felére vagy inkább a század középső harma- 
dára keltezhető.135 Az ellentmondás feloldása a régészetre 
vár. Ennek során mérlegelni kell a temető keltezését, illetve et- 
nikai meghatározását. Ez utóbbihoz magam csak annyit teszek 
hozzá: kun — méghozzá rangos kun — sír Négyszállástól észa- 
kabbra, Erdőtelken is előfordul. Ez felvetheti annak gyanúját, 
hogy a Jászságban a jászok ottani megjelenése idején a ma- 
gyarokon kívül (amiről okleveles adatok és helynevek valla- 
nak) szórványosan kunok is élhettek. 

A 15. század elejétől a jász településterület súlypontja 
Esztergom-Pilis megye határvidékéről a Jászságba tolódott át. 
1407-ben Zsigmond király kiváltságolta a jászokat, csak saját 
kapitányuk bíráskodhatott felettük, és országos vámmentes- 
séghez jutottak."396 A jászok királyi adózására az első adat 
1425-ből való. 97 A 15. század 20-as éveiben a szolnoki ispán 
viselte egy személyben a jászok és a kunok bírája címet.!398 Ezt 
követően külön jász és külön kun bírák fordulnak elő.!319? 
1438-ban Erzsébet királyné közölte a berényszállási, négyszál- 
lási, árokszállási és apáti jászokkal, hogy a jász bíróságot vagy 
ispánságot berzevicei Pohárnok Istvánnak adományozta, a 
collectákat és az adókat neki fizessék.1959 1442-ben ezen lst- 
ván egyszerre a kunok és a jászok ispánja, !$"! majd megint kü- 
lönvált a két etnikum bírói, illetve ispáni tiszte. 952 A jászok ma- 
gyar társadalomba való beilleszkedésének, egyszersmind a 
Jászság belakásának biztos jele, hogy 1433-ban kíséri Jász 
Benedek, ladányi Jász Ferenc, újszászi Jász Mihály a királyi au- 
la tagjaiként fordulnak elő. "552 A 15. században alakult a Jász- 
ság székké, azaz önálló közigazgatási szervezetté.!554 1480- 
ban a jászság mint pecséttel rendelkező communitas fordul 
elő. 185 

Összefoglalva a jászokról elmondottakat megállapítható, 
hogy egyes szórványaik már a tatárjárás előtt megjelentek Ma- 
gyarországon. Első jelentős csoportjuk a 14. század elején dél- 
ről, az Al-Duna jobb partjáról szláv (bolgár) bevándorlókkal 
együtt érkezett Magyarországra, Esztergom és Pilis határvidé- 
kén foglaltak maguknak szállást. Első kiváltságukat, az önálló 
kapitányválasztás jogát 1323-ban nyerték el. A 14. század kö- 
zepétől kezdve számítható a későbbi Jászság jászokkal való 
betelepedése, ezt Becsei Töttös indította el. Valószínű, hogy ide 
több hullámban jöttek jászok részint a Balkánról, részint Eszter- 
gom-Pilis megyéből. A jászok oszét nyelvet beszéltek, kezdet- 

ben pogányok voltak, de viszonylag gyorsan — a kunoknál 
gyorsabban! 556 - keresztény hitre tértek. Eredeti foglalkozásuk 
bizonytalan, de Magyarországon mindkét települési központ- 
jukban (Eszakkelet-Dunántúlon és a Zagyva-Tarna mentén is) 
földművelőkként bukkantak fel. Második kiváltságuk 1407-ből 
való. A 15. században alakult ki a jászok önálló igazgatási 
szervezete, a jász szék. A jászok egészen e század elejéig füg- 
getlenek voltak a kunoktól, majd részint azért, mert a Jászság 
közel feküdt a kun szállásterületekhez, részint pedig mert a já- 
szok sokkal kevesebben voltak a kunoknál, a kunokkal egysé- 
gesen kezdték kezelni őket, és így alakult ki a történelmileg 
helytelen és félrevezető jászkun elnevezés. 


ag 

A cigányok ősei a Kr. e. 4. században vándoroltak el Indiából. 
Nyugat felé tartó útjuk során hosszabb időt töltöttek Perzsiá- 
ban, Örményországban, majd Európa földjére lépve a Bizán- 
ci Birodalom területén és a Balkán-félszigeten. Nagyon hosszú 
ideig nem letelepült életmódot folytattak, kiemelkedő jártas- 
ságra tettek szert énekben-zenében és bizonyos kézműves te- 
vékenységekben (kosárfonás, kovácsmesterség). 1357 Magyar- 
országon a 15. század előtt nincs nyomuk. Bár Cigány helyne- 
vek és Zigány családnevek a 13-14. században az ország kü- 
lönböző pontjain előfordulnak,!358 de ezek török eredetű 
névből származnak, !$? és a hangalaki hasonlóság ellenére a 
cigánysággal nem kapcsolhatók össze. 

Magyarországon első biztos nyomuk 1416-ból Brassóból va- 
ló, ahol az egyiptomi Emaus urat és 120 kísérőjét említették. 1960 
A cigányok maguk -— egyébként téves — egyiptomi származástu- 
dattal rendelkeztek, ezzel függ össze, hogy gyakorta fáraóknak, 
a fáraók népének nevezték őket. A brassói felbukkanás jelzi, 
hogy Magyarországra délkeleti irányból, a Balkánról érkeztek. 
Persze, nem zárható ki, hogy ezt megelőzően egyes szórványaik 
már bejöttek az országba, de ennek igazolására egyelőre hiá- 
nyoznak az adatok. Nyugat-Európában 1417-től figyelhető 
meg jelenlétük. Itt kihasználták a hitbuzgalmat (éppen — ülése- 
zett a konstanzi zsinat), és magukat eredendően keresztény, de 

Kis-Egyiptomban ,bűnös módon" a pogányságra tért népként 
adták el, és úgy magyarázták: e bűnükért keltek zarándokútra, 
és keresik a bűnbocsánatot. 5! Valószínűleg Zsigmond királyt is 
ezzel vették le a lábáról, aki 1422-ben a Szepességben védle- 
velet adott ki egy csoportjuk számára, senki számára nem en- 
gedélyezte, hogy ügyeikben eljárjon, csak László cigány vajda 
számára biztosította ezt a jogot. 1962 

Néhány évtized alatt azonban kiismerték a cigányokat Nyu- 
gat-Európában, és az irányukban tanúsított megértés megve- 
téssé változott. Aventinus bajor humanista ezt jegyezte fel róluk 
1439 körüli események kapcsán: , Ebben az időben tartomá- 
nyainkra tolvaj népség zúdult, a Török Birodalom és Magyaror- 
szág határán élő különböző fajták söpredéke és szennye (a mi 
nyelvünkön zingeni), és Zindelo királyuk vezetése alatt büntetle- 
nül loptak, csaltak, a betevő falatot rablással és jövendőmon- 
dással keresték meg. Hazug módon azt állították, hogy Egyip- 
tomból valók, és az égiektől vettettek száműzetésre, nem átall[- 
ják azt híresztelni, hogy hétéves vezeklésre kényszerültek apáik 
bűneiért, akik sorsukra hagyták a szent szüzet és a gyermek Jé- 
zust. Tapasztalatból tudom, hogy a vend nyelvet beszélik, és 
hogy árulók és kémek". 63 Aventinus e közlése azonban sokkal 
inkább érvényes saját korára, a 16. század első felére, semmint 
a megjelölt időre, hiszen akkor a humanista még nem is élt. A 
cigányokkal kapcsolatban hangoztatott elmarasztaló vélemény 
tehát 16. és nem a 15. századi közvélekedést tükröz. Becses 
Aventinusnak a cigányok nyelvére vonatkozó híradása. Ez arra 
mutat, hogy a cigányok balkáni tartózkodásuk alatt elsajátítot- 
tak valamilyen szláv (bolgár vagy esetleg szerb) nyelvet. 

A magyarországi cigányokra utaló szórványos adatok szerint 
1476-ban Nagyszeben polgárai cigányokat fogadtak fel váro- 
si közmunkák elvégzésére." A cigányok 1489-ben pénzbeli 
díjazást kaptak Hunyadi Mátyás felesége, Beatrix királyné , lant- 

játékkal" (valószínűleg citerával) történt szórakoztatásáért. 
1525-ben azért fizették meg a cigányokat, mert II. Lajos hitve- 
se, Mária királyné előtt citerán játszottak egy királyi lovasverse- 
nyen.1965 1490-ben arról értesülünk, hogy lókereskedelemmel 
foglalkoztak. "986 1496-ban II. Ulászló király menlevelet adott 
Bolgár Tamás cigányvajda és emberei számára, ugyanis e vaj- 
dát és ,a vele utazó 25 sátor cigányt" az uralkodó elkülönítette 
a más vajdákkal utazó cigányok társaságától, és ,puskagolyók, 
valamint egyéb hadiszerszámok gyártására" a pécsi püspök 
szolgálatára rendelte. 1367 Tamás Bolgár neve a cigányok balká- 
ni (bolgár) kapcsolatainak bizonysága. 1504-ben ugyanezen 
király megengedte a Hunyad megyei — mellesleg oláh szárma- 
zású — Kendefi Mihálynak, hogy Havasalföldről 12 sátor cigányt 
birtokaira hozhasson, és tőlük jövedelmet szedhessen. A Zsil- 
völgyben a cigányokat aranymosásra használták.!1368 Állítólag 
cigány kovácsokkal készíttette el Szapolyai János a Dózsa György 
fejére szánt koronát.!389? A magyarországi cigányok pontosan 
ugyanazon foglalkozásokat űzték, mint balkáni és nyugat-euró- 
pai társaik, és ezek kapcsán már a középkor végére meglehe- 
tősen szétszóródtak az országban. 

Végére értem a középkori Magyarország nem magyar népei 
bemutatásának. Valójában nem általános és részletekbe me- 
nő, egyes személyekig ,lehatoló" történetüket írtam meg, ha- 
nem az eredeti célkitűzésnek megfelelően településtörténetü- 
ket, emellett tekintettel voltam társadalmi tagozódásukra és az 
őket érintő igazgatási kérdésekre. Nem volt feladatom megír- 
ni a magyarok és nem magyarok kapcsolatát sem. Az anyag 
áttekintése nyomán megerősödött az a — már korábban kifej- 
tett — véleményem, 1579 hogy közöttük konfliktusok rendre csak 
hatalmi kérdésekben támadtak, legyenek azok az egész orszá- 
got átfogó vagy csak egy településre, főleg persze városra kor- 
látozódó ügyek. Ezek megtárgyalása pedig politikatörténeti 
munka keretébe tartozik. Ugy vélem, a jelen könyv nem helyet- 
tesíti, nem váltja ki egyetlen magyarországi etnikum (modern 
szóval: nemzetiség) teljes körű históriájának elkészítését sem, 
és ezt mint továbbra is elvégendő feladatot kell számon tarta- 
nia történetírásunknak. 

Mivel — a csak kevés adattal képviselt cigányok kivételével — 
minden egyes nép, illetve népcsoport esetében a velük foglal- 
kozó fejezet végén összegzést adtam, ez felment engem az 
alól, hogy az utószóban újabb summázatra vállalkozzam. E 
helyütt meg kell elégednem néhány olyan mozzanat kiemelé- 
sével, amelyek általánosabbak annál, semhogy egy-egy etni- 

kum bemutatásánál elmondhatók lettek volna. Ezeket a rövid- 
ség okáért pontokba foglaltan adom elő. 

1. Feltűnő a magyarországi nem magyar népek gazdagsá- 
ga, sokszínűsége. Már a 13. században az akkor formálódó 
magyarországi krónikában összeírták a Géza fejedelem óta 
Magyarországra jött népeket, és ezek sorában cseheket, len- 
gyeleket, görögöket, spanyolokat, izmaelitákat vagyis szaracé- 
nokat, besenyőket, örményeket, szászokat, türingiaiakat, meis- 
senieket, Rajna-vidékieket, kunokat és latinokat említettek. 97! 
Ez azt jelzi, hogy az Arpád-kor végi írástudó elit nagyjából pon- 
tosan tudatában volt a Magyarországra irányuló nagy nép- 
mozgásnak. Áz itt felsoroltak többségét fentebb magam is tár- 
gyaltam. Ugyanakkor nem szóltam — adatok hiánya és a téma- 
választás szűkre szabott volta miatt — mindegyikőjükről. A ma- 
gyarországi örményekről" 72 mindössze annyit tudunk, hogy 
már IV. Béla király több előde és ő maga is örményeket telepí- 
tett Esztergomba, és 1243-ban ezen uralkodó az egész ország- 
ra érvényes vámmentességet adott nekik." 99 Csak helynévi 
nyomai (Örmény, Örméryteleke) maradtak a 14. század eleji 
erdélyi örménységnek. 1978 

Görögökről azért nem szóltam, mert számottevő görög né- 
pesség nem élt a középkori Magyarországon. Van tudomásunk 
görög földbirtokosról az Arpád-korból, aki Maros menti földet 
birtokolt, 1375 és a keleti rítusú monostorok egyikében-másiká- 
ban (a veszprémvölgyi apácakolostorban és a marosvári mo- 
nostorban Szent István idején bizonyosan) görög etnikumú 
szerzetesek éltek.137§ Néhány helynév is utal görögökre a kö- 
zépkori Magyarországon. 9" A földtulajdonosokra és az egy- 
házi személyekre (általában a világi és az egyházi elit tagjaira) 
viszont nem terjedt ki vizsgálatom. Ugyancsak e körülmény 
okán nem szóltam a spanyolokról, akik elsősorban Imre 
aragón feleségével jöttek be Magyarországra, és egyikük szám- 

szeríjászokkal együtt Esztergomban részt vett a tatárokkal 
szembeni védelemi harcban.!978 Két 12. századi, a Balatontól 
délre volt, illetve ma is meglevő helynév (Varang, Várong) sej- 
teti azt, hogy ott hajdan varégok (normannok) éltek.!97? Egyet- 
len településnév (Kolontár) utal a Balatontól északra a hajdani 
karintiai (karantán) emberekre. "989 Kun László korában tatárok 
is kerültek be, illetve maradtak bent az országban.!98! A fran- 
cia nyelvűeket sem csak a vallonok képviselték, hiszen a somogy- 
vári apátságban a 13. század elejéig kizárólag francia szerze- 
tesek éltek. 1392 Angolok már a 11. század végén megjelentek 
Magyarország déli határai mentén, !383 majd a 14. században 
a Havasalfölddel határos Törcs várában angol gyalogosok és 
számszeríjászok biztosították a védelmet. 184 

2. Hogy mivel magyarázható a legalább két tucat etnikum 
képviselőinek, gyakorta tömegeinek magyarországi megjele- 
nése, nem válaszolható meg egyetlen okkal. Már említettem 
azt, hogy Magyarország csekély lélekszámú, kis népsűrűségű, 
ugyanakkor természeti kincsekben gazdag ország volt, ami 
vonzotta más térségek népfeleslegét. Minden frázisjellege el- 
lenére is komolyan kell venni azon tényt, hogy az ország Euró- 
pa közepén terül el, népek évezredes országútjai találkoztak 
itt. Ez a magyarázata annak, hogy szinte Európa valamennyi 
nációja ,beköszönt" Magyarországra, jöttek nyugatról és ke- 
letről, délről és északról, a szélrózsa minden irányából. Mivel 
a Kárpát-medence ősidők óta eltérő kultúrák érintkezési pont- 
ja, az ide érkezettek rendkívül eltérő civilizációs muníciót hoz- 
tak ide. A szó szoros értelmében egymás fizikai közelségében 
lelt itt otthonra a latin, a zsidó és a káliz kereskedő, a nagyál- 
lattartó besenyő, kun és a kisállattartó román, a vadászó, ha- 
lászó, földet művelő szláv és a kézműves, városlakó, földmű- 
ves német, a földet szántó jász és a zenélő, kovácsoló cigány. 
Hihetetlenül tarka, sokszínű kavalkád volt ez. 

A Magyarországra kerülés és itt maradás okai sorában dön- 
tő momentum a mindenkori magyar uralkodóknak a jövevé- 
nyekkel, telepesekkel kapcsolatos szívélyes viselkedése. Az el- 
ső időszakban, amikor az ország területének jelentős, sőt kez- 
detben túlnyomó része királyi tulajdonban volt, a betelepítést 
egyenesen az uralkodók, illetve megbízottaik szervezték és bo- 
nyolították le. Ez a magyarázata annak, hogy a királyi birtokra 
ült idegen népességnek a királyok különféle kiváltságokat ad- 
tak, ami általában megfelelt részint a jövevények foglalkozá- 
sának, részint annak az elvárásnak, amit a király táplált irá- 
nyukban. Ezekben a privilégiumokban egyszerre szólalt meg 
az ország ura (a király), valamint a föld ura (a tulajdonos). Az 
egyes etnikumoknak, illetve etnikai csoportoknak biztosított 
uralkodói kiváltságok összehasonlító és analitikus vizsgálata 
még várat magára, melynek elvégzése sok fontos tanulsággal 
szolgálhat. Ezen a ponton külön elemzés tárgya lesz majd az 
autonómia, az önkormányzat kérdése. 

A későbbiekben (a 14. századtól kezdve egyre meghatáro- 
zóbb módon) az egyházi és a világi elit vette át a betelepítés 
karmesteri pálcáját, ők nyilván helyzetüknél fogva sokkal keve- 
sebb kiváltságot biztosíthattak, mint az uralkodó. Mivel azon- 
ban időközben a magyarországi társadalom alávetett része 
— etnikumtól függetlenül — megszerezte magának a szabad 
költözés jogát, a bejövők mintegy automatikusan kardinális 
szabadságjogok birtokába kerültek. Ez azzal a következmény- 
nyel is járt, hogy az egyes etnikai tömbökről leváló kis csopor- 
tok vagy egyedek szétszóródtak az egész ország területén, to- 
vább színezve a középkori Magyarország amúgy sem egyhan- 
gú etnikai képét. 

Valóban csak kiragadott példaként említem, hogy székelyek 
megjelentek a vármegyei keretekbe foglalt erdélyi városokban 
(Gyulafehérváron, Kolozsvárott, Kolozsaknán), 5 egy székely 

mint kanonok tagja lett a budai káptalannak, !$86 egy másik 
székely pedig szolgálója a jász kapitánynak.!?§? Egy besenyő 
betelepedett Vác városába.!$88 Gyulafehérvár bírája 1450- 
ben Lengyel Jakab volt. 138? Az ugocsai Salánkon 1509-ben két 
Rác személynév bukkan fel.139 A középkor második felében a 
Szatmár megyei Cégényen Székely, Tót, Cseh, 99! a bihari Ta- 
máshidán Szász és Tót nevűek szerepelnek."392 A bácsi job- 
bágynevek közül 1525-ben több Oláh és Kun vezetéknév for- 
dul elő.1993 A Szatmár megyei Gilvácson egymás mellett birto- 
kolt telket Oláh és Tót nevű jobbágy." A kunok szállásaikról 
a középkor végére betelepedtek Szabadkára, Kecskemétre, 
Hódmezővásárhelyre, Szegedre.!995 Szegeden egyébként Kun 
családnevek mellett Tót, Horvát, Rác, Török, Német, Lengyel 
és Faraho ,cigány" vezetéknevek bukkannak elő az 1522. évi 
tizedjegyzékben. "396 A példák száma vég nélkül gyarapítható. 

3. A legalább két tucat etnikum jelentős része a középkor 
első felében beolvadt környezetébe, döntően a magyarságba. 
Ezt kezdetben a magyar uralkodók — főleg ott, ahol vallási 
szempontok indokolták — erőteljesen szorgalmazták. Így tűntek 
el szinte nyomtalanul a 13. században a magyarországi izma- 
eliták, azaz muzulmánok. De azokra a korán beköltözött és vi- 
szonylag kis létszámú etnikumokra is az asszimiláció várt, 
amelyek római rítus szerinti keresztények voltak. A legtöbb he- 
lyen a latinok (vallonok és olaszok) felolvadtak a környező né- 
pességben. Az az etnikum tudta megőrizni identitását, amelyet 
vagy az elnyert királyi kiváltság miatt, vagy nagy lélekszáma 
következtében nem fenyegetett a beolvadás. Mindkét esetre 
van példa. A dél-erdélyi szászok az uralkodó akaratából jutot- 
tak önálló területhez, ahol idővel saját igazgatásukat valósít- 
hatták meg. Már kevesebbet értek el a szepesi szászok, de ők 
a megyén belül jutottak viszonylagos önállósághoz. A kunokat 
szintén a királyi akarat juttatta saját területhez. 

Más a helyzet a jászokkal. Őket magántelepítés vitte a Jász- 
ságba, és később — a szomszédos kunok , oldalvizein" — ismer- 
tették el az uralkodóval önálló földjüket. Sokban hasonló a 
székelyek esete a jászokéhoz. Ök sem királyi kiváltság birtoká- 
ban jutottak Erdély keleti felére, de határvédő szerepük és az 
általuk élvezett szabadság következtében, továbbá egyre nö- 
vekvő számuk révén biztosítottak maguknak saját szállásterü- 
letet, amelyet utóbb a magyar királyok jóváhagytak, és szerzett 
mentességeiket elismerték. Sajátos a szlávok és a románok 
helyzete, akik pusztán tömegeikkel érték el azt, hogy kezdett 
körvonalazódni kisebb-nagyobb térségben a belakott föld szláv, 
illetve román jellege. A Drávától délre eső Szlavónia döntően 
szláv lakossága miatt kapta ezt az elnevezést." A felvidéki 
szlávok területét, a későbbi Szlovákiát először 1512-ben illet- 
ték ugyancsak Szlavónia megnevezéssel.!398 A románok eseté- 
ben legelőször Fogarasföld kapta meg a Blakföld elnevezést, 
amit az erdélyi szász nyelv a 1 ó. századig őrzött Blechischfeld 
alakban.!3?? Utóbb több más térség lett román földdé, így min- 
denekelőtt a krassói-temesi terület. 

Aki majd vállalkozik egyszer az összes középkori etnikai ki- 
váltság szövegének összegyűjtésére és magyarázatára — ami 
eredendően jogtörténészi feladat —, az bizonnyal rámutat arra, 
hogy a magyar uralkodók népcsoportokat illető kiváltságolása 
nem szakadt meg a 14. században, amikor a király visszaszo- 
rult a telepítés folyamatában, és az egyre inkább magánosok 
felségterületévé vált. E privilégiumok tanulmányozása során bi- 
zonyára szemet szúr majd, hogy a magyar uralkodók mindig 
azoknak a kereteknek a maximumát biztosították az előjogokat 
elnyerő etnikumoknak, ami az adott korban korszerűnek számí- 
tott. Ennek igazolására e helyütt csak azt említem meg, hogy a 
dél-erdélyi szászok 1224-ben voltaképpen saját királyi várme- 
gyét kaptak II. Andrástól! 99 (de immár annak tartozékai, azaz 

várföldek és várelemek nélkül), míg csaknem negyed évezred- 
del később a sebesi kerület románjai a nemesi megyét. 

4. A két utolsó, szorosan összefüggő kérdés a nem magyar 
etnikumok területi elhelyezkedése és létszáma. Az e könyvben 
elvégzett településtörténeti elemzések azt mutatják, hogy a 
Kárpát-medence közepén levő magyarságot mindenfelől egy- 
re szűkülő gyűrűbe fogták a nem magyar népek. Bizonyos te- 
rületeken az etnikai határok korán rögzültek. Így a magyar— 
horvát nyelvhatár már a 13. században elérte a Dráva vona- 
lát, és érdemben azóta nem változott. Ugyancsak évszázado- 
kon át változatlan volt (vagy csak kissé ingadozott) a magyar— 
német etnikai határ. Nem így azonban északon, keleten és a 
déli határszakasz keleti részén. A Felvidéken a szlávok egész 
középkoron át tartó beáramlása egyre délebbre szorította a 
magyarság nagy tömbjét, az onnan leszakadt magyar népré- 
szek -— elvesztve eleven kapcsolatukat a tömbmagyarsággal — 
elszlávosodtak. Ugyanez következett be keleten. A románság 
Krassótól Biharon át egészen Máramarosig csaknem összefüg- 
gő láncolatot alkotott a középkor végén, szigetszerű helyzetbe 
kényszerítve ezáltal Erdély ekkor még nagyszámú magyarsá- 
gát. A magyar nyelvű székelyeket pedig voltaképpen kettős vo- 
nal szigetelte el a tiszántúli magyarságtól, hiszen magán Erdé- 
lyen belül, a Székelyföld nyugati határán is kezdtek kialakulni 
az — egyelőre még nem folytonos — román szállásterületek. Az 
Erdély és a Tisza közti területre a 15. századtól kezdve nagyobb 
létszámban szerbek telepedtek be, illetve megjelent e térség- 
ben a török is, egyelőre még nem mint betelepedő, hanem 
mint ide becsapó harcos katonai elem. 

A középkor végi Magyarország területének több 10 ezer km2- 
nyi területén a magyarság elvesztette számbeli fölényét, ame- 
lyet a maga számára — a 10. századi hátrányos helyzettel szem- 
ben — a 11-13. század folyamán biztosított. A magyarságnak 

e három évszázadban volt elég ereje ahhoz, hogy a szórvány- 
jellegű, legfeljebb csekély kiterjedésű tömbökben élő idegen 
etnikumokat asszimilálja. Ha az izmaeliták vonatkozásában e 
téren - ám kifejezetten vallási és nem etnikai indítékból — két- 
séget kizáróan tudjuk is bizonyítani a beolvasztást megcélzó ki- 
rályi ckaratot, az esetek nagy részében ennek feltételezését 
nem támogatják az adatokat: nem volt az Árpád-korban erre 
irányuó uralkodói nemzetiségi politika. Az asszimiláció spon- 
tán módon, az emberek közti interetnikus kapcsolatok révén 
ment végbe. Ott azonban, ahol jelentős létszámú betelepedés 
történt, mint a Felvidéken a szlávok révén, a magyarság már 
ekkor sem tudta a beköltözők tömegeit magába olvasztani. 
Méginkább ez a helyzet a 14-15. században. A szlávok újabb 
és újabb hulláma (tetézve a ruténok északkeleti, valamint a 
bolgárok és szerbek déli irányból érkező tömegeivel), továbbá 
a mind hatalmasabbra duzzadó román immigráció oly mér- 
tékben megnövelte Magyarországon az idegen etnikumok szá- 
mát, hogy a spontán asszimiláció nem működött, illetve visszá- 
jára fordult. Ettől kezdve nem a magyarság olvasztott magába 
más népcsoportokat, hanem ez utóbbiak asszimiláltak körül- 
folyt, szigetszerű helyzetbe jutott, népi tömbjeitől elszakított 
magyarokat. Mivel ez északon és keleten következett be, a ma- 
gyarság itt vesztette a legnagyobb teret. A középkor végére a 
Kárpát-medencén belül a magyarság a nyugati és a középső 
(dunántúli, Duna-Tisza-közi és tiszántúli) részeken és ezek pe- 
remterületein (a felvidéki Kisalföldön, a Felvidék dombos tér- 
ségeiben, az északi Tisza-vidéken és a Tisza itteni mellékfolyói 
mentén), keleten pedig Erdély előterének bizonyos részein, az 
Erdélyi-medencében és a Székelyföldön maradt meg többség- 
ben. A magyarságnak sehonnan nem volt külső erőforrása, 
amellyel ellensúlyozni tudta volna a szakadatlanul folyó be- 
vándorlást, amely viszont mindenfelől! szinte korlátlan utánpót- 

lással rendelkezett. Ezt a folyamatot a török megjelenése még 
csak felerősítette. 

Tévedés lenne azt hinni, hogy ezek a folyamatok a 20. szá- 
zadi nemzetpolitikai aspirációk és gondok jegyében valósultak 
meg. A magyar jobbágyok nyilván egykedvűen vették tudomá- 
sul, hogy idővel más beszédet hallanak környezetükben, mint 
amit megszoktak. Ha elegen voltak, ők asszimilálták a beköl- 
tözőket, ha viszont nem, úgy néhány nemzedék alatt ők adták 
fel etnikai identitásukat. A magyar földesúri és főpapi réteg ha- 
tározottan nyert a bevándorlókkal, akik sok új munkáskezet je- 
lentettek, amelyre égetően szükségük volt uradalmaik fenntar- 
tásához, a földművelés, az állattartás és -tenyésztés, valamint 
a bányászat munkájának ellátásához. Ők aligha etnikai kate- 
góriákban gondolkodtak, hanem a munkaerő-szükséglet kény- 
szerítő szorításában cselekedtek. A magyar uralkodó viszont 
egyre fogyatkozó erejével is megtette azt, hogy a bevándorlók 
felső rétegét beemelte a magyar nemesi jogállás sáncai közé, 
és ezzel a szláv, román, kun stb. elitet részeltette a magyar ne- 
mességet megillető kiváltságokban. Ezt persze úgy is fel lehet 
fogni, mint a nemzetiségek legértékesebb elemeinek a ma- 
gyarsághoz történő asszimilációját (vagyis hogy ennyi maradt 
meg a középkor második felére a hajdani tényleges asszimilá- 
cióból). 119 Magam azonban nem ekképpen értékelem ezt, ha- 
nem úgy, hogy a király is hasznot akart húzni e folyamatból 
(kétségtelenül saját maga és az ország javára), és a idegen né- 
pek vezető rétegének nyújtott kiváltságok fejében igényt tartott 
annak különféle (elsősorban katonai, továbbá közigazgatási) 
szolgálataira. 

Immáron meg kellene határozni, hogy a 15. század végén 
hány főre lés mekkora százalékra) rúgott a nem magyar népes- 
ség létszáma Magyarországon. Ebből már nyilván ki kell venni és 
magyarnak kell tekinteni a székelységet, de valószínűleg ugyan- 

ezt e korra vonatkozóan még nem lehet megtenni a kunokkal és 
a jászokkal. Túl e besorolásbeli bizonytalanságokon, nyilván a 
létszám annak a településtörténeti képnek a függvénye, amiről e 
könyv szólt, és aminek a megelőző mondatokban rövid összeg- 
zését adtam. Mályusz Elemér különféle metódusok alkalmazásá- 
val megejtett becslése szerint Magyarország ekkori 2 725 ezer 
lakosából a nemzetiségekre 620 ezer jut, és Így az összlakosság 
2396-át teszik ki, míg a magyarság adta az ország népességének 
7790-át. 92 Magam nem vállalkozom sem abszolút szám, sem 
egyetlen százalékos érték megadására. Pontos adatok elérésé- 
hez hiányoznak a források, a becslések pedig bizonyos prekon- 
cepciót mindig magukban hordoznak. Én legfeljebb annak meg- 

kockáztatásáig merhetek eljutni, hogy Mályusz becslését a ma- 
gyarság száma és számaránya szempontjából kedvezően megál- 
lapítottnak látom, és a 7799-os arányt csak mint felső határt 
vélem elfogadhatónak, míg az alsó határt a 60-7094 közti érték- 
tartományba gondolom elhelyezni, úgy, hogy ebből a becslésből 
én kihagytam a nem magyar lakta Alsó-Szlavóniát, Horvátorszá- 
got és Dalmáciát. Az így maradó terület kerekítve 300 ezer km?, 
amelyen a 15. század végén mintegy 3,3 millió ember élt.!1199 
Ezekből a koordinátákból bárki kiszámolhatja a magyar és nem 
magyar népességszámot, de — mivel sokszorosan bizonytalan az 
abszolút szám — ennél fontosabb az arányok megállapítása. 
Akár 23, akár — mondjuk — 3396-osra tesszük is a nem magyar 
népesség kárpát-medencei számarányát, az mindenképpen vi- 
tán felül áll, hogy Magyarország a középkor végére jelentős mér- 
tékben idegen etnikumok hazájává vált. 

Gy. IV. 448. 

414 CDES.I. 169. 

415 F. IV/3. 54. 

416 Anjou-oklt. III. 176. szám. 

421 Cs.I. 308. 

422 lványi, Eperjes 88-89. 

423 Cs.1.315. 

424 Fekete Nagy 1934. 244-248, 

425 Iványi, Bártfa 45. L. még Ferdinand Uliény: Dejiny osídlenia Sarida. Ko- 
$ice 1990. 

426 Kniezsa 2000. 409. 

427 Gy.1. 158. 

428 Uo. 135., 134. 

téneti tudományok köréből. Új sorozat. 64. Bp. 1972. 115. 

Uo. 78-83., 85., 66. 

Szabó 1937. 73., 96-97., 100., 103-115., 121. 

Maksai 1940. 90., 154., 162., 168., 218., 92. 
Tagányi-Réthy-Pokoly-Kádár 1901-1905. I. 68-69., ÍV. 310. 

rev-Juhász-Mitajev 1981. 251., 254. 

469 Gy. III. 479., 491., 496., 480., 475. 

470 Cs. II. 190-109. passim. 

471 Uo.118-120. 

472 Uo. 12., 27., 29. 

473 Uo. 48., 60., 61. 

474 Wenzel Gusztáv: Okmánytár Ozorai Pipo történetéhez. Történelmi 
Tár 1884. 21-22. 

475 Gy.1.169., 177. 

476 Küküllei 36. 

477 Cs.l.761-762. 

478 Uo. 763-764. 

479 Mályusz Elemér: Középkori bolgár település Buda közelében. In: Dob- 
rev-Juhász-Mitajev 1981. 274-276., 280. 

480 Kniezsa 2000. 395-396. 

ben. Magyar Nyelv 88 (1992) 416-417. 

482 HO. VI. 266. 

483 Anjou-oklt. I. 289. szóm. 

484 Uo. V. 809. szám. 

485 Uo.X. 75. szám. 

486 AO. III. 81. 

487 Anjou-okltt. XXIII. 653. szám. 

488 Cs.I. 241-252. passim. 

489 HO. VI. 35. 

490 Anjou-oklt. IV. 557-558. szám. 

491 Cs.I. 246. 

492 Uo. 250. 

493 Uo. 294-358. passim. 

Rokay 1991. 52. 

Szakály 1991. 13., 15. 

Engel 1995. 358-364. passim. 

Cs. V. 142. 

Magdics István: Ráczkevei okmánytár. Székesfehérvár 1888. 23-24. 
Szakály 1991. 16-18. 

Gy. I. 268. 

Kniezsa 2000. 396. 

Vespr. I. 83-84. 

Blazovich 1997. 119. 

An. 130., 50. 

mányok az Árpád-korról. Nemzet és emlékezet. Bp. 1983. 196—206. 

538 Erdélyi okm. I. 22. szám. 

539 Kristó 2002a. 163-164. 

542 Erdélyi ök. I. 13. szám. 

546 Gündisch 1998. 34-36. 

549 Gy.I.553-554. 

560 Uo. V. 266., II. 280. 

Gy. IN. 335. 

Balázs 1939. 37. 

Gy. III. 335., 351. 

613 Uo. 43., 44. 

óló Uo. 320. 

619 Uo. 463. 

621 Uo. 77., 78. 

624 Házi 2000. 480., 481., 482. 

625 CDES. II. 102—-1083. 

626 Uo. 428. 

628 F. VIII/7. 225. 

629 Gy. IV. 347. 

633 ZsO. I. 198. 

639 Anjou-oklt. XII. 473. szám. 

Uo. 375. 

686 Anjou-oklt. V. 652. szám. 

688 Str. H. 155. 

689 W. XII. 272. 

690 W. VIN. 212—213. 

692 Ila 1944-1976. I. 164-165. 

693 FNESz. II. 427., I. 379 

694 Str. II. 278. 

695 Anjou-oklt. V. 886. szám. 

696 Ila 1944-1976. III. 330., 324-325. 

697 Anjou-oklt. X. 578. szám, 

698 Ila 1944-1976. II. 219., 216., 223. 

699 Uo. I. 166-167.; FNESz, I. 209. 

700 Anjou-oklt. XII. 222. szám. 

701 Uo. XI. 23. szám. 

702 Ila 1944-1976. II. 156., 153., I. 186. 

703 Uo.lI. 166., III. 132-133., 296., II. 313. 

704 W. IV. 32. 

705 Ila 1944-1976. II. 544., 541-543. 

707 Ila 1944-1976. IN. 173-174., I. 183. 

709 Uo. Il. 196-197. 

720 Fekete Nagy 1941. 55., 61. 
721 CDES. II. 93. 

727 Juck 44—45. 

732 Kavuljak 55., 238. 

733 Uo. 80., 276. 

735 CDES. II. 230. 

736 Uo.I. 169. 

738 CDES. II. 202. 

739 Uo. 415. 

740 Fekete Nagy 1934. 184. 

742 HO. VI. 157-158. 

744 Juck 55-56. 

746 HO. V. 36. 

Fekete Nagy 1934. 338. 

Fekete Nagy 1934. 42. 

CDES. II. 221. 

Uo. 392. 

Iványi, Bártfa 22., 43. 

Das Ofner Stadtrecht. Eine deutschsprachige Rechtssammlung des 15. 
Jahrhunderts aus Ungarn. Hrsg. von Karl Mollay. Bp. 1959. 21-22. 
Iványi, Bártfa 30. 

Iványi, Eperjes 31., 41., 60., 67—71., 79-92. 

Iványi, Bártfa 2., 5., 17., 23., 41., 62., 19., 25., 32., 46., 12 

VR. 249-250. 


FNESz. I. 527., II. 773., I. 280., 527., II. 335. 

CDES. I. 223., 201. 

SRH. I. 488. 

Cs. 1. 351. 

Endlicher 471. 

Anjou-oklt. V. 774. szám. 

Gy. I. 532. 

VR. 212. 

Anjou-oklt. I. 28., I. még 36. szám. 

FNESz. I. 477. 

W. VIII. 31-32. 

F. V/1. 176-177. 

Szabó 1937. 45-53. 

Mihályi 9. 

Gy. IV. 120-121. 

Bélay 1943. 13., 197., 215., 205., 28., 148., 27., 30-31., 25. 
Moór 1936. térkép. 

Cs. III. 673-696.; Moór 1936 paossim; FNESz. I-II. passim; Gy. IV. 
143-185. 

Cs. III. 585-636.; Moór 1936. passim; FNESz. I-II. passim. 

Szende Katalin: Sopron. In. KMTL. 607-608. 

Anjou-oklt. IV. 597., XI. 29. szám; Házi Jenő: Sopron szabad királyi 
város története. I/1. Oklevelek. Sopron 1921. 71., 183-189., 262. 
Bgl. I. 90. 

